
CUVÂNT ÎNAINTE 


- În antropologia creștină, integritatea persona- 
lităţii este văzută în unitatea manifestărilor: du- 
hovnicești, sufletești și trupești — și la această uni- 
tate se ajunge doar cu condiţia înrâuririi precum- 
pănitoare a sferei duhului. 

După cum spune Sfântul Nicodim Aghioritul, 
„duhul tău, care Îl caută pe Dumnezeul Cel Ce- 
resc, să stăpânească asupra sufletului și a trupu- 
lui, a căror menire este să rânduiască viața vre- 
melnică“. În această unitate constă sănătatea, sta- 
rea normală a existenţei omenești. 

Potrivit afirmației Sfântului Teofan Zăvorâtul, 
sfera duhovnicească a omului este alcătuită din 
evlavie şi din viaţa în frica lui Dumnezeu, din 
conștiință, din căutarea lui Dumnezeu. 

„Duhul este, întâi de toate, capacitatea omului 
de a distinge valorile supreme: binele şi răul, 
adevărul şi minciuna, frumuseţea şi urâţenia. 
Dacă alegerea în acest domeniu a fost făcută, du- 
hul tinde să supună hotărârii sale sufletul şi tru- 
pul. Omul are comuniunea cu Dumnezeu prin 
duhul său. Fără comuniunea cu Dumnezeu, du- 
hul omenesc nu este capabil să afle un criteriu 
real pentru definirea valorilor supreme, fiindcă 
numai Dumnezeu, Care este El Însuşi binele, 

adevărul şi frumuseţea absolută, poate arăta ho- 
tărârea corectă omului“ (Catehismul Ortodox). 

Potrivit celor arătate mai sus cu privire la sfe- 
rele personalităţii, orice boală are în primul rând 
o natură duhovnicească, și de-abia apoi psiho- 
fiziologică. 

Abordarea dioceza a bolnavului — iar 
pentru mine aceasta este abordarea ortodoxă — 
nu subminează perspectiva medico-biologică, ci 
îmbogățește, completează şi desăvârșește con- 
cepția despre personalitate. 


CAUZELE BOLILOR PSIHICE: 
PERSPECTIVA ORTODOXĂ 


„Biserica privește bolile psihice ca pe una 
dintre manifestările vătămării generale de 
către păcat a naturii omenești. Distingând în 
structura personalităţii nivelul duhovnicesc, cel 
sufletesc și cel trupesc, Sfinţii Părinţi deosebeau 
bolile dezvoltate «din fire» de cele provocate de 
lucrarea demonică sau de patimile care îl înro- 
besc pe om. Potrivit acestei distincţii, sunt la fel 
de nejustificate atât considerarea tuturor bo- 
lilor psihice drept manifestări ale îndrăcirii, 
ceea ce atrage după sine săvârșirea fără te- 
mei a rânduielii exorcismului, cât și tentati- 
va de tratare a oricăror tulburări spirituale 
exclusiv prin metode clinice... 

Boala psihică nu micșorează demnitatea omu- 
lui. Biserica dă mărturie că și cel bolnav sufleteș- 
te este purtător al chipului lui Dumnezeu, rămâ- 
nând frate al nostru, care are nevoie de compă- 
timire și ajutor...“ 


Din „Bazele concepției sociale 
a Bisericii Ortodoxe Ruse“ 


INFORMAŢII GENERALE 


Boala psihică reprezintă modificări ale activi- 
tăţii creierului, modificări în care psihicul nu se 
află în concordanţă cu realitatea înconjurătoare, 
ci o reflectă deformat. Bolile psihice se manifestă 
prin tulburări ale psihicului și comportamentului. 

Cum se clasifică bolile psihice? În principiu, 
psihiatria recunoaște două niveluri de modificări 
patologice. De primul nivel (sau grupă) aparţin 
stările psihotice. Acestea formează o grupă lar- 
gă de maladii a căror origine este nepsihogenă 
(nepsihologică) și care sunt legate de o serie de 
tulburări genetice, metabolice ș.a. Dintre maladiile 
fundamentale ale acestei grupe se remarcă schizo- 
frenia, psihoza maniaco-depresivă, psihozele 
epileptice și senile. Aceste boli se pot derula con- 
tinuu sau în accese, pot avea o evoluţie ștearsă ori 
manifestă, de gravitate mare sau moderată. 

Simptomele tipice ale psihozelor sunt delirul, 
halucinaţiile, tulburările de comportament (mai 
ales în schizofrenie); tulburările sferei emoționale 
sub forma maniei sau a deprimării (în psihoza 
maniaco-depresivă) ș.a.m.d. Cu timpul se poate 
schimba întreg „aspectul“ psihologic al omului. 

Cealaltă grupă de boli psihice cuprinde dife- 
ritele tulburări nevrotice. Trăsătura distinctivă 

a acestor afecţiuni este reprezentată de legătura 
lor cu stressurile, cu circumstanţele psihotrauma- 
tizante, cu defectele de educaţie, cu condiţiile 
sociale. 

Spre deosebire de psihoze, în cazul tulbură- 
rilor nevrotice, care alcătuiesc așa-numita „mică“ 
psihiatrie, bolnavii au o atitudine critică față de 
propria stare psihică, încearcă să se lupte cu pro- 
blema lor. a ăi 
__ Bolile psihice au în multe privinţe o evoluţie 
diferită faţă de cea a bolilor somatice (trupeşti). 
Una dintre. particularităţile lor este aparenta lipsă 
a factorului patogen. În schizofrenie și în psihoza 
maniaco-depresivă lipsesc din creier orice modi- 
ficări anatomice semnificative. Nici nevrozele nu 
prezintă defecte vizibile, ale sistemului nervos 
central. În psihozele epileptice și senile, modifi- 
cările patologice din creier sunt mai degrabă pre- 


mergătoare tulburărilor psihice decât produse de 
acestea. ; 


CÂTEVA DINTRE SIMPTOMELE 
TULBURĂRILOR PSIHICE 


Tulburări ale gândirii 


Vorbirea dezagregată — tulburarea legăturii 
logice în vorbire 

Incoerenţa — vorbirea bolnavului reprezintă o 
„salată de cuvinte“, lipsesc conexiunile logice şi 
gramaticale dintre cuvinte 

Gândirea sterilă — de obicei este combinată 
cu logoreea și înlocuieşte gândirea și răspun- 
surile la obiect 

Încetinirea ritmului ideativ — este caracterizat 
prin micșorarea numărului de asociaţii; bolnavul 
simte dificultate în interpretarea situaţiilor, ideile 
îi sunt sărace și lipsite de varietate 

Accelerarea ritmului ideativ — Fenomenul 
opus celui de. mai sus; apogeul său este repre- 
zentat de „fuga de idei“ 

Mentismul — „potop“ patologic de gânduri; în 
capul bolnavului vin în valuri diverse asociaţii, 
fără ca vorbirea lui să capete un tempo diferit 

Sperrung (barajul ideativ) — oprire, „pauză“ 
subită în gândire 

Ideile delirante — concluzii false, care nu au 
bază reală şi la care bolnavul nu renunță fiind 
confruntat cu o argumentaţie logică; se întâlnesc 
adeseori în clinica schizofreniei; delirul cunoaște 
numeroase varietăţi: delirul de persecuție, de in- 
fluentă, de grandoare, de relaţie, toxic, de preju- 
diciu, de gelozie ş.a. 

Ideile obsesive — idei a căror apariţie a fost 
condiţionată iniţial de o situaţie reală sau de un 
eveniment real, dar care au fost mai apoi hiper- 
trofiate maladiv; bolnavul îşi pierde raportarea 
critică la ele; de regulă le însoţeşte un sentiment 
de anxietate, de tensiune interioară 


Tulburări ale percepției 


Iluziile — perceperea greşită a unor obiecte 
sau fenomene existente în mod real; cel mai des 
apar pe fondul tensiunii emoţionale, a sentimen- 
tului de frică (de pildă, cârpa de spălat pe jos 
poate să pară un animal necunoscut ș.a.m.d) 

Halucinaţiile — formă de tulburare psihică în 
care percepţia apare fără un stimul real; omul 
vede, aude sau pipăie lucruri pe care nu le per- 
cep cei din jurul lui; halucinaţiile se observă în 
schizofrenie, în leziuni organice ale creierului, în 
alcoolism, în narcomanie 

Cenestopatiile — diverse senzații apăsătoare, 
neplăcute, în diferite părţi ale corpului, în organe- 
le interne; această stare morbidă nu se manifestă 
prin tulburări neuropatologice vizibile și nici ana- 
lizele nu descoperă vreun focar de leziune 

Depersonalizarea — tulburare a conştiinţei de 
sine, sentimentul subiectiv al modificării propri- 
ilor însuşiri psihice şi fizice 

Derealizarea — receptarea morbid-inadecvată 
a realităţii înconjurătoare, a obiectelor și fenome- 
nelor din jur 


Tulburări emoționale 


Depresia — bolnavul are un nivel general scă- 
zut al dispoziţiei sufletești, se simte obosit, lipsit 
de vlagă, dă o apreciere pesimistă evenimen- 
telor; nu rareori este insomniac; depresia persis- 
tentă poate duce la gânduri și chiar la acţiuni sui- 
cidale; depresia este constatată în clinica multor 
stări psihopatologice; dacă starea depresivă con- 
tinuă mai mult de două-trei săptămâni, cu oscila- 
ţii zilnice (dimineaţa bolnavul se simte mai rău, 
seara mai bine) şi sezoniere (înrăutăţire primă- 
vara și toamna), este necesar ajutorul medicului 

Mania — dispoziţie sufletească anormal de ri- 
dicată, însoţită de excitație în mișcare şi în vor- 
bire; mania este caracteristică pentru starea mani- 
acală în cadrul psihozei maniaco-depresive 

Disforia — dispoziţie răutăcios-mânioasă; apa- 
re deseori la bolnavii de epilepsie 

Apatia — pustietate emoţională, indiferenţă fa- 
tă de tot ce se întâmplă, față de propria persoană 

Autismul — stare de închidere patologică în sine 

SCURTĂ DESCRIERE 
A CÂTORVA BOLI PSIHICE 


Schizofrenia — boală psihică manifestată prin 
modificări tipice ale personalităţii. În tabloul cli- 
nic al schizofreniei se pot distinge: 1) tulburări 
de structură a gândirii: disocierea, tendința spre 
raționamente sterile, fără conţinut, „derapaje“ lo- 
gice, gândire autistă, delir; 2) tulburări emoționa- 
le; 3) fenomene de depersonalizare și derealiza- 
re; 4) tulburări de percepţie (halucinaţii ș.a.) şi o 
serie de alte tulburări. Schizofrenia este mai curând 
nu o singură boală, ci o grupă de psihoze reunite 
sub aceeași denumire, psihoze care pot fi diferite 
în privința forţei și duratei manifestărilor patologi- 
ce, precum și în privința evoluţiei. Bolnavii de 
schizofrenie trebuie să se afle sub observaţie medi- 
cală și au nevoie de tratament specializat. 

Psihoza maniaco-depresivă — boală psihică 
ale cărei semne clinice fundamentale sunt fazele 
maniacale, depresive sau mixte, ce pot alterna 
urmând diverse modele. Uneori, în clinica psiho- 
zei maniaco-depresive predomină una dintre 
faze. Panticularitatea caracteristică a acestei boli 
este reprezentată de prezenţa „intervalelor lumi- 
noase“ (stări în care bolnavul este practic sănă- 
tos). În perioadele de acutizare este indispensa- 

bil tratamentul, iar în perioada dintre accese sunt 
indicate măsuri profilactice. 

Epilepsia — zisă și „boala copiilor“, se poate 
manifesta prin crize convulsive sau prin așa-nu- 
mitele echivalențe psihice neconvulsive. Acestea 
din urmă reprezintă crize repetate periodic de 
disforie, de agresivitate ș.a. În epilepsie există 
modificări specifice ale personalităţii: gândirea 
devine fixată pe amănunte nesemnificative, gre- 
oaie. Caracterul bolnavilor este adeseori răzbu- 
nător; în el se pot observa trăsături de pedantism 
exagerat, de punctualitate exagerată. 


BOLILE „NATURALE“ 


De unde apar tulburările şi bolile psihice? 
Vom încerca să facem lumină în această proble- 
mă. Există mai multe puncte de vedere. Una din- 
tre cauze este natura omului. 

Cuviosul Antonie din Lavra Peşterilor a îngrijit 
vreme de trei ani un monah bolnav de catatonie 
(una dintre formele psihozelor), privindu-i starea 
ca pe o boală, nu ca pe un rezultat al lucrării du- 
hului rău (exemplu citat după prof. T. I. ludin). 

Cuviosul loan Scărarul indică anumite semne 
după care se poate face deosebirea între tulbură- 
rile psihice de origine duhovnicească și cele care 
nu cedează în faţa rugăciunii şi a semnului sfin- 
tei cruci, a căror dezvoltare vine, după cum scrie 
el, „de la fire“ (citat după prof. D. E. Melehov). 

În cartea „Slujirea pastorală ortodoxă“, arhi- 
mandritul Kiprian (Kern), vorbind despre psihia- 
trie, arată că există stări sufleteşti greu de definit 
potrivit categoriilor teologiei morale și care nu se 
încadrează în conceptele de bine și de rău. După 
părerea autorului, aceste stări țin nu de domeniul 
asceticii, ci de cel al psihopatologiei, și își au ori- 
ginea în natura individului. 

Cuviosul mărturisitor, stareţul arhimandrit Gheor- 
ghe (Lavrov), care s-a nevoit cândva în mănăsti- 

rea Danilov, făcea deosebire cu multă fineţe între 
bolile psihice. Unora le spunea: „Tu, puiule, 
du-te la doctor“, iar altora: „Tu n-ai ce căuta la 
doctor“. Erau și cazuri când stareţul, după ce fă- 
cea ordine în viaţa duhovnicească a omului, îi re- 
comanda să meargă la psihiatru sau, dimpotrivă, 
îi lua unui psihiatru pacienţi, „transferându-i“ în 
îngrijirea sa. i 

Trăgând o concluzie parţială a aloe spuse mai 
sus, se poate zice că în planul mântuirii se poa- 
te trage o paralelă între bolile sufletești și cele 
trupeşti: atât unele, cât şi celelalte vin asupra 
omului, cu îngăduinţa lui Dumnezeu, ca el să fie 
ajutat în lucrarea mântuirii. În această perspec- 
tivă, boala sufletească este o cruce trimisă de 
Domnul. 

Despre factorii naturali, individual-biologici, ai 
apariţiei patologiei psihice vorbesc și datele știin- 
țifice medicale. Ca exemplu putem da apariția 
simptomelor psihopatologice pe fondul patolo- 
giei somatice, în particular neurologice, apariţia 
tulburărilor psihice sub influența unor diverși 
factori nocivi (otrăvurile neurotrope, câmpurile 
de ultrasunete, zgomotul puternic, munca în 
condiţii de iluminare scăzută ș.a.m.d.). 

O altă confirmare constă în faptul că manifestă- 
rile psihopatologice pot fi deseori tratate cu succes 
prin medicamente. Merită să amintim și că au fost 
întreprinse cercetări care au stabilit anumite legităţi 
ale predispoziţiei genetice la boli psihice. 

Se înțelege că boala trupului nu poate să nu 
repercuteze și asupra restului naturii omului. Ori- 

ce boală, fie ea a psihicului, a stomacului, a oa- 
selor sau a ochilor, are şi o componentă duhov- 
nicească, fiindcă toate bolile omenirii sunt urma- 
rea căderii strămoșilor Adam și Eva. Când spu- 
nem că o boală sau alta are cauze naturale, asta 
înseamnă că în simptomele ei psihopatologice 
sau somatice se reflectă mai evident și mai direct 
trăsăturile firii căzute. lată un exemplu. 

Se ştie că schizofrenia e caracterizată de dedu- 
blarea activității psihice — dar şi la oamenii sănă- 
toşi există această dedublare. Despre „dedubla- 
rea“ omului căzut, Sfântul Apostol Pavel scria: 
Ceea ce fac nu știu; căci nu săvârșesc ceea ce vo- 
iesc, ci fac ceea ce urăsc. lar dacă fac ceea ce nu 
voiesc, recunosc că Legea este bună. Dar acum 
nu eu fac acestea, ci păcatul care este în mine. 
Fiindcă știu că nu locuiește în mine, adică în 
trupul meu, ce este bun, Căci a voi se află în 
mine, dar a face binele nu aflu; căci nu fac bi- 
nele pe care îl voiesc, ci răul pe care nu-l voiesc, 
pe acela îl săvârșesc. lar dacă fac ceea ce nu 
voiesc eu, nu eu fac aceasta, ci păcatul care este 
în mine (Rom. 7, 15-20), 


"TULBURĂRILE PSIHICE PROVOCATE 
DE LUCRAREA DEMONICĂ 


Tulburări psihice pot apărea şi ca rezultat al 
lucrării duhurilor rele asupra omului. În Sfânta 
Scriptură se arată că duhurile rele intră în om și 
ies din el (v. Mt. 4, 24; Mc. 1, 23; Lc. 4, 35 șa.). 
Un exemplu deosebit de remarcabil îl constituie 
vindecarea de către Domnul a îndrăcitului din ți- 
nutul gadarenilor. Acel nefericit își târa zilele nu 
în locuințe omenești, ci în cavourile săpate în pia- 
tră; se zbătea în convulsii, făcând spume la gură şi 
urlând. Au încercat să-l pună în lanţuri, dar a rupt 
lanţurile ca pe niște sfori. Ce boală să fie asta ? 

Necredincioşii vor spune: epilepsie, tulburare 
nervoasă. Dar despre îndrăcitul din ţinutul gada- 
renilor nu se poate spune că avea o simplă tul- 
burare nervoasă, ceea ce se vede din faptul că 
dracii izgoniți din nefericit au cerut voie de la 
Hristos să intre într-o turmă de porci. Mântuitorul 
a îngăduit, și turma s-a aruncat de pe o râpă în 
mare (v. Mt. 8, 28-32). Cine i-a înecat pe porci? 
Nu îndrăcitul, care stătea la picioarele Domnului, 
ci legiunea dracilor izgoniți din el. 

Ca rezultat al îndrăcirii, sufletul devine nefiresc, 
el tânjește și suferă. În Sfânta Scriptură, îndrăciții 
sunt deosebiți direct și limpede de oamenii cu 

boli sufletești obișnuite. Acestea, după cum am 
arătat mai sus, se dezvoltă din tulburări ale puteri- 
lor sufletești, ale imaginaţiei, ale raţiunii ș.a.m.d. 

Când începi să meditezi la anumite manifestări 
psihopatologice ce se observă la bolnavi, fără să 
vrei te pune pe gânduri esența duhovnicească a 
apariţiei lor. Eu nu afirm că tulburările psihice 
descrise mai jos sunt în mod exclusiv rezultatul 
posedării sufletului de către duhurile rele, însă, 
repet, cauze duhovnicești, după toate aparențele, 
sunt implicate în ele. 

Voi descrie în continuare câteva simptome și 
sindroame folosite în practică pentru descrierea 
stării sufletești a bolnavilor: 

Delirul de posesie — în bolnav trăieşte, după pă- 
rerea lui, un animal, o insectă, o ființă mitologică 
sau inventată de bolnavul însuşi, care locuieşte 
permanent (sau, mai rar, periodic) în organism, 
silindu-l să execute mișcări, gesturi în pofida vo- 
inței sale, dirijându-i gândurile și sentimentele 

Automatismele — apariţia de sentimente, miş- 
cări, gânduri, imagini ş.a. în pofida voinţei și do- 
rinţei bolnavului 

Dehirul de persecuție — grupă de idei delirante 
care se caracterizează prin convingerea delirantă 
a bolnavului că asupra lui se acţionează din exte- 
rior cu scopul de a i se cauza o vătămare morală 
sau fizică 

Delirul lui Cotard — este însoţit de convingerea 
că atât pe bolnav, cât şi pe rudele și apropiații lui 
îi aşteaptă torturi îndelungi și pline de cruzime 

Coprolalia — „colorarea“ sistematică a limbaju- 
lui cu expresii indecente, vulgare 

Suicidomania — tendinţa puternică și constan- 
tă de sfârșire a vieţii prin sinucidere „a 


Cel care a văzut măcar o dată cum se manifes- 
tă îndrăcirea nu o s-o uite niciodată. Eu am văzut 
pentru prima dată o îndrăcită în Lavra Peșterilor 
din Kiev. Era o femeie de vârstă mijlocie. De fie- 
care dată când preotul, cădind biserica, se apro- 
pia de locul unde stătea ea, femeia scotea niște 
țipete sălbatice, nearticulate, căzând în nesimţire. 
După aceea, se scula încetișor, cu lacrimi pe 
obraji, cerându-şi iertare de la rugători... 

Mai târziu m-am lovit de asemenea cazuri nu 
O dată. Iată încă un exemplu. A venit la consul- 
taţie o femeie credincioasă, ortodoxă, trimisă la 
mine de parohul bisericii a cărei enoriașă era. S-a 
arătat că era deja pensionată pe motiv de boală 
psihică. Liniștită, cu băsmăluţă, în spatele oche- 
larilor — ochi albaștri senini... Îmi povestea cum 
se simte. Ca psihiatru, nu mi-a fost greu să detec- 
tez că avea tulburări psihice. Deodată i s-a schim- 
bat întreaga înfățișare, a început să se agite și a 
înjurat cu glas puternic, foarte răgușit și neplăcut, 
după care a spus câteva fraze ca pentru sine. Atât 
mie, cât și însoţitorului ei ne-a fost limpede că din 
ea vorbește demonul. 

Igumenul Mihei (Timofeev), călugăr al Lavrei 
Sfântului Serghie, povestea despre părintele său 
duhovnicesc, arhimandritul Serafim (Tiapocikin): 

„Când slujea părintele Serafim veneau nume- 
roși îndrăciţi. Cu rugăciunile părintelui, dracii erau 
alungaţi din mulţi. Când se citea. Evanghelia, la 

Heruvic, când cădea părintele sau pur și simplu 
când era în biserică, în altar, îndrăciții strigau pe 
felurite glasuri: femeile bărbăteşte, cu voci de bas, 
multe lătrau, scheunau. Striga puternic și Ivan. 
Mai ales când se deschideau ușile împărătești, se 
spunea: «Cu frică de Dumnezeu, cu credinţă și cu 
dragoste apropiaţi-vă» și începea împărtășirea cu 
Sfintele lui Hristos Taine. Acești bolnavi nu pu- 
teau să se apropie de Împărtășanie fără ajutorul 
altora. Ivan a venit de câteva ori la Rakitnoe, iar 
acum se roagă și își face cruce fără nici o îm- 
piedicare. 

Pe o îndrăcită patru oameni de-abia au putut 
s-o ducă la împărtășit. Atât de uriașă era puterea 
ce se împotrivea Sfințeniei, atâta ură avea dracul 
faţă de Potir, încât femeia se împotrivea, se tră- 
gea înapoi cu înverșunare, dădea să fugă — dar 
Domnul l-a învins în ea pe demon. Ajungând 
lângă părintele Serafim, care ţinea potirul cu Sfin- 
tele Daruri, s-a împărtășit liniştită și, schimbân- 
du-se la înfățișare în ochii tuturor, i-a mulțumit 
smerită și supusă lui Dumnezeu. 

Părintele arăta întotdeauna o deosebită dragos- 
te față de aceşti bolnavi. În mulți îndrăciţi care se 
apropiau de Bătrân, dracul striga: «Plec, plec, plec 
imediat » sau: -Aoleu, mă arde !» Mulţi răcneau cu 
răutate, însă le era teamă până și să se apropie de 
Bătrân. O bolnavă și-a scos pufoaica şi a aruncat-o 
în capul părintelui, care ieşea din biserică, iar el, 
fără să dea atenţie faptului, a continuat să meargă 
cu pufoaica în cap. Când însoțitorii lui au vrut să 
o îndepărteze pe femeie, părintele a zis: «Lăsaţi-o; 

nu-i vinovată ea». Multor suferinzi le-a ajutat părin- 
tele, pe mulţi i-a vindecat“. 

Asemenea exemple se întâlnesc nu rareori în 
vieţile nevoitorilor purtători de Duh. 

Putem spune că două lucruri îl deosebesc pe 
îndrăcit de adevăratul, ca să zicem așa, psihotic. 
Unu: duhurile rele Îl cunosc pe Dumnezeu, se 
cutremură înaintea puterii Crucii lui Hristos, a ru- 
găciunii, a aghiasmei. Dot: tulburările psihice (în 
principal de comportament) ale îndrăciţilor poar- 
tă amprenta învoluntarului — căci sufletului ome- 
nesc nu îi plac lucrurile pe care vicleanul îl sileș- 
te să le facă. 

Toate sunt în voia lui Dumnezeu. Domnul în- 
găduie ca unii să cadă în îndrăcire fiindcă știe că 
cel cu pricina şi-ar întrebuința, dacă ar fi sănătos, 
mintea și voința pentru a face rău cu deadinsul; 
pe alţii îi fereşte de alte păcate. În prima Epistolă 
către corinteni a Sfântului Apostol Pavel citim: Să 
dați pe unul ca acesta Satanei, spre pierirea tru- 

` pului, ca duhul să se mântuiască în ziua Dom- 
nului Iisus (1 Cor. 5, 5). 

Îngrijirea sufletului de către păstorul ortodox 
(iar într-o serie de cazuri şi de către psihiatrul or- 
todox) trebuie să se întindă și asupra personali- 
tății suferindului, asupra psihologiei lui. 

Arhiepiscopul loan (Șahovskoi) scria: „Păstorul 
îi insuflă îndrăcitului puterea de a se lupta cu du- 
hurile drăcești, nesupunerea faţă de îndemnurile 
lor, disprețuirea lor, sfânta ură evanghelică față de 
ele şi față de păcat — față de păcat, prin care dracii 
îi ţin de obicei pe oameni sub ascultarea lor. 

Păstorul îi învaţă pe oameni să nu creadă în 


îndemnurile drăcești şi în clevetirile lor asupra lui 


Dumnezeu și asupra oamenilor, să nu se concen- 
treze asupra gândurilor rele și întunecate insu- 
flate de draci, pe care încearcă să le bage în ini- 
mă şi în minte. Gândurile și simțămintele nepri- 
mite rămân exterioare» pentru om, rămân în do- 
meniul «călcâiului- — sub om; insuflările drăcești 
primite și încuviințate devin seminţe ale răului în 
sufletul omenesc și îl leagă în mod organic de 
stăpânirea celui viclean“. 


Din cuvintele duhovnicești ale 
Sfântului Luca (Voino-Iasenețki) 


„Tertulian, unul dintre învățătorii Bisericii din 
veacul al doilea, a spus următoarele cuvinte, ui- 
mitor de exacte și de profunde: «Sufletul ome- 
nesc este creştin din fire». Sufletul însetează de 
hrana duhovnicească, de curăţie și de sfinţenie, 
el însetează de Hristos. Sufletul este creștin din 
fire şi, dacă nu se hrănește cu hrană duhovni- 
cească, se instalează în nefericitul de el o inaniţie 
cronică severă. Omul înfometat devine irascibil: 
şi cei ce flămânzesc duhovnicește sunt irascibili, 
lesne ţâșnesc lacrimi de mânie și supărare din 
ochii lor. Și nu au tihnă, şi nu pot uita de necazul 
lor în nici un fel de distracţii, fiindcă sufletul lor, 
creştin din fire, însetează de hrana duhovniceas- 
că, iar ei nu-i dau această hrană. 

Aceasta este la fel cu îndrăcirea — într-o măsu- 
ră mică, slabă, dar tot îndrăcire este, una dintre 
formele ei. 

De ce se îndrăcesc oamenii ? 

Omul trăiește într-un mediu social. Gândurile, 
dorinţele, faptele, viziunea asupra lumii îi sunt 
definite într-o măsură uriașă de influența mediu- 
lui care îl înconjoară. Știţi că, dacă un om sănătos 
se află multă vreme lângă un bolnav de tubercu- 
loză și respiră același aer cu acesta, se molipseşte 
şi el. La fel ne molipsim și de la bolnavii de gripă. 

Așa se întâmplă și în viața duhovnicească. 
Dacă omul trăiește în atmosfera mulţimii duhuri- 
lor răutăţii care sunt sub ceruri, în mijlocul smin- 
telilor, al unor exemple grave de necredinţă și de 
dezmăţ, într-o atmosferă de patimi omeneşti ne- 
înfrânate, dacă trăieşte într-o atmosferă de pros- 
tie și de vulgaritate, această atmosferă nu are cum 
să nu-i molipsească sufletul. El respiră zi de zi 
acest aer otrăvit, unde mișună duhurile răutăţii 
care sunt sub ceruri. Şi se molipseşte nefericitul 
suflet, și se face el însuși locuinţă a dracilor. 

Și atunci, ce să facem ? Unde să fugim de aceas- 
tă atmosferă apăsătoare, încărcată cu primejdii de 
moarte? Unde este scăparea noastră? Unde este 
pavăza noastră în faţa dracilor, a duhurilor răută- 
ţii care sunt sub ceruri? La toate întrebările grele 
să căutaţi totdeauna răspuns în Sfânta Scriptură. 

Uitaţi-vă în psalmul 61, și acolo veţi afla răs- 
punsul: De la Dumnezeu vine răbdarea mea, că 
El este Dumnezeul meu și Mântuitorul meu, Spri- 
finitorul meu... În Dumnezeu este mântuirea 

mea și slava mea; Dumnezeu este ajutorul meu şi 
nădejdea mea este în Dumnezeu. 

Iată unde este scăparea noastră, iată unde e 
antidotul otrăvii ce intră în noi din mediul care 
ne înconjoară“. 


BOLILE SUFLETULUI — 
FENOMEN TAINIC 


Analizând cauzele apariţiei bolilor psihice, îţi 
dai seama cu ușurință că diversitatea lor este greu 
de încadrat într-o schemă. Omul care a fost în- 
tr-un spital de psihiatrie, care a văzut, a auzit sau 
a comunicat cu oameni bolnavi psihic poate afir- 
ma că „duhul“ unei astfel de instituţii este foarte 
apăsător. În cazul dat, am în vedere nu atât im- 
presia lăsată de cele văzute, cât simțământul lă- 
untric al inimii. Am vorbit despre faptul că, în ca- 
zul patologiei psihice așa-zis „naturale“, simpto- 
matologia se dezvoltă din cauze biologice. Dar 
„atmosfera“ din clinicile psihiatrice se deosebește 
totuşi într-o măsură însemnată de cea care este, 
spre exemplu, într-un staționar de boli somatice. 

Care să fie cauza? Oare se întâlnește uneori 
combinaţia dintre îndrăcire și boală fizica Cel 
mai degrabă, da. 

Ierarhul Luca (Voino-Iasenețki) spunea pe aceas- 
tă temă: „Cauzele multor boli sufletești nu sunt 
cunoscute nici de cei mai savanţi dintre psihiatri. 
Spre exemplu, nu știm cauzele nebuniei furioase, 
dar mi se pare neîndoielnic faptul că dintre cei 
afectaţi de ea un anumit procent sunt îndrăciţi 
sadea“. 

De exemplu, există o categorie de bolnavi psi- 
hic ce nu suportă nici un lucru legat de Biserică: 
nici rugăciunea, nici stropirea cu apă sfinţită, nici 
mirosul de tămâie etc. Cunosc cazuri când bol- 
navi de epilepsie, aflându-se într-o stare disforică 
(răutăcioasă, agresivă), au încercat să smulgă 
crucile de la pieptul celor din familie, au avut o 
atitudine profanatoare față de icoane și fată de 
alte lucruri sfinte. Acest comportament era însoțit 
de înjurături, răcnete, ameninţări. 

Nu o dată am observat că debutul bolii psihice 
a survenit atunci când cineva din familia celui în 
cauză a început să se ocupe cu metode oculte de 
„tratament“, cu magie, vrăjitorie. Am observat, de 
asemenea, dezvoltarea unei patologii psihice la 
copii după sinuciderea tatălui sau a mamei. Fap- 
tul că între părinţi și copii există o foarte strânsă 
legătură spirituală este binecunoscut de multă 
vreme. Se știe că, atunci când părinții fac păcate 
grele, când nu se pocăiesc și nu se îndreaptă, co- 
piii suferă deseori, iar câteodată se și îmbolnă- 
vesc psihic. Experienţa mea practică m-a făcut să 
ajung la concluzia următoare: la majoritatea co- 
vârșitoare a copiilor născuţi din relaţii extracon- 
jugale apar diverse devieri psihopatologice sau 
comportamentale. 

În articolul său „Boala psihică: pedeapsă sau 
cruce?“ mitropolitul Antonie (Bloom) scrie: „În 
scrierile Sfântului Ioan din Kronstadt există un 
pasaj care ne poate pune pe gânduri, dar care nu 
poate fi dat deoparte. Pomenind de bolile sufle- 
tești, Sfântul scrie că sunt suflete până într-atât de 

fragile, că s-ar sfărâma de grosolănia şi de cruzi- 
mea lumii înconjurătoare — și Domnul îngăduie 
ca între ele și lume să se lase perdeaua bolii psi- 
hice, ca să le ferească de ceea ce le-ar putea dis- 
truge integritatea. Iar îndărătul acestei perdele 
sufletul se maturizează și se transformă, și omul 
crește. Acest pasaj mi-a rămas întipărit în memo- 
rie, pentru că am văzut eu însumi așa ceva. 

Cu mulţi ani în urmă, când încă eram medic în 
Franța, mi s-a cerut sfatul cu privire la un artist. 
În mediul nostru era un iconar de excepţie, care 
începuse să-și iasă din minţi. Mama și sora lui fă- 
ceau cum fac mulţi: nu voiau să-l supere, și când 
spunea că simte miros de pucioasă, ele se prefă- 
ceau că adulmecă aerul și spuneau: „Da, da, 
chiar așa...“ — când de fapt nu simțeau nimic, fi- 
indcă nu mirosea a pucioasă. 

Când boala a început să progreseze, mi s-a ce- 
rut părerea. Cum am zis mai sus, pe atunci eram 
medic și am fost consultat în această calitate. 
Mi-au zis: „L-am stropit cu aghiasmă, s-a spoved- 
it, i s-au făcut molifte, maslu, a fost împărtășit — 
dar nu s-a vindecat. Continuă să fie bolnav... Ce 
este de făcut?“ Am răspuns atunci: „Trimiteţi-l la 
spital ca să îi facă electroterapie“. Îmi amintesc 
cu câtă indignare mi s-a răspuns atunci: „Ce, eşti 
necredincios?! Crezi că şocurile electrice pot 
face ce n-a putut face rugăciunea?! Dar dacă 
lucrează în el diavolul?!“ Atunci am dat un răs- 
puns sincer și provocator. Am zis: „Ştiţi, dacă este 
la mijloc lucrarea diavolească, șocurile electrice 
n-o să-i facă diavolului nici un rău, dar pe om 

pot să-l salveze...“ Propunerea mea a fost întâm- 
pinată cu mare nemulțumire, dar bolnavul toi a 
trebuit dus la spital. În spitalul cu pricina lucram 
eu, și ca atare îl vedeam în fiecare zi de la Dum- 
nezeu. Nimeni nu putea intra în contact cu el... 
Dar apoi și-a venit dintr-o dată în fire. 

Când a ieșit din spital vindecat mulțumită aju- 
torului medical, s-a dovedit că se întâmplase cu 
el ceea ce a spus Sfântul loan din Kronstadt. Ico- 
narul încă neexperimentat, încă nematurizat de- 
plin, deşi foarte dăruit, a ieșit din spital ca iconar 
matur, cum nu fusese înainte“. 

În majoritatea cazurilor de tulburare psihică 
există şi un „diagnostic“ duhovnicesc. Granițele 
sunt aici foarte transparente. 

Încă ceva. Nu o dată am avut prilejul să văd 
oameni bolnavi psihic de multă vreme, la care cu 
mila lui Dumnezeu, pe măsura îmbisericirii, au 
dispărut diferite manifestări greu de vindecat sau 
nevindecabile ale bolii. Rugăciunea, Sfintele Tai- 
ne le-au modificat radical starea psihică. Dispă- 
reau idei. delirante, halucinaţii persistente. Ochii 
bolnavilor se limpezeau, începeau să se simtă cu 
mult mai bine. În locul „măștii nebuniei“, pe figu- 
ră se răsfrângea pecetea duhovniciei. 

În lucrarea sa „Psihiatria și problemele vieţii 
duhovnicești“, profesorul D. E. Melehov scria: 
„Sub influența păcatului, sufletul omenesc viu, 
fără să-şi piardă conştiinţa, trăiește simțământul 
vinovăţiei, al tristeţii, al chinului și al necesităţii 
de a scăpa de păcat. Omul credincios merge după 
ajutor la biserică, apelează la o persoană cu ex- 

periență duhovnicească. El trăiește durere și su- 
ferinţă duhovnicească, iar câteodată poartă și 
urmările fizice ale păcatului. 

Prima sarcină a duhovnicului, ca şi a psihiatru- 
lui credincios, este aceea de a pune „diagnosticul 
duhovnicesc“, adică este neapărată nevoie să sta- 
bilească care componentă a suferinţei omului are 
o cauză duhovnicească nemijlocită și se poate 
supune tratamentului duhovnicesc. Trebuie sta- 
bilit totodată ce anume din suferinţele lui repre- 
zintă manifestare a unei boli sufleteşti care își are 
cauza în tulburări ale activităţii cerebrale sau a 
întregului organism, și ca atare cere competență 
medicală... 

Sau, în fine, bolnavul are tulburări psihofizice 
ce reprezintă urmări indirecte ale păcatelor per- 
sonale sau familiale, și atunci are nevoie de com- 
binarea metodelor duhovnicești de tratament cu 
cele psihiatrice. În asemenea cazuri, însănătoși- 
rea duhovnicească poate duce la însănătoșire 
psihiatrică și fizică“. 

Iată încă o observaţie duhovnicească foarte 
importantă: „Vrăjmașul a căzut prin trufie. 'Trufia 
este începutul păcatului; în ea sunt cuprinse toa- 
te felurile răului: slava deșartă, iubirea de slavă, 
iubirea de stăpânire, răceala, cruzimea, nepăsa- 
rea față de suferințele aproapelui; visarea minții, 
lucrarea sporită a închipuirii, expresia demonică 
a ochilor, caracterul demonic al întregii fiziono- 
mii; întunecarea, tânjala, deznădejdea, ura; invi- 
dia, deprimarea, la mulți căderea în pofta tru- 
pească; neliniștea lăuntrică chinuitoare, neascul- 
tarea, teama de moarte sau, dimpotrivă, căutarea 

de a încheia cu viaţa și, în fine, lucru ce se întâm- 
plă nu rareori, deplina nebunie. Iată semnele spi- 
ritualității demonice. Însă atâta vreme cât ele nu 
se manifestă cu putere, rămân nebăgate în seamă 
de mulţi“ (Arhimandrit Sofronie Saharov, „Sfântul 
Siluan Athonitul“). 

Fără îndoială, psihiatrul are de înţeles încă 
multe lucruri, trebuie să-și lămurească multe 
pentru a-i ajuta mai bine (duhovnicește și trupeș- 
te) pe bolnavii psihic. 


Încă ceva cu privire la psihiatri. Această mun- 
că nu este ușoară. Statul oferă acestei categorii 
de lucrători medicali o serie de facilităţi sociale 
(spor de periclitate, zile suplimentare de conce- 
diu). Cu amărăciune trebuie să scriu că despre 
duhovnicie nu se vorbește aproape deloc în psi- 
hiatrie (ca pretutindeni în medicina modernă). 
Nici cerințe duhovnicești față de medicii psihiatri 
nu există. De aici și rezultate pe măsură. Faptul 
acesta are repercusiuni negative atât asupra bol- 
navilor, cât și a medicilor. De exemplu, potrivit 
datelor publicate, în rândul psihiatrilor se întâl- 
nesc stări depresive de câteva ori mai frecvent 
decât la medicii de alte specialități. Se constată și 
alte fapte foarte întristătoare: cazurile de compor- 
tament suicidal (sinucigaș) și tentativele reușite 
de suicid nu sunt, din păcate, fenomene izolate 
în rândul psihiatrilor. Ieşirea din această situaţie 
este una singură: întoarcerea la Hristos, îmbiseri- 
cirea, organizarea întregii vieți potrivit poruncilor 
lui Dumnezeu. 


PSIHOLOGIA PASTORALĂ 


Dintre toate specialităţile medicale există una 
care prezintă mari tangenţe cu pastorația. Nu- 
mele ei este „psihiatrie“. Probabil că nu vom exa- 
gera dacă vom spune că, în anii lor de slujire, nu- 
meroși preoți s-au întâlnit la scaunul spovedaniei 
sau în alte ocazii cu situaţii când un fiu duhovni- 
cesc prezenta anumite tulburări emoţionale, com- 
portamentale sau de gândire. 

Se întâlnesc și cazuri de îndrumare duhovni- 
cească a unor bolnavi psihic. Și, în fine, se distin- 
ge un grup vast de tulburări psihoneurologice de 
graniţă (a limita dintre sănătate şi boală), a căror 
răspândire este destul de mare. 

Înainte, în instituţiile de învățământ duhovnicesc 
se preda psihiatria pastorală. Actualmente, disci- 
plina este introdusă iarăși în programele școlare ale 
anumitor instituţii de acest tip. 

Psihiatria pastorală tinde să pătrundă î în acele 
sfere ale vieţii duhovniceşti care nu sunt califi- 
cate drept „păcat“, dar se „învecinează“ cu el sau 
îl „împing“ pe bolnav la păcat. De pildă, anxieta- 
tea (dacă aceasta este un simptom) nu reprezin- 
tă un păcat, şi totuși poate genera la om conse- 
cințe grave. Ca rezultat al bolii psihice, sufletul 
omenesc parcă se acoperă cu O „ceaţă“, care tre- 


33 


f 


DR. DMITRI ALEKSANDROVICI AVDEEV 


buie risipită. Un astfel de suflet pierde, cum bine 
observa un preot, drumul spre Dumnezeu. 
Voința omului slăbeşte. Poveţele pastorale 
sunt premature, fiindcă nu pot fi receptate în 
mod adecvat de către suferind. Tratarea unor 
asemenea suferințe prin mijloace exclusiv asce- 
tice nu este totdeauna justificată. Aici poate fi loc 
şi pentru ajutorul dat de psihiatru. Este bine dacă 
în parohie există un medic ortodox. În atare caz, 
preotul se poate folosi de ajutorul lui. Cunoș- 
tințele de psihiatrie sunt bune și pentru duhov- 
nic. În asemenea cazuri, psihiatria nu contravine 
pastoraţiei, ci tinde s-o îmbogăţească cu anumite 
informaţii. Sarcina preotului este de a-i insufla 
celui îndrumat răbdare și smerenie, de a se ruga 
pentru el. Sarcina doctorului este aceea de a tra- 
ta, nădăjduind în ajutorul lui Dumnezeu, tulbu- 
rările sufleteşti folosindu-se de metodele medi- 
cinei contemporane. 
` Psihiatrul-psihoterapeut, acţionând asupra Vo- 
inței omului, asupra raţiunii și a emoţiilor lui, îl 
ajută să învingă boala sau urmările ei. El încearcă 
să îndepărteze simptomele și sindroamele pato- 
logice manifestate ca tulburări ale sistemului ner- 
vos central, cum ar fi depresia, anxietatea, aste- 
nia etc., apărute nu în urma ispitei vrăjmașului, ci 
din cauze biologice și ereditare. După însănătoși- 


-rea sa (când aceasta este posibilă), omul se în- 


toarce la starea normală. El poate privi cu lucidi- 
tate viața și pe sine însuși, poate merge la biseri- 
că, se poate ruga, poate lucra spre binele fami- 
liei şi al societăţii. 

Pe măsura însănătoșirii bolnavului, ponderea 
ajutorului psihiatric se va diminua, iar cea a ajuto- 
rului duhovnicesc va crește. Bineînţeles, cele spuse 
mai sus nu pot descrie decât schematic un dome- 
niu atât de complex cum este psihiatria pastorală. , 

În lucrarea îndrumării duhovnicești a enoria- 
șilor bolnavi psihic, preotul trebuie să-și aducă 
aminte că la omul credincios boala se împletește 
strâns cu religiozitatea lui. Chiar dacă sufletul 
este bolnav, el crede şi năzuiește către Ziditor. În 
aceste cazuri, tulburările psihice au o serie de 
particularităţi. De exemplu, în vremea depresii- 
lor, la bolnavi se observă adeseori următoarele 
semne: obsesia părăsirii de către Dumnezeu, 
deznădăjduirea de mântuire, descurajarea pro- 
fundă. Dacă această stare sufletească ţine mai 
mult de o jumătate de lună, fără să treacă după 
rugăciune și după Sfintele Taine, avem temei să 
presupunem prezenţa unei boli psihice, și în ata- 
re situaţii ajutorul psihiatrului este foarte potrivit. 
Să mai dau un exemplu. În psihiatrie există un 
diagnostic numit „paranoie religioasă“. El este 
pus pe baza datelor care atestă tulburări specifice 
de gândire. Manifestările paranoiei religioase 
sunt diverse. În unele cazuri, ea arată ca un refuz 
al obligaţiilor sociale. În altele, se prezintă ca ne- 
glijare a igienei, postire şi alte nevoinţe peste mă- 
sură, fără binecuvântarea duhovnicului etc. Stă- 
rile acestea se deosebesc de înșelare sau de rătă- 
cirea şi lipsa de experiență duhovnicească și 
printr-o serie de alte manifestări, care le pun în 
aceeaşi grupă cu alte boli psihice. 

Preotul trebuie să-și dea seama unde este pă- 
cat și unde este boală. De asta depind numeroa- 


Din păcate, unii clerici şi-au format părerea că 
ajutorul psihiatric este lipsit de finalitate. Bolile 
sufletești sunt receptate de ei fie ca rezultat al lu- 
crării duhului rău, fie ca urmare a vătămării sufle- 
tului de către păcat. Și atât. d 

Experienţa arată că asemenea concluzii ale 
păstorilor nu îmbunătăţesc starea psihică a bol- 
navilor păstoriţi. Câteodată vezi cum unii dintre 
ei se chinuiesc, suferă de pe urma bolii, dar oco- 
lesc de la o poștă cabinetul peiniafeotui chiar 
dacă acesta este ortodox. 

Înţeleg că psihiatria este văzută într-un mod 
aparte. Lumea își amintește vremurile recente, 
când conducătorii comuniști ai statului încercau 
să folosească psihiatria ca instrument politic pen- 
tru înăbuşirea libertăţii de gândire. Asta s-a întâm- 
plat, nimic de zis. Vreau să arăt totuși două lucruri 
care, după părerea mea, sunt indiscutabile. 

` Primul este prezenţa bolilor sufletești (psihice). 

Al doilea este că majoritatea colegilor mei se 
străduiesc să-și îndeplinească cum se cuvine 
obligaţiile profesionale. 

De altfel, legea privitoare la psihiatrie garan- 
tează libertăţile religioase ale bolnavilor psihic. 
Chiar şi psihiatrii se schimbă. Astăzi între ei se 
găsesc din ce în ce mai mulţi oameni credincioși. 

- Odată a venit la consultaţie o femeie bolnavă, 
care vreme îndelungată nu se putuse hotărî dacă 
este cazul să se adreseze unui psihiatru. Această 

situaţie a și făcut-o să-i scrie stareţului arhiman- 
drit Chiril (Pavlov)!. 

După spusele femeii, Părintele i-a răspuns: 
„Vă puteţi adresa unui psihiatru, dar trebuie să vă 
și rugaţi ca Domnul, dacă este voia Lui cea sfân- 
tă, să vă tămăduiască boala prin medic“. 

Știu că şi alţi duhovnici cu experienţă au bine- 
cuvântat tratamentul la psihiatru. 

În încheierea acestui capitol, spre ilustrarea 
celor spuse cu privire la psihiatria pastorală, voi 
da un exemplu din cartea lui D. E. Melehov „Psi- 
hiatria și problema vieţii duhovnicești“. Într-unul 
din capitole, autorul descrie boala lui Dostoiev- 
ski şi experienţa căii lui duhovniceşti. „Un exem- 
plu foarte pilduitor pentru preot de epilepsie ere- 
ditară este reprezentat de boala lui F. M. Dosto- 
ievski: genialul scriitor suferea de epilepsie de la 
vârsta de 15 ani. Era vorba de o formă relativ be- 
nignă ca evoluţie de epilepsie mixtă, cu rare 
crize şi echivalenţe de criză. Mulțumită acestui 
fapt, el și-a păstrat până la sfârșitul vieţii capaci- 
tăţile creatoare, deși suferea de însemnate defec- 
te ale memoriei. Boala s-a acutizat în anii studen- 
ţiei, apoi în perioada procesului, a condamnării 
la moarte, a anilor de ocnă şi de serviciu militar. 

Sunt o greșeală grosolană tentativele naive de 
a explica boala, de a deduce din boală concepţia 
despre lume și creaţia artiștilor sau a oamenilor 
politici. F. M. Dostoievski a fost un scriitor genial 
nu mulțumită bolii, ci în pofida ei. Fiind scriitor 


' Unul dintre cei mai cunoscuţi Bătrâni ai Rusiei actuale, 
duhovnicul Sanctităţii Sale Alexie al II-lea (n. tr.). 

autobiografic, el a arătat în creaţia sa toată diver- 
sitatea și caracterul contradictoriu al manifestări- 
lor şi trăirilor tipurilor dezechilibrate de persona- 
litate umană. . 

Totodată, ca om credincios, a cărui credință a 
trecut „prin tot cuptorul îndoielilor“, a reflectat în 
diversitatea eroilor săi și propriile tentative de a în- 
țelege sensul bolii sale, și experienţa luptei cu 
boala... Prințul Mâşkin și Rogojin din „Idiotul“, chi- 
pul luminos, smerenia şi credinţa starețului Zo- 
sima şi revolta lui Ivan Karamazov, curăţia lui Ali- 
oșa Karamazov și profunda monstruozitate morală 
Ginfernalitatea“) a lui Fiodor Karamazov și a lui 
Smerdiakov, neînfrânata stăpânire a impulsurilor 
și afectelor în Dimitrii, alternând cu pocăință adân- 
că, de setea izbăvirii pe calea pătimirilor ș.a.m.d... 
El își dădea seama de faptul că este prizonier al 
bolii sale, și se lupta cu aceasta. Dedublarea este 
nu numai soarta eroilor lui, dintre care mulţi pier 
în luptă cu propriile dubluri. El conștientiza și de- 
dublarea din sine și, spre sfârșitul vieții, a tras con- 
cluziile experienţei sale de luptă cu ea... 

Dar Dostoievski și-a păstrat până la sfârșit pu- 
terile creatoare, atitudinea critică față de boală, 
faţă de propriul caracter, și compasiunea vie față 
de oameni. Dedublarea a fost tragedia geniului 
bolnav și a eroilor lui. Însă el și-a păstrat, după 
cum scrie Strahov, „centrul duhovnicesc profund, 
care definește întregul conţinut al minţii şi al cre- 
aţiei“, din care ieşea o energie ce vitaliza şi trans- 
figura toată creaţia lui... 

Pe baza acestui exemplu putem trasa, trăgând 
linie și făcând suma, atitudinea bolnavului credin- 
cios față de manifestările bolii sale și liniile funda- 
mentale de purtare ale preotului îngrijitor de su- 
flete față de epileptici. Putem distinge două înda- 
toriri de bază ale preotului față de bolnavi: 1) ace- 
ea de a-l îndemna pe bolnav să se supună exa- 
menului medical și, în caz de necesitate, unui tra- 
tament sistematic, și 2) aceea de a-l ajuta pe bol- 
nav să se lupte cu boala, să conștientizeze în 
mod critic și să biruie anomaliile sale de caracter 
şi de comportament. Medicul psihiatru îl poate 
trata pe bolnav în perioadele de psihoză acută, 
poate ajuta la diminuarea frecvenţei crizelor de 
boală și, în măsura posibilităţilor, la prevenirea 
recidivelor acestora. Rolul duhovnicului este de- 
osebit de însemnat pentru acești bolnavi în peri- 
oadele dintre crize, când ei conștientizează chi- 
nuitoarele contradicții dintre stările polare de ex- 
citație şi deprimare, de luciditate şi de mânie 
oarbă, de luminare şi de întunecare a conştiinţei, 
dintre stările polare de bunăvoință faţă de lume 
şi oameni și de înrăire mohorâtă, irascibilitate, 
bănuială față de învăţăturile moralizatoare... 

Comportamentul preotului este definit de în- 
datorirea generală a pastoraţiei: aceea de a ajuta 
omului să afle adâncul pocăinței, să refacă per- 
ceperea duhovnicească corectă a vieții din sufle- 
tul omenesc, raportarea corectă la propriul păcat 
și la propria demnitate nemuritoare de ființă 
omenească, care este supusă unor încercări atât 

de dramatice la bolnavi atunci când dedublarea 
se manifestă la modul maximal“. 

Profesorul D. E. Melehov indică în lucrările 
sale ca motiv de a apela la competenţa medicului 
următoarele stări psihopatologice: 


1. 
2. 


crize isterice, epileptice şi mixte 

scăderea continuă a capacităţii de muncă, 
astenia, reducerea progresivă a memoriei și 
a capacităţilor intelectuale 


. modificarea intensă și progresivă a trăsătu- 


rilor fundamentale de caracter, nemotivată 
şi independentă de condiţiile exterioare: 


dezvoltarea irascibilității, răcelii, răutăţii, 
cruzimii, anxietății, instabilității emoţionale 


. halucinaţii vizuale, auditive, olfactive, tactile 


repetate, senzaţii patologice ale pielii, sen- 
zaţie de electrocutare etc. 


. stări profunde şi persistente sau care recidi- 


vează frecvent de depresie, tristeţe însoțită 
de deznădejde și mai ales de gânduri suici- 
dale, ori stare de veselie fără motiv însoțită 
de activitate exacerbată și dezordonată, de 
aflux necontrolat de idei şi de supraevalua- 
re a propriilor capacităţi 


. idei obsesive de necontrolat, aflux dezordo- 


nat de idei, pauze și întreruperi involuntare 
în procesul logic, senzaţii artificiale, „con- 
fecţionate“, idei induse, care apar sub acţi- 
unea curenților. electrici, hipnozei, undelor 
radio sau îndrăcirii 


. Stări intense și repetate de iluminare“, ve- 


denii, glasuri ce nu vin din experiența de 

viață anterioară şi sunt străine de structura 
generală a personalității . 

8. dominaţia de neînvins a atracţiilor biologice 
grosolane, a gândurilor hulitoare, străine de 
nucleul fundamental al personalităţii, senti- 
mentul persistent al părăsirii de către Dum- 
nezeu, însoţit de deznădejde şi de gânduri 
suicidale 

9. mândrie extremă, convingerea că propriile 
judecăţi sunt corecte (deși sunt greşite) în 
pofida realității evidente şi a părerii obiec- 
tive a celor din jur (idei delirante legate de 
gelozie, de invenţii şi reforme în viaţa so- 
cială și bisericească etc.). Sau, dimpotrivă, 
complexele de inferioritate ca manifestare a 
trufiei și egocentrismului tainic. 


Câteva definiții 


PSIHLATRIA ~ disciplina medicală ce studiază 
clinica, diagnosticarea și tratamentul bolilor 
psihice 

PSIHOTERAPIA ~- sistem de acţiune terapeuti- 
că şi psihologică asupra psihicului, iar prin 
psihic — asupra organismului bolnavului 

PSIHOLOGIA -— știința ce studiază legităţile 
dezvoltării și funcţionării psihicului ca for- 
mă aparte a activităţii vitale 

PSIHOLOGIA MEDICALĂ - știința ce studiază 
particularităţile psihologice ale oamenilor 
care suferă de diverse afecțiuni și posibili- 
tățile de a li se acorda asistenţă psihologică 

NARCOLOGIA ~ disciplina medicală ce studi- 
ază clinica, diagnosticarea și tratamentul 
bolilor pe care le produce dependenţa de o 
serie de substanțe, cum ar fi alcoolul, diver- ` 
sele narcotice, tutunul etc. 

NEUROLOGIA (neuropatologia) — sita me- 
dicală ce studiază clinica, diagnosticarea și 
tratamentul bolilor nervoase, cum ar fi ur- 

: mările traumelor coloanei vertebrale și cre- 
ierului, afecțiunile nervilor periferici, atacu- 
rile vasculare cerebrale ş.a. 


DESPRE AJUTORAREA BOLNAVILOR 


Ajutorarea celor ce suferă de boli psihice tre- 
buie să fie variată. Într-o serie de cazuri aceștia 
trebuie să se supună, cu nădejdea în milostivirea 
lui Dumnezeu, tratamentului medicamentos: Tra- 
tamentul medical nu trebuie opus ajutorului du- 
hovnicesc. Și doctorului dă-i loc, și să nu se depăr- 
teze de la tine, că și de el ai trebuintă (Sir. 38, 12). 

Bolnavii trebuie să se și roage, să se şi trateze. 
După posibilităţi, în spitalele de psihiatrie trebuie 
format un mediu ortodox. Bolnavii botezați tre- 


buie chemaţi, printr-o critică rezervată, la po-_ 


căință. Momentul optim pentru a face acest lucru 
este în perioadele dintre crize sau în vremea 
remisiunilor. 

Bine ar fi ca în spitale să existe mai multe ca- 
dre medicale ortodoxe. Sunt convins că într-un 
atare caz și medicamentele ar acţiona cu mai 
multă eficacitate. Suferințele bolnavilor trebuie 
ușurate nu numai cu tablete și cu injecții, ci şi cu 
rugăciune pentru sănătatea robilor bolnavi ai lui 
Dumnezeu. Ei au mare nevoie de rugăciune, în- 
trucât puterile lor sufleteşti sunt dezorganizate, 
“slăbite de greutăţile bolii. Trebuie invitați în cli- 
nici preoţi, trebuie făcute slujbe, trebuie răspân- 

dită literatura ortodoxă. Există deja o anumită ex- 
perienţă în acest sens. 

Încă un exemplu. Iată câteva rânduri din scri- 
soarea unui credincios ortodox, care suferă de o 
boală psihică: 

„Îmi ajută foarte mult rugăciunile: 7risagbio- 
nul, Tatăl nostru, rugăciunea lui lisus, Născătoa- 
re de Dumnezeu Fecioară. Când spun rugăciuni, 
acestea parcă ar coase țesătura sfâșiată a raţiunii 
mele (vă amintiţi povestea rusească despre ţăra- 
nul care cârpea cerul? Iar raţiunea e ca un cer în 
om — așa încât sentimentul meu că rugăciunea 
«coase» rațiunea este, poate, corect. Rugăciunea 
repetată cu statornicie reface sănătatea raţiunii. 

Încă ceva — despre ideile delirante și despre 
obsesii. Acestea sunt foarte greu de biruit «prin 
atac frontal», însă pot fi lovite «pe la spate». Când 
mă aflam în spital în stare de delir, mama mea s-a 
spovedit și i-a cerut preotului să facă pentru 
mine slujbă cu sfințire de aghiasmă mică înaintea 
icoanei Maicii Domnului „Grabnica Ascultătoa- 
re“, şi delirul m-a lăsat. l 

Și iarăşi: când vin ideile obsesive, oricât le-ai 
contrazice este cu neputinţă să le gonești, chiar 
dacă este evident că sunt nebunești. În ele este o 
putere de la diavol, agită inima, acţionează nu 
doar asupra minții, ci tulbură și sentimentele. Dar 
și ele pot fi biruite prin atac «pe la spate». De pil- 
dă, am cerut altora să se roage pentru mine, iar 
gândurile ce mi se învârteau mereu în minte m-au 
părăsit — și erau întrebări la care în zadar căutam 
răspuns. Ce întrebări știe să pună dracul... 

Și mai ajută un lucru: trebuie îndepărtate din 
casă lucrurile, tablourile, cărţile păcătoase, smin- 
titoare. Cum spunea unul dintre sfinți, cel ce se 
luptă cu păcatul beţiei nu trebuie să ţină în casă 
sticle cu vin...“ si 

Într-una dintre scrisorile primite de la bolnavi 


erau scrise următoarele: „Aş numi boala mea su- ` 


fletească (este vorba de una dintre formele de 
psihoză — n.a.) “înșelare mântuitoare». Dacă înșe- 
larea +obișnuită» este pierzătoare, pentru că re- 
` prezintă un păcat, boala psihică poate să fie 
mântuitoare, fiindcă nu te lasă să păcătuiești în 
mod conștient. Şi dacă chiar judecata omenească 
îi iartă pe bolnavii de acest fel, recunoscându-i 
iresponsabili, ce să mai vorbim de Judecata lui 
Dumnezeu...“ 

Încă o scrisoare: „Sunt înregistrată ca bolnavă 
psihic de 15 ani, dar totul a început mult mai 
devreme, când aveam 14 ani. Primesc boala mea 
ca pe o cruce de la Domnul. Aceasta este calea 
mea către Dumnezeu. Cât de multă vreme am 

-mers spre El fără să-mi dau seama de asta ! Mul- 
țumesc lui Dumnezeu pentru toate și slavă lui 
Dumnezeu pentru toate. N., 43 de ani“. 

Dacă aş încerca să-i împart în gând pe toţi bol- 
navii cărora le-am dat ajutor terapeutic de-a lun- 
gul anilor de muncă — și într-o grupă să-i pun pe 
bolnavii credincioși, iar în cealaltă pe cei care 
tăgăduiesc pe Dumnezeu și Biserica Lui —, s-ar 
vedea că până şi evoluţia clinică a bolilor diferă 
semnificativ între aceste grupe. Voi da un singur 
exemplu. Stăteam de vorbă odată cu un bolnav 

care suferea de o afecțiune psihică foarte gravă, 
şi când am încercat să-l consolez, acest om aflat în 
îngrijirea mea medicală mi-a răspuns cu liniște şi 
seriozitate: „Doctore ! Situaţia în care mă aflu este 
cea mai mântuitoare pentru mine“. Am fost mișcat 
până în adâncul inimii de acest răspuns al lui. Bi- 
neînțeles, sunt diverse boli și diverși bolnavi, însă, 
repet, tendinţa este, după părerea mea, aceasta. Şi 
nici nu poate fi altfel. Milostiv este Domnul. 

Ajută, Doamne, robilor Tăi care suferă de boli 
psihice ! 


Sfaturi pentru rudele 
celor ce suferă de psihoze 


1. Nu căutați cauze psihologice ce ar justifica 
purtarea bolnavilor și felul în care se simt aceştia. 
Boala lor se dezvoltă prin alte mecanisme și este 
legată doar în mică măsură de factorii situaţionali. 

2. Amintiţi-vă că delirul ţine de o gândire bol- 
navă și că cel ce delirează nu poate fi convins de 
contrariul celor pe care le afirmă. | 

3. Deprindeţi-vă să sesizaţi semnele care pre- 
vestesc înrăutățirea stării psihice a bolnavilor (de 
exemplu, insomnia constantă, agresivitatea, in- 
trovertirea [închiderea în sine] din ce în ce mai 
accentuată ș.a.). 

4. Nu schimbaţi fără motive deosebi de se- 
rioase medicul curant. Faceți în așa fel ca bolna- 
vul să se întâlnească în mod regulat cu psihiatrul. 

5. În perioadele de posibilă înrăutățire a stării 
psihice informaţi neapărat duhovnicul (dacă exis- 
tă) sau preotul paroh și rezolvaţi împreună cu el 
problemele legate de îndrumarea duhovnicească 
a bolnavului (acasă sau la spital). 

6. Rugaţi-vă mai mult pentru cel bolnav. Faceţi 
în așa fel încât să fie pomenit la Dumnezeiasca 
Liturghie şi la alte slujbe. Înconjuraţi-l cu lucruri 
sfinte. 

7. Aduceți-vă aminte că de la Domnul vor 
avea la fel de mare plată atât bolnavul care su- 
feră fără să cârtească, cât și cel ce-l îngrijește cu 
osârdie. 


Cel ce va răbda până la sfârșit, 
acela se va mântui (Mt. 10, 22) 


În fața mea se află un tânăr bolnav psihic. La 
consult a venit nu fiindcă se simte mai rău, ci 
pentru că dorește să fie ascultat, mângâiat. El 
suferă de o formă de psihoză în care personali- 
tatea rămâne relativ bine păstrată. Parcă i se răs- 
frânge în ochi boala. Spune cu voce obosită: 
„Doctore, câteodată mi se pare că Domnul m-a 
părăsit, că viața mea e nefolositoare şi fără sens. 
Sunt o povară pentru mama, care este bătrână, 
nu am serviciu, pensia nu ne ajunge nici ca*s-o 
scoatem cât de cât la capăt...“ f a 

Dificilă a fost conversaţia noastră. Tânărului îi 
este foarte greu. Are nevoie de ajutor. Bineînţeles, 
Domnul nu l-a uitat. În toate este voia lui Dumne- 


47 


DR. DMITRI ALEKSANDROVICI AVDEEV 


zeu. Trebuie doar să credem că Atotbunul Dum- 
nezeu ne dă toate spre mântuire. Nu trebuie să ne 
lăsăm pradă descurajării. Înaintea lui Dumnezeu 
au importanţă nu funcţiile și reușşitele, ci credinţa, 
smerenia, purtarea fără cârtire a crucii proprii. 
Protoiereul Vladimir Vorobiov scrie pe această 
temă: „Preotul este dator să-i explice omului că 
boala psihică nu este o rușine. Aceasta nu este 
nicidecum o stare incompatibilă cu viața duhov- 
nicească a omului. Este o cruce. Un astfel de om 
nu poate face anumite lucruri cum le fac oamenii 
sănătoși. Dar poate să se smerească şi trebuie să 
se smerească. Sunt multe lucruri pe care nu le în- 
ţelege, dar trebuie să fie ascultător. Și dacă unui 
asemenea bolnav reușim să-i explicăm că trebuie 
să se smerească, totul este în regulă. Negreşit se 
va reabilita și va putea să trăiască cu spor în Bi- 
serică. Pentru el nu este închisă Împărăţia lui 
Dumnezeu și nici viaţa harică... Deseori bolnavii 
psihic spun: «Dar de ce binecuvântaţi să beau 
tablete ? Ce, de bolile sufletești te poți vindeca cu 
tablete ? Uite că am venit în Biserică, cer harul lui 
Dumnezeu, vreau ca Dumnezeu să vindece su- 
fletul meu bolnav. De ce mă trimiteţi la doctori? 
Ce, harul lui Dumnezeu nu lucrează? .» 
Harul lui Dumnezeu lucrează, și El poate să-l 
vindece într-o clipă chiar și pe cel mai bolnav om. 
Pe șchiop poate să-l facă sprinten, pe orb — ager 
la vedere, iar pe cel bolnav psihic poate să-l facă 
întreg la minte. Nu încape îndoială. Și atunci, de 
ce Domnul nu face asta ? Uite că ești șchiop şi ai 
să șchioapeţi toată viaţa. De ce? Fiindcă Domnul 

te smerește în acest chip, fiindcă Dumnezeu a 
pus asupra ta această cruce. Și, poate, singur ţi-ai 
ales cândva această cruce. 

Trebuie să ne smerim. Unuia nu i-a fost dat să 
vadă cu amândoi ochii, ci doar cu unul. Altul e 
surd... La fel şi cu oricare altă boală, inclusiv psi- 
hică. Domnul te poate vindeca — dar astăzi, sau 
poate toată viaţa, El vrea ca tu să-i ceri ajutor 
doctorului. Asta nu înseamnă deloc că nu trebuie 
să te împărtășești și că asistenţa medicală îţi poa- 
te ţine loc de Împărtășanie... 

Viaţa duhovnicească e cu putinţă numai atunci 
când omul este de acord să recunoască adevăra- 
ta stare a lucrurilor și să se smerească, când este 
de acord să trăiască cu crucea pe care i-a dat-o 
Domnul“. 

Iată cum ne învaţă și Sfinţii Părinţi. Sfântul loan 
din Kronstadt spunea: „Rătăcirea cea mai mare, 
Statornică, a inimii noastre, cu care trebuie să ne 
luptăm fără încetare, întreaga viaţă, este gândul 
tainic că putem trăi fără Dumnezeu şi în afara lui 
Dumnezeu undeva, vreodată, fie și numai pentru 
o clipă“. 

Sfântul Nicodim Aghioritul ne învaţă precum 
urmează: „Dacă ești bolnav ori sărac, rabdă. Ni- 
mic nu cere Dumnezeu de la tine, afară de răb- 
dare. Răbdând cu inimă bună, te vei afla neînce- 
tat în făptuirea cea bună. Oricând va căuta spre 
tine Dumnezeu, va vedea că faci binele sau ră- 
mâi în bine dacă rabzi cu inimă bună, pe când la 
cel sănătos faptele bune sunt doar din când în 
când. Pentru ce, vrând să schimbi această stare 
de fapt, îţi doreşti să dai mai binele pe mai rău 7“ 

Sfântul Ierarh Ignatie (Briancianinov) scria, 
dând mângâiere într-un caz de tulburare mintală: 
„Pentru ispita ce vi s-a întâmplat nu trebuie să vă 
necăjiţi, ci să vă lăsaţi în voia lui Dumnezeu, care 
mântuiește prin felurite necazuri pe toţi câţi se 
mântuiesc. Tulburarea mintală îngăduită asupra 
lui D. a fost îngăduită asupra ei spre folos, ca du- 
hul ei să se mântuiască. Lăsaţi-o în seama lui 
Dumnezeu. Orice ar spune și orice ar face când 
e în criză, nu trebuie să daţi atenţie, nu trebuie 
să puneţi la inimă nici un cuvânt și nici o faptă a 
ei, fiindcă face totul fără judecată... 

Dumnezeu să vă mângâie în necazul ce v-a 
ajuns. Nici un fir de păr din capul nostru nu cade 
fără voia Lui! Într-un fel vede lumea cele ce se în- 
tâmplă oamenilor și altfel le vede Dumnezeu. Ve- ` 
dem că Sfântul Nifon Episcopul a suferit patru ani 
de nebunie, Sfinţii Isaachie și Nichita (care a fost 
mai apoi ierarh al Novgorodului) au suferit vreme 
îndelungată de vătămare a minţii. Un oarecare sfânt 
Pustnic — despre aceasta amintește Sulpiciu, scriitor 
din veacul al 4-lea, în povestirea lui Pustominian, 
care a călătorit prin mănăstirile Răsăritului —, fiind- 
că făcuse o mulțime de semne și băgase de sea- 
mă că din această pricină răsărise în el trufia, L-a 
rugat pe Dumnezeu ca, pentru nimicirea slavei 
omenești, să fie îngăduită asupra lui vătămare de 
minte și îndrăcire vădită, ceea ce Domnul a și în- 
găduit asupra robului Său celui smerit cugetător. 
Credem că fără voia lui Dumnezeu nu se poate 
apropia de noi nici un necaz; să primim deci orice 
necaz ca pe ceva care vine din mâna lui Dumne- 

zeu, cu preaevlavioasă supunere față de voia lui 
Dumnezeu, cu mulțumită, cu slavoslovire a Atot- 
bunului Dumnezeu, Celui neurmat întru căile Sale, 
Celui minunat întru toate lucrurile Sale !“. 

În mod tradiţional, se consideră că cea mai ma- 
re parte a patologiei psihotice este vindecabilă 
doar într-o măsură redusă — aceasta mai ales în 
privinţa psihozelor grave, a afecţiunilor degenera- 
tiv-distrofice ale scoarţei cerebrale, a formelor 
congenitale de debilitate mintală ș.a.m.d. Însă mi- 
la lui Dumnezeu ne arată, după credința oameni- 
lor, minuni, şi legile firii dau înapoi. Voi da doar 
un exemplu, foarte impresionant, descris într-o 
cărticică numită „Când sunt bolnavi copiii“. Auto- 
rul ei este părintele Alexie Graciov, medic și pre- 
ot. „Acum doi ani şi jumătate a venit la mine la 
spovedanie o fată bolnavă, în vârstă de 12 ani, de 
la casa de copii. Nu putea să lege două vorbe, se 
învârtea ca un titirez; privirea anormală, grimasele 
pe care le făcea mereu, întreaga ei înfăţişare dă- 
deau mărturie că este -handicapată». Şi iată că 
această fată a început să se spovedească şi să se 
împărtășească duminică de duminică. 

După un an, a început să simtă nevoia desco- 
peririi gândurilor (cine se roagă și se spovedește 
des știe ce este asta). Fata a început să ducă o 
viaţă duhovnicească cu atâta trezvie, cum oa- 
meni care se socot profund credincioși și îmbise- 
riciți nici nu bănuiesc că există. A început să se 
roage cu rugăciunea lui lisus („Doamne, lisuse 
Hristoase, Fiul lui Dumnezeu, miluiește-mă pe 
mine, păcătoasa“), să se împotrivească ispitelor 

drăceşti, să ierte, să rabde totul. De-a lungul a câ- 
teva luni, ea a învăţat să citească și să scrie, au 
trecut toate semnele debilității mintale, pe faţă i 
s-a întipărit pecetea duhovniciei. În tot ce spunea 
şi făcea era simţire și discernământ...“ Acest 
exemplu nu este izolat. 

Iată și un extras din cartea protoiereului Ilia 
Cetveruhin și a Evgheniei Cetveruhina: „leroschi- 
monahul Alexie, starețul mănăstirii Zosimova'“?: 

„Interesantă este relatarea E. I. Șulghina. Al 
doilea fiu. al acesteia s-a născut surdomut. Ea 
suferea foarte mult din această cauză, ajungând 
câteodată până la deznădejde. Sfătuită de E. L. 
Cetveruhina, a mers la mănăstirea Zosimova. E. I. 
i-a povestit totul Bătrânului și a început să-l roa- 
ge să mijlocească la Dumnezeu pentru fiul ei, 
pentru vindecarea lui. Părintele a refuzat cu 
hotărâre. «Să te bucuri trebuie, să fii fericită», i-a 
spus Bătrânul, «că în vremurile amare de acum 
fiul tău nu va spune și nu va auzi nici un lucru 
rău. lar să te rogi pentru fiul tău trebuie după 
cum urmează: Doamne, dacă este nevoie pentru 
slava numelui Tău ca fiul meu să vorbească, dă-i 
asta; de nu este sfânta Ta voie să se facă asta, 
atunci să rămână surdomut». 

Părintele a rostit acest răspuns cu un glas atât de 
hotărât, că E. I. n-a putut replica nimic. Dimpotrivă, 
nu numai că a încetat deodată să se mai întristeze, 
ci a ieşit de la Bătrân liniștită deplin și de atunci s-a 
supus cu desăvârșire voii lui Dumnezeu“. 


? Părintele Alexie a fost unul dintre cei mai mari Bătrâni 
ai începutului de secol XX din Rusia, în rând cu marii Pă- 
rinţi ai Optinei (n. tr.). 

NERVOZITATEA: 
CAUZELE DUHOVNICEȘTI ȘI 
MANIFESTĂRILE EI 


S-a zis mai sus că bolile sufleteşti pot fi „de la 
natură“ sau manifestările lor pot fi legate de în- 
drăcire. Există totodată un mare grup de tulburări 
psihice numite în practica clinică „patologie de 
graniţă“ (funcţională, adică reversibilă în princi- 
piu). Din acest grup fac parte nevrozele, stările 
nevrozoide, anumite tipuri de tulburări depresi- 
ve, forme dobândite de psihopatie ș.a. Suferințe- 
le acestor oameni sunt, în mare măsură, urmarea 
structurii lor personal-caracterologice, care, după 
părerea mea, este determinată de cauze duhov- 
niceşti. Înainte de a descrie una câte una formele 
nevrotice, corect este să amintim de patimi. 

Conspect al învățăturii ortodoxe 
despre patimi 


după Sfântul Ioan Cassian 


Opt patimi principale: 

1. Îmbuibarea pântecelui 
2. Curvia 

3. Iubirea de argint 

4. Mânia 

5. Întristarea 

6. Trândăvia 

7. Slava deșartă 

8. Trufia 


* Patimile sunt de două feluri: 
- din necesităţi firești (cum ar fi îmbuibarea 
pântecelui și curvia); 
- neînrădăcinate în natura noastră (de exem- 
plu, iubirea de argint). 


Primele șase patimi enumerate sunt în multe 
privinţe legate între ele, și ca atare trebuie învin- 
se una după alta (de pildă, curvia e deseori lega- 
tă de îmbuibarea pântecelui, trândăvia de în- 
tristare). 

Patimile a şaptea și a opta sunt de asemenea 
unite între ele: slava deșartă naște trufia. 


1. Se deosebesc trei feluri de îmbuibări ale 
pântecelui: 


a) mâncatul dezordonat înainte de ora mesei; 

b) sub aspectul cantitativ: ghittuirea Gîndră- 
cirea pântecelui“); 

c) sub aspectul calitativ: patima de a mânca 
gustos („îndrăcirea gâtlejului“). 


2. Curvia este și ea de trei feluri: 

a) împreunarea, care la rândul ei este firească 
sau împotriva firii (sodomia); 

b) masturbarea; 

c) cu mintea şi cu inima (amintiţi-vă: Oricine 
se uită la femeie poftind-o, a și săvârșit 
adulter cu ea în inima lui — Mt. 5, 28). 


3. Iubirea de argint: 

a) dorința omului de a primi ceea ce nu avea 
mai înainte (ca Ghiezi, 4 Împ. 5); 

b) dorinţa de a căpăta ceea ce mai înainte a 
refuzat; 

c) tăinuirea unei părți din ceea ce a făgăduit 
să dea (ca Anania și Sapfira, Fapte 5). 


4. Mânia: 

a) lăuntrică (arde în interiorul omului); 
b) exteriorizată (în cuvânt și în faptă); 
c) pomenirea răului (mânia cronică). 


5. Întristarea este de două feluri: 

a) cea care vine după încetarea mâniei, din 
pricina pagubelor, a pierderilor, a neîmpli- 
nirii dorințelor; 

b) cea care vine din pricina temerilor, a frici- 
lor, a grijilor nechibzuite; 

6. Trândăvia, care cu precădere: 
a) îl mână pe om la somn; 
b) îl face să umble din loc în loc. 


7. Slava deșartă — are multe feluri, dintre care 
cele mai însemnate sunt două: . 

a) îngâmfarea cu lucrurile văzute și cu trupul; 

b) dorinţa de slavă de la oameni. 


8. Trufia, și anume: 


a) trupească; 
b) duhovnicească. 


Scopul luptei cu patimile este curăţia inimii. 


„PE FOND NERVOS...“ 


„Pe fond nervos...“ — această expresie a deve- 
nit aproape proverbială. O auzim peste tot: acasă 
și la muncă, pe stradă și în mijloacele de trans- 
port în comun. 

Potrivit experților Organizaţiei Mondiale a Să- 
nătății, 45% dintre toate îmbolnăvirile sunt legate 
de stress, iar unii specialiști presupun că acest 
procent este în realitate dublu. Potrivit altor date 
medicale, jumătate dintre cei ce solicită consult în 
policlinici sunt oameni practic sănătoși, dar care 
suferă acţiunea supraîncărcării psihoemoţionale. 

Specialiștii în situaţii extreme şi medicii știu că 
ulcerele gastrice se „deschid“ și se cicatrizează în 
funcţie de variațiile curbei stressului psihoemo- 
tional. Oscilaţiile presiunii arteriale sunt supuse 
aceleiași legități. 

Cum putem recunoaște stressul emoţional și 
influența lui asupra organismului uman? lată câ- 
teva trăsături caracteristice pentru el: astenia pre- 
lungită, inexplicabilă, care nu trece după odihnă; 
dureri de cap, tulburări de digestie, dureri de co- 
loană, insomnie; treburile obișnuite necesită mult 
mai multă vreme ca înainte. 

O uriașă cantitate de boli fizice se dezvoltă ca 
rezultat al suprasolicitării nervoase prelungite. 

Ce mai „creşte“ pe acest teren (nervos)? Din 
păcate, nimic bun: certuri, conflicte, divorțuri... În 
ultimii ani se vorbeşte tot mai des despre sindro- 
mul de oboseală cronică şi despre insomnia, de- 
presia, apatia şi indiferența faţă de toate care îl 
însoțesc. 

Nu este greu să ne dăm seama că, pe măsura 
creșterii nervozităţii, în suflet crește și păcătoşenia. 

În scrierile patristice vedem adeseori indicat 

faptul că este neapărată nevoie să păstrăm pacea 
sufletească. „Dobândește duh de pace, și mii se 
vor mântui lângă tine“, spunea marele Bătrân, 
Cuviosul Serafim din Sarov. 
- În „Bazele concepției sociale a Bisericii Orto- 
doxe Ruse“, adoptate la Sinodul Arhieresc Jubili- 
ar (Moscova, 13-16 august 2000), se spune, prin- 
tre altele: „Biserica privește bolile psihice ca 
pe una dintre manifestările vătămării gene- 
rale de către păcat a naturii umane. Distin- 
gând în structura personalității nivelul duhovni- 
cesc, cel sufletesc și cel trupesc, Sfinţii Părinţi fă- 
ceau deosebire între bolile dezvoltate «natural și 
cele provocate de lucrarea demonică sau de în- 
robirea omului de către patimi“. Așadar, bolile 
sufleteşti pot fi legate de factori natural-biologici 
sau de îndrăcire. Există totodată un mare grup de 
tulburări psihice numite în practica clinică „pato- 
logie de graniță“, de care am amintit în capitolul 
precedent. 

Tulburările neuropsihice de graniţă, dintre care 
un loc însemnat este ocupat de nevroze, deţin în 
mod confortabil fotoliul de lider în vastul grup al 

bolilor psihice. Potrivit datelor Organizaţiei Mon- 
diale a Sănătăţii, aproximativ 10% din populația 
țărilor puternic industrializate suferă de nevroze, 
în ultimii 65 de ani numărul cazurilor de nevroză 
crescând de 24 de ori. Morbiditatea prin nevroze 
reprezintă în Rusia 20-25 de cazuri la mia de locui- 
tori. Aceasta este doar morbiditatea înregistrată — și 
ea trebuie privită mai degrabă ca partea de deasu- 
pra a aisbergului. 

Ca o epidemie, nevrozele se răspândesc pre- 
tutindeni. Se știe că între 30 și 65% dintre cei ce 
se prezintă pentru consult la medicii generaliști 
sunt oameni cu simptomatologie nevrotică mani- 
festă. Între specialiștii care studiază această pato- 
logie circulă o glumă tristă: în loc să ne punem 
problema dacă omul suferă de nevroză, trebuie 
să ne întrebăm de care formă a nevrozei suferă. 

În ultimul deceniu problemele legate de pro- 
venienţa nevrozelor au început să fie supuse unei 
revizuiri active. Atitudinea care consideră aceas- 
tă boală drept o ușoară disfuncţie psihică tinde 
să se modifice în mod semnificativ. Principiul 
funcţionalității (al reversibilităţii fără dificultate) 
nu este confirmat de practica clinică contempo- 
rană. Potrivit datelor publicate în presă, vindeca- 
rea se produce la mai puţin de 40-50% dintre 
bolnavii de nevroză. S-a stabilit că în primii trei 
ani de boală se însănătoșesc doar 10% dintre bol- 
navi. Deseori afecțiunea se prelungeşte ani şi 
chiar decenii. 

Potrivit definiţiei adoptate în Rusia, nevroza este 
o tulburare neuropsihică psihogenă (apărută pe 

fond psihic) care se formează în urma dereglării 
unor relaţii de viață deosebit de importante pentru 
om. Mai pe înţeles, nevroza se dezvoltă atunci 
când omul, în virtutea unor împrejurări diverse, nu 
poate să găsească ieşirea potrivită dintr-o situaţie 
complicată, nu poate să rezolve o situaţie impor- 
tantă psihologic ori să suporte o tragedie. 
Simptomele crizei nevrotice sunt binecunoscu- 
te: proastă dispoziţie, irascibilitate, insomnie, sen- 
zaţie de disconfort interior, moleșeală, apatie, în- 
răutăţirea apetitului. Pot apărea obsesii, izbucniri 
de agresivitate ș.a.m.d. Toată această simptomato- 
logie este însoţită de indispoziție generală, de 
senzaţii fizice neplăcute, de tulburări vegetative. 
Generalizând, putem numi manifestările nevroze- 
lor „pierdere a păcii sufletești“. În nevroze, omul 
își păstrează limpede simţul critic, se simte împo- 
vărat de propria stare, dar nu se poate controla. 
Există totodată și stări care prin aspectul clinic 
amintesc de nevroze, dar care se dezvoltă prin- 
tr-un alt mecanism. Ele sunt definite ca „nevrozo- 
ide“ şi apar în numeroase boli somatice, procese 
infecțioase, în ateroscleroza vaselor cerebrale şi în 
alte procese patologice. În plus, tabloul clinic ne- 
vrozoid se poate întâlni deseori la oamenii lipsiţi 
de caracter sau cu goluri esenţiale în educaţie. 
Termenul de „nevroză“ s-a încetățenit în viaţă; 
până și copiii au auzit de el. Au fost distinse ne- 
vroze de școală și nevroze de pension, nevroze 
de succes și nevroze de singurătate, nevroze so- 
matogene și nevroze ecologice, precum şi multe 
alte varietăţi ale acestei boli. O grupă aparte este 

constituită de așa-numitele „nevroze noogene“, 
legate de pierderea sau de lipsa sensului vieţii, 
de conflicte de valori. Există date potrivit cărora 
aproximativ al cincilea caz de nevroză are o bază 
noogenă; în realitate, se pare că aproape fiecare 
nevroză are rădăcini duhovnicești. Haide, totuși, 
s-o luăm în ordine. 

Conceptul de „nevroză“ a fost propus pentru 
prima dată în anul 1776 de medicul scoțian 
Cullen, şi de atunci discuţiile privitoare la esența 
acestei boli, la rădăcinile apariţiei şi la mecanis- 
mele formării ei n-au încetat să fie la ordinea zi- 
lei. Asta nu înseamnă că înainte de Cullen n-au 
existat nevroze; apariţia lor, ca şi a celorlalte boli 
în general a avut loc după căderea lui Adam. De- 
scrieri ale nevrozelor se întâlnesc încă din cele 
mai vechi izvoare scrise ale omenirii. Spre exem- 
plu, papirusurile Cahoon (cca. 1900 î. Hr.) și 
Ebers (cca. 1700 î. Hr.) conţin date referitoare la 
stările maladive ale unor femei, stări care amin- 
tesc foarte îndeaproape de aspectul clinic al 
nevrozei isterice. 

În ziua de astăzi este greu de găsit în medicină 
un alt concept care să fie tratat de diferitele școli 
medicale în mod atât de diferit sau chiar contra- 
dictoriu. Reacţiile nevrotice, care pot apărea la om 
în urma unor grave șocuri, conflicte, boli somati- 
ce sau a altor probleme de viaţă, sunt foarte diver- 
se. Simptomele lor își pun pecetea asupra perso- 
nalității omului, asupra caracterului său — de aici 
și polarizarea vederilor asupra acestei probleme. 

De altfel, în centrul discuţiilor științifice se află 
nu numai problemele sistematizării nevrozelor, ci 

şi însăși existența lor ca entitate nosologică (ca 
boală de sine stătătoare). Iată un punct de vede- 
re, extremist, al anumitor psihiatri: nevroza este 
comportamentul normal într-o societate anormală. 
lată o prezentare sumară a celorlalte păreri: 
disfuncţie cerebrală; refularea în subconștient a 
conflictului interior; refuzul compromisurilor și 
structura dogmatizantă a gândirii; incapacitatea 
de a prevedea conflictul şi de a se pregăti pentru 
el; stereotipurile incorecte de comportament; ne- 
satisfacerea cerinţei de autoactualizare ş.a.m.d. 

Unii cercetători leagă sursele nevrozelor de 
particularităţile de gândire ale bolnavului, alţii — 
de patologia emoțiilor, alții — de dereglarea pro- 
cesului de autocunoaștere, alții — de imaturitatea 
și infantilismul psihologic. Există şi autori care 
sunt înclinați să creadă că nevroza este o boală 
ereditară. 

Iată încă un punct de vedere: M. M. Hananaș- 
vili vorbește despre nevroză ca despre o maladie 
condiţionată de excesul informaţional. În cartea 
sa „Nevrozele informaţionale“, el aduce următoa- 
rele fapte care i-ar confirma propriile păreri: 
„S-a calculat că numai în cursului anului 1970 
în țările cu economie dezvoltată fiecare om a că- 
lătorit pe distanțe mai mari, s-a întâlnit cu un nu- 
măr mai mare de oameni, a primit mai multă 
informaţie decât un om din jurul anului 1900 
de-a lungul întregii sale vieţi... Circa 25% din 
populaţia globului pământesc a fost supusă influ- 
enţei unor suprasarcini informaţionale aflate în 
puternică creștere...“ Cercetătorul în cauză vede 

riscul dezvoltării nevrozei în executarea, vreme 
îndelungată, a unui volum mare de muncă în 
condiţiile deficitului de timp și ale unei motivații 
foarte puternice. 

Dimpotrivă, academicianul P. V. Simonov ca- 
racterizează nevroza ca pe o boală a insuficienţei 
informaţionale. Astfel, după părerea acestui sa- 
vant, ale cărui afirmaţii par la fel de întemeiate și 
de logice ca ale celui dinainte, irascibilitatea tinde 
să compenseze insuficiența informaţiilor indispen- 
sabile pentru organizarea unui comportament 
adecvat, frica — insuficienţa informaţiilor pentru 
organizarea apărării, jalea apare în condiţiile unui 
deficit foarte acut al informaţiilor cu privire la po- 
sibilitatea compensării pierderii suferite ș.a.m.d. 

Unii autori au exprimat Chiar părerea că ne= 
vroticii suferă din pricina incapacității de a iubi. 

Trebuie subliniat faptul că fiecare dintre orien- 
tările din psihologie a devenit consistentă în ochii 
colegilor de breaslă atunci când reprezentanţii ei 
au reușit să-și exprime părerile cu privire la pro- 
blema nevrozei în mod argumentat și inovativ. - 

Așadar, punctele de vedere sunt multe, însă 
exactitate nu există: ştiinţa s-a încurcat. După pă- 
rerea noastră, asta s-a întâmplat fiindcă patologia 
nevrolică are, pe lângă toate celelalte, o bază du- 
hovnicească, despre care în psihiatria din ţara 
noastră nici nu s-a pomenit de-a lungul ultimelor 
câteva decenii. Creşterea explozivă, în secolul 
XX, a numărului îmbolnăvirilor prin nevroză s-a 
produs nu numai din cauza stressului și a progre- 
sului tehnico-știinţific — împreună cu suprasar- 

cinile lui informaționale (pe care le-au punctat în 
numeroase rânduri cercetătorii) —, ci în primul 
rând din cauza „progresului“ păcătoşeniei ge- 
neral umane. 

În toate perioadele istoriei omenești au existat 
războaie, diferite calamități naturale, inundaţii, se- 
cete, uragane. De aceea este greu de spus cu ce 
ar fi vremea de astăzi mai tulbure și mai agitată 
decât, să zicem, epoca lui Ivan cel Groaznic. Şi 
atunci, de ce problema nevrozelor a devenit atât 
de acută doar în ultima vreme? Pricina, credem, 
este una singură: necredința crescândă, pierderea 
de către omenire a fundamentului duhovnicesc, 
iar odată cu acesta și a adevăratului sens al vieţii. 

Se dovedește că în apariţia nevrozei cauza prin- 
cipală nu este reprezentată de stress și neplăceri, 
ci de personalitatea umană, mai precis de dezor- 
dinea lăuntrică a acesteia. 

Ca rădăcină a tot răul, păcatul atrage după 
sine tulburări nevrotice. Săvârșindu-se în adâncul 
sufletului omenesc, el ațâţă patimile, dezorgani- 
zează voinţa, scoate de sub controlul conștientu- 
lui emoţiile și imaginaţia. După spusele Sfântului 
Teofan Zăvorâtul, „lumea lăuntrică a omului pä- 
cătos este plină de samavolnicie, de neorânduia- 
lă şi de stricăciune“. Nevroza profundă este un 
indicator al lipsei de sănătate, al degradării du- 
hovnicesc-sufletești. 

Sfântul Teofan Zăvorâtul arată și că „legătura 
firească dintre părţile alcătuitoare ale omului tre- 
buie să urmeze legea supunerii celui mai mic 
față de cel mai mare, a celui mai slab faţă de cel 

mai tare; trupul trebuie să se supună -sufletului, 
sufletul — duhului, iar duhul, după firea sa, trebu- 
ie să fie cufundat în Dumnezeu. În Dumnezeu 
trebuie să petreacă omul cu toată ființa și conști- 
ința sa. Puterea duhului asupra sufletului depin- 
de de însoțirea dintre duh și dumnezeire, iar stă- 
pânirea sufletului asupra trupului — de stăpânirea 
duhului asupra sufletului. În urma căderii de la 
Dumnezeu a avut loc, şi nu avea cum să nu aibă, 
tulburare în toată alcătuirea omului: duhul, des- 
părțindu-se de Dumnezeu, și-a pierdut puterea și 
s-a supus sufletului; sufletul, nefiind înălțat de 
duh, s-a supus trupului“. 

Profesorul D. E. Melehov presupune că la 
baza multor tulburări psihice stă lipsa de smere- 
nie. În acest sens, nevroza nu reprezintă o ex- 
cepție. Este general recunoscut faptul că această 
maladie se dezvoltă în virtutea conflictului per- 
sonalității cu sine însăși (conflictul intrapsihic) 
sau cu. alți oameni (interpsihic). Nevroza este 
ciocnire între dorinţă și realitate. Cu cât este mai 
puternică această ciocnire, cu atât mai acută este 
boala. „lar credința este smerenie“, spune Sfântul 
Varsanufie cel Mare. | 

În vremea unei consultații, pacienta, care su- 
ferea de o formă de nevroză, mi-a spus de mai 
multe ori cu emoție: „Doctore, am obosit să mai 
fiu bolnavă și vreau să mă vindec cu orice preţ. 
În plus, nu înţeleg despre ce ciocnire dintre do- 
rinţă şi realitate vorbiţi“. La aceste. cuvinte i-am 
răspuns cam așa: „Domnul știe necazul dumnea- 
voastră, și dacă nu Se grăbeşte să schimbe situa- 

ţia actuală înseamnă că deocamdată nu este sfân- 
ta Lui voie să vă vindece deodată. Când sfinţilor 
li se întâmplau neplăceri, boli sau alte necazuri, 
ei mulțumeau lui Dumnezeu şi spuneau: «După 
păcatele mele primesc». Iar noi ce facem? «Vreau 
vindecare cu orice preț. Tocmai aici este cioc- 
nirea dintre dorinţă şi realitate. Bineînţeles, se 
poate și trebuie să vă trataţi, dar este foarte im- 
portant să vă smeriţi, să vă împăcaţi cu boala 
care v-a atins, să vă socotiți vrednică de ea şi s-o 
primiţi cu recunoștință. Domnul nu vă va uita și 
nu vă va lăsa să răbdaţi mai mult decât puteţi. De 
asta ne încredinţează și Sfântul Apostol Pavel: 
Credincios este Dumnezeu, Care nu vă va lăsa să 
fiti isbitiți mai mult de ce puteți, ci va face împre- 
ună cu ispita și uşurarea. Ca atare, liniştiţi-vă și 
nu deznădăjduiţi. Nevroza este o boală duhovni- 
cească. Smeriţi-vă, și totul o să treacă“. 

Despre bucuria pe care i-o aduce omului sme- 
renia citim în viața Sfântului Ignatie (Brianciani- 
nov): „Ascultarea fără cârtire și adânca smerenie 
deosebeau purtarea ascultătorului Briancianinov 
în mănăstire. Cea dintâi ascultare i-a fost dată pe 
lângă bucătărie. Bucătar era un fost iobag al lui 
Alexandru Semionovici Briancianinov (tatăl Sfân- 
tului — n.a.). Chiar în ziua începerii ascultării s-a 
întâmplat să fie nevoie de mers în hambar după 
făină. Bucătarul i-a zis: «Hai, frate, să mergem du- 
pă făină i» — și i-a aruncat în spate un sac de făi- 
nă, încât l-a umplut tot de pulbere albă. Noul as- 
cultător a luat sacul și a mers. În hambar, desfă- 
când sacul cu amândouă mâinile și înhățându-l 

pe deasupra cu dinţii la porunca bucătarului, ca 
să fie mai ușor de turnat făina, el a simţit în inimă 
o mişcare duhovnicească nouă, ciudată, cum nu 
mai încercase niciodată: propria purtare smerită, 
deplina uitare a propriului «eu» l-au desfătat 
atunci atât de mult, că şi-a adus aminte de aceas- 
tă întâmplare toată viaţa“. 

Majoritatea cercetătorilor contemporani sunt 
de acord că nevroza este o boală a personalității. 
Omul se îmbolnăvește de nevroză nu dintr-o da- 
tă: această boală are o perioadă premorbidă. Pu- 
tem schiţa un portret aparte al „potenţialului“ ne- 
vrotic — mai bine zis, o galerie întreagă de tipuri, 
fiecare dintre acestea fiind înclinat spre trans- 
formarea forţelor morbide potenţiale, ascunse, în 
forțe morbide reale. Una dintre particularitățile 
distinctive ale acestor oameni o reprezintă stilul 
de a gândi, ce poartă amprenta lipsei de compro- 
mis; în aprecierile lor transpare un caracter ex- 
plicit categoric, o mare parte din ceea ce se pe- 
trece nu are pentru ei nuanţe, ci le apare în con- 
trastul rău — bun. _ | 

Nevroza apare mai des ca rezultat al unor pro- 
cese interioare ale personalităţii. Factorii externi 
provocatori și circumstanțele reprezintă doar ulti- 
ma picătură, „apăsarea pe trăgaci“ în .dezvoltarea 
tulburărilor nevrotice. La omul înclinat spre aceas- 
tă boală se formează o „capacitate“ aparte de a re- 
acţiona în mod nervos la viață. Unele dintre cau- 
zele dramelor sufletești. (conflictele, stressurile) 
dispar cu timpul, devin inactuale, dar în curând 
locul lor este luat de altele, și boala se înnoiește. 


67 


i 


DR. DMITRI ALEKSANDROVICI AVDEEV 


Specialiştii fac distincţie între reacţia nevrotică, 
nevroza acută, nevroza trenantă și dezvoltarea 
nevrotică. Schema dată ne permite să vedem și 
să analizăm posibilitatea trecerii unui tip de evo- 
luţie în altul (reacţie — nevroză = dezvoltare). 
Bolnavii cu diagnosticul „dezvoltare nevrotică“ 
sunt practic incapabili de muncă și adesea sunt 
pensionaţi pe motiv de boală. 

Nevrozele sunt numite pe drept cuvânt „formă 
avansată a patimilor“ (în sensul patristic al aces- 
tui cuvânt, ca dispoziție păcătoasă a sufletului). 
La temelia adâncă a diversei simptomatologii ne- 
vrotice stă împuţinarea dragostei în inima omului 
— iar unde nu este dragoste, acolo se coc nepă- 
sarea, ura, nerăbdarea, irascibilitatea, mânia, in- 
vidia, frica ș.a. Un pacient care suferă de o formă 
trenantă de nevroză recunoștea: „Mă termină 
invidia. Cum văd că un vecin sau un cunoscut 
are ceva mai bun, nu-mi mai pot găsi locul, parcă 
mă arde pe dinăuntru“. 

Mulţi nevrotici vorbesc de nesimţirea sufle- 
tească, de un anumit frig lăuntric pe care-l per- 
cep. Cuviosul Serafim din Sarov învăţa: „Dumne- 
zeu este foc, ce încălzește și aprinde inimile şi ră- 
runchii.: Așadar, dacă simţim în inimile noastre 
răceală, care e de la diavol, fiindcă diavolul este 
rece, să Îl chemăm pe Domnul — și El, venind, va 
încălzi inima noastră cu desăvârșită dragoste nu 
numai către El, ci și către aproapele. Și de faţa 
căldurii va fugi răceala urâtorului de bine“. 

Un putemic factor psihotraumatizant și nevro- 
gen este o boală gravă. Din păcate, puţini știu să fie 


68 


CÂND SUFLETUL ESTE BOLNAV 


bolnavi creștinește. O reacție adecvată, bărbătească 
în faţa bolilor se întâlnește rar; mult mai des la oa- 
menii aflați în asemenea situații apar.reacţii nevro- 
tice. Astfel, profesorul V. P. Zaiţev distinge cinci 
tipuri de asemenea reacţii la infarctul de miocard: 


1. 


reacţia cardiofobică: bolnavii se tem pentru 
inima lor, se tem de repetarea infarctului 
miocardic și de moartea subită; sunt foarte 
prudenţi, mai ales în ceea ce privește tenta- 
tivele de extindere a regimului activității fi- 
zice; intensificarea fricii este însoțită de tre- 
murături, slăbiciune, paloare, palpitaţii; 


. reacţia depresivă: bolnavul este cu precăde- 


re apatic, descurajat; 


. reacţia ipohondrică: principala ei particula- 


ritate este exagerarea constantă și evidentă 
a gravităţii propriei stări, fixaţia exagerată 
pe starea sănătăţii; 


. reacţia isterică: pentru aceasta sunt caracte- 


ristice egocentrismul, „etalarea“ propriei su- 
ferințe, năzuința de a atrage atenţia celor 
din jur, de a stârni compătimire; 


. reacția anosognozică: se remarcă negarea 


bolii însoțită de ignorarea recomandărilor 
medicale și de încălcarea crasă a regimului. 


Orice boală are rădăcini duhovnicești, dar une- 
ori acestea sunt cu neputinţă de recunoscut — iar 
nevroza se evidenţiază dintre toate bolile -psihice 
și somatice prin faptul că reprezintă un foarte 
sensibil barometru moral sui generis. Legătura ei 
cu sfera duhovnicescului este evidentă, apariţia 

acestei boli ca urmare a frământărilor sufletești 
putând fi galopantă. Totuşi, păcatul nu face altce- 
va decât să creeze terenul duhovnicesc pentru 
apariţia nevrozei, iar dezvoltarea manifestărilor 
nevrotice depinde de particularităţile caracterului, 
de condiţiile de viaţă și educaţie, de anumite pre- 
mise neurofiziologice, precum şi de diversele 
stressuri și de alte circumstanţe, multe dintre 
acestea fiind greu de luat în calcul. 

Nu poate fi încadrat totul într-o schemă, viața 
e mult mai complicată. La un om se dezvoltă ne- 
vroză, la altul reacţia se limitează la un șoc, boala 
neapărând. Esenţa profundă a nevrozelor este o 
taină știută numai de Dumnezeu. 

Complicaţiile legate de căutarea cauzelor apa- 
riției nevrozelor sunt în mare măsură condiţio- 
nate de faptul că majoritatea savanților şi a prac- 
ticienilor au încercat şi încearcă să rezolve aceas- 
tă problemă complicată cu propriile puteri, fără 
ajutorul lui Dumnezeu, fără credinţa lui Hristos. 
Pe lângă asta, duhovnicia pacientului este fie 
considerată ca echivalentă cu educaţia, cu erudi- 
ţia, fie nu este luată deloc în considerare, este 
negată, deşi multe urmări ale vătămării duhovni- 
cești la omul care suferă de nevroză au fost des- 
coperite şi descrise corect, cred eu. Când vorbim 
despre patologia procesului de autocunoaştere, 
despre structura „nevrotică“ de gândire și despre 
particularităţile sferei emoţionale, este neapărată 
nevoie să înţelegem că aceste calităţi s-au degra- 
dat mai întâi la nivel duhovnicesc și de-abia apoi 
s-au răsfrânt asupra vieţii sufletești a omului. 

Trebuie observat că în ultimii 10-15 ani aspec- 
tul clinic al tulburărilor nevrotice s-a modificat 
esenţial. El a devenit mai complex, mai „încurcat“ 
(ca de altfel și sufletele celor ce apelează la aju- 
torul medical), iar evoluţia bolii — mai trenantă. 
Crește fără încetare neînțelegerea între oameni, 
chiar între cei mai apropiaţi; este din ce în ce mai 
greu să te apropii de mintea și de inima pacien- 
tului. Și asta nu este doar observaţia mea, ci și 
părerea multor colegi de breaslă. 

Iată încă o observaţie. În ultimii ani a devenit 
foarte popular cuvântul, șfichiuitor ca o lovitură 
de bici, „stress“. Îl cunosc până și copiii. Medicul 
ortodox V. K. Neviarovici arată în mod absolut co- 
rect că, „în epoca noastră, în conceptul de «stress» 
(din punct de vedere psihologic) au intrat aproa- 
pe toate fenomenele neplăcute şi apăsătoare pen- 
tru om: cearta, conflictul, supărarea, întristarea, 
surmenajul, invidia, dezamăgirea ş.cl. Limitele 
stressului sunt foarte vagi; nu întâmplător, Hans 
Selye (autorul teoriei stressului) afirma că, atâta 
timp cât omul este viu, el se află în stare de stress. 

Patimile păcătoase rămân necunoscute savan- 
ților necreştini. A fost descoperit, în schimb, un 
nou vrăjmaş al omenirii, mistic, nevăzut, univer- 
sal, care se numeşte «stress» şi cu care știința în- 
cearcă să se lupte. Prin ce mijloace? Prin cele 
mai diverse — de la autotraining, masaj, băi, tran- 
chilizante până la călătorii, meditații și dietă spe- 
cială «antistress». Asta propune ştiinţa. Dar cei lo- 


viţi de stress, ei ce fac? Recurg la băutură (că-i 

din bătrâni lăsată), iar în ultima vreme mulți s-au 
împătimit şi de narcotice“. 

Nevroza (mai ales anumite forme ale ei: stările 
obsesive şi fricile persistente) poate fi şi urmare a 
lucrării drăcești. De exemplu, cum altfel poate fi 
apreciată dorinţa incontrolabilă de a-ţi spăla mâi- 
nile de câteva zeci de ori înainte de a mânca sau 
cea de a număra nasturii de la paltonul trecători- 
lor ş.a.m.d.? Bolnavii suferă cumplit, se simt chi- 
nuiţi și împovăraţi de propriile stări, dar nu pot 
deloc să se stăpânească. De altfel, termenul me- 
dical „obsesie“ poate avea în latină înţelesul de 
„posesie demonică“. Episcopul Varnava (Beliaev) 
scrie: „Nerecunoscând existența demonilor, înţe- 
lepţii acestei lumi nu pot explica proveniența şi 
acţiunea obsesiilor — însă creştinul, care se cioc- 
nește nemijlocit cu puterile întunericului și poar- 
tă mereu război — uneori chiar văzut — cu ele, le 
poate oferi dovada limpede a existenţei demoni- 
lor. Gânduri apărute pe neașteptate, ca o furtună, 
năvălesc asupra celui ce caută să se mântuiască și 
nu-i dau nici o clipă de tihnă. Să presupunem că 
avem de-a face cu un nevoitor încercat. Acesta se 
înarmează cu puternica și tarea rugăciune a lui 
lisus. Și începe, și continuă o luptă despre care 
nu se poate ști când se va sfârși. . - 

Nevoitorul își poate da seama limpede care sunt 
propriile gânduri și care sunt cele semănate în el 
dinafară. Dar tGată „splendoarea“ de-abia acum 
vine. Gândurile de la cel vrăjmaş caută să-l convin- 
gă că, dacă nu cedează şi nu face pe placul lor, nu 
se vor depănta. Nevoitorul nu cedează şi continuă 
să se roage lui Dumnezeu pentru ajutor. Şi iată că 

tocmai în momentul când omului i se pare că 
această luptă chiar va dura la nesfârşit, când înce- 
tează să mai creadă că există o stare în care se 
trăieşte tihnit și fără asemenea gânduri chinuitoare, 
chiar atunci gândurile pier — deodată, pe neaștep- 
tate... Asta înseamnă că a venit harul, şi dracii au 
fugit. În sufletul omului se revarsă lumină, pace, 
linişte, limpezime, curăţie (vezi Mc. 4, 37-40). 

În concluzie, ţin să subliniez că omul care su- 
feră de nevroză nu este nici mai bun, nici mai 
rău decât cei din jur; boala lui este un caz parti- 
cular al urmărilor păcatului. Natura omenească 
este vătămată de păcat din vremea protopărinți- 
lor noștri, și ca atare toți suntem datori să ne po- 
căim şi să ne îndreptăm, nădăjduind în ajutorul și 
în milostivirea lui Dumnezeu. 


„În domeniul psihoterapiei, cea mai roditoare 
metodă este îmbinarea ajutorului pastoral cu cel 
medical în condiţiile cuvenitei delimitări între sfe- 
ra de competenţă a medicului și cea a preotului... 

Din punct de vedere moral sunt inadmisibile 
abordările psihoterapeutice fundamentate pe in- 
hibarea personalităţii bolnavului şi pe înjosirea 
demnităţii lui. Metodele oculte de acţiune asupra 
psihicului, care se deghizează uneori în psihote- 
rapie științifică, sunt în mod categoric inaccepta- 
bile pentru Ortodoxie...“ 

Din „Bazele concepției sociale 
e a Bisericii Ortodoxe Ruse“ 


DESPRE PSIHOTERAPIE 


Ca știință, psihoterapia s-a format spre sfârșitul 
secolului al XIX-lea. În țara noastră ea a apărut 
oficial în nomenclatorul specialităților medicale 
de-abia din 1985. Una dintre definițiile cele mai 
simple și ușor de înţeles sună astfel: „Psihotera- 
pia este un sistem de acţiuni terapeutice asupra 
psihicului, iar prin psihic — asupra organismului 
bolnavului“. De aici rezultă și indicaţiile pentru 
psihoterapie. Se consideră că aceasta este cu atât 
mai indicată cu cât ponderea factorilor psiholo- 
gici în boala respectivă este mai mare. 

Dacă încercăm să exprimăm în mod concis 
esenţa orientării terapeutice luate în discuţie, pu- 
tem spune că ea reprezintă tratamentul prin cu- 
vânt, mângâierea și sprijinirea sufletească a celor 
care cer ajutorul medicului. Acestea sunt scopu- 
rile declarate. 

Remarcabil este faptul că tocmai în perioada 
sovietică s-a format asemenea orientare a medici- 
nei. Ateismul nu dădea sufletului nimic luminos 
— lucru valabil în primul rând pentru cei bolnavi, 
necăjiţi, pentru dezmoșteniţii sorții. În plus, de- 
venise evident pentru medici că starea sufleteas- 
că a omului îi definește în multe privințe sănăta- 
tea. Şi așa a luat naştere un anume paradox. Pe 

de o parte, prezenţa sufletului în om nu era re- 
cunoscută, conceptul de suflet fiind considerat 
cu totul idealist, iar pe de alta, în clinici au înce- 
put să apară medici care încercau să ajute toc- 
mai... sufletului. 

„Instrumentul“ de bază al psihoterapeutului 
este cuvântul. Totuși psihoterapia este chemată 
să acţioneze asupra omului nu numai verbal, ci 
şi duhovnicește — căci dacă în spatele cuvintelor 
stă minciuna, ele nu vor aduce nici un folos. Fără 
puterea dătătoare de viaţă a Duhului, cuvântul 
poate fi doar sunet deșert. 

În antichitate se spunea că arta medicală se 
sprijină pe trei piloni: cuțitul, iarba vindecătoare 
și cuvântul. Cuţitul este simbolul chirurgiei, iarba 
vindecătoare — al preparatelor medicamentoase, 
iar prin cuvânt se înţelege legătura vie, de la su- 
flet la suflet, a medicului cu bolnavul. „| 

Psihoterapia este o specialitate medicală aparte, 
legată nu atât cu terapia — în sensul obișnuit al 
acestui cuvânt —, cât cu acțiunea asupra persona- 
lităţii bolnavului, asupra sufletului acestuia. Sco- 
purile pe care și le fixează ea sunt bune. Totuși, în 
practică a luat naștere o situaţie dificilă, produsă 
de faptul că acest domeniu al medicinei, atingân- 
du-se în modul cel mai strâns de sufletul omului 
şi încercând să-l vindece, se arată a fi inconsistent 
duhovnicește, lipsit de repere morale reale. ., 

Nu poți ușura povara de pe sufletul altui om 
fără să ai valori duhovnicești proprii. Poate orb 
pe orb să călăuzească ? Nu vor cădea amândoi 
în groapă ? (Lc. 6, 39). 

Medicul poate fi doctor în științe, profesor 
universitar sau academician: asta nu schimbă în 
esență nimic, dacă credința creștinească este 
pentru el doar un sunet lipsit de conţinut. Efor- 
turile lui nu vor da sufletului orientarea de care 
acesta are nevoie; ele pot să-l ducă în prăpastia 
unor păcate grele, nefăcând altceva decât să în- 
mulțească necazurile bolnavului. De câte ori mie 
şi altor specialişti ortodocși nu ne-au cerut ajuto- 
rul oameni care au suferit de pe urma pseudo- 
psihoterapeuţilor, a psihanaliștilor, a hipnotizato- 
rilor etc. ! Şi faptele de aceste gen devin, spre ma- 
rea noastră părere de rău, din ce în ce mai multe. 

Inconsistența duhovnicească a psihoterapiei 
fundamentate pe „pluralismul“ religios a permis 
ca în ea să-și facă cuib o cantitate uriașă de psi- 
hotehnologii oculte — occidentale, orientale şi 
autohtone ~, care pot fi numite fără nici un dubiu 
vătămătoare şi pierzătoare de suflet. 

Unul dintre principiile psihoterapiei moderne 
este: „Scopul scuză mijloacele“. Adeseori practi- 
canţii ei dau „sfaturi“ care, în loc de folos, aduc 
sufletului o reală pagubă. Eu și colegii mei orto- 
docși ne-am confruntat nu o dată cu situaţii când 
asemenea psihoterapeuţi le-au propus pacienți- 
lor să se „doteze“ cu relaţii extraconjugale, pasă- 
mite în scopul normalizării relaţiilor de familie: 
adică, mai pe şleau, era recomandată preacurvia. 

La un moment dat tratam un pacient care mai 
înainte urmase o serie de ședințe psihoterapeu- 
tice la un psiholog lumesc. După spusele lui, în 
urma acestor ședințe i-a dispărut complet senti- 

mentul de pocăință (se trata de narcomanie) pe 
care, zicea el, îl avea în suflet. Așa s-a „lucrat“ cu 
sufletul lui... Nu este de mirare că după scurtă 
vreme a început iarăși să se drogheze. - 

Omul este sfătuit să-și mintă sau să-și manipu- 
leze semenii dacă asta îi aduce vreun folos (re- 
comandări de acest fel sunt cu duiumul în cărțile 
lui Dale Carnegie). Este cazul să spunem câteva 
cuvinte despre doctrina acestuia. În sfaturile și în 
recomandările lui Dale Carnegie nu există com- 
pasiune și dragoste autentică față de aproapele. 
Pentru Carnegie, omul nu este chipul și asemă- 
narea Ziditorului, ci un mijloc de atingere a dife- 
rite scopuri (carieră, putere, bogăţie, succes etc.). 
Sinceritatea este substituită, în cel mai bun caz, 
cu politețea; iubirea — cu amabilitatea. Psihologia 
succesului la Carnegie este conformism, capaci- 
tatea de a manipula prin comportament oamenii, 
abilitatea de a face impresie şi de a avea, efect 
exterior. Dar realitatea din spatele acestei măști 
pe autorul sus-menţionatei psihotehnologii nu-l 
interesează, Autorul artei de a „cuceri prieteni și 
a influența oamenii“ nu pomeneşte în paginile 
lucrărilor sale despre firea cea după chipul lui 
Dumnezeu a sufletului omenesc. Cititorul pro- 
ducţiilor lui Carnegie nu va afla nicăieri trimiteri 
şi referiri la Sfânta Scriptură. Psihologia lui Dale 
Carnegie este o psihologie a substituirii valorilor 
creștineşti cu valori pseudoumaniste. 

Tragedia ştiinţei contemporane despre suflet 
stă în faptul că aceasta favorizează păcatele și 
patimile omului, că tinde în fel și chip să-i hiper- 

trofieze aprecierea de sine ori că pune accentul 
pe meditație’, pe autoreglarea psihică prin stări 
de alterare a conștiinței. 

N. A. Laișa scoate la lumină aspecte importan- 
te ale acestei teme: „De ce există un asemenea 
haos în sfera asistenţei psihologice şi psihote- 
rapeutice ? Problema este că în psihologia și psi- 
hoterapia ştiinţifică contemporană nu există o 
unitate de vederi asupra naturii omului, asupra 
sursei care impulsionează activitatea lui, asupra 
cauzei apariţiei tulburărilor neuropsihice. Există 
mai mult de douăsprezece (!) concepţii principa- 
le asupra personalităţii recunoscute în psihologia 
contemporană -— și fiecare dintre ele are adepții 
săi. Totuși, fiecare dintre aceste concepții nu este 
în esenţa sa altceva decât o „psihoteologie“ sau 
o „psihoreligie“, în fruntea căreia se află un pre- 
dicator de forță. Aceasta este părerea lui D. Grin- 
der şi a lui R. Bendler, fondatorii programării ne- 
urolingvistice — una dintre cele mai puternice 
psihotehnologii contemporane. Fiind de regulă 
ateu, autorul fiecăreia dintre teoriile asupra per- 
sonalităţii edifică propria „teologie“, propria pse- 
udoreligie, propria „credinţă“. Convins de adevă- 
rul viziunii lui asupra naturii omului, de corecti- 
tudinea propriei concepţii despre lume, de puri- 
tatea experienţei sale, el își apără vederile, năzu- 
iește să-și convingă oponenții şi, devenind „învă- 
țător“, întemeietor al unor noi doctrine, concepții, 
teorii, îi cheamă pe toţi să-l urmeze anume pe el“. 
3 în cartea de faţă termenul de „meditaţie“ desemnează 


doar meditaţia de tipul celei practicate în religiile orientale 
(n. tr.). 

Cu câţiva ani în urmă, în timpul unui seminar 
de psihologie și psihoterapie, am realizat un stu- 
diu interesant şi, în multe privinţe, relevant. Par- 
ticipanților li s-a propus să-și amintească și să 
consemneze în scris 10-12 evenimente din ultimii 
cinci ani care au lăsat în memoria lor amprenta 
cea mai puternică. După aceea, evenimentele cu 
pricina au fost împărţite în patru categorii: sănă- 
tate, activitate, contacte, valori spirituale. 

Prima secțiune era alcătuită din evenimentele 
legate de sănătate, activitate fizică, sport ş.a.m.d. 
A doua — din cele legate de activitatea profesio- 
nală, creativă, ştiinţifică, pedagogică, precum și 
de autoeducare, hobby-uri ș.a.m.d. Secţiunea de 
contacte includea un spectru larg de comunicare, 
de la cea profesională până la cea personală. La 
„valori spirituale“ se referea tot ce era legat de 
problemele religiozităţii, viziunii asupra lumii, im- 
presiile rămase în urma citirii unor cărți de spiri- 
tualitate, întâlniri folositoare pentru suflet ș.a.m.d. 

Au fost primite cu totul 205 răspunsuri, dintre 
care doar patru intrau în sfera „valori spirituale“, 
și doar în două dintre cazuri era vorba de spiri- 
tualitatea ortodoxă. i 

Iată ce tablou întunecat... Pe specialiştii che- 
maţi să vindece sufletul tocmai sufletul (al lor și 
al altora) îi interesează cel mai puţin. În ţara 
noastră, psihoterapia s-a trezit în situaţia unui co- 
pil aruncat, fără educaţie și fără supraveghere, în 
vârtejul vieţii. Şi, cum se întâmplă în asemenea 
cazuri, copilul n-a ales direcţia cea mai bună. Pu- 
tem face și o altă analogie. Psihoterapia s-a trezit 

în situaţia unui om care stă pe un sac cu aur, dar 
care întinde mâna la pomană. Duhovnicia Sfintei 
Rusii n-a fost solicitată (pentru a câta oară?), 
lumina Ortodoxiei nu a atras atenţia savanților şi 
a majorităţii practicienilor. 

Câtă dreptate are psihoterapeutul ortodox V.K. 
Neviarovici atunci când spune: „Lipsa delimitări- 
lor necesare a transformat psihoterapia într-un 
strat amorf format din toate surogatele cu putin- 
tă, începând de la tehnicile hipnotice încetăţeni- 
te până la metode de şamanism, dansuri, transe 
cu coloratură sexuală şi meditaţie sterilă în sfere 
abstracte“. 

Sfânta Biserică Ortodoxă a înfierat în toate 
epocile practicile oculte, vrăjitoreşti de orice fel. 

În Pravila Bisericească, care este întemeiată pe 
hotărârile Sinoadelor Ecumenice și pe îndrumări- 
le Sfinţilor Părinţi şi care reprezintă chintesența 
canoanelor și dogmelor bisericeşti, atare activitate 
este definită exact şi limpede ca lucrare satanică, 
pierzătoare. Bineînţeles că nici un duhovnic nu va 
sfătui pe cineva să recurgă la ajutorul vrăjitoarelor 
sau al ghicitoarelor — dar poate că îi va da bine- 
cuvântare să ceară ajutorul unui psihoterapeut 
profesionist. Şi aici pe bolnav îl paşte deseori un 
serios pericol. Trebuie înţeles faptul că psihotera- 
pia nu poate fi despărțită de concepţia despre 
lume a celui care o practică. În cele ce urmează 
ne vom opri mai amănunțit asupra acestei teme. 

Pregătirea viitorilor psihoterapeuţi este realiza- 
tă pe un teren lipsit de duhovnicie. Grila pentru 
examenul de specialitate abundă literalmente în 

tot felul de porcării. Ca să nu credeți că acestea 
sunt vorbe goale, iată un exemplu. La întrebarea: 
„Ce i-aţi recomanda să citească unui bolnav de 
psihastenie pentm stimularea subconștientului 
său lipsit de vigoare?“, răspunsul corect era: 
„Operele lui Guy de Maupassant“. Așadar, co- 
mentariile sunt de prisos. 

Cunosc de asemenea cazuri când la cursurile 
de perfecţionare şi reciclare se studiau, într-un 
cadru perfect oficial, metodele șamanilor din 
Extremul Orient. 


, aii 


DESPRE PSIHOLOGIA 
CARE A PIERDUT SUFLETUL 


Trebuie spus, de asemenea, că psihoterapia e 
strâns legată de psihologie. Aceasta din urmă for- 
mează în multe privinţe gândirea psihoterapeu- 
tului, întrucât îi formează modul în care își re- 
prezintă procesele sufletești ale omului sănătos. 
Aproape opt decenii, ştiinţa psihologică s-a stră- 
duit să existe fără Dumnezeu. Îmi amintesc cur- 
surile de psihologie pe care le-am audiat de-a 
lungul anilor de învățătură și oftez cu amărăciu- 
ne. „A nu vedea pădurea de copaci“ — asta e ca- 
racterizarea ce li s-ar potrivi. Altfel spus, în spa- 
tele termenilor sofisticați nu se mai vedea sufle- 
tul omenesc. Până când nu am făcut cunoștință 
cu scrierile Sfinţilor Părinţi, și eu mă aflam ca 
într-o ceață. Înţelepțește-ne, Doamne ! 

Tehnicile psihoterapeutice reprezintă un pro- 
dus al vederilor psihologiei asupra naturii omului. 
Actualmente, în psihologie (cea necreștină) domi- 
nă trei școli științifice principale, și anume: beha- 
viorismul, psihanaliza și psihologia umanistă. 

La baza behaviorismului a fost pusă concepția 
despre om ca animal ce se distinge printr-un com- 
portament rațional, pe care o susținea fondatorul 

acestei direcţii din psihologie, J. Watson. Se înţe- 
lege că behaviorismul este o formă de materia- 
lism consecvent. Metoda lui terapeutică e psiho- 
terapia comportamentală. 

Psihanaliza îl priveşte pe om ca pe un individ 
cu nivel înalt de organizare, la care predomină 
sexualitatea și agresivitatea. Sigmund Freud, au- 
torul doctrinei : psihanalitice, era ateu militant, 
care a afirmat că „religia este o nebunie de ma- 
să“. Procedura psihanalitică poate aminti de de- 
parte de o spovedanie, dar fără pocăință, fără 
Dumnezeu. Freud n-a lăsat câtuși de puţin loc în 
personalitatea umană pentru duhovnicie. 

Psihologia umanistă a proclamat drept idee 
principală a sa apelul la personalitatea umană. 
Pentru gruparea psihologilor umaniști, postulate- 
le fundamentale sunt năzuinţa către autodesăvâr-. 
şire, către autodezvoltarea personalității. În ulti- 
mă instanţă, tendinţele acestea i-au condus la 
ideea că omul este începutul şi sfârșitul existen- 
tei, iar „eul“ lui are o importanţă absolută. 

În articolul „Psihoterapia: ispita falsificării“, 
preotul Mihail Nedelski scria pe această temă cu 
o desăvârșită exactitate: 

„Tragedia intelectuală a omenirii contempora- 
ne constă în faptul că ea începe să-l privească pe 
omul osândit, bolnav și muritor ca pe un om nor- 
mal și să deducă pe baza comportamentului său 
sisteme filosofice, politice și ştiinţifice care pre- 
tind adesea că sunt absolute și exhaustive. Aici 
este o groaznică rătăcire și, poate chiar mai mult, 
se poate vorbi despre o deviaţie de importanţă 

universală a gândirii. Ca și cum cineva ar lua din 
închisoare un criminal nebun, bolnav, condam- 
nat, în lanţuri, l-ar studia în ideea că este un om 
normal şi, pe baza comportamentului său şi a 
legilor fiziologice care îl conduc, ar trage con- 
cluzii privitoare la originea omului și la formele 
ideale de viață personală, familială și socială. 

Numai Biserica Ortodoxă îl priveşte pe om ca 
din punctul de vedere al lui Dumnezeu, în uni- 
tatea existenţei sale, începând de la crearea lui 
de către Dumnezeu, prin cădere, moarte, înviere 
şi nemurire, fără a se limita doar la fiinţarea vre- 
melnică, neesenţială, pe pământ în starea căzută 
de osândă şi de păcat“. 

Actualmente, în psihologie prinde puteri „al 
patrulea val“. Este vorba de așa-numita psiholo- 
gie transpersonală. Adepții ei propun realizarea 
„purificării sufleteşti“ cu ajutorul hiperventilaţiei 
(al ritmului crescut de respiraţie), al hipnozei, al 
muzicii special alese și al anumitor preparate psi- 
hotrope. Nici nu vreau să mai comentez caracte- 
rul pierzător de suflet și mârșav al acestei, să-i 
zicem cu indulgență, proceduri. 

Din cele spuse mai sus poate fi trasă concluzia 
următoare: cum este teoria, așa este și practica — 
în speță psihoterapia contemporană. 

Unul dintre autorii Enciclopediei Britanice din 
anii '70 scria: „Sărmana, sărmana psihologie: la înce- 
put a pierdut sufletul, apoi psihicul, apoi conștiința, 
iar acum are dubii în privința comportamentului“. 

Școlile psihologice sus-numite s-au dezvoltat 
în ţările Europei Occidentale, însă acum migrea- 

ză în mod activ în Rusia și în tot spaţiul postso- 
vietic, atrăgând minţile psihologilor și psihotera- 
peuţilor de la noi, care au fost educați în duhul 
ateismului și al materialismului. Psihologia crești- 
nă ortodoxă deocamdată de-abia renaște. Ce cale 
vor alege ştiinţa psihologică și psihoterapia noas- 
tră ? Problema rămâne încă deschisă. 


4 
à 


PSIHOLOGIA ORTODOXĂ . 
(CONSPECT) 


Despre însemnătatea studierii psihologiei or- 
todoxe ieromonahul Sampson (Sievers) scria: 
»--Obiectul «Psihologia Ortodoxă» ar analiza psi- 
hologia patimilor păcătoase, a înclinării către ele, 
a modurilor de manifestare a acestora, a rădăcini- 
lor şi provenienţei lor, și i-ar învăţa pe păstori să 
fie doctori ai păcatelor și patimilor celor ce se 
pocăiesc, și ar putea să ducă în mod convingător 
la pocăință — aceasta nefiind simpla recunoaștere 
a păcatelor prin numirea lor în fața preotului la 
spovedanie, ci nașterea cea de-a doua a inimii pe 
care o însoțește aducerea de roade recunoașterii 
păcatului“. 


„Când dorește să purceadă la studierea psiho- 
logiei Sfinţilor Părinţi, oricine a studiat psihologia 
științifică (lumească) trebuie să se pregătească a 
întâlni o mare deosebire între ele. 

Savanţii psihologi din lume, fiind ei înșiși oa- 
meni sufletesc-trupești, studiază întotdeauna oa- 
meni sufletesc-trupești, şi numai din punctul de 
vedere sufletesc-trupesc. Ei s-au afundat atât de 
mult în trupesc, încât au început să socoată studi- 

erea fenomenelor psihice cu ajutorul metodelor 
psihometrice şi a feluritelor mașini drept cea mai 
înaltă achiziţie a științei. Această uluitoare îngus- 
time de viziune asupra lumii și supunerea servilă 
față de orientarea materialistă, care îi fac asemă- 
nători unui ocnaș ale cărui mâini și picioare sunt 
ferecate cu lanţuri de roaba sa — în cazul dat, lan- 
țurile fiind diversele «autorități» și «duhul vremii» 
—, nu le îngăduie să vadă şi să creadă că, pe 
lângă amfiteatrele și cabinetele, şi institutele lor 
experimentale, există și o altă viaţă, unde împă- 
rățește libertatea gândirii duhovnicești — viaţă pli- 
nă de strălucirea vieţii veșnice și de buna mireas- 
mă a descoperirilor cerești... 

Psihologia Sfinţilor Părinţi, care este dinamică, 
vie în cea mai înaltă măsură, priveşte problema 
la scara largă a duhului pretutindenea-mișcător — 
duh care a sfărâmat legăturile și lanţurile lumii, 
care se luptă cu propriile patimi și care a depășit 
limitele materialismului. 

Savanţii psihologi nu cunosc și nu bănuiesc 
nici sentimentele, nici dispoziţiile sufletești de 
care arde nevoitorul. Ei nu studiază nici chiar 
mișcările propriilor patimi: ale trufiei, slavei de- 
șarte, necredinţei, dorinței de a face plăcere tru- 
pului — şi totuși, ce lucru ar fi mai firesc decât 
acesta ? 

Iar psihologia Sfinţilor Părinţi este descope- 
rirea vieţii noi. Este pătrundere în colțișoare și în 
"adâncimi ale duhului omenesc unde nici un psi- 
holog, cu toate instrumentele lui fine, nu poate 
ajunge. A intra în studiul psihologiei Sfinţilor Pă- 

rinţi înseamnă a intra într-o mare de necuprins 
cu privirea și fără fund a descoperirilor a lumi- 
nărilor duhovnicești. 

Așadar, savanții văd în minte, sentiment și vo- 
inţă doar un aspect — cel păcătos, împotriva firii 
(care pentru ei este, de altfel, cel normal). 

Iar Sfinţii Părinţi, când judecă despre puterea 
înţelegătoare, cea mânioasă și cea poftitoare a 
sufletului n-o fac doar în privința omului trupesc, 
ci și în privința celui ce se luptă cu patimile, chiar 
şi în privinţa sfântului. Ei studiază viaţa duhovni- 
cească în trei planuri (duhovnicesc, sufletesc, tru- 
pesc) și pe trei axe (puteri ale sufletului): din 
nouă puncte de vedere deodată ! Nu mai vorbesc 
despre nenumăratele nuanţe. Tocmai asta trebuie 
să aibă oricine în vedere când studiază scrierile 
ascetice. Tocmai prin asta se și deosebește asceti- 
ca de psihologia scolastic-universitară“. 

Episcop Varnava (Beliaev) 


În scrierile Sfinţilor Părinți găsim exemple re- 
marcabile de observaţie psihologică. Despre 
omul incapabil să conducă puterile ce lucrează 
în el citim la lerarhul Teofan Zăvorâtul următoa- 
rele: „Rațiunea lui este înnegurată, visătoare şi 
desprinsă de realitate, fiindcă nu este ținută în 
frâu de inimă și cârmuită de voinţă; voinţa este 
samavolnică şi împietrită fiindcă n-ascultă de ra- 
ţiune și nu ia seama la inimă; inima este neînfrâ- 
nată, oarbă şi nărăvașă, fiindcă nu vrea să urme- 
ze celor arătate de minte şi nu este ţinută în 
trezvie de puterea voinţei. Și nu numai că puteri- 

le acestea nu se mai ajută între ele, dar chiar fie- 
care a luat o îndreptare vrăjmașă celorlalte: una 
o tăgăduiește pe cealaltă, parcă vrea s-o înghită 
şi s-o mistuie...“ După spusele Ierarhului Teofan, 
„lumea lăuntrică a omului păcătos este plină de 
samavolnicie, neorânduială și stricăciune“. 


sssr 


PSIHOTERAPIA: 


ABORDAREA ORTODOXĂ 


Într-una din cărţile sale teologice editate pen- 
ia: tru mireni la începutul secolului şi reeditate în 
e f vremea noastră, protoiereul Grigori Diacenko a 


scris următoarele rânduri, care pot defini esența 
psihoterapiei ortodoxe: „Mărturisiți-vă unul 
altuia greșalele, a zis Sfântul Apostol Iacov. Dar 
ce facem noi din această poruncă? Ni se spune 
că este de ajuns să ne mărturisim înaintea lui 
Dumnezeu prin taina pocăinţei. Ca să fim ienaţi 
— da, fără îndoială. Vedeţi însă că, pe lângă asta, 
în ființa omului este cuprinsă o tainică, dar stă- 


ruitoare trebuinţă de a se deschide către alt om. 
La lumină iese numai latura exterioară și de su- 

prafață a vieții noastre, latură din care aceasta se 
prezintă sub un chip plăcut. Sunt însă clipe când 
apare cerința să se descopere realitatea, să se vä- 
dească esența acestei vieți, ca cel puțin unul din- 
tre semenii noştri să știe tot ce nevoia și ispitele 
ascund în noi. La asta ne dă ghes nu francheţea, 
ci nevoia profundă de a fi înţeleși, ușuraţi, mân- 
gâiaţi; și oare nu știm ce binefăcătoare și izbăvi- 
toare sunt asemenea mărturisiri ? Oare nu ştim că 
anumite ispite care ne înconjoară, ispite vagi și tul- 

buri, îşi pierd puterea şi farmecul în urma simplei 
dezvăluiri prin cuvinte? Oare nu ştim câtă putere 
şi mângâiere ne poate da o inimă bine. educată 
duhovnicește care ne ascultă, ne înțelege ?... 

Oare aproapele tău va găsi această inimă la 
tine, fratele meu? Oare va găsi el milostivirea 
gata să îl asculte și să-i păstreze tăinuită mărturi- 
sirea ? Oare va găsi atenţia plină de seriozitate, 
care nu face pe nimeni să se simtă nelalocul său 
Și care este singura ce merită încredere ?“ 

„Totuşi, din păcate, la ora actuală creștinii sunt 

o minoritate în rândul psihiatrilor şi psihoterape- 
uților. Psihoterapia, care încearcă prin diverse 
metode să ajute sufletului tulburat, numără astăzi 
mii de tehnici psihocorective ~ dar cantitatea nu 
poate fi un substitut pentru calitate. Adevărata 
vindecare de suferința sufletească se poate petre- 
ce numai prin pocăință, care cere eforturi duhov- 
nicești și care e străină de obiceiurile multora 
dintre contemporanii noștri, inclusiv ale medici- 
lor. În atare circumstanțe, nu este de mirare că 
diversele metode terapeutice la nivel rațional și 
emoțional nu sunt nici pe departe atotputernice 
şi că ele au doar un efect temporar. 

Sunt convins că psihoterapia realizată după 
principiul: „Răbdaţi, o să treacă tot“ este în majo- 
ritatea cazurilor pur și simplu inadmisibilă. . 

Voi mai da câteva exemple. O femeie de vârstă 
mijlocie și-a pierdut unicul fiu. Jalea, lacrimile, dis- 
perarea n-au părăsit-o nici o. zi din clipa catastro- 
fei auto care se petrecuse cu doi ani înainte... 

Alt exemplu. Un om încă tânăr, care la cei 38 
de ani ai săi a suferit două infarcte miocardice... 

Nu foarte demult, în stare de anxietate mar- 
cată, mi s-a adresat un întreprinzător foarte avut, 
în vârstă de 52 de ani. Acesta mi-a adus la 
cunoștință că nu vrea să mai trăiască, fiindcă nu 
vede nici un sens în viața sa. În ultimii opt ani 
fusese căsătorit de trei ori cu femei de două ori 
mai tinere decât el, agonisise un capital frumos — 
şi iată la ce deznodământ jalnic a ajuns. 

Există o temă practic interzisă în medicina și 
în psihologia lumească. Tema morţii. Se preferă 
ca moartea să fie trecută sub tăcere. Știința este 
aici neputincioasă. Bolnavii în stare gravă sunt 
încurajați în mod constant: „Totul o să fie bine, 
totul o să fie în regulă“. Şi omul moare în această 
minciună. Moare nepregătit, fără pocăință, fără 
testament duhovnicesc. 

Pentru ortodox, aducerea-aminte de ceasul 
morţii este unul dintre lucrurile principale în via- 
tă. Creştinul cere de la Domnul, din tinereţe, 
„Sfârşit fără durere, neînfruntat, în pace și răspuns 
bun la Înfricoșătoarea Judecată“. 

Când citeşti despre sfârşitul drepţilor și al sfin- 
tilor, nu de jale, ci de cutremur smerit și de bu- 
curie se umple sufletul... 

Pentru medicul dedicat psihoterapiei este foar- 
te important să aibă propriile valori duhovniceşti 
care să-i definească munca cu pacienţii. Fără o 
platformă duhovnicească, ortodoxă proprie, el 
nu va putea să distingă cauzele situaţionale (psi- 
hosociale) şi biologice ale îmbolnăvirilor de cele 

legate de viziunea asupra lumii. Iar dacă la con- 
sult va veni un om al cărui suflet năzuiește să-L 
afle pe Domnul, psihoterapeutul ortodox trebuie 
să-l ajute în această privinţă. 

Bineînţeles, medicul nu poate lua locul preo- 
tului: el doar îi premerge, reprezentând uneori 
„râul“ care-l împiedică pe pacient să cadă în mai 
mari ispite şi păcate — beţie, curvie, sinucidere. 

Preotul și medicul sunt împreună-lucrători cu 
Dumnezeu în lucrarea îngrijirii sufletelor. 

Sarcina noastră, adică sarcina medicilor care 
şi-au închinat viaţa îngrijirii medicale ortodoxe a 
sufletelor, este renașterea tradiţiilor ortodoxe în 
medicină și în psihologie. Trebuie să ne ținem 
strâns de Credinţa Ortodoxă și să împărțim 
această comoară mântuitoare cu pacienţii noștri, 
să îi iubim și să le purtăm poverile. 

Moștenirea Sfinţilor Părinţi este baza psihote- 
rapiei ortodoxe. 

În învățătura Sfinţilor Părinţi sunt cuprinse toa- 
te lucrurile indispensabile pentru vindecarea și 
mântuirea sufletului. Ca atare, a nu recurge la 
această comoară ar fi un lucru ilogic și păcătos. 

Trăsătura distinctivă a psihoterapiei ortodoxe 
este milostivirea creștinească, împreună-pătimi- 
rea, laolaltă cu abilitatea de a folosi cunoștințele 
psihoterapeutice și în general medicale. 

Sfântului Ierarh Luca (Voino-lasenețki) îi apar- 
țin următoarele cuvinte privitoare la psihotera- 
pie: „Psihoterapia, care constă în acțiunea prin 
cuvânt, mai bine zis duhovnicească, a medicului 
asupra bolnavului, este o metodă general recu- 

noscută, care adesea dă rezultate excelente, de 
tratare a multor boli“. Aici trebuie pus un accent 
foarte important: de fapt, esența psihoterapiei 
constă nu în acțiunea prin cuvânt, ci în cea du- 
hovnicească. Deoarece cuvântul care nu este în- 
duhovnicit prin puterea de viață făcătoare a Du- 
hului este o formă goală. 

În psihoterapia ortodoxă, sau, cum o numim 
adesea, patristică, consultul este în primul rând o 
întâlnire în Hristos. Chiar dacă pacientul nu este 
creștin, medicul ortodox nu privește întâlnirea cu 
el ca pe un lucru întâmplător. Totodată, el este 
dator să se comporte cu cea mai mare evlavie 
faţă de sufletul unui asemenea om și să facă pen- 
tru a-l ajutora tot ce-i stă în puteri. 

Bolnavii de profil psihoterapeutic constituie un 
contingent cu totul special. Suferințele lor sunt 
deseori legate de conflicte morale, probleme fa- 
miliale, boli grave, căutări spirituale. În ochii me- 
dicului priveşte de regulă un om care trăiește un 
deficit de dragoste, de înţelegere, de sprijin din 
partea celor apropiaţi. La specialist el a apelat 
atunci când sufletul i s-a umplut literalmente cu 
vârf de trăiri dureroase. Câteodată, aceste trăiri se 
transformă în simptome somatice puternic expri- 
mate, în diverse boli și alte tulburări. 

Văzând în cabinetul meu icoane, candelă, cărţi 
patristice, nu rareori pacienţii mă întreabă din 
proprie iniţiativă despre sensul vieții. Și atunci le 
vorbesc celor cu inima deschisă despre Ortodo- 
xie, despre înţelegerea creștinească a sensului 
vieţii, a sensului bolii și suferinţei. 

Acţiunea psihoterapeutică trebuie, după mine, 
să aibă o ierarhizare a scopurilor: de la cele mai 
apropiate (liniștirea, insuflarea nădejdii, înlătura- 
rea simptomelor îmbolnăvirii) până la cele prin- 
cipale (creşterea şi dezvoltarea lăuntrică, întoar- 
cerea la valorile netrecătoare). În caz contrar, psi- 
hopractica poate deveni o manipulare nu lipsită 
de primejdii a sufletelor omeneşti sau poate avea 
doar un efect „cosmetic“. 

Potrivit profundei mele convingeri, psihotera- 
pia trebuie să devină, când acest lucru este posi- 
bil, o „punte“ către Ortodoxie. Mă bucur sincer 
văzându-i în biserică pe unii dintre foştii mei 
pacienţi. Chiar dacă mai apoi vor trece pe la ca- 
binetul psihoterapeutului, cel mai des o vor face 
ca musafiri, fiindcă sufletele lor L-au dobândit pe 
Vindecătorul Atotputernic — Domnul Iisus Hristos. 2 

Vreau să vă dau încă un exemplu. Timp de 
trei ani am lucrat la secţia de recuperare a unei 
clinici cardiologice. Sarcina mea era să încerc re- 
cuperarea psihologică a bolnavilor după infarctul 
de miocard. Oamenii care veneau la consultaţie 
— aceștia erau în general bărbaţi de vârstă lucră- 
toare — nu își găseau locul. Dispoziţia lor era 
deprimată, în ochi le apăreau des lacrimi. Unii 
erau nedumeriţi, pierduţi și nu le venea să crea- 
dă că li s-a întâmplat așa ceva. Este de mirare? 
Oameni la 45-50 de ani, cu o mulţime de visuri, 
de planuri... Şi dintr-o dată, o boală gravă ca 
infarctul. Mulţi se: cutremurau, li se făcea „pielea 
găinii“ doar la auzul acestui cuvânt. 

Potrivit dispozițiilor, eu, ca medic psihotera- 
peut și psihiatru, eram însărcinat cu diagnostica- 
rea anomaliilor psihice și cu vindecarea lor cu 
ajutorul medicamentelor și al acțiunii psihologi- 
ce. Diverși cercetători au stabilit că, uneori și la 
6-12 luni de la apariţia infarctului, 90% dintre pa- 
cienţi sunt deprimaţi. Cauzele persistenţei acestei 
depresii sunt legate, după cum au arătat observa- 
tile făcute, de pierderea sensului vieții, de pră- 
bușirea speranţelor. 

Familiarizându-mă în detaliu cu literatura pri- 
vitoare la recuperarea psihologică a bolnavilor 
de infarct, am sesizat o tendinţă, care poate fi de- 
finită ca „fugă de realitate“, „ștergere a unghiuri- 
lor ascuţite“. Desigur, omul trebuie neapărat să 
se liniştească, dar mai departe? Îmi puneam 
această întrebare foarte frecvent. 

Am început să le citesc din scrierile Sfinţilor 
Părinţi pacienţilor doritori. Am ascultat împreună 
cântări duhovnicești, ne-am întâlnit cu clerici. 
Spre marea bucurie a noastră, a tuturor, clinica 
de cardiologie se afla chiar lângă catedrala Intră- 
rii în Biserică a Maicii Domnului. Unii bolnavi 
mergeau la slujbe (în limita puterilor), se pregă- 
teau de Spovedanie și de Sfânta Împărtășanie. 
Uneori, bolnavul începea tratamentul în stare 
foarte gravă. Urma etapa de recuperare — iar îna- 
intea ieșirii din spital se spovedea și se împărtă- 
şea. Slavă lui Dumnezeu ! 

Doctorul V. K. Neviarovici din Voronej arată 
cu multă exactitate că „procesul convorbirii psi- 
hoterapeutice poate fi comparat cu o mișcare 

înainte. Harta după care verificăm corectitudinea 
cursului nostru este Evanghelia, iar scopul este 
Însuși Domnul nostru lisus Hristos. Începutul 
mișcării este locul şi starea în care bolnavul a 
venit la consultaţie“. 

Lucrând cu pacienţii, psihoterapeutul ortodox 
N. D. Guriev din Moscova îi conduce în procesul 
psihoterapiei la acceptarea tezei potrivit căreia 
„fericirea omului depinde de duhovnicia lui“. De- 
spre metodologia lui N. D. Guriev se poate citi 
mai amănunțit în cartea lui „Patimile şi întruparea 
lor în boli“. 

N. A. Laișa, psihoterapeut ortododox din Bie- 
lorusia, a cercetat mult timp problema motivaţiei 
în calitatea acesteia de categorie psihologică și a 
ajuns la concluzia că în multe cazuri purtarea 
omului este determinată de patimi. Tocmai aces- 
tea, înrădăcinându-se adânc, îl împing pe om la 
fapte păcătoase. Din această perspectivă, devine 
limpede cum de în jurul nostiu sunt atât de multe 
conflicte, gesturi stupide, necugetate, răutăcioase, 
de ce atât de mult din viaţa noastră contrazice cea 
mai elementară logică și bunul-simţ. 

O. Gh. Sâropiatov, doctor în științe medicale, 
arată foarte corect că „antropologia ortodoxă este 
diametral opusă obişnuitelor abordări psihotera- 
peutice ale omului. Dacă pentru cel mai nou val 
din psihoterapie este caracteristică utilizarea psi- 
hotehnicilor pentru «transformarea personalității», 
potrivit învăţăturii Bisericii omul nu-și pierde 
niciodată personalitatea în calea sa spre unirea 
cu Dumnezeu, deși renunţă de bunăvoie la încli- 

nările sale ce ţin de firea căzută. Viaţa duhovni- 
cească este întotdeauna conștientă, în vreme ce 
inconştienţa, pe care își edifică sistemele majori- 
tatea şcolilor psihoterapeutice, este semn al întu- 
nericului şi al păcatului“. 

Este foarte important să apreciem corect nu 
doar acuzele pacientului sau caracterul situaţiei 
conflictuale, ci şi starea sufletească a celui în cau- 
ză, purtarea care a premers respectivelor eveni- 
mente. Din acest punct de vedere, uneori este 
mai important să apreciem nu acuzele în sine, ci 
„contextul“ circumstanțelor de viață care au dus 
la ele. În acest scop, în timpul primei întâlniri îl 
rugăm pe pacient să numească câteva evenimen- 
te importante din viața pe care a dus-o în ultimii 
trei-cinci ani şi să le comenteze oral sau în scris. 

Structura convorbirii cu pacientul care vine 
pentru prima dată la consultaţie poate fi repre- 
zentată după cum urmează: cunoștința; elucida- 
rea tabloului intern al bolii; discutarea probleme- 
lor actuale; tragerea concluziilor. 

Pacienţilor noștri trebuie să le dăm în primul 
rând dragoste și căldură sufletească. Iar de cunoş- 
tințe este nevoie ca să aplicăm mai bine această 
dragoste. Lipsa de pace sufletească, pierderea stă- 
Pânirii de sine... Tocmai de aici provin o mulțime 
de neplăceri, certuri, conflicte, boli, dezordini în 
familie şi toate cele de acest fel, pe care nici nu e 
posibil să le enumerăm. Sarcina medicului este ca 
pacientul să găsească pacea cu sine însuși, iar 
prin aceasta și pacea cu Dumnezeu. 

Una dintre cele mai importante sarcini ale psi- 
hoterapiei ortodoxe este conlucrarea cu omul 

(pacientul) în conștientizarea de către el a meca- 
nismelor psihologice pătimașe ale bolii sau a si- 
tuaţiei conflictuale. 

Psihoterapia ortodoxă este de nepreţuit în re- 
cuperarea celor ce suferă de narcomanie, de al- 
coolism. Sarcina fundamentală a măsurilor psiho- 
terapeutice luate va fi formarea în suferinzi a 
unei atitudini care privește narcomania, respectiv 
beţia, ca pe o boală ce ţine de păcat. 

În concluzie, se poate spune că într-adevăr 
eficace și folositoare va fi numai acea asistenţă 
psihoterapeutică ce duce la Hristos și este reali- 
zată de un medic sau psiholog ortodox, care se 
pocăiește și își îndreaptă propria viaţă. În acest 
caz, cuvântul specialistului va fi întărit de puterea 
harică a lui Dumnezeu şi îl va mângâia pe cel 
bolnav, îi va arăta drumul către Cel al Cărui Cu- 
vânt este Adevărul, Calea și Viaţa ! Psihoterapia îl 
poate ajuta pe om să se înţeleagă mai bine pe 
sine însuși, să-și înțeleagă mai bine starea sufle- 
tească, să dea o apreciere mai profundă diverse- 
lor situaţii conflictuale, să se calmeze ș.a.m.d. To- 
tuşi, nici o psihoterapie n-are puterea de a învin- 
ge în sufletul omului păcatele și patimile: aceas- 
ta — cu condiţia ca şi omul să se silească duhov- 
niceşte — o poate face numai Domnul. 

Oponenții spun: „Nu poate exista o psihotera- 
pie ortodoxă; nu este admisibil ca medicul orto- 
dox să insufle convingerile sale religioase altor 
oameni, de vreme ce au dreptul la existenţă şi 
alte doctrine religioase“. Iată părerea mea. În ca- 
zul dat, eu văd următoarea rezolvare a proble- 

mei: dacă medicul psihoterapeut este un om cre- 
dincios, ortodox, practica lui de îngrijire a sufle- 
tului se va baza pe valori creștine. Iar în arsenalul 
lui nu vor exista tehnici meditative, transe hipno- 
tice şi alte metode de acest fel, care aduc distru- 
gere în sufletul pacientului. Se înțelege, de aseme- 
nea, că medicul ortodox va vorbi despre credinţă 
şi duhovnicie cu oamenii care vor să audă de așa 
ceva. Crezând cu tărie că Adevărul este unul sin- 
gur şi că el există numai în sfânta Onodoxie, me- 
dicul credincios nu va propune spre „probare“ 
dogmele altor confesiuni și religii. Astfel, medicul 
ortodox va face o psihoterapie ortodoxă. 

Precum s-a definit mai sus, psihoterapia este un 
mod specific de asistență medicală, căci teoria și 
practica ei se concentrează asupra sufletului ome- 
nesc. Este firesc ca ortodoxul să tindă spre a fi 
consultat de un medic ortodox. Încă ceva: în Ru- 
sia, ortodocşii alcătuiesc principalul strat formator 
de cultură al societăţii noastre, sunt milioane de 
oameni. lar nouă, medicilor ortodocși, ni se repetă 
neîncetat: „Nu aveţi dreptul ! Încercaţi să mărginiți 
Știința la cadrele concepţiilor biblice!...* Dar, 
daţi-mi voie, de ce? Dacă la un medic credincios 
s-a prezentat la consult un pacient credincios, de 
ce ar trebui să-și ascundă unul faţă de celălalt con- 
vingerile ? Pe de altă parte, se întâmplă şi așa: vă- 
zând în cabinet icoane, candelă, bolnavul cere 
singur să i se vorbească despre credință, despre 
Biserică, şi discuţia capătă treptat un cu totul alt 
conţinut. Cred că este vremea să fie recunoscută o 
nouă orientare moral-religioasă în medicină, și 
anume psihoterapia ortodoxă. 

„Biserica şi medicina: sănătatea psihică a omu- 
lui“ — sub această deviză s-au desfășurat la Minsk, 
în mai 2000, Sesiunea de Comunicări Eparhială, la 
care au fost invitaţi clerici, medici, psihologi, 
lucrători în domeniul asistenţei sociale nu doar 
din Bielorusia, ci şi din Rusia şi Ucraina. În rezo- 
luţia pregătită de noi sunt subliniate următoarele: 

„Psihiatria, psihoterapia și psihologia medi- 
cală, ce includ în denumirile lor categoria de su- 
flet (psyche), reprezintă acele secţiuni ale științei 
medicale care sunt obligate să cerceteze cauzele 
moral-duhovniceşti ale bolilor neuropsihice și 
psihosomatice. Noi dăm mărturie despre legătu- 
ra -cauzală directă dintre formele păcătoase de 
comportament și tulburările neuropsihice. 

Noi — participanţii la Sesiunea de Comunicări 
Eparhială de la Minsk cu titlul: «Biserica și medi- 
cina: sănătatea psihică a omului» — ne manifestăm 
îngrijorarea în legătură cu: 

— creşterea vertiginoasă a tulburărilor neuro- 

psihice, a alcoolismului, a narcomaniei; 

— consecinţele activităţii distructive a sectelor 

totalitare şi a practicilor oculte; 
— răspândirea pretutindeni a diverselor psiho- 
tehnologii distructive occidentale și orientale; 

„— caracterul asistenţei psihologice și psihote- 
rapeutice acordate, care în esenţa sa este cu 
precădere anticreștină şi distructivă prin ur- 
mările sale asupra personalităţii; 

— pregătirea specialiștilor din domeniul ocro- 

tirii sănătăţii psihice a populaţiei fără a se 

lua în considerare valorile moral-duhovni- 
cești ortodoxe“. 

Mai jos sunt date principiile fundamentale ale 
psihoterapiei ortodoxe, elaborate împreună cu 
psihoterapeutul ortodox V. K. Neviarovici. 

Dă-ne, Doamne, înţelepciune și putere ca să 
vindecăm bolile sufletești întru slava Ta! 


Principiile fundamentale 
ale psihoterapiei ortodoxe 


Mărturisirea credinței Ortodoxe însoțită 
de aplicarea Adevărului ei mântuitor și a cu- 
răției ei duhovnicești în procesul terapeutic. 
Intrând în atingere cu' sufletul celui pe care îl în- 
grijesc, psihoterapeuţii sunt datori să aibă simţă- 
mântul evlaviei, pentru că orice om âre cel mai 
mare dar al lui Dumnezeu -— sfântul odor al sufle- 
tului, care a fost zidit după chipul și asemănarea 
Făcătorului. 

Întemeierea activității terapeutice pe moş- 
tenirea Sfinților Părinți. Pacienţii trebuie în- 
drumațţi să-şi însușească deprinderile indispensa- 
bile în ce privește cunoașterea de sine, perfecţio- 
narea duhovnicească și educaţia morală. Conlu- 
crarea la îmbisericirea bolnavilor şi suferinzilor. 

Excluderea din activitatea terapeutică a me- 
todelor legate de violarea personalității, min- 
ciună, fățărnicie, a psihotehnicilor ocult-mis- 
tice, mecanicisțe (de tip programare, codare 

ș.a.) și a celorlalte acţiuni vătămătoare de 
suflet. 

SCRISORI ALE COLEGILOR 


„Stimate Dmitri Aleksandrovici ! 


Am citit cu mare interes cartea Dvs. «Din jur- 
nalul unui psihiatru ortodox». Lucrez ca specia- 
list în psihologia copilului. Am de rezolvat o 
mulțime de probleme dintre cele mai variate, le- 
gate de fricile, anxietatea, anxietatea copiilor cu 
așa-numitul «comportament evitant». Majoritatea 
familiilor cu care am de lucrat sunt de necredin- 
cioşi. Unii dintre ei sunt gata să primească cre- 
dinţa; simt asta şi mă străduiesc să le ajut în 
această privinţă. Dar alţii, care au și mai mare 
nevoie de ajutor, sunt foarte departe de credința 
adevărată şi fie sunt gata să creadă în te miri ce, 
fie sunt atei convinşi. lar de ajutat trebuie ajutaţi 
toți. 

În ceea ce mă privește, am absolvit Facultatea 
de Psihologie a Universităţii de Stat din Moscova 
pe când eram încă necredincioasă. Credinţa orto- 
doxă am dobândit-o mai târziu. Şi aşa se face că 
viziunea mea asupra lumii, precum şi cunoștințe- 
le profesionale dobândite în facultate sunt prost 
articulate între ele. Nădăjduiesc într-o colaborare. 

Cu respect, L.“ 

„Stimate Avdeev D. A.! 


Ţin în mâini cartea Dvs. Actualmente sunt stu- 
dentă la profilul Sociologie și Psihologie și peste 
câteva luni trebuie să primesc o diplomă cu 
drept de practică. 

Chiar de la început am venit să învăţ psiholo- 
gie cu dorinţa de a nu ieși din hotarele canoane- 
lor ortodoxe. Mi s-a promis aceasta, dar acum, 
când facem practică, s-a vădit că sufletul meu nu 
acceptă nici la propriu, nici la figurat «aceasta» ce 
mi s-a dat. 

Aș vrea să lucrez potrivit unei metodologii orto- 
doxe, ce corespunde respectului real faţă de om. 
Cartea Dvs. e pentru mine ca un semn! Aţi putea 
să-mi daţi vreun sfat de natură teoretică, metodo- 
logică ? Am și eu câteva idei în această privinţă. Mă 
pregătesc acum să-mi fac lucrarea de diplomă — 
despre legătura dintre psihologie și Ortodoxie. 

Și, îmi cer iertare, cu privire la problema con- 
cretă a angajării mele după primirea diplomei... 
Întrucât nu accept absolut deloc psihotehnicile 
americane, îmi va fi greu să găsesc de lucru. Eu 
cred că sistemele occidentale trebuie transformate 
profund, luându-se în considerare specificul nos- 
tru rusesc și adăugându-se aspectele ortodoxe. 

G.M.“ 


„Stimate coleg! 


Vă scrie un psihoterapeut din Gruzia. Despre 
mine pe scurt: în practica mea psihoterapeutică 


104 


CÂND SUFLETUL ESTE BOLNAV 


am băut până la fund paharul întregului amestec 
satanicesc: la început am fost înșelat de terapia 
prin hipnoză şi sugestie, apoi am abandonat-o 
sub influenţa unei și mai mari drăcării — psihana- 
liza. Am «reușit» chiar să susțin o dizertaţie în al 
cărei autor un om cât de cât informat ar recu- 
noaște un adept al doctrinei freudiene. 

Și toate astea ca după câţiva ani să-mi îngrop 
atracțiile (a se citi «păcatele») dinainte prin Sfânta 
Spovedanie și să le las dincolo de zidurile bise- 
ricii ortodoxe. Slavă lui Dumnezeu !“ 


„Stimate coleg! 


Am citit cartea Dvs. cu mare interes şi bucurie 
sufletească. În ea se reflectă mult din lucrul la 
care am meditat îndelung în ultimii ani: proble- 
ma duhovniciei în medicină. 

Câteva cuvinte despre mine. Am 46 de ani, în 
1978 am absolvit cursurile de perfecționare în 
psihoterapie cu durata de patru luni la catedra 
profesorului Filatov A. T. din orașul Harkov, și de 
atunci mă ocup cu psihoterapia. Timp de 12 ani 
am lucrat ca psihiatru-narcolog, iar în ultimii 10 
ani — ca psihoterapeut într-un spital de patologie 
somatică generală. 

Am căutat «duhovnicia» în yoga, în diverse cul- 
te orientale și occidentale, dar, slavă lui Dumne- 
zeu, în cele din urmă am devenit creștin ortodox. 
După îmbisericire, psihoterapia contemporană, în 
care 90% dintre metode nu sunt potrivite pentru 

un medic ortodox, a început să mi se pară atât de 
sufocantă, încât am început să iau în serios posi- 
bilitatea abandonării psihoterapiei. Totuși, n-am 
primit binecuvântare. Și iată, acum citesc la Dvs.: 
psihoterapia poate fi o punte către credința Orto- 
doxă. M-am bucurat văzând exprimat de alt- 
cineva acest gând statornic al meu. 

Acum, în țara noastră se duce într-adevăr o 
luptă încordată pentru metodele şi orientările pe 
care le va adopta psihoterapia noastră. Oare va fi 
ea centrată pe duhovnicia ortodoxă, sau pluralis- 
mul școlilor de modă nouă ne va pune pe noi, 
psihoterapeuţii, pe diferite părți ale baricadei? 
Deocamdată, totul indică precumpănirea acestei 
din urmă orientări. Aș mai vrea să spun că văd 
încă două sarcini de importanţă covârșitoare pe 
care le avem de îndeplinit când primim un bol- 
nav: omul trebuie călăuzit la adevărurile Ortodo- 
xiei; pacienţii trebuie preveniţi cu privire la nu- 
meroasele pseudotratamente oculte de modă 
nouă (întrucât psihoterapeutului îi sunt adresate 
foarte frecvent asemenea întrebări).“ 


Domnul să vă mântuiască, dragi colegi, pentru 
ecoul pe care l-am aflat în voi, pentru osteneala 
voastră, pentru dorinţa de a lucra întru slava lui 
Dumnezeu și spre ajutorarea aproapelui! 


Cum apar astăzi căile autenticei profesionali- 
zări a psihologului și ale înduhovnicirii cunoaşte- 
rii psihologice? Prima problemă este caracterul 
relaţiei psihologului cu omul din faţa lui. Toţi — 

psihologul practician, psihologul teoretician şi 
psihologul experimentator — trebuie să aibă, când 
se apropie de om, un simțământ care deocam- 
dată îi este cu totul străin celei mai mari părţi a 
publicului nostru savant. Până şi cuvântul este, 
s-ar putea zice, necunoscut. Dar eu voi îndrăzni 
să-l rostesc. Este simțământul evlaviei. Evlavia fa- 
tă de om e străină de sentimentalism. Oricare om 
(până și „ultimul“ om) reprezintă posesorul unei 
mari comori — sufletul cel după chipul lui Dum- 
nezeu, care în principiu este cu neputinţă de dis- 
trus, pe care trebuie să-l abordăm extrem de pru- 
dent și cu foarte multă grijă, fără a ne socoti în 
drept să facem legea în sufletul altuia, să introdu- 
cem acolo rânduielile noastre (și tocmai astfel 
abordează problema majoritatea celor ce-și dau 
numele de „psihoterapeuţi“ — iar aici este rădăci- 
na tuturor crimelor psihoterapiei contemporane). 

O astfel de cunoaștere a omului îi poate apă- 
rea psihologului numai atunci când el caută pen- 
tru sine Lumina lui Hristos, în mijlocul întuneri- 
cului sufletesc contemporan. Pentru fiecare, ca- 
lea renașterii sufletului este întreit-una: 1) îmbo- 
găţirea sufletului cu conştientizarea rostului du- 
hovnicesc Ortodox în procesul descoperirii ne- 
asemuit de bogatei științe despre suflet, despre 
lumea nevăzută, despre păcat ca pricină a crize- 
lor sufletești, a stressurilor, a depresiilor și a bo- 
lior; 2) simțământul de pocăință față de Dum- 
nezeu (care nu trebuie confundat cu obișnuita că- 
ință sau părere de rău pentru cele săvârșite); 
3) îmbisericirea, rânduirea vieţii personale după 

poruncile lui Dumnezeu (mai simplu zis, îndrep- 
tarea către Hristos a întregii vieți). Iată condiţia, te- 
renul prielnic pentru realizarea iia morale 
asupra pacienților. 

Sarcina psihologului (dacă doreşte cu adevărat 
să îl ajute pe omul care vine la el, să îl îndrume 
spre Adevăr, nu spre propria sa personalitate 
„unică“) este să arate drumul către biserică. Un 
sfânt a zis că evlavia este alcătuită din două te- 
meiuri: frica şi bucuria. Frica, temerea de a nu 
vătăma sufletul omului — căci fiecare om are ca- 
lea sa în viaţă. Ca atare, în primul rând „nu vătă- 
ma“, şi de-abia apoi „ajută“. Iar bucuria vine din 
faptul că. doi oameni se întâlnesc în Hristos. 
Două cuvinte despre așa-numita „asistenţă psiho- 
logică“. Aici totul este simplu. Dacă psihologul a 
putut în sensul arătat mai sus să se „ajute“ pe 
sine însuși, el poate (bineînţeles, într-o măsură 
mai mare sau mai mică) să îl ajute și pe altul. Dar 
dacă viața lăuntrică și personală a psihologului 
este șubredă, păcătoasă, nu trebuie să se apuce 
de așa ceva. Doctore! Vindecă-te pe tine însuţi ! 
(Lc. 4, 23). E cunoscută doar o cale de a te lămuri 
dacă poţi să-i „ajuţi“ pe alţii în acest sens, şi anu- 
me a primi binecuvântarea duhovnicului. 


EXEMPLE DE ACȚIUNE DISTRUCTIVĂ 
ASUPRA PSIHICULUI 


Meditaţia și yoga 


Meditaţia este un mijloc de „autodezvoltare“ și 
de „autoperfecționare“ folosit în practicile mistice 
orientale. lată cum arată utilizarea meditaţiei în 
yoga: yoga clasică constă din opt trepte consecu- 
tive, care ating, practic, tot „arsenalul“ funcţiilor 
somatice și psihice. Meditaţia este utilizată în 
mod activ pe ultimele două trepte. Cea de-a şap- 
tea treaptă, „dhyana“, îl deprinde pe yoghin să 
contemple unul și același obiect vreme îndelun- 
gată, fără să se lase distras (aceasta este meditaţia 
propriu-zisă). lar a opta treaptă, numită „samad- 
hi“, îl duce pe yoghinul care a deprins meditaţia 
la „absorbirea «eului» în conștiința absolută“, care, 
potrivit doctrinei yoga, încununează eforturile 

„ascetului“ cu fericirea supremă şi dăruieşte „ve- 
derea spirituală“, adică puterea de a distinge clar 
dreptatea de minciună. 

În cartea „Calea ortodoxă spre mântuire și re- 
ligiile mistice orientale și oculte“, preotul Vladi- 
mir Eliseev scrie pe această temă: „Meditaţia: și 

roadele ei nu alcătuiesc vederea duhovnicească, 
în care piere orbirea duhului, ci o practică a ima- 
ginilor și a senzaţiilor mincinoase, care orbesc tot 
mai mult duhul, fiindcă acesta cade în capcana 
trăirilor neobișnuite și captivante, de unde nu 
mai vrea să iasă. În meditaţie nu există atingerea 
Sfântului Duh, la fel cum nu există nici pocăință 
— această condiţie indispensabilă a vederii du- 
hovnicești. Fără pocăință nu există curăţire de 
păcat, iar în sufletul necurăţit nu intră Duhul 
Sfânt, fiindcă s-a zis: În sufletul viclean nu va în- 
tra înțelepciunea, nici nu va locui în trupul su- 
pus păcatului, că Duhul Sfânt al învățăturii fuge 
de vicleșug, şi se va depârta de cugetele cele fără 
de înţelegere, și se va depărta când se apropie ne- 
dreptatea (nţ. Sol. 1, 4-5. 

Trebuie clarificat și următorul lucru. Calea yoga 
este căutarea lui Dumnezeu în tine însuţi. Hindușii 
care propovăduiesc yoga neagă revelaţia dumne- 
zeiască în sensul în care o înţeleg creştinii. Potrivit 
convingerii lor, revelaţia vine nu din vreun izvor 
aparte, ci este descoperirea „eului“ suprem chiar 
în om. Urmând acestor vederi, maeștrii yoga, ca și 
ai hinduismului în general, își învaţă discipolii că 
sunt părticele ale Divinităţii și că, prin anumite 
eforturi, pot dobândi sfințenie și putere.. 

Precum reiese din cele spuse mai sus, yoga 
este anticreştinism. În cartea „Oameni şi de- 
moni“, preotul Rodion face o comparaţie foarte 
nimerită între afirmaţiile yoghinilor și gândurile 
îngâmfatului Lucifer, care a căzut din cer și a de- 
venit Satana (Is. 14, 14). 

Creștinul nădăjduiește în Domnul, în mila și în 
harul Lui, nicidecum în propria neputinţă și în 
propriile păcate. 

Unii oameni se ocupă cu yoga și cu meditaţia, 
după părerea lor, doar ca să-şi îmbunătățească 
fizicul. leromonahul Serafim (Rose), care a studi- 
at în detaliu această problemă, afirmă fără echi- 
voc că până și utilizarea acestor „înţelepciuni ori- 
entale“ doar pentru sănătatea fizică îl pregătește 
pe om pentru anumite concepții și chiar trăiri 
spirituale de care el nici nu are idee. În ceea ce 
mă privește, am avut ocazia să observ tulburări 
psihice grave la oameni care s-au ocupat mult 
timp cu yoga şi cu meditaţia. 


Psihanaliza lui Freud 


Nimeni nu trebuie să se trateze cu ajutorul psi- 
hanalizei freudiene. Freud vede în om un individ 
neînfrânat, cu nivel înalt de organizare, la care 
domină ideile sexuale şi agresive. Sexualitatea 
sau agresivitatea refulată duc la boli, la nevroze. 
A le conștientiza înseamnă a rezolva toate pro- 
blemele. În urma conștientizării, Freud aproba și 
acţiunile corespunzătoare. De pildă, el afirma că 
„libertatea legăturilor sexuale dintre tineri și fe- 
tele «cumsecade. este indispensabilă — altminteri 
societatea va cădea pradă nevrozelor incurabile, 
ce reduc la minimum plăcerile primite de la via- 
tă, distrug relaţiile conjugale și atrag o catastrofă 
ereditară în toată generaţia care vine“ (P. N. Bud- 

zilovici, articolul „Domeniul medicinei sau o no- 
uă religie“). 

„Liberalizarea“ contemporană a sexului a des- 
chis cale întunecatelor perversiuni. Aceasta nu 
este doar urmarea „toleranţei umaniste“, ci şi 
produsul influenței doctrinelor psihanalitice. 

Să ne amintim că Sigmund Freud era ateu mili- 
tant, care afirma că „religia este nebunie în masă“. 

Dar iată că la „moştenirea științifică“ a unui 
asemenea om s-au convertit minţile a mii de oa- 

2 meni. Între ei se află în primul rând psihologi, 

: filosofi, psihiatri, psihoterapeuţi, studenți. Au fost 
create asociaţii psihanalitice, sunt editate jurnale 
de specialitate, apar cărţi şi articole de psihanali- 
ză. Este dureros faptul că și la noi creşte numărul 
adepților lui Freud. 

Ce reprezintă tratamentul psihanalitic ? El poa- 
te aminti pe departe de o spovedanie, dar fără 
pocăință, fără Dumnezeu. Pe parcursul a câţiva 
ani, clientul înfățișează „judecății“ psihanalistului 
trăirile, amintirile sale ș.a.m.d. Şedinţa durează în 
jur de o oră și costă bani buni. După aceea, psi- 
hanalistul interpretează spusele clientului, și tot 
așa de fiecare dată. Duhovnicia este înlocuită cu 

$i un surogat, iar omul se afundă din ce în ce mai 
i mult în acest abis. Este remarcabil faptul că între 
adepţii lui Freud un procent neobişnuit de mare 
este alcătuit din persoane cu tot felul de perver- 
Siuni sexuale. 

A vedea în om doar inconștientul, sexualita- 
tea, agresivitatea înseamnă a micșora, a simplifi- 
ca şi a perverti în mod incredibil ființa omeneas- 

că, a vedea în ea doar ceea ce este negativ, a nu 


înţelege menirea supremă a omului, sensul vieţii 
lui și năzuinţa-i spre veșnicie. 


Hipnoza 


Din păcate, hipnoza este folosită pe scară lar- 
gă de medicina oficială, de medicii psihoterape- 
uţi. Dintre aceștia, o parte utilizează hipnoza din 
ignoranță religioasă. Alţii se declară atei. Sunt și 
unii care slujesc în mod conștient răului. 

Ortodoxiei îi sunt străine metodele care acţio- 
nează în chip silnic asupra personalităţii. Adepții 
utilizării transelor hipnotice vorbesc despre „deschi- 
derea unor canale psihosomatice speciale“ în tim- 
pul hipnozei, despre influențarea „fără frâne“ a psi- 
hicului uman, evitând critica conștientului, despre 
eliberarea capacităţilor de rezervă ale organismului, 
despre efecte terapeutice zguduitoare. 

Ca specialist, declar cu toată convingerea că 
hipnoza nu dă nici un fel de rezultate excepţio- 
nale. Chiar dacă ea mai aduce câte un „folos“, nu 
se știe cum se va repercuta acesta în viitor... Mai 
bine zis se ştie, şi încă în mod exact. La asta hip- 
nologii nici nu se gândesc (în cel mai bun caz). 

Hipnoza reprezintă o violare a sufletului ome- 
nesc. De exemplu, în al treilea stadiu de hipnoză 
subiectul se supune necondiţionat „guru“-lui său: 
poate vedea, poate auzi, poate pipăi obiecte ine- 
xistente, oameni inexistenţi (are halucinaţii indu- 
se); poate să nu simtă durere, după bunul plac al 

hipnotizatorului; își dă în vileag gândurile, simţă- 
mintele, dorinţele ascunse. Există un așa-numit 
„efect de sugestie posthipnotică“, atunci când in- 
dicaţiile hipnologului sunt executate la un anu- 
mit interval de timp după ședință. 

Ce îndreptăţire poate să aibă lipsirea omului 
de simţul critic și de judecată fie şi pentru scurtă 
vreme, fie și cu un scop aparent bun? Nici una. 
Omul este o mare taină, iar nouă, păcătoşilor, 
pur şi simplu nu ne este dat să știm și să vedem 
ce se petrece în adâncul sufletului omenesc. Nici 
un sfânt n-a recurs la vindecarea oamenilor în 
stare de alterare a conștiinței. Plăcuţii lui Dumne- 
zeu împărtășeau oamenilor cu blândeţe şi cu 
smerenie darul vindecării, pe care îl dobândeau 
de la Dumnezeu pentru sfinţenia vieţii lor. 

Trebuie spus că hipnoza ajunge cu timpul să 
creeze dependenţă, la fel ca un. narcotic. Sunt 
oameni care umblă din hipnotizator în hipnotiza- 
tor, năzuind să încerce cât mai des stări „neobiș- 
nuite“. Ce păcat de aceşti oameni! Şi cât de cri- 
minal se comportă cei care îi aduc la o asemenea 
dependenţă !... 

În ultimii ani, în literatura de specialitate au 
apărut multe publicaţii care atestă dezorganiza- 
rea activităţii psihice a omului în urma desei apli- 
cări asupra lui a hipnozei profunde. 

Stareţii Optinei, despre hipnoză: . 

„Cumplită treabă hipnoza asta. Era o vreme 
când oamenii se temeau de ea, fugeau de ea, iar 
acum sunt atrași de ea... Li se pare că trag folos 
de pe urma ei“ (Cuviosul Nectarie). 

„Și doar tot necazul vine din faptul că această 
cunoaştere intră în viaţa noastră sub masca a 
ceva ce poate aduce omenirii un uriaș folos“ 
(același). 

„Hipnoza este putere rea, necreștinească“ (Cu-. 
viosul Varsanufie). - 

„Dacă voi, părăsindu-L pe Dumnezeu, re- 
curgeți la magnetism‘, care este un mijloc împo- 
triva firii, eu unul n-am ce să vă mai spun“ (Cu- 
viosul Macarie). 


Influența hipnozei asupra copiilor 


Voi da doar un exemplu. Profesorul V. Lebe- 
dev comunică: „S-a efectuat un studiu pe un lot 
de 2015 şcolari, dintre care 93% au luat parte la 
ședințele lui Kaşpirovski’. În timpul şedinţelor 
s-au observat ticuri, reacţii isterice, fenomene 
halucinatorii și alte tulburări psihice. La 42% s-a 
observat starea de somn hipnotic; după ședințe, 
la 7% dintre copii s-au manifestat diverse forme 
de dezadaptare psihică. S-a făcut clar vădită ten- 
dința de amplificare a sugestionabilităţii și crește- 
rea reacţiilor îsterice. În urma teleședinţelor, 
copiii cădeau în stare de catalepsie doar la vede- 
rea fotografiilor lui Kașpirovski“. 


1 Vechea denumire a hipnozei (n. tr.). 

* Bioenergoterapeut ale cărui ședințe de „vindecare“ în 
masă s-au bucurat de o largă difuzare TV (într-o vreme, 
apărea și la televiziunea națională bulgară) — n. tr. 

Trainingul autogen 
(ca modalitate de autohipnoză) 


Privind de pe poziţiile duhovniciei ortodoxe, 
autotrainingul nu este folositor pentru suflet. Au- 
torul acestei metode psihoterapeutice este savan- 
tul și practicianul german Johann Schultz. În anii 
'30 ai secolului XX, doctorul Schultz, pe baza im- 
presiilor cu care a rămas în urma unui sejur în 
India și a contactului cu yoga, a sintetizat ceva 
asemănător pentru uzul europenilor și a propus 
metoda sa în vederea profilaxiei şi a tratamentu- 
lui unui spectru larg de maladii, precum şi cu 
scopul autoreglării psihice a stării sufletești. 
Caracterizând esenţa trainingului autogen, sun- 
tem datori să spunem că acesta nu ajută lucrării 
tainice de curățire lăuntrică, luptei cu păcatele şi 
cu patimile. Autorelaxarea moleșitoare este mai 
degrabă o fugă de realitate, o iluzie că totul este 
bine. Despre smerenie și trezvie — ca temeiuri ale 
păcii sufletești —, trainingul autogen nici nu po- 
menește. Este important să ne amintim că această 
metodă are rădăcini yoghine. 

Toate cele zise mai sus se referă la prima 
treaptă a trainingului autogen. Mai departe, după 
ce omul deprinde relaxarea, i se propune să-și 
însușească metode legate de evocârea artificială 
a anumitor imagini sau tablouri. Baza celei de-a 
doua trepte este fantezia simțuală“. Sfinţii Părinţi 

€ Am preferat termenul „simţual“ pentru că „senzual“ are 
o conotaţie erotică. În intenţia noastră, termenul „simţual“ 


se referă la percepțiile senzoriale imaginare despre care 
vorbește autorul (n. tr.). 

ne previn cu privire la simţualitatea, la visarea, la 
fanteziile de orice fel. Așadar, metoda trainin- 
gului autogen trebuie refuzată, întrucât este 
inutilă și chiar periculoasă pentru suflet. 


Programarea neurolingvistică (PNL) 


Pe scurt, esenţa PNL poate fi reprezentată în 
felul următor: la început are loc „conectarea“ la 
om (cu ajutorul vocii, poziţiei, respirației), apoi 
omului îi este indusă o stare de transă, în conti- 
nuare începând programarea sau reprogramarea 
psihică prin intermediul introducerii unei anu- 
mite informaţii indispensabile. Ceva asemănător 
regăsim și în practica magică ocultă. Iar omul cu 
care se petrec toate acestea nici nu realizează ce 
i se face de fapt. 


Activitatea bioenergeticienilor 


Voi fi scurt. Într-un anumit număr de cazuri, 
cei care folosesc așa-numita „terapie bioenergeti- 
că“ sunt pur și simplu șarlatani, interesaţi doar de 
aspectul comercial al problemei. O altă parte din 
aceşti „tămăduitori“ slujesc în mod conștient răul, 
eventual au o anumită treaptă de iniţiere, repre- 
zentând, fără nici o umbră de îndoială, „canale“ 
ale lucrării drăceşti. Însă indiferent de categoria 
din care face pane cel la care merge omul ca 
să-și „îndrepte“ sănătatea, a apela la serviciile lui 

este un păcat greu. Căci în atare caz ajutorul nu 
este cerut de la Dumnezeu, ci de la Satana. Din 
păcate, actualmente sunt mulţi care, amăgiţi de 
reclama răsunătoare, se adresează bioenergeti- 
cienilor de tot felul. Cel mai des aceasta are loc 
din pricina ignoranței religioase, dar asta nu-l 
scutește pe om de responsabilitatea pentru fapta 
sa ! Bolile, inclusiv cele psihice, sau celelalte pro- 
bleme pentru care omul face apel la bioenergeti- 
cieni nu fac decât să se agraveze, fiindcă cel vi- 
clean este, după cuvântul Domnului, mincinos și 
tatăl minciunii. Dacă se observă vreo „îmbună- 
tăţire“, aceasta este numai o iluzie. Sarcina noas- 
tră, sarcina medicilor ortodocși, este de a aminti 
iarăşi şi iarăși: bioenergeticienii, vrăjitorii, magii 
sunt slujitori ai Satanei! 


Metodele de influențare psihologică 
utilizate în cadrul sectelor 


Punctul întâi: liderii sectelor controlează cu 
multă strictețe fiecare membru al sectei (legături- 
le lui sociale, anturajul). Treptat, are loc „extra- 
gerea“ omului din mediul lui obișnuit și izolarea 
sa de cei care nu aparțin sectei (rude, prieteni 
ș.a.m.d.). 

Punctul al doilea: în timpul adunărilor și al ru- 
găciunilor comune, liderii spirituali ai diferitelor 
secte utilizează anumite psihotehnici care modi- 
fică starea de conștiință a oamenilor în sensul 
unei transe hipnotice. Se produce de asemenea 


118 


CÂND SUFLETUL ESTE BOLNAV 


o puternică influențare a subconştientului uman. 
În aceste scopuri este utilizată, de exemplu, pro- 
gramarea neurolingvistică. Altfel spus, personali- 
tatea este manipulată, iar efectele psihotehnicilor 
sunt date drept „pogorâre a harului“. 

Punctul al treilea: aproape fiecare sectă își are 
propriul limbaj, termenii specifici. Acest limbaj 
îngreunează comunicarea cu adepții sectei și îi 
face nereceptivi faţă de tentativele de a le schim- 
ba convingerile prin cuvinte obișnuite. 

Punctul al patrulea: principiul „Doctrina este 
mai presus de personalitate“. Adică este descura- 
jată și chiar interzisă analizarea experienţei pro- 
prii. Principalul este credința neclintită în dog- 
mele sectei. 

Punctul al cincilea: „Ai noștri sunt prieteni, 
ceilalți sunt dușmani“. Sensul acestei teze -este, 
cred, limpede. 

.. Există o mulţime de alte capcane care îl ţin pe 
om în sectă. Mai sus am oferit doar o scurtă enu- 
merare a principalelor mecanisme posibile de 
„Zombificare“ a personalităţii. 

La toate cele spuse până acum vom adăuga că 
adeseori se recurge la „legături“ materiale: fie 
secta i-a împrumutat celui în cauză o sumă de 
bani (ceea ce se întâmplă frecvent) și nu există 
posibilitatea de a plăti datoria, fie omul însuși 
şi-a donat de bunăvoie averea și a o rupe cu sec- 
ta înseamnă a se trezi în stradă. 

„Așchia nu sare departe de trunchi“ 


Despre viziunea asupra lumii și despre morali- 
tatea liderilor orientărilor psihoterapeutice funda- 
mentale. Sigmund Freud s-a sinucis, rugându-l 
pe doctorul Schorr să îi dea otravă. Jung era un 
pătimaș adept al experienţelor şi practicilor ocul- 
te. Frederick Peris, fondatorul gestalt-terapiei scrie 
în cartea sa autobiografică „Înăuntrul și în afara 
găleţii de gunoi“ că gestalt-terapia are multe în co- 
mun cu zen-buddhismul, iar unul dintre postula- 
tele principale ale acestuia este că totul e permis. 
Stanislav Groff, fondatorul psihoterapiei transper- 
sonale — ce reprezintă un șamanism fățiș —, a pro- 
pus metoda respirației cu frecvenţă crescută pe 
fond muzical ritmic. Urmarea este o stare de 
transă asemenea celei şamanice. Elaborând me- 
todele așa-numitei „hipnoze non-directive“, Mil- 
ton Ericson descrie mijloace eficace de „zombi- 
ficare“. Călăuza de bază a adepților programării 
neurolingvistice este cartea „Structura magiei“. 
Lista poate continua... 


„Cauza fundamentală a fugii multora dintre 
contemporanii noștri în împărăţia iluziilor alco- 
olice și narcotice este pustietatea duhovnicească, 
pierderea sensului vieţii, diluarea principiilor 
morale.“ 

Din „Bazele concepției sociale 
a Bisericii Ortodoxe Ruse“ 


DESPRE PĂCATUL BEȚIEI 


Din punctul de vedere al medicului 


Milioane de oameni din ţara noastră şi din în- 
treaga lume sunt împătimiţi de băuturile spirtoase, 
aducând nu puţină vătămare sieși și aproapelui. 
Într-adevăr, alcoolismul este un rău cumplit, care 
„devorează“ şi femei, și bătrâni, până și copii. La 
început, cei ce au căpătat patima băuturii se pot 
încă opri, pot să-și spună: „Nu!“. Lucrul acesta 
devine însă tot mai greu de făcut pe măsură ce 
trece timpul. În final, se dezvoltă o boală care dis- 
truge atât trupul, cât şi sufletul omului. 

Potrivit celor mai modeste estimări, în Rusia 
aproximativ şapte milioane de oameni suferă de 
alcoolism cronic. Aceasta este statistica oficială, 
dar sunt convins că datele reale sunt diferite. De 
fapt, situaţia este înfricoșătoare! De exemplu, 
potrivit datelor publicate, dintre adolescenţii de 
13 ani jumătate consumă alcool. 

Beţia este o nenorocire. În băutură sunt „îne- 
cate“ insuccesele, dragostea neîmpărtășită, tensi- 
unile din familie sau infidelitatea partenerului 
conjugal. Cauză a beţiei pot deveni nemulțumi- 

rea de sine, trădarea prietenilor. Nu puţini sunt și 
cei care încearcă să se elibereze în acest fel de 
presiunea stressului, a ritmului agitat de viaţă. 
Este cu neputinţă să enumerăm toate cauzele. 

Spirtoasele dobândesc însușirile unui narcotic, 
care înlătură iritarea, mânia, supărările. Tocmai 
aceste circumstanţe îi și provoacă pe mulți să bea 
— dar mai devreme sau mai târziu apar probleme 
care cresc până la dimensiunile unor adevărate 
nenorociri. 5 

Alegând un asemenea mod pentru a se „as- 
cunde“ de probleme, de dificultăți sau de neca- 
zuri, omul începe să trăiască nu în lumea reală, 
ci. într-o lume iluzorie. Problemele lui nu sunt 
rezolvate, ci multiplicate. Votca nu este o victo- 
rie, ci totdeauna o înfrângere. Beţia este o fundă- 
tură, cale spre pieirea sufletească şi trupească. 

Alt fapt important care favorizează alcoolismul 
este deprimarea. Această afirmaţie este valabilă 
mai ales în ceea ce priveşte depresia nevrotică, a 
cărei formare este legată în mod direct de proble- 
mele interioare duhovnicești. Depresia este sin- 
dromul cel mai răspândit printre maladiile psihice. 
60% din structura patologiei psihice este repre- 
zentată de tulburările depresive. 5% din populaţia 
globului pământesc suferă de această boală. 

Ca atare, uneori este mai important ca cel ispi- 
tit de alcoolism să vadă mai întâi în sufletul său 
înclinația spre deprimare și s-o învingă cu aju- 
torul lui Dumnezeu. 

Vom reaminti urmările distructive ale abuzului 
de alcool asupra sănătăţii. După cum arată prac- 

tica, o parte însemnată a populaţiei nu are o idee 
clară despre ele. 

Formarea dependenţei de alcool are loc î în trei 
etape sau stadii consecutive, numite „neurasteni- 
că“, respectiv „encefalopatică“ şi „marcotică". Să 
examinăm aceste stadii. 

Stadiul neurastenic. Crește atracția spre alco- 
ol, care, în plus, dobândește caracter obsesiv. 
Este pierdut controlul asupra cantităţii de alcool 
îngurgitat. În această etapă, dominante sunt simp- 
tomele slăbiciunii nervoase (neurasteniei). Printre 
acestea sunt de remarcat în primul rând următoa- 
rele: irascibilitatea, tulburările de atenţie, deterio- 
rarea memoriei, scăderea capacităţii de muncă, 
insomnia, coşmarurile, durerile de cap, lipsa de 
vlagă a proceselor intelectuale ș.a. În viața de zi 
cu zi, alcoolicii „începători“ devin greu de supor- 
tat, dând naștere la numeroase conflicte. Lumea 
înconjurătoare li se pare „cenușie“, ternă, şi nu- 
mai votca sau vinul le fac cât de cât suportabilă 
activitatea de zi cu zi. Sănătatea li se înrăutățește 
pe zi ce trece. Îi supără circulaţia sângelui (tensi- 
unea „face salturi“, apare distonia vasculară vege- 
tativă), sunt alterate funcţiile ficatului, pancreasu- 
lui, ale intestinului. Dar principalul este că suferă, 
creierul fiind distrus în mod ireversibil. 

Stadiul encefalopatic (de suferință a creie- 
rului). Acesta este stadiul final al alcoolismului și 
se caracterizează prin continuarea degradării per- 
sonalității și prin pierderea completă a sănătății. 
Pentru a se îmbăta, omului aflat în acest stadiu 
nu-i: este necesară decât o doză mică de alcool. 

Sindromul de abstinenţă este mai grav și de du- 
rată mai lungă. Degradarea personalităţii este 
evidentă. Sensul vieţii devine băutura. Suferă 
grav organele interne. 

Stadiul narcotic. Atracția aiba spre sale 
cool devine de neînvins. Apare sindromul de ab- 
stinență, care se manifestă prin tremurul mâini- 
lor, ameţeală, astenie, lipsa poftei de mâncare, 
transpiraţii, creşterea tensiunii arteriale, palpuat, 
uscăciunea mucoasei bucale. 

Beția devine, practic, un obicei zilnic. AA 
nalitatea se degradează treptat. Gândirea devine 
sărăcăcioasă, lipsită de varietate. Cercul interese- 
lor se reduce la minimum. Voința slăbește trep- 
tat. Necesitatea dominantă este alcoolul. În acest 
stadiu se accentuează întreaga simptomatologie 
care a apărut în stadiul precedent. l 

Se ştie-că bețivii sunt mincinoși și că nu poți 
pune bază pe ei. În asemenea oameni nu poţi să 
ai încredere — ei aruncă vorbele în vânt. Uită 
imediat jurămintele și promisiunile făcute rudelor 
şi apropiaților de a părăsi patima distructivă. În 
acest stadiu al alcoolismului apar deseori psihoze 
alcoolice acute. i 

Ciroza hepatică, gastrita, miocardita, psihoza 
alcoolică şi nebunia, atrofia glandelor sexuale — 
iată ce îl aşteaptă pe alcoolic. Pe fondul alcoolis- 
mului, orice boli au o evoluţie mult mai gravă, 
deznodământul lor nefiind întotdeauna favorabil. 

De regulă, în stadiul acesta alcoolicului nu-i 
mai pasă de munca și de familia sa. Din exterior 
se observă cum ei se schimbă foarte mult, do- 

bândind aspectul „alcoolic“ tipic. Ajung deseori 
la poliţie, deoarece săvârșesc diverse încălcări ale 
legilor. 

Durata fiecăruia dintre stadii variază de la un 
individ la altul. La unii, stadiul final al alcoolis- 
mului poate surveni după patru-cinci ani, la alţii 
— după şapte-opt. Mulţi dintre cei ce fac abuz de 
băuturi spirtoase au căzut în „capcană“, pre- 
supunând că ei vor fi scutiți de această nenoro- 
cire. Și au continuat să bea... și au devenit beţivi. 

Câteva cuvinte despre psihozele alcoolice. Cea 
mai cunoscută și mai răspândită dintre ele este 
delirul alcoolic. De regulă, acesta se dezvoltă la 
una-trei zile după încetarea consumului înde- 
lungat sau intensiv, în cantități abuzive, de alcool. 
Delirul începe prin manifestări somatice (trupești). 
După aceea apar frica, anxietatea, pierderea som- 
nului. În continuare, se adaugă diverse probleme 
de percepţie senzorială: iluzii vizuale şi auditive, 
halucinaţii, excitație motorie, dezorientare. Lipseş- 
te simţul critic faţă de propriul comportament. 

Dintre celelalte psihoze alcoolice putem dis- 
tinge de asemenea paranoia alcoolică și delirul 
alcoolic de gelozie. 


Alcoolismul la femei 
Alcoolismul la femei are o serie de particula- 
rități, şi anume: 


1. se dezvoltă într-un ritm mai rapid (1-2 ani); 

2. are o evoluţie mai gravă; 

3. se tratează foarte greu, întrucât modificările 
psihice se dezvoltă cu mare rapiditate; 

4. este greu de diagnosticat, din pricină că la 
început, rușinându-se de ceilalţi, Temele 
beau fără companie. 

În ansamblu, alcoolismul are la femei o evolu- 

ție malignă. 


Alcoolismul la adolescenţi 


Alcoolul este extrem de periculos pentru copii 
și adolescenţi. Consumul de alcool perturbă pro- 
cesele de maturizare neuronală. Ca atare, vor 
avea de suferit intelectul, memoria, gândirea şi 
comportamentul adolescentului. 

Adolescenţii se îmbată ușor, starea lor degra- 
dându-se rapid, ajungând chiar până la comă. 

Organismul adolescentului este încă fragil şi, 
sub influenţa alcoolului, se dezvoltă rapid un în- 
treg „buchet“ de maladii. 

Din beţie se trag curvii, se trag certuri, se trag 
și crime... 


Embriopatia alcoolică 
Această patologie a fost descrisă amănunțit în 
anul 1973. Au fost puse în evidenţă diverse de- 
fecte la noii-născuţi ale căror mame au consumat 


regulat băuturi spirtoase în timpul gravidităţii. La 

aceşti copii se observă: retard mintal şi fizic 
(ajungând până la idioţie profundă), întârzierea 
dezvoltării sistemului nervos central, tulburări ale 
motricităţii fine, convulsii, excitabilitate crescută, 
defecte ale organelor interne, malformații car- 
diace, articulare, ale extremităților, fibroză hepa- 
tică, tulburări ale organelor sexuale și multe alte 
probleme grave de sănătate. 


Cauzele personalităţii „alcoolice“ 


. Psihologii au stabilit anumite trăsături de ca- 
racter proprii personalităţilor „alcoolice“. Astfel, 
potrivit datelor lui V. T. Kondrașenko, unii dintre 
alcoolici sunt foarte vulnerabili, prost adaptaţi la 
a înfrunta problemele vieţii, cu voinţă slabă, iar 
alţii — excesiv de încrezători în sine, orgolioși, su- 
portă cu greu până şi cele mai mici nereușite, 
caută cu insistenţă recunoaștere din partea celor- 
lalţi. Dacă la aceste trăsături de caracter se adau- 
gă și psihotrauma, probabilitatea cedării nervoa- 
se este foarte mare. 

După cum arată observaţiile, calea către beţie 
începe de la o vârstă fragedă. Însușirea „ritualuri- 
lor“ alcoolice are loc la mult timp după prima „lu- 
are de contact“ cu alcoolul. Stând la masa festivă, 
copiii se joacă „de-a oamenii mari“, turnând suc 
de fructe în pahare, iar apoi bând cu o grimasă 
pe figură „vinul de copii“, acompaniaţi de mur- 
murele aprobatoare ale părinţilor și ale oaspeţilor. 

Nu încape îndoială că în conștiința copilului 
se formează de pe atunci concepţia că alcoolul 
este un „satelit“ constant al vieţii adulte. 

Specialiștii afirmă că în jurul vârstei de 11-12 
ani la adolescenţi se formează stereotipuri pe de- 
plin stabile de atitudine faţă de beţie. 

Deseori răsfățat prin „strădaniile“ părinţilor și 
bunicilor, copilul ajunge să aibă cu timpul o per- 
sonalitate pretențioasă, care pretinde satisfacerea 
neapărată a tuturor cerințelor sale. Dacă aceasta 
nu are loc, apar dezamăgirea, mânia, sentimen- 
tul frustrării... şi dorinţa de a „afla uitarea“ în vin. 

Adolescentul este împins pe calea beţiei și de 
atmosfera fără duhovnicie, păcătoasă pe care o 
vede în societatea adultă, dar în primul rând în 
familia sa. Beţia părinţilor mutilează sufletul co- 
pilului. Îţi sângerează inima când vezi copii sfâ- 
șiaţi de acest amar, lipsiţi de atenţia, de mângâ- 
ierile și de grija tatălui alcoolic (iar acum, dese- 
ori, şi a mamei alcoolice). 


Cum să-i ajutăm pe cei ce suferă 
de boala beţiei 


Să vorbim puţin despre tratamentul acestei 
boli. Ce întreprind medicii pentru a ajuta persoa- 
nele care suferă de alcoolism? Este general ac- 
ceptată utilizarea substanţelor dezintoxicante de 
tot felul, a medicamentelor psihotrope, a prepa- 
ratelor care produc aversiune faţă de alcool prin 
crearea unui reflex condiţionat negativ, a fortifi- 

antelor generale și a. vitaminelor, precum și a 
multor altora. Asta în ceea ce privește trupul. 
Psihologul sau psihoterapeutul calificat încear- 
că să descopere rădăcinile psihologice profunde 
ale apariţiei beţiei, analizează particularităţile de 
caracter ale omului, familia şi condiţiile lui socia- 


le. După aceea, specialistul dă sfaturi şi reco- . 


mandări, îl învaţă pe suferind să lupte cu stres- 
sul, să depășească conflictele ș.a.m.d. Într-o serie 
de cazuri sunt efectuate o serie de proceduri psi- 
hoterapeutice, al căror efect este cu atât mai ma- 
re cu cât bolnavul dorește mai putemic să scape 
de povara sa și să se întoarcă la viaţa normală. 
Astfel, psihoterapeutul devine un fel de călăuză 
și ajutor al pacientului în calea dificilă pe care 
acesta trebuie s-o străbată prin propriile eforturi. 
Alcoolismul și narcomania sunt boli — dar boli 
„în cea mai mare parte duhovniceşti. La rădăcina 
beţiei, a folosirii drogurilor se află pustietatea du- 
hovnicească, nemulțumirea faţă de viaţă, pierde- 
rea sensului existenţei. Sfânta Biserică Ortodoxă 
consideră beţia păcat greu. Ca atare, se înţelege 
de ce bolnavul nu poate fi ajutat. cu eficacitate 
numai prin mijloace medicale (în cazul dat am în 
vedere medicina clasică, nu practica ocultă „alto- 
ită“ acum pe narcologie, ce trebuie evitată din 
pricina imensului pericol duhovnicesc pe care îl 
prezintă). 
Sfaturile şi medicamentele nu sunt atotputer- 
nice. Pentru învingerea bolii este neapărată nevo- 
ie de pocăință sinceră înaintea lui Dumnezeu prin 

Taina Spovedaniei, de rugăciuni către Preasfânta 
Născătoare de Dumnezeu și către Sfinţii Lui. 

Beţia poate fi urmarea influenței duhurilor că- 
zute asupra omului. Prin venirea Sa, Mântuitorul 
nostru n-a nimicit de tot stăpânirea diavolului, ci 
numai a slăbit înrâurirea lui asupra oamenilor și 
ne-a dat mijloacele de a învinge cursele diavolești. 
Aceste mijloace mântuitoare sunt credința, che- 
marea numelui Mântuitorului Hristos, rugăciunea, 
postul și, bineînţeles, Sfintele Taine ale Spoveda- 
niei și Împărtășaniei. Staţi împotrivă diavolului, și 
el va fugi de la voi, spune Apostolul Iacov. 

De altfel, în starea de delir alcoolic bolnavii 
văd chipuri înfricoșătoare („halucinaţii vizuale in- 
tense“, spune psihiatria oficială). Ceea ce văd ei 
sunt demonii. 

Dacă în inima celui care suferă de alcoolism 
este loc pentru credinţa creștinească, trebuie să i 
se aducă aminte că este ţinut în lanţurile păcatu- 
lui. Trebuie familiarizat cu principiile credinţei 
Ortodoxe, trebuie să i se dea exemple de vinde- 
cări pe care Domnul le-a dăruit păcătoșilor pocă- 
iţi. Medicul ortodox trebuie să vorbească despre 
toate aceste lucruri, chemându-L cu smerenie pe 
Domnul să-i vindece pe cei în suferinţă. 

Dacă rudele bolnavului sunt oameni credin- 
cioși, ei trebuie să se roage cu râvnă pentru el aca- 
să și la biserică, să se îngrijească de sfinţirea locu- 
inţei (dacă nu este sfinţită). Cel rătăcit trebuie sfă- 
tuit mereu să poarte cruce la gât, să facă rugă- 
ciuni, să bea aghiasmă cu credinţă și cu evlavie. 

Doar prin credinţă și răbdare, doar prin po- 
căinţă și prin milostivirea lui Dumnezeu se poate 
vindeca alcoolicul cu adevărat. Altă cale nu-i. 

Sfântul Ierarh Tihon din Zadonsk scria: „Cei 
care s-au deprins cu această patimă pierzătoare 
trebuie să se înarmeze cu tărie împotriva tiraniei 
ei, să i se împotrivească fără a se da bătuţi, să se 
roage și să cheme atotputernicul ajutor al lui 
Dumnezeu !“ 

Trebuie spus că tocmai așa era dezrădăcinată 
beţia în societăţile ortodoxe de luptă împotriva 
alcoolismului. Condiţiile vindecării erau pocăin- 
ţa, rugăciunea, citirea sfintei Evanghelii, Tainele 
Bisericii. 

Înainte de revoluţia bolșevică, numai clerul 
edita 32 (D de reviste pe tema dezalcoolizării. Se 
ştie cât de mare a fost aportul Țarului Mucenic 
Nicolae, acum deja proslăvit în ceata sfinţilor, la 
această lucrare. Numeroși alcoolici primesc și 
acum ajutor şi întărire harică rugându-se Sfântu- 
lui Țar Nicolae. 

Deseori vin la consultaţie oameni care spun că 
sunt ortodocși, rugându-mă să-i ajut să scape de 
beţie — dar când vine vorba de pocăință, de lupta 
cu păcatele și cu patimile, de învingerea propriei 
firi căzute, de năzuinţa spre cucernicia creştină, 
spre rugăciune, sufletele unora dintre ei rămân, 
din păcate, surde şi nereceptive: însă mă bat la 
cap să le prescriu „injecții tari“ sau „ceva medica- 
mente pentru votcă“... Dar „medicamente pentru 
votcă“ nu există!!! 

De regulă, aceste întâlniri rămân lipsite de re- 


zultat și bolnavii nu mai vin a doua oară — ceea 
ce este, bineînţeles, un lucru foarte întristător... 


Citind Sfânta Scriptură 


Nici boii, nici lacomii, nici bețivii... Împără- 
ţia lui Dumnezeu nu vor moșteni (1 Cor. 6, 10). 

Luaţi seama la voi înșivă, să nu se îngreuieze ini- 
mile voastre de mâncare și de băutură (Le. 21, 34). 

Să umblăm cuviincios, ca ziua: nu în ospețe şi 
în beții, nu în desfrânări şi în fapte de rușine 
(Rom. 13, 13). 

Bețivul și desfrânatul sărăcesc (Pilde 23, 21). 

Vinul și femeile strică pe cei înţelepţi (Sir. 19, 2). 

Urgie mare este femeia bețivă, și ruşinea sa 
n-o va acoperi (Sir. 26, 9). 

La vin nu te face viteaz, că pe mulți i-a pier- 
dut vinul (Sir. 31, 29). 

Amărăciune sufletului este vinul când se bea 
mult: certuri și căderi face (Sir. 31, 34). 


Pseudotratamentele 


Țineţi minte: tratamentele prin hipnoză şi su- 
gestie și toate acţiunile de acest fel asupra sufle- 
tului și trupului omenesc sunt lucru drăcesc. Prin 
intervenţii de tip ocult pot fi atrași draci, care îi 
„ajută“ omului să nu bea votcă, ori să nu fumeze, 
ori să slăbească. - 

Sfânta Evanghelie spune că pentru vindecare 
este neapărată nevoie de pocăință din partea. ce- 
lui suferind, spre iertarea păcatelor. Despre po- 
căinţă, „vindecătorii“ nu suflă nici o vorbă. 

Alcoolismul, care le este insuflat de demoni 
celor cu voinţă slabă şi iresponsabili, nu va trece 
fără rugăciune şi fără post, fără întristarea crești- 
nească pentru păcate, fără mântuitoarele Taine 
ale Bisericii. Hipnotizatorii nu dau acestui fapt 
nici o importanță. 

Pseudovindecătorii nu ştiu că darul tămăduiri- 
lor este dat de Domnul nevoitorilor credinţei, 
lucrătorilor rugăciunii neîncetate, celor mai sme- 
riți dintre cei smeriţi. 

Se mai știe că cei care au avut acest dar Ceresc 
și-au petrecut viața în sfințenie. Iar pseudovindecă- 
torii nici nu se gândesc la sfințenie și la cucernicie. 

Pentru vrăjmașul mântuirii noastre nu are im- 
portanță, în ultimă instanță, dacă omul bea sau 
nu (parţial, asta explică anumite cazuri de „însă- 
nătoșire“). Important este alt lucru: cui cere omul 
ajutor — lui Dumnezeu sau Satanei? 

Dar cum suferă cei tratați prin metode dră- 
cești ? Păcatul rămâne în sufletele lor nepocăit. El 
poate doar să-și schimbe înfățișarea. De aici de- 
sele depresii, irascibilitatea și anxietatea marcată 
de care suferă acești oameni. Adeseori se îmbol- 
năvesc de maladii somatice grave. Și toate aces- 
tea nu sunt de mirare ţinând cont de cele arătate 
mai sus. Feriţi-vă de asemenea „tratamente“ şi 
convingeţi-i să se ferească de ele şi pe cei care 
vă cer părerea în această privinţă. 

Încă ceva. Dacă luaţi în mână aproape orice 
ziar lumesc, negreșit veţi vedea în el reclamă sau 
informaţii cu privire la tratamentul alcoolismului. 
Baza multor metode de modă nouă (fără a mai 
vorbi de cele fățiș oculte) este efectul „placebo“. 

Efectul „placebo“ intră în joc atunci când unei 
materii (să zicem că este vorba de zahăr pudră) 
sau proceduri medicale care în realitate n-are nici 
un efect i se atribuie puternice însușiri curative. 
lar bolnavul, crezând în eficacitatea respectivelor 
mijloace, se însănătoșeşte (ori se simte mai bine). 

Totuși, alcoolismul nu este genul de boală la 
care este potrivit să se abuzeze de efectul „place- 
bo“. Dacă omului, să zicem, i se interzice să bea 
sub ameninţarea cu moartea ori cu o boală gravă 
(cum se procedează în anumite tratamente prin 
sugestie), abţinerea de la alcool nu reprezintă o 
vindecare în cazul dat. 

Cel hipnotizat, sugestionat este într-o continuă 
stare de tensiune chinuitoare a puterilor sufle- 
tești. Un atare „tratament“ aduce oamenilor în 
mod evident vătămare și suferinţe. 

Pentru vindecarea de boala beţiei este nevoie 
nu de „suzetă“, ci de pocăință, de „schimbare la 
față“ duhovnicească, de creștere lăuntrică. 

Prin milostivirea lui Dumnezeu, 
mulţi oameni scapă de boala beţiei 


Cunosc personal cazuri de vindecări minuna- 
te. Un cunoscut al meu, înțelegând că se află în 

pragul pierzării, s-a rugat Împărătesei Cerurilor. A 
strigat către Ea din adâncul sufletului, din toată 
inima, și a primit izbăvire instantanee de alco- 
olism. A început să-și rânduiască viaţa creștinește, 
s-a îmbisericit. Parcă s-ar fi născut a doua oară. 

Nu departe de Moscova, în orașul Serpuhov, 
se află mănăstirea de bărbaţi Vâsoţki. Unul din- 
tre principalele ei odoare este icoana făcătoare 
de minuni a Preasfintei Născătoare de Dumnezeu 
„Potirul Nesecat“. Câţi oameni și-au aflat aici 
pacea sufletească, rupând-o cu vicleana băutură, 
știu numai Domnul și Preacurata Lui Maică! În 
orice caz, aceștia sunt mulți. 

Iată ce mi-a povestit un bărbat care a venit la 
mine la consultație: „Beam de stingeam. M-am 
tratat, am încercat să mă conving singur, însă de- 
geaba. Odată, rudele m-au sfătuit să merg la mă- 
năstire la un Bătrân duhovnicesc, să iau binecu- 
vântare, să-i cer să se roage pentru mine. Parcă 
m-am înviorat şi am acceptat cu bucurie. Întâl- 
nirea cu Bătrânul m-a mișcat adânc. La despărți- 
re, acesta mi-a zis doar trei cuvinte: «Să nu bei». 
Şi le-a zis cu bunătate, cu dragoste. M-am întors 
acasă, și pofta de votcă mi-a dispărut. O lună am 
umblat treaz cu desăvârșire. Ce-i drept, după 
aceea, încetul cu încetul, m-am apucat iarăși de 
băutură, însă e numai vina mea. Trebuia să tră- 
iesc altfel, dar eu am început să mă văd cu prie- 
tenii dinainte, și totul s-a repetat. Acum sunt do- 
uă săptămâni de când nu mai beau, mă pregătesc 
de spovedanie, iar apoi, dacă o să dea Dumne- 
zeu, poate și viața mea se va schimba în bine“. 

Despre cât de important este ajutorul preotu- 
lui-duhovnic pentru a birui această patimă dă 
mărturie grăitoare un exemplu din viața Sfântului 
loan din Kronstadt. 

Neobișnuit de mișcător povestește despre 
unul dintre cazurile de renaştere duhovnicească 
datorate Părintelui loan un meseriaș: „Pe atunci 
aveam 22-23 de ani. Acum sunt bătrân, dar îmi 
aduc aminte bine cum l-am văzut pe Părintele 
pentru prima dată. Aveam familie, doi copilaşi. 
Lucram şi mă îmbătam. Familia flămânzea. Ne- 
vasta îşi cam luase și ea lumea în cap. Locuiam 
într-o cocioabă nenorocită. Am venit odată nu 
foarte beat. Când mă uit, un părinte tânăr: îl ţinea 
în brațe pe băiețel și îi spunea ceva cu voce mân- 
gâietoare. Copilul asculta serios. Mi se tot părea 
că părintele este ca Hristos în tabloul -Binecuvân- 
tarea pruncilor». Am dat să înjur: -Poftim, umblă 
şi ăsta...» — însă ochii părintelui, mângâietori și 
serioşi, m-au oprit: mi s-a făcut rușine. Mi-am 
plecat privirea. El se uita — parcă privea drept în 
suflet. A început să vorbească. Nu sunt în stare 
să povestesc tot ce a spus. Zicea că la mine în 
cămăruţă este rai, fiindcă unde sunt copii este 
cald şi bine, şi că raiul ăsta nu trebuie schimbat 
pe iadul cârciumii. Nu mă învinuia, nu, tot încer- 
ca să mă dezvinovăţească, numai că nu de dezvi- 
novăţire mi-era mie atunci. A plecat. Ședeam şi 
tăceam... N-am plâns, măcar că în suflet era așa, 
ca înainte de lacrimi. Nevasta se uita... Și iată că 
de atunci m-am făcut om...“ 

Iată şi un exemplu remarcabil din viața Sfân- 
tului Alexie Meciov?. „Într-o zi de rând, după li- 
turghie, în biserică a intrat un om beat, zdrență- 
ros, tremurând tot și de-abia putând să vorbeas- 
că, și i s-a adresat Părintelui: «Sunt pierdut de tot, 
băutura m-a terminat. A pierit sufletul meu... 
scapă-mă... ajută-mă... Nu-mi mai aduc aminte 
cum este să fii treaz... Mi-am pierdut chipul ome- 
nesc... Părintele a venit foarte aproape de el, s-a 
uitat cu dragoste în ochii lui, i-a pus mâinile pe 
umeri şi a zis: «Scumpule, e vremea să terminăm 
cu băutura». «Rugaţi-vă, Părinte, rugaţi-vă !» : 

Părintele Alexie, luându-l de mâna dreaptă, l-a 
dus spre altarul principal, a deschis ușile împă- 
rătești și, punându-l alături de sine, înaintea lor, 
pe acel zdrenţăros murdar, a început molifta, ros- 
tind cu glas măreț: Bine este cuvântat Dumneze- 
ul nostru... Lăsându-se în genunchi, a început să 
înalțe rugăciuni cu osârdie, cu lacrimi, Domnului 
Dumnezeu. Haina zdrenţărosului era atât de rup- 
tă, că i se vedea pielea când, urmând pildei Pă- 
rintelui, făcea metanii mari. 

După sfârșitul moliftei, Părintele l-a adumbrit 
de trei ori cu semnul crucii pe nefericit și, dân- 
du-i o prescură, l-a sărutat de trei ori. 

Nu după multă vreme, a venit la pangar un 
bărbat îmbrăcat cuviincios şi, după ce a cumpă- 
rat o lumânare, a întrebat: «Cum aș putea să-l văd 
pe Părintele Alexie 7 Aflând că Părintele este în 


? Celebru stareţ moscovit, preot de mir, de la începutul 
secolului al XX-lea (n. tr.). 
? Bisericile rusești au uneori mai multe altare (n. tr.). 

biserică, a zis cu bucurie că vrea să dea o slujbă 
de mulţumire. leșind înaintea ușilor împărătești, 
Părintele a strigat: «Vasilie, tu eşti > Plângând, s-a 
aruncat la picioarele lui cel ce fusese beţiv până 
nu demult, a lăcrimat și Părintele, a început sluj- 
ba. S-a dovedit că Vasilie căpătase un loc de 
muncă bun și se aranjase minunat“. 


Rugăciune a Sfântului loan din Kronstadt 


Doamne, caută cu milostivire spre robul Tău 
(numele) cel înșelat cu amdăgirea pântecelui şi a 
veseliei trupești; dăruiește-i lui să cunoască dul- 
ceața înfrânării întru postire și roadelor care vin 
din ea. Amin. 


Cereţi-vă socoteală singuri 


Ajutându-l pe aproapele nostru să biruiască 
această patimă pierzătoare, trebuie să aruncăm o 
privire și înăuntrul nostru. Iată cu câtă îndreptă- 
țire scrie despre aceasta ieromonahul Aristarh 
(Lohanov): „Oare nu trebuie să faceţi şi dumnea- 
voastră pocăință pentru suferința pe care o în- 
cearcă aproapele vostru? Oare nu sunteţi vino- 
vaţi pentru ea și voi? Părinţii pot să-și aducă 
aminte cum le dădeau de băut în glumă fiului 
sau fiicei care se afla la vârsta adolescenţei. Oare 
aţi fost dumneavoastră înșivă întotdeauna model 
de cumpătare în folosirea băuturilor alcoolice? 
Oare soțul dumneavoastră nu s-a apucat de băut 

fiindcă din pricina încăpăţânării dumneavoastră 
conflictul conjugal a rămas multă vreme nerezol- 
vat? Oare n-aveţi motiv de pocăință dacă, amin- 
tindu-vă doar de griji și treburi, n-aţi observat că 
odrasla dumneavastră şi-a pierdut interesul faţă 
de învăţătură, că a devenit șmecheră şi vicleană, 
că vine de la discotecă cu pupilele dilatate sau, 
dimpotrivă, contractate de la narcotice? Cred că 
totdeauna este prilej pentru pocăință. Luaţi asu- 
pră-vă nevoința postirii, rugați-vă mai puternic, 
spovediţi-vă şi împărtăşiţi-vă cu Sfintele Taine“, 


Reguli împotriva patimii beției 
(după scrierile 
Sfântului Tihon din Zadonsk) 


1. Tinerilor să nu li se îngăduie să bea băutură 
ameţitoare, căci tânărul repede se deprinde. 

2, Nici bărbaţii desăvârșiţi să nu bea vin fără 
nevoie. 

3. Să vă amintiţi că cei deprinși cu această pa- 
timă anevoie se slobozesc de ea și că mulţi 
dintre ei mor în această stare. 

4. Cei deprinși cu patima beţiei să se înarmeze 
împotriva ei și, trezvindu-se, să se roage 
milostivului Dumnezeu, să plângă ca să fie 

* sloboziţi de ea. 

5. Să cugete la faptul că mulţi beţivi, culcân- 
du-se în stare de beţie, așa și mor, și se mu- 
tă din acest veac fără nici o simţire și fără 
pocăință, ceea ce este înfricoșător. 

6. Să-și aducă aminte de nenorocirile care se 
întâmplă la beţie: sminteli, certuri, bătăi, 
precum și năluciri, frici, boli şi slăbănogirea 
a tot trupul — și să asemuie (compare) viaţa 
de trezvie cu starea celor beţi. 


Cele zece mlădițe amare ale betiei 
(din scrierile 
Sfântului Dimitrie al Rostovului) 


„Anacharsis, înţelept vestit la elinii cei din ve- 
chime, spune că vița de vie odrăslește trei mlădi- 
te: prima este mlădița desfătării, a doua — a 
îmbătării, iar a treia — a întristării. Filosoful a tâl- 
cuit spusele sale astfel: întrebuințarea cu măsură 
a vinului slujește omului spre mulțumire și sănă- 
tate, fiindcă și setea o potolește, și pe om îl întă- 
rește, și inima o veselește; iar întrebuinţarea lui 
fără de măsură naște certuri, aprinde mânia, stâr- 
nește la ocări şi la bătăi, după care urmează de 
obicei necazuri nu puţine. În ceea ce ne privește, 
dacă vom vrea să cercetăm puterea beției cu 
luare-aminte şi dacă o vom numi „viţă“, vom afla 
pe ea nu trei mlădițe care aduc omului vătămare 
şi întristare, ci mult mai multe, și anume zece. 

Cea dintâi mlădiţă este întunecarea minţii, în- 
cețoșarea judecății, pierderea cunoștinței — fiind- 
că de la stomacul preaplin de băutură aburii se 
ridică la cap, lucrează asupra creierului și întune- 
că mintea. Drept aceea, când sunt la beție, mulți 
nu mai ştiu de ei, nu își dau seama ce fac şi vor- 

besc, la fel ca niște nebuni, și orice rău, necinsti- 
re sau bătaie ar păţi, a doua zi nu-și aduc amin- 
te. Asupra celor de acest fel se împlinește zisa 
Scripturii: Bâtutu-m-a şi nu m-a durut, ocărâ- 
tu-m-a și eu n-am ştiut (Pilde 23, 34). 

Cea de-a doua mlădiţă este nerușinarea: be- 
țivul nu se rușinează de nimeni, ci, pierzându-și 
conștiința, rostește vorbe spurcate, hulitoare, 
prostești, jignitoare pentru un auz cu întreagă-în- 
țelepciune; gura lui se aseamănă unui grajd de 
dobitoace, plin de necurăţie împuțită, iar limba — 
unei lopeţi cu care se aruncă această necurăţie... 
Ce altceva este inima acestui om, fără numai lo- 
caş al multor rele, din care nu poate să iasă altce- 
va decât rău, după cuvântul Evangheliei: Omul 
cel rău din vistieria cea rea a inimii sale scoate 
cele rele, că din prisosința inimii grăiește gura lui 
(Lc. 6, 45). 

Cea de-a treia mlădiță din vița beţiei este ne- 
păzirea tainei. Cel beat povestește tuturor şi fie- 
căruia, fără fereală, toate tainele, ale sale şi străi- 
ne, pe care le oblăduia cu osârdie în adâncul su- 
fletului său, păzindu-le întru tăcere, cât era treaz. 
Și nu numai atât: el pomenește și ceea ce a tre- 
cut demult şi s-a dat uitării. Şi este tot atât de 
obișnuit lucru pentru beţiv să descopere tainele 
precum îi este să verse mâncarea din stomac: nici 
mâncarea, nici tainele nu rămân în beţiv. 

Cea de-a patra mlădiţă din sodomitica viță a 
beţiei e aţâţarea poftei trupeşti, drept care Apos- 
tolul și îndeamnă: Nu vă îmbätati cu vin, întru 
care este curvia (Efes. 5, 18). 

Cea de-a cincea mlădiță, plină de otravă şer- 
pească, este iuțimea, mânia, vrajba, certurile, bă- 
taia şi vărsarea de sânge. Îmbătându-se cu vin, 
oamenii se scoală cu întărâtare unul asupra altu- 
ia. lată de ce vorbește cu dojană Parimiastul: Cui 
este vai? Cui sunt gâlcevi? Cui judecăți? Cui 
necazuri și sfezi ? Cui zdrobirea în zadar? Cui 
sunt ochii urduroși ? Au nu celor ce zcibovesc la 
vin și celor ce pândesc unde se fac ospete ? (Pilde 
23, 28-29). Și înțeleptul fiu al lui Sirah grăiește: Za 
vin nu te face viteaz, că pe mulți i-a pierdut vinul 
(Sir. 31, 29). | 

Cea de-a șasea mlădiță, plină de fiere, este 
vătămarea sănătăţii, slăbirea puterilor trupeșşti, 
tremurul mâinilor, durerea de cap, slăbirea vede- 
rii, pătimirea stomacului, gemetele, neputințele, 
bătrâneţea înainte de vreme, împuţinarea anilor 
vieţii și moartea nefericită. 

Cea de-a șaptea mlădiță e risipirea avuţiei, 
pierderea bogăției, lipsirea de foloase: Zucrăto- 
rul bețiv, grăieşte fiul lui Sirah, nu se va îmbogăţi 
(19, 1). Ce mulți sunt oamenii care din pricina 
beţiei au ajuns de la mare bogăţie în cea mai de 
pe urmă sărăcie !... Exemplu avem în fiul curvar, 
care e zugrăvit în pilda evanghelică. 

Cea de-a opta mlădiță amară este pierderea 
mântuirii. La fel ca bogăţia materială, și comorile 
duhovniceşti se risipesc în urma beţiei, fiindcă 
beţivul spre toate păcatele cutează. De ce păcat 
se îngrețoșează, se teme ori se rușinează omul 
când este treaz, nu se mai rușinează, nu se mai 
teme, nu se mai îngrețoșează când este beat. 

În carea numită „Pateric“ se află o istorisire 
despre un oarecare pustnic din Egipt, căruia dra- 
cul i-a făgăduit că n-are să-l mai tulbure cu nici 
un fel de ispite dacă va face o singură dată un 
păcat din trei, la alegere: omor, curvie și beţie... 
„Fă unul dintre acestea“, a grăit dracul, „omoară 
un om, sau curvește, sau te îmbată o dată, și 
după aceea vei trăi în pace: n-o să te mai ispitesc 
cu nici un fel de sminteli“. Şi s-a gândit pustnicul 
așa: „Să omor un om mă înfricoșez, căci este 
mare rău şi pentru el mă ameninţă pedeapsa cu 
moartea și după judecata lui Dumnezeu, și după 
judecata omenească. Să fac curvie mă rușinez, și 
pe deasupra îmi pare rău să-mi spurc curăţia tru- 
pească, pe care am păzit-o până acum; scârbă îi 
este omului să se întineze, dacă n-a cunoscut mai 
înainte acea întinăciune. Mai bine merg să mă 
îmbăt, ca dracul să nu mă mai supere și ca după 
aceea să trăiesc liniştit în pustie“. Şi a luat lucrul 
său de mână, a mers în cetate, l-a vândut, a intrat 
în cârciumă, şi a început să bea, și s-a îmbătat; 
prin lucrarea Satanei a intrat în vorbă cu o femeie 
nerușinată, și s-a înșelat, și a păcătuit cu ea... De- 
odată a venit bărbatul femeii cu pricina și, aflân- 
du-l pe pustnic în păcat cu dânsa, a început să-l 
bată — iar el l-a apucat la rândul său, l-a biruit şi 
l-a omorât... Și a făcut pustnicul acela toate trei 
păcatele: și curvia, și uciderea, pornind de ia be- 
ție! Așadar, vedeţi că beţia spre toate păcatele 
cutează şi lipseşte pe om de mântuire, pierzând 
fapta cea bună. 

Bine zice despre aceasta Sfântul Ioan Gură de 
Aur: „Dacă beţia află în cineva şi întreagă-înţelep- 
ciune, și ruşinea cea după Dumnezeu, și bună în- 
țelegere, şi blândeţe, și smerită cugetare — pe 
toată le aruncă în adâncul fărădelegii !“ Iar omul 
care prin beţie s-a lipsit de toate faptele bune, 
oare nu se lipseşte de mântuire şi nu se înstrăi- 
nează de moștenirea cerească ? Pe bună dreptate 
zice Apostolul: Beţivii Împărăția Cerurilor nu vor 
moșteni (1 Cor. 6, 10). 

Cea de-a noua mlădiţă a viței este mânia lui 
Dumnezeu: călcând poruncile lui Dumnezeu, 
beţivul stârnește spre mânie cu păcatele sale pe 
Însuși Dumnezeu. Iată de ce strigă Prorocul Isaia: 

Vai celor ce se scoală de dimineaţă și umblă 
după băutură bețivă până seara, că vinul îi va 
arde pe ei (Is. 5, 11). 

Cea de-a noua și cea mai amară mlădiţă a be- 
ției este pieirea de tot a sufletului... Alţi păcătoși 
se pot pocăi și pot avea părere de rău pentru pă- 
catele lor când le sosește ceasul morţii, fiindcă 
mintea lor este trează — însă beţivul care moare 
cum poate să se pocăiască, dacă el nu știe de 
sine, dacă nu-și dă seama că îi vine moartea, pe 
care nicidecum nu o aştepta? Iar pentru cel ce 
moare fără pocăință gheena este cu neputinţă de 
ocolit. E 

lată mlădiţele acestei vii sodomitice care este 
beţia: măcar că la gust par dintâi dulci, după ace- 
ea dulceaţa lor se preface în amărăciune de fiere, 
în otravă de șerpi și de aspide! 

Pe bună dreptate Sfântul Ioan Gură de Aur îi 
socoate pe beţivi mai rău ca pe câini şi ca pe ce- 
lelale dobitoace necuvântătoare. „Nici un dobi- 
toc“, zice el, „nu mănâncă şi nu bea mai mult de- 
cât are nevoie, și nimeni nu poate să îl silească 
să mănânce ori să bea dincolo de măsura pe care 
o cere firea lui. Iar beţivul şi fără a fi silit umple 
tot mai mult pântecele său, până ce se vatămă pe 
sine“. 352 


Din scrisorile . 
Părintelui Nikon (Vorobiov) 


„Dragă S.! 

Ce mai faci? Cum stai cu sănătatea? Aș vrea 
foarte mult să te văd şi să stăm de vorbă. Aud că 
bei de stingi în continuare, spre marea ta vătăma- 
re. Ce îl așteaptă pe om pe această cale? O să-ţi 
scriu acum să te lămuresc. 

Dacă nu te vei lupta cu această boală, vei 
cădea sub deplina stăpânire a dracilor. Ei te vor 
ațâţa să bei tot mai mult, și prin asta să-ți tulburi 
sistemul nervos. Vei deveni irascibil, mânios. Cer- 
turile — la început ușoare = vor deveni tot mai 
grosolane, tot mai lungi. Banii n-o să-ţi ajungă, te 
vor da afară din slujbă, vei fi nevoit să-ţi vinzi lu- 
crurile, să ceri împrumut în mod umilitor, poate 
Chiar să furi. Mânia va spori până la treapta de 
răutate drăcească, până la dorința de a ucide. 

Dracii, care acum lucrează în taină, vor începe 
să ți se arate în chip de tâlhari, de fiare sălbatice, 

de şerpi şi aşa mai departe. După aceea ţi se vor 
arăta şi în chipul lor cel hâd, scârbavnic. Dacă 
nici atunci nu te vei învăţa minte, te vor face să 
comiţi vreo crimă gravă, de pildă să pui foc, să 
omori, iar după aceea te vor aduce la deplină 
deznădejde şi te vor împinge să-ţi pui capăt zile- 
lor. Dacă omul ar dispărea prin moarte, tot ar mai 
fi o pricină de bucurie, și anume că se termină 
cu chinurile — dar omul nu dispare. Prin moarte, 
beţivul, sinucigașul trec definitiv şi pentru totdea- 
una din suferinţele mici și vremelnice în stăpâni- 
rea dracilor, în chinul cel mai cumplit, care nu va 
avea sfârșit. 

Oamenii duhovniceşti, care se luptă cu păca- 
tele și le înving, devin în stare la început să simtă 
mereu lumea duhovnicească, şi apoi să-i vadă pe 
îngeri: iar cei dedaţi patimilor grosolane, mai ales 
beţiei şi desfrâului, dacă nu se vor pocăi, îi vor 
vedea pe draci și vor deveni robi ai lor. 

Până şi înfățișarea omului duhovnicesc și a ro- 
bului diavolului mărturisesc limpede la ce duce 
fiecare dintre aceste două căi. După roadele lor 
îi veți cunoaște, spune Domnul. 

Dragul, scumpul, bunul, inteligentul meu S.! 
Vino-ţi în fire: încotro mergi? Dacă aici îţi este 
deja greu, cum îţi va fi după moarte? Patimile 
sunt acolo de o mie de ori mai puternice decât 
pe pământ, te vor arde ca focul, fără să ai în 
vreun fel putinţa de a le potoli. Pentru viaţa iro- 
sită, pentru fărădelegile săvârșite, conștiința îţi va 
roade inima ca un vierme neadormit. Iar înţele- 
gerea faptului că te-ai lipsit singur de fericirea 


146 


CÂND SUFLETUL ESTE BOLNAV 


veșnică în obştea sfinţilor oameni și ingeri te va 
sfâșia în veci. 

$.! Dacă nu te poţi lăsa de băut, măcar dă-ţi 
seama că nu faci bine, că te distrugi, că îi amă- 
răşti pe apropiații tăi, că ÎI jigneşti pe Domnul. 
Dă-ţi seama de acest lucru și cazi la Domnul mã- 
car o dată pe zi şi spune-l: «Doamne, pier; mân- 
tuiește-mă, nu îngădui să. ajung la pierzania de- 
săvârşită. Doamne, milostiv fii mie, păcătosului». 
Dacă vei spune așa zilnic din toată inima, Dom- 


nul îţi va ierta toate păcatele şi te va mântui de. 


la pierzare. 

Cel dintâi a intrat în rai tâlbarul. Așa a rânduit 
Domnul ca să ne îmbărbăteze şi să ne mângâie 
pe noi, păcătoșii. Să nu zici că ești deja pierdut: 
acesta este gând drăcesc. Bucurie se face în Cer 
pentru un singur păcătos care se pocăiește, zice 
Domnul. El, Mântuitorul nostru, a venit pe pă- 
mânt ca să îl caute și să îl mântuiască pe cel pier- 
dul. Nu te teme de draci. Dacă se vor arăta în 
vreun chip, cheamă numele Domnului Iisus Hris- 
tos şi fă-ţi semnul crucii. Nu te apăra cu cuțite 
sau cu altă armă materială. Ei nu se tem de așa 
ceva. Luptă-te cu numele lui Dumnezeu. Încon- 
furând m-au înconjurat, și întru numele Dom- 
nului mă împotriveam lor. iată cum se apărau de 
draci creștinii adevăraţi, învățându-ne și pe noi să 
facem același lucru. 

S.! Te-am pomenit întotdeauna la rugăciune. 
Îşi promit că la fiecare Liturghie voi scoate părti- 
cică pentru tine și-L voi ruga pe Domnul să te 
înțelepțească și să te ajute să scapi de necaz. Tu 

doar să te lupţi măcar puţin, să nu dai mâna cu 
dracii. Repet: roagă-L pe Domnul măcar O dată în 
zi, făcând metanie mare, să nu te lase să pieri, ci 
să te mântuiască de chinul veşnic. Cruţă-te, cru- 
ță-te... Cândva ţi-ai iubit soția. Poate că o iubești 
şi acum. Oare nu ţi-este milă să-i frângi inima? 
Cere-ţi iertare de la ea dacă o superi vreodată, ca 
şi Domnul să te ierte pe tine. Dacă nu vei fi în 
pace cu cei de aproape ai tăi, cum te vei împăca 
cu Domnul? -: 

Nu deznădăjdui, orice prostie ai face. Când 
prinzi o clipă luminoasă, roagă-te Domnului, iar 
El te va ajuta și te va ierta. S., vino-ţi în fire, cru- 
ță-te ! Vino la noi. Aici vei putea să te spovedeșii, 
să te împărtăşeşti. Vei merge la biserică. Vei citi 
cărţi duhovnicești. Ia-ţi concediu şi vino, măcar 
de unul singur — cum îţi e mai comod. 

S., eu sunt om păcătos, dar îmi pare rău de 
tine din toată inima. 

Iar Domnului îi pare de mii de ori mai rău 
pentru fiece păcătos și așteaptă doar întoarcerea 
lui ca să-i ierte toate păcatele şi urâciunile şi să-l 
mântuiască. Întoarce-te spre Domnul cu rugăciu- 
ne, pocăiește-te de păcatele tale, depărtează-te 
de oamenii răi şi de serviciul tău blestemat, și te 
va mântui Domnul. Mai bine să nu lucrezi nică- 
ieri, dar să nu bei și să nu te distrugi. La început 
O să te ţină ai tăi, iar când te vei mai întări și vei 
fi iarăși stăpân pe sine, Domnul îţi va rândui o 
muncă nevătămătoare. Vei dobândi pace sufle- 
tească, liniște, bucurie. Acum nu faci alta decât să 


148 


CÂND SUFLETUL ESTE BOLNAV 


suferi, și să te distrugi, ul să-i faci să sufere și pe 
ai tăi. 

Dacă nu te vei întoarce cu pocăință și smere- 
nie către Domnul, încă de aici te așteaptă mare 
suferință, iar după aceea moartea — plânsul, 
scrâșnirea dinţilor, întunericul, tartarul, viermele 
care nu moare și focul cel nestins, chinul veșnic, 
înfricoșător, nepătruns cu mintea şi nesfârșit. 

Oricât de greu ar fi aici, toate cele pământești 
au sfârșit. lar după moarte este veșnicie fără sfâr- 
şit — veșnicie fie în fericire de negrăit, fie în chin 
cumplit. Alegerea este în mâinile noastre. Dom- 
nul vrea ca toţi să aibă parte de bucuria veșnică, 
dar nu trage pe nimeni la Sine cu de-a sila. Nu 
vrei să fii cu Domnul în lumină şi fericire, vei 
merge la diavol, în veşnic întuneric și chin. 

Tot ce scrie aici este adevărul neîndoielnic. 
Cruţă-te, S., fie-ţi milă de tine însuţi... Amin. 

Prietenul şi părintele tău, care te iubeşte și-ţi 
vrea binele cu adevărat, p. Nikon“. 


Scrisoarea unei mame 


„Fiul meu obișnuia să bea — uneori bea câte- 
va zile la rând, după care făcea o pauză ca să-și 
vină în fire, apoi totul se repeta. De patru ori a 
avut crize, când și-a pierdut punos Şi-a mus: 
cat limba. 

Doctorii nu reușeau să înțeleagă dé ce se în- 
tâmplă toate astea. În deznădejdea mea, căutam 
mijloace să-mi vindec fiul. I-am făcut tratament la 

societatea «Optimalist», care îşi face atâta reclamă, 
apoi la narcolog acasă, de două ori în clinica 
Bechterew. Slavă Domnului, n-am mers la bioe- 
nergeticieni și la hipnotizatori. Lucrurile au ajuns 
până într-acolo că, nemaisperând să îndrept ceva, 
mi-am pierdut cu totul stăpânirea de sine. 

La noi în casă au început certurile, scanda- 
lurile. Eram foarte împietrită la inimă și nu înţe- 
legeam că boala fiului meu este o boală duhovni- 
cească. Dar Domnul nu ne-a părăsit, deși atunci 
nu eram credincioși cu adevărat. 

Din anul 1991 am început să merg la biserică, 
să port cruce (deși am fost botezată în copilărie 
și am crescut într-o familie foarte religioasă, reali- 
tatea acelei vremi, ateismul general și-au lăsat 
amprenta). Și iarăși: Domnul nu ne-a părăsit, ci 
tot timpul ne-a călăuzit şi ne-a înţelepţi. Treptat, 
foarte încet am scăpat de nebunia trecutului și 
m-am întors la Dumnezeu... 

Nu după multă vreme mi-am adus și fiul în Bi- 
serică. Și iarăși: Domnul și Preacurata Lui Maică 
nu ne-au părăsit. A început vindecarea treptată a 
amândurora, fiindcă amândoi eram bolnavi du- 
hovnicește. Fiul a făcut pocăință la spovedanie 
cu lacrimi și cu mare părere de rău. 

Am înţeles amândoi în ce păcat (și păcate) ne 
aflăm. Treptat, cu ajutorul lui Dumnezeu, s-au 
schimbat multe în noi. Fiul aproape că nu mai 
bea. Părintele nostru este la curent cu tot ce se 
întâmplă în viaţa noastră, întrucât mergem mereu 
la biserică, ne spovedim și ne împărtășim. 

Părintele i-a zis fiului meu: -Înconjoară-te cu 
lucruri sfinte, să-ți fie ca o baricadă împotriva 
dracilor». În camera lui, pe lângă o mulţime de 
icoane, se află totdeauna aghiasmă, prescură, 
untdelemn. sfințit (am primit Sfântul Maslu în 
Postul Mare), Evanghelia, carea de rugăciuni. 
Părintele ne-a mai sfătuit să trecem zilnic pe la 
biserică şi să sărutăm Crucea, ca să ne apere de 
puterea necurată. Ne-am sfinţit casa. Înţeleg că 
boala fiului nu a trecut de tot și că va fi nevoie 
de încă mult timp și de multe silințe din partea 
noastră, dar cu ajutorul lui Dumnezeu vom birui 
propriile neputinţe. Principalul este că suntem pe 
drumul bun“. 


Preasfânta Născătoare de Dumnezeu 
a izbăvit 
(din cartea „Icoana Maicii Domnului 
«Potirul Nesecat>“) 


„Aveam un necaz mare. După războiul din Af- 
ganistan, fiul meu a băut 14 ani și nu era nici 
botezat. M-am rugat pentru el când am înţeles că 
numai asta poate să-l izbăvească. Dar... ce rugă- 
toare mai sunt și eu!... 

Cu doi ani în urmă am citit în calendarul orto- 
dox că în mănăstirea dumneavoastră există icoa- 
na făcătoare de minuni a Maicii Domnului «Poti- 
rul Nesecat». În mine a încolțit nădejdea, și am 
mers la mănăstire. Acolo am dat un sărindar și 
am lăsat numele spre pomenire pentru un an de 

zile. Am cumpărat o icoană a Maicii Domnului 
«Potirul Nesecat> și un acatist -al ei, am luat 
aghiasmă. Cu binecuvântarea părintelui nostru, 
în Postul Mare am citit zilnic acatistul. Cu rugă- 
ciunile Maicii Sale, Domnul mi-a făcut bine fiul. 
Acesta a primit botezul și s-a vindecat de boala 
beţiei. : 

N., Estonia“ 


„Am început să beau des după ce am servit în 
armată. Mă străduiam să beau cu măsură, chiar 
să mă las cu totul, dar n-am avut nici o izbândă. 
Când nu beam, aveam nervi pe toată lumea și 
răbdam zilele de «stare trează», după care mă 
îmbătam iarăşi până mi se «rupea banda». Iar în 
anul 1995 m-am tratat la un narcolog din orașul 
Cehov prin metoda «torpedo». Un an am umblat 
cu frica în sân, numărând zilele până la încetarea 
acţiunii preparatului. După aceea a urmat, fireș- 
te, o recădere de proporţii gigantice, iarăși trata- 
ment și «torpedo pentru un an. 

În vara lui 1996, sfătuit de niște cunoscuţi, am 
mers la mănăstirea Vâsoţkii. M-am pregătit de 
spovedanie şi m-am împărtăşit acolo. Înainte de 
asta am mers jumătate de an cu mama la biserica 
din oraș. După aceea am cumpărat o icoană a Mai- 
cii Domnului «Potirul Nesecat» și acatistul pentru 
izbăvirea de beţie. Am luat și am băut aghiasmă. 

În toamna lui 1996 m-am rugat acasă, în bucă- 
tărie, seara târziu, înaintea icoanei Maicii Dom- 
nului «Potirul Nesecat», citind acatistul şi adău- 
gând propriile mele cereri de a primi izbăvire eu 


152 


CÂND SUFLETUL ESTE BOLNAV 


şi toţi cei ce suferă de alcoolism. Pe nesimţite, a 
dispărut cu totul tentaţia de a bea: am început să 
văd băutura ca pe o otravă care distruge sufletul 
şi trupul. De atunci n-am mai pus nici un gram 
de alcool în gură și mulțumesc lui Dumnezeu, 
Maicii Domnului şi tuturor sfinţilor pentru vinde- 
carea de alcoolism și de fumat. 

V., regiunea Moscovei" 

Rugăciune către 
Preasfânta Născătoare de Dumnezeu și 
Pururea Fecioara Maria înaintea icoanei 
ei cu numele „Potirul Nesecat“ 


O, Preamilostivă Stăpână ! Sub acoperămân- 
tul tău alergăm acum: rugăciunile noastre nu le 
trece cu vederea, ci cu milostivire auzi-ne pe noi, 
soțiile, copiii, mamele celor ce sunt ținuți de grea- 
ua boală a beției și din această pricină cad de la 
Maica lor, Biserica lui Hristos, și de la mântuire, 
și îi tămăduiește pe dânșii. 

O, Milostivă Maică a lui Dumnezeu, atinge-te 
de inimile lor și grabnic ridică-i din căderile în pă- 
cate, şi la înfrânarea cea mântuitoare adu-i pe ei. 

Roagă pe Fiul tău, Hristos Dumnezeul nostru, să 
ne ierte nouă greșalele noastre și să nu întoarcă 
mila Sa de la poporul Său, ci să ne întărească pe 
noi întru trezvie și întreagă înțelepciune. 

Primește, Preasfântă Născătoare de Dumne- 
zeu, rugăciunile mamelor ce varsă lacrimi pen- 
tru copiii lor, ale soțiilor ce se tânguiesc pentru 
soții lor, ale copiilor sărmani, lăsaţi în rătăcire, și 

ale tuturor care cad la icoana ta. Și să ajungă 
această plângere a noastră, cu rugăciunile tale, 
la Scaunul Celui Preaînalt, 

Acoperă-ne și ne păzeşte de vânarea celui vi- 
clean și de toate cursele vrăjmașului; în ceasul 
cel înfricoșat al ieșirii noastre ne ajută să trecem 
fără de poticnire prin vămile văzdubului; cu 
rugăciunile Tale izbăvește-ne de veșnica osândă, 
ca să ne acopere mila lui Dumnezeu în nesfâr- 
șiții veci ai vecilor. Amin. 


Șapte duhuri necurate 
(din „Carte de căpătâi 
pentru monahi și mireni“, 
Mănăstirea Pskovo-Pecerskaia, 1998) 


Cuvântul lui Dumnezeu e nesfârşit de mare — și 
înţelegerea lui de către om, chiar fără a ieși dintre 
hotarele puse de Sfânta Biserică Ortodoxă, află 
mereu nuanţe noi şi însemnătăţi nedescoperite 
mai înainte ale înţelesului veşnic și neschimbat. 

Este binecunoscută și des folosită pilda Mân- 
tuitorului despre duhul necurat care a ieşit din 
om. Când dubul cel necurat va ieşi din om, trece 
prin locuri seci, căutând odibnă, și nu află. 
Atunci zice: „Întoarce-mă-voi în casa mea de 
unde am ieşit“; și, viind, o află goală, măturată 
și înfrumusețată. Atunci merge şi ia cu sine alte 
șapte duburi, mai rele decât el, și, intrând, locu- 
iesc acolo, și se fac mai rele omului aceluia cele 
de apoi decât cele dintâi (Mt. 12, 43-45). Cuvin- 

tele pe care le adaugă Domnul Iisus Hristos: Așa 
va fi și cu acest neam rău arată limpede că pilda 
ne descoperă în primul rând destinul social-isto- 
ric al neamului viclean și preacurvar, care caută 
semne, fiindcă pilda este rostită de Mântuitorul 
anume făcându-se aluzie la acest neam. 

Gândurile nevoitorilor bunei credințe se 
opresc însă de obicei asupra exegezei ascetice a. 
pildei — și lucrul acesta nu este deloc de mirare. 
Dar au fost oare epuizate înțelesurile pildei? ` 

Potrivit înţelegerii ascetice, duhurile necurate 
sunt unite deseori cu fel și fel de patimi. Astfel, 
duhul necurat care a ieșit din om este totodată o 
anumită patimă biruită. În continuare, sensul este 
limpede în linii mari. Când sufletul, după izgoni- 
rea patimii, nu se umple de conținut sfânt, pozi- 
tiv, duhurile necurate ajută să se sălășluiască în 
el o împătimire mult mai „bogată“ și care lucrea- 
ză intens — cele șapte duhuri mai rele. 

Dar de'ce șapte? Întâmplător spune Evanghe- 
lia că sunt șapte? Dar dacă nu? Dacă nu — adică 
dacă numărul șapte are nu un sens pur simbolic, 
care arată deplinătatea, ci un conţinut pe deplin 
realist —, de aici reiese că cele șapte patimi a 
căror lucrare duhurile necurate o stârnesc în su- 
fletul omului sunt totdeauna unele și aceleași (fi- 
reşte, este vorba doar de acele cazuri când miş- 
cările pătimașe pe deplin concrete, cum ar fi be- 
ţia și curvia, sunt izgonite din suflet, însă acesta 
nu se îngrijește să înceapă lucrarea cea bună). 

Observarea acestor situații (iar omul cu luare- 
aminte va sesiza ceva de genul acesta întotdeau- 

na), precum și logica vieţii duhovnicesc-morale a 
vieţii omului dovedesc că păcatul lucrează simi- 
lar în asemenea cazuri. 

Ce ar trebui să facă omul care a reușit să bi- 
ruiască o deprindere păcătoasă ? Pentru început, 
să-și pună mintea de strajă inimii, ca să bage de 
seamă măcar cele mai grosolane gânduri păcă- 
toase și să se străduiască, ca un paznic — fie el şi 
nu foarte bun =, să nu le lase să treacă. 

Dar dacă nu reușește ? Să vedem ce poate ieși 
de aici... 

Bun, păcatul.a fost biruit! Ura! Să zicem că 
înclinarea spre beţie a fost izgonită din inima 
mea. Şi jubilez. Vai, dar nu pentru multă vreme. 
N-am dat loc Duhului Sfânt în inima mea proas- 
păt curăţită. Și nu e de mirare. M-am străduit atât 
de mult eu însumi, am cerut cu atâta stăruință și 
frângere de inimă ajutorul lui Dumnezeu; atât su- 
flet au pus, atât de multă vreme, încercând să mă 
ajute în fel și chip apropiații mei, și în primul 
rând prin rugăciunile lor unite. Încât acum mă 
odihnesc — liniştit, fără tulburare. Dar iată că du- 
hul necurat al beţiei, după ce a rătăcit prin locuri 
seci, căutând odihnă și neaflând, se întoarce tip- 
til și, văzând casa sufletului pustie, merge după 
şeptimea de tovarăși care îl vor ajuta — știe din 
experienţă — să se sălășluiască din nou în sufle- 
tul curăţel și atât de „gustos“, la care poftește atât 
de tare. Treaba îi este ușurată de faptul că, după 
cât se vede, nimeni nu stă de pază. 

Cel dintâi intră în acţiune duhul necurat al tru- 
fiei, care, în funcţie de caracterul și de dispoziția 


156 


CÂND SUFLETUL ESTE BOLNAV 


curăţelului „pacient“, se arată sub una dintre feţe: 
multumirea de sine („Ce tare sunt, am reușit să-mi 
înving păcatul“), nădăjduirea în sine („Păi, n-a 
fost așa greu; am destule puteri să mă descurc cu 
asta“), încrederea în sine („Ha ! porcăria asta n-o 
să mai îndrăznească să se apropie de mine, ştiind 
că sunt luptător încercat și că am biruit-o“). Și, la 
câtă „experiență“ am eu în viaţa duhovnicească, 

"duhul trufiei, smintindu-mă cu -cele trei fețe ale 
sale în orice combinaţie și ordine, pătrunde și se 
aşază temeinic în săracul meu suflet. 

Şi nu numai că se așază, dar face loc și pentru 
tovarășul său, al doilea duh necurat, duhul lene- 
viei. Și, într-adevăr, mi se pare mie, totul este mi- 
nunat pentru totdeauna: duhul beţiei nu se întoar- 
ce, nici alte duhuri slute nu mișcă în faţa mea (iar 
duhul mulțumirii de sine, al încrederii în sine, al 
nădăjduirii în sine a pătruns „gingaş“ şi pe nebăga- 
te de seamă) — pot să mă odihnesc. Înainte, în via- 
ţa mea era mult păcat, însă și multă luptă încorda- 
tă. Am obosit de atâta încordare; conştiinţa este li- 
niștită; acum ce mai e de făcut? Osteneală duhov- 
nicească ? Hmm... putem să mai așteptăm... puţin. 
Deocamdată... să ne odihnim, să ne odihnim... să 
ne odihnim... Am meritat pe deplin odihna prin 
munca încordată de dinainte. Și duhul leneviei se 
întinde fără grabă, dar cu putere. 

Și iată că eu, eroul moral, sunt înfășurat în dul- 
cele păienjeniș al duhului leneviei: „De ce să mă 
mai încordez?“. Iar acest stăpân face locuşor şi 
pentru următorul său tovarăș, care întărește suc- 
cesul lui. Conștiința mai piuie câteodată, mai dă 


157 


Sy NY 


YNAÑA i 


ai AOINA 


| ii 
i 
1 


y 


DR. DMITRI ALEKSANDROVICI AVDEEV 


semnale că totuși e vremea să încep să mai fac 
ceva. Dar lenevia nu lasă să treacă duhul bun al 
lucrării exterioare, singurul de trebuinţă, în 
schimb dă drumul vicleanului și necuratului duh 
al lucrării exterioare. Orice lucrare trupească are 
îndeobște însușirea că sufletul, de regulă, e mul- 
tumit cu ea. Acesta este un lucru primejdios tot- 
deauna, dar mai ales atunci când un Caracter su- 
perficial își găseşte lucrare pe potriva sa. Cea mai 
lăuntrică lucrare este rugăciunea. Duhul necurat, 
strecurându-se cu viclenie, fie anihilează cu totul 
rugăciunea, fie o face neputincioasă. Şi astfel 
rămân lipsit de una dintre armele principale. 

Simțământul mulțumirii de sine, care este atât 
de aproape lucrării exterioare, alungă departe ră- 
mășiţele pocăinţei (dacă s-a mai păstrat așa ceva 
în sufletul meu), în schimb dă drumul, în mod 
triumfal, şi celui de-al patrulea duh necurat, care 
se arată cu pompă — duhul lipsei de pocăință. 
Acesta intră fără frică, însoţit de ajutători „vred- 
nici“: îndreptăţirea de sine şi neluarea-aminte la 
sine. Numeroasele păcate de zi cu zi, văzând că 
sunt libere să intre, pătrund fără împiedicare în 
suflet şi, rămânând neşterse prin pocăință, își fac 
lucrarea lor de „coroziune“. Şi pentru păcatele 
mai mari se găsesc îndată dezvinovăţiri. Are loc 
o tăgăduire pe scară largă a răspunsurilor celor 
din păcate. Chiar mergând la spovedanie, rămân, 
îndeobşte, nepocăit. Așa am rămas lipsit și de o 
altă armă principală. 

Lipsa de pocăință poate și singură să aducă 
din locuri seci oricare duhuri necurate; dar ele au 

experienţă multă — știu cum să acționeze, unde e 
mai ușor să plasezi lovitura cea mai dureroasă. 
Pe aceasta o dă următorul duh necurat — duhul 
nerecunoștinţei. În plus, este firesc ca el să ocu- 
pe locul de mijloc acolo unde s-au aciuat deja 
mulțumirea de sine, lenea, lipsa de rugăciune, 
lipsa de pocăință. Duhul acesta este foarte vi- 
clean, mincinos și răutăcios. Cel pe care pune el 
stăpânire se înstrăinează în mai mare măsură de 
lucrarea Duhului Sfânt și nu aude insuflările lui. 
Duhul necurat se sălășluieşte în mine, și eu mă 
clatin pe marginea prăpastiei. Eu, nerecunoscă- 
torul, nu sunt în stare să văd nimic bun nici în 
lucrările lui Dumnezeu, nici în faptele oamenilor 
care cu milă se grăbesc să-mi vină în ajutor, ci 
pun tot ce este bun doar pe seama mea. 

Tocmai atunci, în urma nerecunoştinţei, alear- 
gă al şaselea duh necurat. El aduce cu sine nepă- 
sarea față de toţi oamenii. Aduce închiderea în 
sine. Nu-mi mai pasă de nici un om, pentru că 
toți (mi se pare mie) mă necăjesc din toate păr- 
tile. Cresc înrăirea și nemulțumirea. Între timp, în 
orbirea și nepăsarea mea, necăjesc în dreapta și 
în stânga, căci nevăzând oamenii, nu văd nici 
necazurile pe care le fac lor. În jurul meu, după 
fireasca rânduială a lucrurilor, se închide cercul 
singurătăţii. Cea mai distrugătoare este atitudinea 
mea față de cei care încearcă să mă ajute... 

Acest duh necurat a făcut treabă „bună“. În ju- 
rul meu sunt numai frânturi: frânturi de suflet, 
frânturi ale bunelor relații de mai înainte. Urmând 
deprinderii înrădăcinate în mine, pentru toate ne- 

cazurile proprii dau vina pe cei care au fost și sunt 


_în jurul meu, iar în mine însumi văd doar intenţii 


bune — dar sufletul se simte din ce în ce mai rău, 
ca atare se tulbură tot mai mult, și principalul este 
că nu ştiu cum să scap de starea asta. Și atunci se 
strecoară şi se răspândește în mine al șaptelea, cel 
mai cumplit, duh necurat: duhul trândăviei (depri- 
mării). Despre lucrarea lui se poate scrie o dizerta- 
ție, însă o dizertaţie tragică. Ca atare, mai bine pun 
punct aici. Cu atât mai mult — este vremea să beau 
ceva. Cele şapte duhuri necurate au făcut totul 
pentru ca un duh „simpluţ“, care sare în ochi — 
cum este cel al beţiei —, să se acomodeze fără 
probleme în casa pustiită, ruinată a sufletului. 

Bineînţeles, aceasta este doar o schemă, și în 
realitate schema, din mila lui Dumnezeu, nu ajun- 
ge întotdeauna la deplinătatea sa cea nimicitoare. 
Și, în general, variantele de dezvoltare ale celor 
mai necontestate scheme sunt atâtea și de așa fel, 
că te apucă plânsul. În plus, dincolo de examina- 
rea schemei rămâne problema ascetică: cum să 
ne împotrivim duhurilor necurate ? Oricum, expe- 
riența moral-psihologică a examinării unui ase- 
menea mecanism al patimilor poate aduce folos 
celor ce rămân câteodată nedumeriţi, fără să înţe- 
leagă nimic, în faţa faptelor prezentate de dezvol- 
tarea naturii păcătoase a sufletului omenesc, care 
rămâne pustiu, mdturat și înfrumusețat. 

Dă-ne tuturor, Doamne, duhul luării-aminte și 
al înțelegerii. 


DESPRE NARCOMANIE 
ȘI NARCOMANI 


Acest flagel este cumplit, răspândindu-se galo- 
pant în Rusia. Iată doar câteva cifre care atestă 
proporțiile și profunzimea afectării de droguri a 
societăţii noastre: 2% din populaţia ţării este de- 
pendentă în mod persistent de droguri; în ultimii 
zece ani, narcomania a crescut de 10 ori printre 
copii și adolescenţi, încât actualmente se con- 
sideră că există la noi peste o jumătate de milion 
de copii narcomani. i 

Voi adăuga că un singur narcoman „molipseş- 
te“ până la alți 60 de oameni. Acest fapt este le- 
gat de difuzarea și de revinderea narcoticelor. 
Narcomanul face asta în principal ca să aibă o 
sursă de venit constantă pentru a-și cumpăra 
porţia zilnică de drog. 

Aș mai spune că narcomania nu poate fi vinde- 
cată practic nicăieri în lume (terapia are succes 
doar în 2-3% din cazuri). Problema este că aici 
avem de-a face cu o boală mai mult duhovniceas- 
că decât trupească. Iar procesul tratamentului con- 
stă nu atât în utilizarea medicamentelor, cât în re- 
educare, în recuperare îndelungată și minuțioasă. 

Definiție 


Potrivit definiției date de Organizația Mondială 
a Sănătății, „narcomania reprezintă starea de in- 
toxicație periodică sau cronică, vătămătoare pen- 
tru om și pentru societate, produsă de consumul 
narcoticelor (de provenienţă naturală sau artifi- 
cială)“. Condiţiile a căror întrunire este necesară 
pentru a considera pe cineva narcoman sunt 
următoarele: 

- atracţia de neînvins faţă de narcotice; 

- toleranța crescândă (mărirea dozei); 

- dependenţa fizică și psihică de narcotice. 

Problema narcomaniei are multe aspecte. Ea 
este şi morală, și medicală, și socială, şi juridică. 


Dependența 


Împătimirea de narcotice este deja constituită 
după două-trei luni. Deseori omul devine sclav al 
narcoticelor chiar după prima injecție. Voi menţio- 
na aici și că, de la începerea consumului de sub- 
stanțe narcotice (cum ar fi heroina), narcomanul 
mai trăiește în medie șapte-opt ani, uneori zece- 
doisprezece — însă aceasta nu este viaţă, ci mai 
degrabă un chin continuu. 

La narcoman se dezvoltă dependența fizică și 
psihică de narcotice. Dependenţa fizică se reali- 
zează în urma infiltrării narcootrăvii în mecanis- 
mele profunde ale metabolismului și în procese- 
le biochimice din organism, încât acesta ajunge 

să-și pretindă porţia regulată de drog. La fiecare 
zece-douăsprezece ore, narcomanul simte dorin- 
ţa de neînvins de a-şi lua doza, care până la un 
moment dat crește în continuu. 

< Dacă din oarecare cauze nu poate să-și ia dro- 
gul, narcomanul se chinuiește cumplit: îl trec su- 
dori reci, apar greață, vomă, dureri articulare, 
senzaţie de slăbiciune, dureri abdominale, tre- 
mur în tot corpul. Depresia, tensiunea interioară, 
anxietatea sunt însoțitorii obișnuiți ai abstinenţei. 

Dependenţa psihică este o manifestare şi mai 
gravă a narcomaniei. Potrivit expresivei descrieri 
pe care o dau narcologii acestei stări, narcoma- 
nul simte faţă de narcotice „dragoste“: ca un în- 
drăgostit, el se gândește tot timpul la obiectul do- 
rințelor sale, așteaptă mereu întâlnirea cu el și 
năzuiește către el, se bucură dacă întâlnirea este 
pe punctul de a avea loc, se întristează și se ener- 
vează dacă ea este amânată; este gata de orice ca 
să fie mereu alături de narcotice (S. Belogurov, 
1998). Personalitatea narcomanului suferă trans- 
formări radicale. . 

Încă o remarcă scurtă: consumul de narcotice 
aduce vătămări foarte puternice, câteodată ire- 
versibile, sănătăţii omului. Suferă grav creierul și 
tot sistemul nervos, imunitatea scade, ficatul e 
distrus, inima slăbește. Nu există organ ori sistem 
din organismul narcomanului care să rămână ne- 
afectat. Aproximativ 80% dintre narcomani. sunt 
infectați cu virusul hepatitei B. Cam aceeași frec- 
venţă o are la narcodependenți infecția cu HIV. 

Unde sunt rădăcinile narcomaniei ? 


Care este cauza principală a consumului de 
narcotice? Lipsa duhovniciei. Consumul de nar- 
cotice este un păcat comis cu bună știință, care 
cu timpul „odrăslește“ multe alte păcate. „Desfă- 
tarea“ adusă de narcotice este doar o iluzie, o 
amăgire, insuflată jertfei omeneşti de către de- 
mon. Iubirea de plăceri şi îmbuibarea pântecelui, 
iubirea desfătărilor trupeşti și lenevia, înmulțite 
cu necredinţa sau cu puţina credinţă, cu neînțe- 
legerea pricinilor și a rosturilor pentru care trăieș- 
te omul pe acest pământ — iată rădăcinile duhov- 
niceşti ale narcomaniei. 

În mare măsură sunt vinovaţi părinţii, care nu 
şi-au învăţat copiii credinţa creştinească (fiindcă 
deseori sunt ei înșiși necredincioși), nu i-au de- 
prins cu ascultarea, n-au urmărit cu ce sau cu 
cine își petrece vremea fiul sau fiica lor. Și rezul- 
tatul nu s-a lăsat așteptat. 

Ajungem să constatăm cu groază că printre ti- 
neri drogurile devin în ziua de astăzi ceva de „bon 
ton“. A te droga înseamnă a fi adult, independent, 
modern. Din păcate, nu sunt puţini cei ce gânde- 
sc așa. Multe instituţii de învățământ mediu și 
superior ar trebui închise pentru carantină, cu 
afișul: ATENȚIE, NARCOMANIE ! lipit la intrare. 

Câteodată, în timpul consultaţiei îţi vine să 
strigi: „Oameni! Veniţi-vă în fire!“ Iată doar un 
exemplu. La consultaţie au venit o mamă cu fiica 
ei de 15 ani. În cursul convorbirii a ieșit la iveală 
că fata fuma de la 11 ani, puţin mai târziu a în- 

ceput să curvească, iar de la 13 ani să consume 
heroină. Îți îngheață sângele în vine când auzi 
istorii de acest fel. Nu-ţi vine să-ţi crezi urechilor 
— dar, vai, aceasta este cruda realitate. 

Zilnic pier oameni din cauza drogurilor, în 
timp ce alţii își fac prima injecție din viaţă cu sub- 
stanța ucigașă. ii 

Așadar, să ne amintim: cauza profundă a nar- 
comaniei sunt păcatele și patimile. Iar alături de 
acestea se află dracii, care îl cheamă pe om să se 
apuce de „ac“ ori să înghită o mână de tablete 
psihotrope. „Nemăsurată este ura diavolului faţă 
de neamul omenesc“, scrie episcopul Varnava 
(Beliaev), „pe care îl aruncă nu în raiul ce i-l 
promite, ci în iad, încă de aici, de pe pământ — și 
mari sunt rătăcirile şi nechibzuința oamenilor 
care, pentru această amăgire, plătesc cu propriile 
chinuri de nedescris și cu lepădarea cu voie de 
fericirea veşnică și adevărată !..“ i 

Iată un alt exemplu. La consult — o femeie de 
vârstă mijlocie cu fiul ei de 19 ani. Ea era depri- 
mată, glasul — întretăiat de lacrimi. În familie — 
necaz. Fiul — narcoman. „Vechimea“ în consumul 
de narcotice — doi ani. Alexei — aşa îl chema pe 
băiat — a spus că la început, „ca toţi“(!) din antu- 
rajul său, a fumat marijuana — din ce în ce mai 
mult. Odată, după un concert de muzică rock, 
niște cunoscuţi i-au propus să se injecteze. În 
scurt timp nu mai putea fără heroină, „s-a legat 
de ac“ puternic... 

În continuare, istorisirea lui Alexei şi comple- 
tările mamei lui au calchiat cu exactitate relatările 

multor narcomani cărora am avut prilejul, de-a 
lungul anilor de muncă, să le dau ajutor psihote- 
rapeutic. Iată unele detalii ale acestei istorisiri: 
înșelarea la nesfârşit a părinţilor, discuţii miste- 
rioase la telefon, după care urma dispariţia de 
acasă; vinderea lucrurilor personale, apoi furarea 
de la părinţi a unor obiecte de preţ și bani; în- 
răirea; depresii nemotivate sau stări de excitație; 
restrângerea la minimum a intereselor; slăbire; 
crize de astenie; insomnie; imposibilitatea de a 
învăţa sau de a munci undeva în momentul res- 
pectiv, din pricina stării psihice și a felului în 
care se simțeau. 

Alexei a reușit mult timp să ascundă de părinţi 
împătimirea sa pierzătoare. Aceștia au aflat că fiul 
lor este narcoman descoperindu-l în camera sa în 
stare de șoc, datorată unei supradoze de heroină. 
Era galben tot, aproape că nu mai respira. Dacă 
Salvarea n-ar fi ajuns la timp, şansele lui de a ră- 
mâne în viaţă ar fi fost practic nule. Alexei a fost 
realmente smuls din ghearele morţii... 

Încercările părinţilor de a-și smulge fiul din în- 
tunericul drogurilor au dat, din fericire, unele re- 
zultate pozitive. Alexei a hotărât s-o rupă cu dro- 
gurile, conștientizând perfect durerea, suferințele 
şi greutăţile pe care avea să le întâmpine în dru- 
mul spre însănătoșire. Obişnuitele canale de di- 
fuzare a otrăvii şi „prietenii“ n-au fost ușor de bi- 
ruit. De pildă, oamenii de la care până mai ieri 
cumpăra narcoticul au început să i-l propună 
practic pe nimic. „la cu încredere“, spuneau ei, 
„O să-mi dai după aia“. Acești oameni nu îi dă- 


166 


CÂND SUFLETUL ESTE BOLNAV 


deau pace nici în spital. Părinţii lui Alexei au ră- 
mas stupefiaţi de tupeul și de lipsa de scrupule a 
narcotraficanților. Numai cu timpul, după ce Ale- 
xei a fost mutat la niște rude din celălalt capăt al 
orașului, a slăbit presiunea lor. f 

Tratamentul în narcodispensar a adus, potrivit 
spuselor lui Alexei, doar o îmbunătățire neînsem- 
nată a felului în care se simțea. A îndurat cu greu 
despărțirea de droguri. I s-au făcut perfuzii, i s-au 
dat vitamine, sedative ~ însă atracția spre narcotic 
a rămas irezistibilă, sufletește se simțea groaznic, 
întreaga lume i se părea cenușie, amorfă, oribilă. 
La o săptămână după ieșirea din spital, n-a rezis- 
tat și și-a făcut o injecție cu heroină. Fundătură. 

Citind un anunţ în ziar, părinții au mers cu el 
la un centru narcologic particular. O săptămână 
de internare costa peste cinci sute de dolari. Ac- 
centul în terapie era pus pe folosirea nu știu 
căror „medicamente scumpe și foarte eficace“... 
După tratamentul în acest centru n-a rezistat fără 
narcotice decât trei săptămâni. Și iarăși a căzut. 
Toți erau deznădăjduiţi... i 

Și numai după câtva timp Alexei şi părinții lui 
şi-au amintit de Dumnezeu, de faptul că au fost 
botezați întru Ortodoxie. Nu le mai rămânea de- 
cât nădejdea în milostivirea lui Dumnezeu. Toc- 
mai aceste gânduri i-au adus în Biserică. Tot- 
odată, au făcut apel la specialiști, la medici și psi- 
hiatri ortodocși. z 

Cred că, dacă Alexei va rămâne statornic în 
dorința de a termina cu narcoticele, iar pocăința 
lui va fi sinceră și adâncă, Domnul Îşi va arăta 

negreșit mila către el. Convingerea mea este 
întărită de numeroase cazuri de vindecare, când 
oameni care aveau chiar „vechime“ mare în con- 
sumul de droguri au rupt-o cu ele. I-a izbăvit un 
singur lucru: credința în Dumnezeu. lar acesteia 
i-au urmat şi lupta cu păcatul, și silința de sine, 
și rugăciunea, și pocăința, și năzuința către 
evlavie. Este neapărată nevoie de suferință, de 
răbdare, de osteneală. Aceasta este, dacă vreţi, o 
mică jertfă adusă lui Dumnezeu pentru păcate. 
lar Domnul va primi această jertfă și va da harul 
Său, care va vindeca toată patima și neputința. 

Este nepreţuită și participarea rudelor, a apro- 
piaţilor la izbăvirea celui suferind de narcoma- 
nie. Aici intră și rugăciunea pentru el, și sprijinul 
moral, dragostea și mila faţă de el. Trebuie găsit 
şi dezvoltat în sufletul suferindului tot ce este 
mai bun. Este important ca cel tratat să nu se în- 
chidă în sine, să simtă căldură duhovnicească, 
grijă și interes pentru soarta lui din partea celor 
apropiaţi și a prietenilor. 

Iată încă un sfat. Dacă aţi aflat că odrasla dum- 
neavoastră a început să consume droguri, nu fiţi 
agresivi: daţi-i de înţeles că vă este drag și că 
vreţi să îl ajutaţi. 


Faptele strigă 


Deosebit de alarmantă este sănătatea sufle- 
tească și trupească a generaţiei adolescente. Di- 
luarea principiilor morale în societate, condiţiile 

sociale dificile, puterea de cumpărare scăzută și 
multe altele au căzut ca o grea povară asupra su- 
fletelor fragile de copii. 

Din trei-patru familii, una „scârâie din toate 
încheieturile“. Părinţii multor copii abuzează de 
băutură, deseori se întâlnesc mame alcoolice. 
Vârsta la care începe fumatul a coborât până la 
limita de 10 ani la băieţi și 12 ani la fete. 

Nimeni nu se mai miră azi de faptul că între 
școlari au loc cu grămada relaţii sexuale. Bolile 
venerice la adolescenţi, prostituţia infantilă sunt, 
vai, jalnice semne ale vremii noastre. Peste tot în 
mass-media sunt prezentate corpuri goale. Pro- 
gramele TV sunt „decorate“ cu titluri monstruoa- 
se, care acoperă violenţa, desfrâul, ocultismul. 
Din 1986 până în 1995 nivelul sinuciderilor la noi 
în ţară a crescut cu 79%. În perioada reformelor, 
în fiecare an și-au pus capăt zilelor mai mult de 
60 de mii de ruși — un oraș întreg de sinucigași — 
în timp ce omorâţi de alţii au fost doar 30 de mii. 
Și, lucru deosebit de tragic, în primul rând a cres- 
cut numărul sinuciderilor la tinerii între 20 şi 24 
de ani: de 2,9 ori. La celelalte grupe de vârstă ale 
populaţiei adulte, factorul de creștere a fost între 
1,6 şi 1,8. ac pi 

Nivelul delincvenţei generale a crescut din 
1987 până în 1996 de 2,2 ori. Numărul căsători- 
ilor a scăzut în aceeași perioadă cu 17%, în timp 
ce numărul divorțurilor a crescut cu 21%. Nu- 
mărul copiilor nelegitimi a crescut între 1985 şi 
1995 cu 76%. Convulsiile sociale din ţară au năs- 
cut copii ai străzii. Indicatorii delincvenţei la mi- 

nori cunosc cote înalte. Potrivit datelor Ministeru- 
lui de Interne al Federaţiei Ruse, la începutul anu- 
lui 1995 erau 50 de mii de copii ai străzii, iar 620 
de mii de adolescenţi aveau cazier la miliţie (da- 
tele sunt citate după profesorul N. Gundarov). 

Ca urmare a faptelor sus-menționate, statistica 
este tristă: aproximativ 80% dintre copiii din țara 
noastră au nevoie de asistență medico-psihologi- 
că. Din 35 de milioane de copii (în vârstă de 
până la 16 ani), aproximativ un milion sunt inva- 
lizi. Adică fiecare al 35-lea copil! Dintre tinerii 
care au fost declaraţi inapți pentru satisfacerea 
stagiului militar din motive de sănătate, 47 de 
procente erau reprezentate de cei bolnavi psihic. 

Răspândirea afecțiunilor neuropsihice de gra- 
niţă la copii și adolescenţi a ajuns la cote fără pre- 
cedent: 79%. Nervozitatea, excitabilitatea crescu- 
tă, labilitatea emoţională, tendinţa spre conflicte, 
deteriorarea somnului sunt simptome tipice, care 
se întâlnesc la 8 din 10 copii. Iată niște date ce în- 
spăimântă: 20% din numărul total de sinucideri 
sunt comise de copii și adolescenți. Iar acum, sta- 
tistica sinuciderilor la copii și adolescenți în anul 
1996: 5-14 ani — 2756 de persoane; 14-19 ani — 
2358 de persoane. 

Cu totul, 5114 copii au făcut acest pas cumplit, 
ireversibil. Și acestea sunt numai datele oficiale. 
În 92% din cazuri, sinuciderile au fost comise de 
copii din familii destrămate. 

Jumătate dintre fetele și băieţii de 13 ani con- 
sumă deja alcool. 

Fiecare al 10-lea avort este făcut de o adolescentă. 

Au apărut adolescenţi-criminali în serie, lucru 
fără precedent în psihiatria judiciară. Putem nu- 
mai să presupunem cât de monstruos este nivelul 
de agresivitate din societatea noastră, de vreme 
ce el se reflectă în asemenea fenomene. 

Pentru copii, încercările încep de la cea mai 
fragedă vârstă. Iată câteva rânduri din scrisoarea 
unei tinere mame: „Copiilor li s-a furat copilăria. 
«Mulțumită» televiziunii și mijloacelor de informa- 
re în masă, copiii mici ştiu deja ce este sexul, 
cum și cu cine poţi face sex. Când vor creşte, 
oare vor mai putea să înțeleagă ce este dragos- 
tea ? Uitaţi-vă ce desene animate li se prezintă co- 
piilor. Până și titlurile îţi dau fiori: «Trăsnitul», 
«Războiul stelelor. şi așa mai departe. Filme imo- 
rale şi pline de ignoranță. Nu demult au prezen- 
tat desenul animat -Toți ajung în rai». Esenţa aces- 
tui film: nu trebuie să muncești, trebuie să joci 
jocuri de noroc până ce câștigi, iar în calitate de 
divertisment cultural apar fetele de la cabaret. 
Oare la noi copiii sunt mutilaţi dinadins? Şi ce ju- 
cării sunt în comerţ: luptători ninja, extratereștri, 
roboţi ş.a.m.d. Pentru ce? Ce aduc aceste jucării 
copiilor?“ Din păcate, autorul rândurilor de faţă 
primește multe asemenea scrisori, și în fiecare 
din ele răsună durerea și amărăciunea părinților 
pentru ceea ce se petrece în jurul nostru. 

lată rezultatele unui studiu interesant, realizat 
de departamentele de poliţie și de educaţie a po- 
pulaţiei din orașul Fullerton, statul California 
(S.U.A.), în martie 1988: 

Principalele probleme din şcoală în 1940: 

. Elevii vorbesc în timpul orelor; ia E dă 
. Mestecă gumă; 

. Fac gălăgie; 

. Aleargă pe coridoare; 

. Nu respectă ordinea la rânduri; 

. Se îmbracă în mod nereglementar; 

. Se ceartă în clasă. 


NAY PUNR 


Principalele probleme din şcoală în 1988: 
. Consumul de droguri; 

. Consumul de alcool; 

. Graviditatea; 

A Sinuciderile; 

. Violurile; 

. Tâlhăriile; 

„ Bătăile. 


NAVU AWN m= 


Comentariile sunt de prisos. Trebuie subliniat 
în mod special faptul că aceste înfricoșătoare me- 
tamorfoze au avut loc în mai puțin de 50 de ani, 
în timpul dezvoltării vertiginoase în S.U.A. a ma- 
terialismului. Credem că acest rezultat este firesc 
în orice societate bazată pe concepții materialis- 
te. Sunt deja mai mult de 10 ani de când modul 
proamerican de viață ne este băgat pe gât nouă 
și copiilor noştri. La ce va duce asta? Prognoza 
care se întrevede nu este prea mângâietoare. 

În mass-media — violenţă şi sexualitate. Activi- 
tatea sectanțţilor „de toate culorile“ este orientată 
spre subminarea valorilor duhovnicești ale naţiei. 

Copiii sunt viitorul nostru! Cum va fi acest 
viitor ? 

Nu vă lăsați cumpăraţi ! ne 


(cuvânt către adolescenți, 
după diverse publicații ortodoxe) 


Copii! Jugul sub care sunteţi băgaţi acum e 
mai cumplit decât cel tătăresc. Tătarii au vândut 
ca robi pe piețele Asiei și Europei mii și mii de 
compatrioți ai noștri. Acum însă, fetele noastre nu 
mai sunt duse în robie de tătari, ci de așa-numita 
„Cultură de masă“. Frângând împotrivirea ruşinii 
fireşti, aceasta dobândește rezultate mai cumplite 
decât focul şi sabia. Adolescenţii încep să nu mai 
dea doi bani pe fecioria și curăţia date de Dum- 
nezeu şi fireşti pentru orice om, sortindu-și sufle- 
tul și trupul unor chinuri cu neputinţă de ocolit. 
Și băieţii, și fetele se spurcă cu tutun și înjurături. 
Răsună vorbele porcoase și muzica drăcească. Ci- 
nismul, nerușinarea, desfrâul, cruzimea, narcoma- 
nia de toate felurile au devenit fenomene de ma- 
să printre adolescenţi. Copiii sunt provocaţi la pă- 
cat prin cultura păcatului, pentru ca noua gene- 
raţie să fie transformată în dobitoace incapabile 
de întemeierea unei familii normale, de efort cre- 
ator, productiv, de apărarea Patriei. 

A te lua după „toată lumea“ înseamnă pentru 
adolescenţii contemporani ceea ce însemna pen- 
tru cei din secolul al XIV-lea a fi luat rob de săl- 
baticii Hoardei pentru a fi vândut pe piaţa sclavi- 
lor. NU VĂ LĂSAȚI CUMPĂRAȚI ! 

Copii! Duşmanii țării noastre s-au străduit sute 
de ani să cucerească ţara noastră cu focul și cu 
sabia, însă de fiecare dată au fost înfrânți cu ru- 

şine și şi-au găsit mormântul pe nesfârșitele câm- 
pii ruseşti. Acum vor să ne ducă de pe pământul 
nostru sub ochii îngăduitori și nepăsători ai adul- 
ților, cu complicitatea trădătoare a autorităţilor. 
Acum vor să nimicească poporul nostru nu cu ar- 
mele, ci cu desfrâul, cu pornografia, cu drogu- 
rile, cu tutunul și cu votca — așa cum strămoșii lor 
i-au nimicit pe indienii americani. 

Nu vă lăsaţi! Nu puneţi mâna pe josnicele re- 
viste finanțate din străinătate și pe toate celelalte 
scârboșenii ce urmăresc un singur scop: să-i lip- 
sească pe toți viitorii miri și pe toate viitoarele mi- 
rese de căsătoria întemeiată pe dragoste și cre- 
dincioșie, transformându-i în „parteneri“ şi „pane- 
nere“ de 13-16 ani, „înzestrându-i“ în acest scop 
cu instrucţiuni ilustrate, făcând reclamă acestor 
reviste la radio și la TV. Nu vă uitaţi la filmele și 
reclamele desfrânate, pline cu scene de dezmăţ şi 
de violenţă. Amintiţi-vă: cine priveşte cu plăcere 
o scenă de păcat de moarte, se face părtaş la el. 

Copii! Numai Credinţa, Biserica și dragostea 
de Patrie vă pot da orientarea corectă în viaţă. 
Aceasta a fost orientarea după care s-au călăuzit 
toți oamenii mari ai ţării noastre: toată cultura și 
statalitatea autentică s-au clădit la noi pe credința 
creștinească. Fie veţi deveni creștini prin viața și 
faptele voastre, fie veţi ajunge lepădături duhov- 
nicești, consumatori de „Playboy“ şi de narcotice, 
turmă cinică și mârșavă. Așa vor să vă facă Sata- 
na și dușmanii Patriei noastre. Dar voi împotrivi- 
ți-vă lor cu credinţă, pentru sfințenie, pentru cură- 
ţie și pentru dragostea adevărată! Dumnezeu, 

Preacurata Lui Maică și Sfinţii toți vă vor ajuta în 
această nevoință. 

În legătură cu deşănțata propagandă - prin 
mass-media — prin televiziune și alte mijloace — a 
informaţiilor privitoare la curvie și la desfrâu, 
adică la legătura trupească nelegiuită ascunsă 
sub numele de „dragoste“ și de „cunoștințe“, Bi- 
serica Ortodoxă este nevoită să amintească băie- 
ților și fetelor despre nevoia de a-și păzi nevino- 
văţia și fecioria ca pe o „sfântă a sfintelor“ a per- 
sonalităţii lor, ca pe lumina ochilor, până la in- 
trarea în căsătoria legiuită. Amintiţi-vă că ruşinea, 
puterea de a te înfrâna de la satisfacerea poftelor 
trupești, existența căsătoriei, prezenţa religiei nu 
sunt idei abstracte, ci ceea ce îl deosebesc pe om 
de animal. 

Legătura trupească nelegiuită, în afara căsăto- 
riei, este păcat împotriva celei de-a Șaptea Po- 
runci şi, alături de omor, intră în rândul celor mai 
grele păcate de moarte, care omoară de vii sufle- 
tul şi trupul! 

Molipsindu-vă de o boală rușinoasă NEEN 
sunt peste douăzeci și nu există nici un mijloc 
garantat de apărare împotriva. lor pentru desfrâ- 
naţi) sau făcând un avort, puteţi deveni nerodi- 
tori pentru toată viața, pierzând astfel pentru tot- 
deauna bucuria de a fi tată sau mamă, ceea ce 
s-a întâmplat deja. cu un sfert din generaţia mai 
în vârstă — sunt atâtea căsătorii neroditoare acum 
tocmai din pricina acestor păcate. Aceasta fără a 
mai vorbi de faptul că avortul, la orice vârstă a 
produsului de concepţie ar fi fost făcut, e o ade- 


175 


i 
Î 
La 
i 


| 


gg 


| 


© 


Ni y 
voz 


fa 


| 
i e 
SYN 
aa 

Y 

yl 


DR. DMITRI ALEKSANDROVICI AVDEEV 


vărată crimă, iar curvia micșorează capacitățile 
mintale şi creatoare. 

Răspândirea acestui fel de păcat şi nepăsarea 
aproape generală faţă de el, impunerea lui ca 
standard general nu justifică nicidecum în fața lui 
Dumnezeu pe cel sau pe cea care curvește. La 
Înfricoşătoarea Judecată, fiecare va răspunde 
pentru sine. 

Iubite prieten! Adu-ţi aminte că Domnul ne-a 
dat cea mai bogată ţară din lume, că faci parte 
dintr-un popor care a creat o mare cultură, o mi- 
nunată literatură, care a dat naștere unei mulțimi 
de savanţi dintre cei mai mari, care a ieșit biruitor 
în războaie, şi-a păstrat credinţa și a dat lumii nu- 
meroși sfinţi — şi asta datorită puterii duhului stră- 
moşilor noştri, care i-au lăsat înțeleptul proverb: 
„PĂZEȘTE CINSTEA DIN TINEREȚE!“ 


În timpul consultului medical... 


Întrebare: Fiul meu este narcoman. Există 
clinici unde în câteva zile, cu ajutorul a di- 
verse medicamente, sunt îndepărtate feno- 
menele de criză, este normalizat felul în care 
se simte bolnavul. Dar mai departe ? 

Principalul este năzuinţa sinceră, profundă, 
neclintită a fiului dumneavoastră de a o rupe cu 
drogurile. Narcomania este o boală la baza căreia 
se află păcatul conștient al consumului de sub- 
stanțe narcotice — iar Domnul iartă păcatele celor 
care se pocăiesc cu sinceritate. 

Păcatele se vindecă în spitalul duhovnicesc, 
care este Biserica lui Hristos, prin Sfânta Taină å 
Spovedaniei, când sufletul se mărturisește înain- 
tea Crucii și a Evangheliei. Altă cale de vindecare 
nu există. În rugăciunea pe care preotul o rosteş- 
te înainte de spovedanie auzim că am venit la 
doctor şi că trebuie să nu plecăm nevindecaţi. 

Adânca pocăință pentru păcatele săvârşite, ru- 
găciunea către Doctorul Atotmilostiv al sufletelor 
şi al trupurilor noastre, către Preacurata Luj Mai- 
că şi către Sfinţii lui Dumnezeu sunt primul pas 
spre vindecare: asta în cazul când fiul dumnea- 
voastră este botezat și dacă în inima lui există o 
scânteie de credinţă creştinească, de nădejde în 
mila Domnului. Iar dacă nu, acesta este scopul 
către care trebuie, cu ajutorul lui Dumnezeu, să 
tindeți. i i : 

Medicii sau psihologii cu experiență, prepa- 
ratele medicamentoase şi metodele psihoterape- 
utice (aplicate în mod moral) sunt doar un auxi- 
liar, adeseori necesar și eficace. Dar nu mai mult. 

Frecvent, cauza recăderii în dependența de 
droguri sunt „prietenii de seringă“. De acest antu- 
raj bolnavul trebuie s-o rupă fără întârziere. Ştiu 
că nu este ușor de făcut asta, dar este indispen- 
sabil. Mai ales la început trebuie să staţi mai mult 
cu fiul dumneavoastră, să-l păziți literalmente. 

Nu cumva, Doamne ferește, să cereţi „ajuto- 
rul“ vindecătorilor ocultiști și hipnotizatorilor de 
tot felul. 

Întrebare: Se cunosc semne care pot să ne 
indice consumul de droguri la un adolescent ? 

Se cunosc semne de acest fel. Ele pot fi clasifi- 
cate în câteva grupe: 

Semne fiziologice: paloarea pielii; pupile dila- 
tate sau, dimpotrivă, contractate; ochii înroșiți sau 
tulburi; vorbire lentă, incoerentă; pierderea poftei 
de mâncare, pierderea în greutate sau, din contră, 
apetitul exagerat; tusea cronică; proasta coordo- 
nare a mișcărilor (clătinare sau poticnire) 

Semne comportamentale: excitaţia sau mo- 
leşeala fără motiv aparent; indiferența crescândă 
față de toate; dispariţii de acasă; absenţe nemoti- 
vate la școală; deteriorarea memoriei și a atenţiei; 
insomnia; deasa şi nemotivata răsturnare a dis- 
poziţiei; scăderea succeselor școlare; cereri con- 
stante de „finanţare“; dispariţia din casă a banilor, 
a obiectelor de valoare, a cărţilor, a hainelor, a 
ornamentelor; dese convorbiri telefonice; aspec- 
tul neîngrijit 

Semne evidente: urme de injecții; hârtii şi 
bancnote răsucite în formă de tubuleţ; lingurițe 
ascuţite, capsule, sticluţe, cutii din tablă; cutii de 
medicamente cu acţiune somniferă sau sedativă. 


Nu o dată am auzit la consultaţie ceva de acest 
gen: „Păi, doar din când în când fumez «iarbă» 
(marijuana). Heroină nu folosesc și nici n-am de 
gând. Şi narcoman nu mă consider. Narcomani 
sunt alţii...“ Asemenea logică este păcătoasă și 
greşită. Sufletul unui asemenea om este tot în ro- 
bia patimilor, numai că omul nu-și dă seama 

încă, din păcate. Psihicul şi sănătatea suferă din 
greu, deși poate nu ca la cei dependenţi de he- 
roină. Voi mai spune că cei ce consumă marijua- 
na, ecstasy şi alte narcotice „ușoare“ (cred ei) își 
aşteaptă rândul la heroină. Este doar o problemă 
de timp. 


La consult vine o familie... 


lată un exemplu de relaţii intrafamiliale de 
care întâlnim deseori în practică. La consult vine 
o familie: mama, tatăl și fiul lor de 22 de ani, care 
se droghează. „Vechimea“ în consumul narcoti- 
celor: doi ani. În timpul consultului a vorbit mai 
mult mama. Aceasta povestea cu multă emoție și 
insistenţă. Caracterizându-și fiul, nu era deloc se- 
lectivă în expresii (și asta în faţa lui !). Tentativele 
acestuia de a intra în discuţie erau curmate de ea 
în mod dur. „Stai jos şi taci. Ce-ai mai putea tu să 
spui?!“ — cam așa i se adresa. 

Tatăl şedea în fotoliu indiferent, se uita perio- 
dic la ceas şi arăta prin toată înfățișarea sa că, 
una peste alta, îi e totuna. Bineînţeles, din punc- 
tul lui de vedere ar fi fost bine ca fiul să se des- 
curce fără droguri, dar în mod evident nu era 
interesat să facă o schimbare în propria viaţă de 
dragul lui. Nici problemele duhovnicești nu pă- 
reau să-l intereseze. A fost vorba să vină la con- 
sult toată familia, a venit și el — dar nu mai mult 
decât atât. 

« Pentru o vreme, am lăsat în mod deliberat 
să-mi scape inițiativa. Era important să observ fa- 
milia în cauză, să-i las să se manifeste. 
Lăsând deoparte o serie de amănunte ale întâl- 
nirii noastre, mă voi opri asupra unui singur mo- 
ment important. Când am rămas singur cu tânărul, 
acesta mi-a spus pe faţă: „Îţi faci injecție şi nu mai 
auzi nimic... Și mama nu mă mai poate «atinge»“, 
În cazul dat, comportamentul autoritar, sufo- 
cant al mamei, cu toată dorinţa ei de a-și ajuta 
fiul, n-a făcut altceva decât să-l afunde pe acesta 
și mai adânc în situaţia lui nenorocită. Iar tatăl... 
pur și simplu s-a înstrăinat din proprie iniţiativă. 


t 
Greşeli şi rătăciri tipice 
care apar în cursul recuperării 


1. Lipsa unei lupte reale cu păcatul — din lene- 
vie, nepăsare ș.a. Lipsa dorinței de schim- 
bare în bine. 

2. Nădăjduirea în sine: „O să mă descurc sin- 
gur“, „N-am nevoie de ajutor“ ş.a.m.d. 

3. Nerenunțarea la tovărășia „prietenilor“ de- 
pendenți de droguri, deasa rămânere în 
mijlocul lor. 

4. Dorința de a obține rezultate imediate Gu: 
hovnicești, clinice ș.a.) și dezamăgirea dacă 
aceasta nu se întâmplă. 

5. Minciuna. Încercările de a părea mai bun 
decât în realitate. Tăinuirea consumului de 
narcotice. 

6. Accentul pe mijloacele medicale de trata- 
ment, în condițiile în care asistența medica- 
lă are o mică pondere în ansamblul măsu- 
rilor de recuperare și se limitează doar la 
îndepărtarea sindromului de abstinenţă. 

7. „Scopul scuză mijloacele“, altfel spus trata- 

ment cu orice preţ. Sub- această deviză, cei 
suferinzi de narcomanie devin prada dife- 
riților ocultişti, sectari sau pur şi simplu 
schimbă o patimă cu alta (curvia, lăcomia, 
jocurile de noroc ş.a.m.d.). 


Din corespondența cu cititorii 


„Stimate Dmitri Aleksandrovici ! 

Am citit cartea dumneavoastră «Din jurnalul 
unui psihiatru ortodox». Capitolul intitulat «De- 
spre narcomanie și narcomani- mi-a insuflat nă- 
dejde și încredere că am apucat-o pe drumul 
bun, mântuind viaţa și sufletul fiului nostru. 
Amarul familiei noastre este la fel de mare şi în- 
delung ca și necazul familiei despre care este 
vorba în cartea dumneavoastră. 

© Sunt deja patru ani de când fiul nostru este 
narcoman. Nu o dată s-a tratat și în centre de nar- 
cologie particulare, și la spitalul narcologic. Cea 
mai mare pauză în consumul de heroină a ţinut 
10 luni, după care i s-a născut o fetiță (este căsă- 
torit). Fetiţa are acum opt luni. 

Fiul nostru este din nou «pe ac». Căsătoria este 
în pragul destrămării. Domnul a făcut să mă în- 

tâlnesc cu o femeie profund religioasă, care m-a 
sfătuit să cer ajutorul lui Dumnezeu. 

După viața păcătoasă, pătimașă pe care am 
trăit-o, am revenit în Biserică, mă împărtășesc, 
mă rog pentru fiul meu, am luat binecuvântare 
de la părintele să postesc. Fiul a început să-și 
conștientizeze păcatul, varsă lacrimi de pocăință, 
dar deocamdată însănătoşirea duhovnicească 
merge foarte încet și cu poticniri. Eu însămi sunt 
de-abia la începutul căii duhovnicești, nu sunt 
tare în Credinţă şi există multe lucruri pe care nu 
pot să i le lămuresc. Aș vrea să apelez la ajutorul 
unor medici și psihologi ortodocși în vederea 
întăririi fiului meu în Credinţă și în nădejdea în 
Domnul. 

A.P.“ 


Aceasta este doar una dintre numeroasele scri- 
sori privitoare la narcomanie pe care le-am pri- 
mit în ultimele luni. Ajutându-i pe cei ce suferă 
de narcomanie, am observat următorul aspect. 
Primii vin la consult părinții. Cu glasuri tremură- 
toare, cu lacrimi în ochi. În familie — amar: fiul 
sau fiica consumă droguri. „Ce-i de făcut? Cine 
poate să ne scape copiii?“ — aceste întrebări sunt 
pur şi simplu întipărite pe feţele şi în inimile lor 
frânte de durere. : 

“După scurte convorbiri, se clarifică de regulă 
faptul că viaţa duhovnicească a părinţilor s-a ter- 
minat după ce au primit Botezul, fără a fi apucat 
măcar să înceapă. Sau părinţii nici nu sunt bo- 
tezaţi. În mod corespunzător, și copiii lor au fost 

educați într-o atmosferă lipsită de duhovnicie. 
Practic, nici unul dintre ei nu s-a gândit vreodată 
la faptul că păcătuiesc greu. De Dumnezeu, de 
Biserică și-au amintit doar când problema s-a pus 
clar și tranșant: ori viața, ori moartea grabnică. 

. În mare măsură sunt vinovaţi părinţii, care nu 
şi-au învăţat copiii să vieţuiască creștinește, nu 
s-au ocupat de educaţia lor, insuflându-le adevă- 
ratele valori — valorile duhovnicești. Rezultatul 
nu a întârziat să apară. 

Să ne întoarcem însă la consult. Odrasla narco- 
mană nu vine aproape niciodată împreună cu pă- 
rinţii de prima dată. „Încă nu este «copt:“, spun ei. 

Alţii își conving părinţii că se vor lăsa singuri 
de injecții, fără ajutorul nimănui — dar promisiu- 
nile lor rămân, din păcate, vorbe goale. 

După clarificarea unei serii de amănunte in- 
dispensabile pentru recuperare şi înainte să aibă 
loc întâlnirea cu preotul, recomand să se înceapă 
însănătoșirea duhovnicească a mediului din jurul 
narcomanului. Aceste sfaturi sunt date părinţilor, 
fiind cunoscute fiecărui ortodox. Care anume? A 
se face pocăință, a se deprinde cu rugăciunea, a 
posti, a merge la slujbe, a se cununa religios, a 
sfinţi: locuinţa. Într-un cuvânt, trebuie să li se 
spună că este nevoie să fie cu Dumnezeu, să se 
roage Lui, să se pocăiască de păcatele lor. 

Îmi amintesc cuvintele unui tânăr: „Am venit aici 
(este vorba de un centru ortodox de recuperare — 
n. a.) ca să primim ajutor, și am dobândit o nouă 
concepţie despre lume, am dobândit Ortodoxia“. 

Repet: boala narcomaniei este o boală ce ţine 
de păcat. Ea nu poate fi biruită cu scalpelul chi- 
rurgului, cu raza laser sau cu tablete „tari“. 

Încă ceva: cu ajutorul lui Dumnezeu, narco- 
manul poate fi făcut destul de repede s-o termine 
cu drogurile, dacă vrea cu adevărat asta. Cel].mai 
greu este să fie ţinut în starea aceasta, să fie în- 
vinsă dependența cea pierzătoare. Memoria va 
păstra încă multă vreme în „magazia“ sa „dulcea- 
ţa“ păcatului, și poftele păcătoase de-abia așteap- 
tă prilejul să întunece judecata. Însă Harul Dum- 
nezeiesc va veni în ajutor, vindecând toată nepu- 
tinţa și patima. Trebuie doar ca bolnavul să înse- 
teze de acest Har, să nu uite de suflet, să nu pă- 
răsească Biserica lui Hristos. 


Încă o mărturisire: „De trei ori m-am tratat în 
spital, dar nu mi-a ajutat, deşi există spitale ca 
lumea și doctori foarte buni. Unul dintre ei mi-a 
zis: «Sunt deja şaisprezece ani de când mă chinu- 
iesc cu problema asta, dar...» Faci ciclul de trata- 
ment medicamentos, care ţine patruzeci de zile, 
pe urmă... pleci încotro vezi cu ochii. 

Toţi cunoscuţii mei credeau că sunt terminat. 
Ultima dată când am zăcut în spital am văzut că 
mulţi își fac injecții cu drog și acolo. Prin secţie 
umblau din mână în mână două seringi, şi cine 
vroia se folosea de ele. Vă imaginaţi câte boli ve- 
nerice și câţi infectați cu SIDA?! Am văzut cu 
ochii mei cum doi sanitari i-au răsucit mâinile 
unui băiat, zicând: «Scuză-ne, dar ai SIDA». 

Am făcut cerere la șeful de secţie, în care ară- 
tam că nu cred că este potrivit să mă tratez în ase- 
menea condiţii... Şi iar am început să mă “înțep». 

Acum sunt nouă luni de când stau departe de 
drog. Am înţeles că narcoticele sunt lucru dră- 
cesc. Dacă omul înţelege că este neputincios, 
bolnav, dacă se pocăiește cu adevărat pentru 
asta, Domnul îl va auzi. 
N.O.“ 

Iată un alt exemplu, diametral opus. .. 

Părinţii unui tânăr care consuma narcotice l-au 
trimis la pescuit de crabi în Kamceatka. Condiţii 
aspre: pe vas — disciplină de fier, narcotice — de 
unde? Greu de crezut, dar tânărul a rezistat fără 
heroină vreme de patru ani (perioada de timp 
prevăzută în contractul de angajare), a câștigat 
bani buni, s-a întors acasă și... a dublat doza de 
narcotice faţă de cea de dinainte. 

Părinţii şi cunoscuţii erau literalmente în stare 
de şoc. Li se păruse că problema drogurilor e 
ştearsă de pe ordinea de zi — şi deodată aşa ceva! 
După părerea mea, asta s-a întâmplat pentru că 
tânărul în cauză n-a schimbat nimic în sufletul 
său ca să dezrădăcineze boala. Pur și simplu a 
așteptat cu răbdare terminarea contractului și 
totul s-a întors în făgașul de mai înainte. R 

Despre ajutorul trimis de Dumnezeu 
narcomanilor care s-au pocăit 


„Am «Stat pe heroină un an şi jumătate. A fost 
cea mai cruntă perioadă din viața mea. Am pier- 
dut tot: părinţi, prieteni, omul iubit... Şi, princi- 
palul, m-am pierdut pe mine însămi, mi-am pier- 
dut SUFLETUL! 

Nu-mi trebuia nimic. Toată energia mea se în- 
drepta spre căutarea dozei următoare. Îmi înșe- 
lam părinţii, oamenii apropiaţi. Era un coșmar. 
Nu mi-a rămas: decât să aştept sfârșitul tuturor 
acestor chinuri. Narcoticele m-au terminat, mi-au 
pierdut sufletul. 

Cu ajutorul lui Dumnezeu, acum trăiesc fără nar- 
cotice. Asta nu este altceva decât o minune. Doar 
Domnul poate să ne izbăvească din acest adânc! 

Sunt fericită și recunoscătoare Domnului pen- 
tru izbăvirea mea. 

i S., 22 de ani“ 


„La 19 ani m-am «aşezat» pe ac. Îmi băgam psi- 
hostimulante, în principal efedrină. În Dumnezeu 
nu credeam. Timp de doi ani am încercat să mă 
las prin propriile eforturi, dar toate tentativele au 
fost nereușite. Mai mult de patruzeci de zile nu 
rezistam. Pe atunci, narcomania era privită ca de- 
lict. Am înţeles că mă așteaptă ori închisoarea, ori 
LTP-ul. Apropiaţii mei nu ştiau că mă înțep». De 
soț m-am despărțit. Aveam în grijă un copil mic... 


? LTP (Lecebno-Trudovoi Profilaktorii) — Profilactoriu de 
Terapie și Muncă (n. tr.). 

După ce am trecut prin moarte clinică, am înţe- 
les că există Dumnezeu şi mi-am dat seama că nu 
mă voi putea lăsa de droguri fără ajutorul Lui. La 
scurtă vreme după aceea, nu îmi aduc aminte cum, 
am vrut să intru în biserică. Făcând asta, m-am 
apropiat de o icoană care parcă m-a tras la ea 
(aveam să aflu mai târziu că este icoana Maicii 
Domnului «Feodorovskaia-). Am început s-o rog 
pe Născătoarea de Dumnezeu să mă izbăvească, 
să mă vindece de patima narcoticelor, zicând așa: 
«Maica Domnului, şi tu ești Mamă: dacă nu pentru 
mine, pentru Copilul Tău ajută-mi !» Eram îmbră- 
Cată groaznic, machiată strident. Oamenii se uitau 
la mine pieziș, dar nimeni nu mi-a zis nimic. M-am 
rugat pentru prima dată în viaţă, îmi curgeau lacri- 
mile șiroaie. Nu mai voiam să plec din biserică. 

Au trecut câteva luni, dar tot nu m-am lăsat de 
păcat. lată însă ce mi s-a întâmplat. Stăteam pe 
peron, așteptam trenul electric, când în cap mi-a 
răsunat un glas: «Ce faci ? Semeni cu oamenii care 
plutesc pe apă curată, dar beau necurății-. Am 
început să mă dezvinovăţesc în gând: «Nu pot să 
mă las, n-am putere» — și aud răspunsul: «Poţi. Ai 
putere». Şi am simţit că într-adevăr pot. 

pr M., 29 de ani“ 

Această fată n-a mai consumat niciodată dro- 
guri, a devenit creștină, s-a îmbisericit şi actual- 
mente se străduiește să-i ajute cu ce poate pe oa- 
menii care vor să scape de acest păcat. 

Am în mână scrisoarea unui om care a consu- 
mat droguri, cu pauze, aproximativ 11 ani, a exe- 

cutat de două ori pedepse privative de libertate 
în colonii de muncă, și-a pierdut familia, servi- 
ciul. Și iată că acest om a venit la credință, L-a 
dobândit pe Dumnezeu. 

El scrie că deja merge regulat la biserică, a în- 
ceput să facă pocăință pentru păcate, însă narco- 
ticele l-au „ţinut de gât“, deși micșorase simţitor 
dozele. Lupta cu narcoticele a fost foarte anevo- 
ioasă, dar Domnul a făcut minunea vindecării. 
Iată cum s-a întâmplat. 

„Noaptea aceea este pentru mine de neuitat, 
ca început al izbăvirii mele. Cea mai mare pane 
din noapte m-am rugat cu lacrimi ca Domnul să 
mă miluiască. Și într-o clipă am simțit că sunt 
liber de droguri... ei bine, ceea ce a fost cu mine 
după aceea din punct de vedere fizic, Dumnea- 
voastră, ca medic, știți, în schimb duhovnicește... 
mi se pare că e cu neputinţă de povestit bucuria 
pe care am trăit-o: ea poate fi numai trăită“. 

Acum, autorul acestei scrisori muncește pe 
lângă biserică și mulțumește Domnului pentru 
marea milă pe care i-a arătat-o. 


Mijlocirea cerească 


Dacă tot am vorbit despre boala beţiei, în tra- 
diţia creștină se obișnuiește ca, pentru izbăvirea 
de patima beţiei (iar acum și de a narcoticelor), 
oamenii să se roage Mucenicului Bonifatie, Cu- 
viosului Moise Arapul, Sfântului Ioan din Kron- 
stadt, lerarhului Bonifatie cel Milostiv. 

Rugăciune către sfântul înger păzitor 


Îngerul lui Hristos, păzitorul meu cel sfânt și 
acoperitorul sufletului și al trupului meu, iar- 
tă-mi toate câte am greșit în ziua de astăzi şi de 
toată viclenia vrăjmașului meu celui potrivnic 
mă izbăvește, ca să nu mânii cu nici un păcat pe 
Dumnezeul meu, și te roagă pentru mine, păcăto- 
sul și nevrednicul rob, ca să mă arăţi vrednic bu- 
nătății şi milei Preasfintei Treimi şi Maicii Dom- 
nului meu Iisus Hristos și tuturor Sfinţilor. Amin. 


Rugăciune către Sfântul Mucenic Trifon 


O, Sfinte Mucenice Trifone, grabnic ajutăto- 
rule al tuturor celor ce la tine aleargă și se roagă 
înaintea sfintei tale icoane, degrabă ascultă- 
torule şi mijlocitorule ! 

Auzi-ne și acum în tot ceasul rugăciunea 
noastră, a nevrednicilor robilor tăi, care cinstim 
sfântă pomenirea ta: că tu, bineplăcutule al lui 
Hristos, însuţi ai făgăduit mai înainte de ieşirea 
ta din viața aceasta stricăcioasă că te vei ruga 
Domnului pentru noi și ai cerut de la Dânsul da- 
rul acesta: dacă cineva, în oricare nevoie şi în- 
!ristare a sa, va prinde a chema sfânt numele 
du, acela izbâvit va fi de toată năvălirea celui 
rău. Și precum oarecând pe fiica împăratului de 
la Roma, care de diavol se chinuia, o ai vindecat, 
așijderea şi pe noi păzește-ne de cursele lui cum- 

plite în toate zilele vieţii noastre și mai vârtos în 
ziua cea înfricoșată a suflării noastre celei de pe 
urmă mijlocește pentru noi, când întunecatele 

chipuri ale viclenilor draci ne vor împresura şi 
vor începe să ne înfricoșeze. 

Fii nouă atunci ajutător și grabnic izgonitor 
al viclenilor draci și la Împărăția Cerurilor că- 
lăuzitor, unde acum stai cu ceata sfinţilor înain- 
tea Scaunului lui Dumnezeu, roagă pe Domnul 
să ne învrednicească și pe noi a fi părtași ai ve- 
seliei și bucuriei celei de-a pururea fiitoare, ca 
dimpreună cu tine să ne învrednicim a slăvi pe 
Tatăl și pe Fiul și pe Sfântul Dub, Mângâăietorul, 
în veci. Amin. 


Rugăciune către Sfântul Mucenic Bonifatie 


O, mult pătimitorule și întru tot lăudate Muce- 
nice Bonifatie! La acoperământul tău alergăm 
acum: rugăciunile noastre, celor ce te lăudăm, nu 
le lepăda, ci cu milostivire auzi-ne. Vezi pe fraţii şi 

pe surorile noastre care de greaua neputinţă a be- 
piei sunt ţinuţi și pentru aceasta cad de la Maica 
lor, Biserica lui Hristos, şi de la mântuirea veşnică. 

O, sfinte Mucenice Bonifatie ! Atinge-te de ini- 

ma lor cu barul cel dat ție de la Dumnezeu, de- 
grabă scoală-i din căderile păcătoase și la mân- 
tuitoarea înfrânare adu-i pe ei. Roagă pe Dom- 
nul Dumnezeu, pentru Care ai pătimil, ca ier- 
tându-ne nouă greșalele noastre să nu întoarcă 
mila Sa de la fiii Săi, ci să întărească întru noi 
trezvia și întreaga înțelepciune, să ajute cu 
dreapta Sa celor ce au făcut mântuitorul legă- 
mânt al trezviei ca să-l păzească ziua și noaptea 
până întru sfârşit, întru El privegbind, și întru El 
să dea răspuns bun la Judecata cea Înfricoșată. 

Primeşte, bineplăcutule al lui Dumnezeu, rugă- 

ciunile mamelor ce varsă lacrimi pentru copiii lor, 
ale femeilor cinstite care se tânguiesc pentru soții 
lor, ale copiilor orfani și sărmani părăsiți de către 
bețivi, ale noastre, tuturor ce la icoana ta cădem, 
și să ajungă această plângere a noastră la Sca- 
unul Celui Preaînalt ca tuturor cu ale tale rugă- 
ciuni să ne dăruiască sănătatea şi mântuirea su- 
fletelor și trupurilor, iar mai vârtos Împărăția Ce- 
rurilor. Acoperă-ne și ne păzeşte de vânarea celui 
viclean și de toate cursele vrăjmașului; în ceasul 
ieșirii noastre ajută-ne să trecem fără împiedicare 
prin vămile văzdubului și cu rugăciunile tale ne 
izbăvește de osânda cea veșnică. 

Deci roagă pe Domnul să ne dăruiască dra- 
goste nefățarnică și neclintită de Patria Cerească 
înaintea vrăjmașilor văzuţi și nevăzuţi ai Sfintei 
Sale Biserici, ca să ne acopere mila lui Dumne- 
zeu în nesfârșiții veci ai vecilor. Amin. 


Rugăciune către Cuviosul Moise Arapul 
pentru vindecarea de patima băuturii 


Mare este puterea pocăinţei ! Nemăsurată este 
puterea lui Dumnezeu ! Tu, Cuvioase Moise, din- 
tâi ai fost tâlbar, însă apoi te-ai îngrozit de pă- 
catele tale, ai dobândit frângere de inimă pentru 
ele și întru pocăință ai intrat în cinul monabi- 
cesc, și astfel, întru mare plângere pentru fără- 
delegile tale de mai înainte și întru ostenicioasele 
nevoințe ale postirii și rugăciunii ai petrecut zilele 
tale până la sfârşit, şi te-ai învrednicit prin barul 
lui Hristos de iertare și de darul facerii de minuni. 

O, Cuvioase, care de la păcate grele ai ajuns la 
fapte bune preaminunate ! Ajută și robilor lui 
Dumnezeu (numele) care sunt trași la pierzare, 
prin vătămarea sufleiului nemuritor şi a trupu- 
lui, care este biserică a Dubului Sfânt, de între- 
buințarea fără de măsură a băuturii, dar care se 
roagă ție. Pleacă spre dânşii privirea ta cea mi- 
“ostivă si nu îi trece cu vederea, ci ia aminte la 
dânșii, care la tine aleargă. 

Roagă, Sfinte Moise, pe Stăpânul Hristos, ca El, 
Cel Milostiv, să nu îi lebede pe dânșii, nebutincioșii 
și nefericiţii, pe care a pus stăpânire patima bău- 
turii, şi să nu se bucure diavolul de pierzarea lor, 
fiindcă toți, ca zidiri ale lui Dumnezeu, am fost 
răscumpăraţi prin Preacuratul Sânge al Fiului 
Lui. Auzi deci, Cuvioase Moise, rugăciunea lor și a 
noastră. Gonește de la dânșii pe diavolul, dăru- 
iește-le putere să-și biruie patima, adu-i pe calea 
binelui, slobozeșie-i din robia beţiei, izbăvește-i 
din pierzarea băutului fără măsură, ca înnoin- 
du-se întru trezvie dubounicească şi întru minte 
luminată să îndrăgească toată înfrânarea și buna 
credință și veșnic să proslăvească pe. Dumnezeu 
Cel Atotbun, Care pururea mântuiește zidirea Sa, 

Căruia se cuvine Slava, cinstea şi încbinăciunea 
în vecii vecilor. Amin. 


Rugăciune 
Doamne lisuse Hristoase, Fiul lui Dumnezeu, 
îngrădește-mă cu Sfinţii Tăi îngeri, cu rugăciuni- 


le Atotpreacuratei Stăpânei noastre de Dumne- 

zeu Născătoarea şi Pururea Fecioara Maria, cu 
puterea Cinstitei şi de viată Făcătoarei Cruci, a 
sfântului mai mare voievod al lui Dumnezeu, 
Mihail, şi a tuturor celorlalte Cerești şi netrupești 
puteri, ale sfântului proroc, Înainte-Mergător şi 
Botezător al Domnului, loan, ale sfântului apos- 
tol și evangbelist loan Cuvântătorul de Dumne- 
zeu, a sfințitului mucenic Ciprian și ale sfintei 
muceniţe lustina, a sfinţilor ierarbi Nicolae, ar- 
biepiscopul Mirelor Lichiei, făcătorul de minuni, 
Leon, episcopul Cataniei, Nichita al Novgorodu- 
lui, Ioasaf al Belgorodului, Mitrofan al Voroneju- 
lui, a cuvioșilor Zosima și Savatie de la Solovăj, 
Serafim din Sarov, făcătorul de minuni, a sfin- 
telor mucenice Elpis, Pistis și Agapi și maicii lor 
Sofia, a sfântului mucenic Trifon, a sfintilor şi 
drepţilor dumnezeiești părinți Ioachim și Ana și 
a tuturor sfinţilor Tăi: ajută-mi mie, nevrednicu- 
lui robului Tău (numele), izbăvește-mă de toate 
bântuirile vrăjmașului, de tot răul, vrăjitoria, 
farmecul și de oamenii cei vicleni, ca să nu-mi 
poată pricinui vreun rău. Doamne, cu lumina 
strălucirii Tale păzește-mă dimineața, și la amia- 
zăzi, și seara, şi când merg spre somn, și cu pu- 
terea barului Tău abate și depărtează toată rea- 
ua păgânătate, care din insuflarea diavolului se 
lucrează. Întoarce iarăși întru cele mai dedesubt 
tot răul care se unelteşte şi se lucrează, că a Ta 
este împărăţia, şi puterea, şi slava, a Tatălui şi a 
Fiului şi a Sfântului Dub. Amin. 

A zis din nou: „mamă“ 


Exemplu de ajutor haric al Sfântului Ioan Rusul 
(din cartea „Noi minuni ale Sfântului Ioan 
Rusul“, alcătuită de protoiereul Ioan Vernezos, 
Grecia, 1997) 


În iuñie 1976, într-un sătuc de munte din 
apropierea orașului Arta (Grecia) au venit trei din 
cei patru adolescenţi care învățau la gimnaziul 
din oraș. Lipsea doar Athanasios, fiul Dimitrei P. 
Singurul copil al mamei sale, acesta își pierduse 
de timpuriu tatăl în urma unei boli de ficat. Cu 
toată sărăcia sa, mama a vrut ca fiul ei să înveţe 
carte. L-a trimis la Arta. Acolo el a absolvit gim- 
naziul, pe urmă și liceul. Aflând că fiul ei n-a 
venit în sat, mama a dat fuga la colegul lui, Gh. 
Ghiuzelis, să afle ce s-a întâmplat. Gheorghios i-a 
povestit tot adevărul. Din luna martie, Athanasios 
încetase practic să mai înveţe, nimerind într-un 
anturaj de proastă calitate; renunţase la cameră și 
dispăruse nu se știe unde. «Pricepe, tușă Dimitra, 
cu el se întâmplă ceva necurat. 

Mama s-a înspăimântat. Nici nu putea să plân- 
gă de atâta amărăciune. Pentru ce strânsese cu- 
reaua în toate privinţele, pentru ce răbdase atâtea 
lipsuri? În cele din urmă, s-a hotărât să plece la 
Arta. De la vecinii locuinţei pe care o închiriase 
pentru fiul ei a aflat toate amănuntele. Dar unde 
să meargă, unde să-și caute fiul? După întoarce- 
rea în sat, mama s-a rugat zi și noapte, cerând 
ajutorul lui Dumnezeu. 

Și iată că după patru zile fiul i s-a întors acasă 
-= neîngrijit la înfăţişare, cu privirea înrăită. Nu l-a 
mai recunoscut. În ce se prefăcuse?! În loc de 
«bună ziua» a auzit atât: «Hei, știu că ai bani. Dă-i 
încoace, că mă grăbesc. Mama a încercat să spu- 


nă ceva, dar a primit o lovitură în spate. Luând: 


banii, fiul a dispărut. După ce cheltuia ceea ce 


lua, venea din nou. Își bătea mama, lua banii și 


dispărea. Opt ani a continuat această dramă. Ma- 
ma s-a transformat într-un schelet ambulant. Se 
întreba: «Oare va pleca fiul ei până la urmă din 
banda de narcomani sau va fi aruncat în în- 
chisoare? Dar dacă va muri ?» i 

În deznădejdea sa, nefericita a primit de la o 
vecină următorul sfat: «Mergi la moaștele Sfân- 
tului Ioan din insula Evvia (Eubeea). Este făcător 
de minuni. Roagă-l: el o să audă durerea ta, O să 
te ajute în întristarea ta». 

A mers. S-a făcut slujbă înaintea moaștelor, 
după care biata femeie a strigat: «Dă-mi înapoi 
fiul, Sfinte Ioane! Găsește-l, luminează-i mintea ! 
Să-mi spună, ca înainte, mamâ». 

În ziua următoare am săvârșit Liturghia, pome- 
nind numele fiului ei rătăcit, și mama a plecat. În 
sat a găsit casa descuiată: fiul o aștepta. 

Primele cuvinte pe care i le-a spus acesta au 
fost: «Mamă, m-am întors, tu ai vrut asta. Îmi pare 
rău pentru ce-am făcut. Acum o să trăiesc în 
această casă — casa tatălui meu. Doar ieri am în- 
jeles că m-am purtat ca un criminal față de tine 
şi faţă de mine însumi». 

Mama n-a fost în stare să-și țină lacrimile. 
Doar seara a putut să zică: «Bine ai venit, copilul 
meu. Mâine dimineață merg să-i mulțumesc celui 
care te-a găsit și te-a adus acasă». 

După două zile am văzut-o din nou în biseri-: 
că pe femeie. Am crezut că nici n-a ajuns acasă 
— dar nu, ajunsese și își aflase fiul, care i-a zis din 
nou «mamă»“. 


În ajutorul medicului și 
psihologului ortodox 


Program de recuperare duhovnicească 
şi medico-psihologică 
a celor suferinzi de narcomanie 


Acest program este religios-moral și a fost 
conceput pentru cei de confesiune ortodoxă sau 
care năzuiesc să cunoască Adevărul sfintei Orto- 
doxii și să-și învingă boala păcătoasă cu ajutorul 
lui Dumnezeu. 


Scopurile şi sarcinile programului 


Acordarea de asistenţă duhovnicească și medi- 
co-psihologică celor suferinzi de boala narcoma- 
niei. Bazele programului sunt duhovnicia Orto- 
doxă, precum și raportarea la consumul de dro- 
guri ca la un păcat greu, în condiţiile unei atitu- 
dini evlavioase, care vede în sufletul suferindului 
chipul lui Dumnezeu. 

Scopul fundamental al. terapiei narcodepen- 
denţei nu este numai eliminarea dependenţei de 


narcotice, ci şi conlucrarea la renașterea morală,. 


duhovnicească a suferindului. 


Sarcini fundamentale | i 


1. Eliminarea: dependenţei fizice de narcotice. 

2. Rezolvarea problemei dependenţei psihice 
de narcotice pe calea rezolvării prealabile a 
celor de profunzime, ce ţin de personali- 
tate, de concepţia despre lume și de pro- 
blemele morale. 

3. Profilaxia narcomaniei. 


Programul este orientat spre: 
- izbăvirea de boala narcomaniei; 
- renașterea morală a personalităţii; 
. - reintegrarea în familie, în societate. 


Conţinutul programului 


Majoritatea autorilor (atât savanţi narcologi, 
cât și medici. practicieni) disting trei etape con- 
secutive în tratamentul narcomaniei, și anume: 

a) etapa dezintoxicării și a fortificării generale; 

b) etapa acţiunii orientate asupra personalității; 

c) etapa terapiei de susţinere. 


Prima etapă a tratamentului — etapa terapiei 
de dezintoxicare și de fortifiere generală — 


include prescrierea de substanţe medicamentoa- 

se în doze terapeutice, cum ar fi: tranchilizante, 
neuroleptice,. preparate detoxifiante, vitamine, 
medicaţie simptomatică (analgetice ş.a.). Dacă 
este cazul, se poate efectua piroterapie, hemo- 
sorbție. În fazele ulterioare se prescrie fizioter- 
apie. Acţiunea medicamentoasă este însoțită de 
psihoterapie raţională (explicativă). Etapa terapi- 
ei medicamentoase trebuie să fie realizată în con- 
diţii spitalicești (mai rar în ambulatoriu) de spe- 
cialiști psihiatri-narcologi. 

Etapa acțiunii orientate asupra personali- 
tății narcomanului este alcătuită din: psihotera- 
pia tulburărilor de graniţă: anxietatea, depresia, 
irascibilitatea, tensiunea interioară, insomnia ș.a.; 
însoțirea psihoterapeutică a remisiunii; psihotera- 
pia de familie; analiza circumstanțelor care pot 
provoca recăderea și căutarea în comun a căilor 
de învingere a acesteia; scoaterea la lumină a tră- 
săturilor pozitive ale personalităţii celui ce suferă 
de narcomanie şi sprijinirea pe ele în cursul proce- 
sului recuperator, diagnosticarea psihologică şi 
elaborarea unui complex de recomandări potrivite 
cu tipul psihologic de personalitate al suferindului. 

Una dintre cele mai importante sarcini ale psi- 
hoterapiei ortodoxe este ajutarea omului (paci- 
entului) să conștientizeze mecanismele psiholo- 
gice pătimașe ale bolii ori situaţiei conflictuale; 
formarea la cei ce suferă de narcomanie a unei 
atitudini care privește narcomania ca pe o boală ce 
ține de păcat; examinarea problemelor privitoare 
la sensul vieții, la conceptele de „păcat“ și „pati- 
mă“, convorbiri despre virtuțile creștineşti; pregăti- . 


198 


CÂND SUFLETUL ESTE BOLNAV 


rea duhovnicesc-psihologică pentru Taina Spove- 
daniei; conlucrarea la îmbisericirea bolnavului. 


Îndrumarea pastorală 


convorbiri pastorale și predici; 

studierea în grup a Sfintei Scripturi; 
participarea la viaţa bisericească şi la Taine- 
le Bisericii; 

viaţa liturgică, slujbe, pelerinaje; 
recuperarea duhovnicească şi îmbisericirea 
în condiţii mănăstirești (bolnavul să facă as- 
cultare două-trei luni într-o mănăstire). 


Etapa terapiei de susținere şi a asistenţei 
duhovnicesc-psihologice se realizează sub forma 
pastoraţiei sufletești, a observării medicale şi psi- 
hologice dinamice. 


Activitatea profilactică 


conferinţe în diverse medii: școlar, studen- 
tesc, militar etc.; 

publicarea de articole, broșuri, cărți care 
elucidează problema narcomaniei şi a esen- 
tei ei duhovniceşti; 

apariţii cu același scop la radio și ë ëá tele- 
viziune; 

pregătirea de materiale audio şi video în sco- 
pul difuzării lor în masele largi ale populației. 

PĂCATUL FUMATULUI 


LE 


Sfinţii Părinți, despre fumat 


„Omul a pervertit plăcerile simţurilor. Pentru 
miros și gust a descoperit și trage în piept aproa- 
pe tot timpul un fum acru şi puturos, «tămâindu-l» 
astfel mereu pe diavol, cu acest fum strică aerul 
din locuinţa sa şi din afara ei, și mai întâi de toate 
se îmbibă cu această putoare el însuși: fumul în- 
ghiţit mereu acţionează nu doar asupra sănătății 
fizice, ci și asupra subțirimii simţirii inimii, împăr- 
tășindu-i caracterul trupesc, grosolănia, împătimi- 
rea simţurilor“. 3 
Sfântul Ioan din Kronstadt 


„Tutunul slăbănogeşte sufletul, înmulțește şi 
întărește patimile, întunecă rațiunea și distruge 
sănătatea, pricinuind o moarte înceată. Mânia și 
întristarea sunt urmările îmbolnăvirii sufletului 
prin fumat“. 


Cuviosul Ambrozie de la Optina 

În anul 1905, Sfântul Siluan Athonitul a petre- 
cut câteva luni în Rusia, mergând deseori pe la 
mănăstiri. Odată, călătorind în tren, s-a așezat 
lângă un negustor, care cu un gest prietenesc și-a 
deschis în faţa lui portțigaretul de argint, îmbiin- 
du-l cu o ţigară. 

Părintele Siluan a mulțumit penti propunere, 
însă a refuzat să ia ţigara. Negustorul a zis: „Pă- 
rinte, nu cumva refuzaţi deoarece credeţi că e 
păcat ? Dar fumatul ajută adeseori în viaţa activă; 
e bine să mai înlături încordarea muncii și să te 
odihnești câteva clipe. Când fumezi, este mai 
uşor să porţi o discuţie de afaceri sau prieteneas- 
că. Și, în general, după felul cum merg lucrurile 
în viaţă...“ În continuare, încercând să-l convingă 
pe părintele Siluan să ia o ţigară, a vorbit cu însu- 
fleţire în apărarea fumatului. 

Atunci părintele Siluan i-a zis: „Domnule, îna- 
inte de a vă aprinde ţigara, rugaţi-vă puţin: spu- 
neţi doar Tatăl nostru“. Negustorul a răspuns: 
„Păi, nu prea merge să te rogi înainte de fumat“. 
Părintele Siluan a încheiat: „Deci, orice lucru îna- 
inte de care nu merge rugăciunea netulburată, 
mai bine să nu-l facem“. 


î 


Din istoria răspândirii acestui păcat 


„„„Când în ziua de 12 octombrie a anului 1492 
Columb a coborât pe țărmul insulei San Salvador, 
el și însoțitorii săi au rămas uimiţi de o priveliște 
nemaivăzută: locuitorii cu piele roşie ai insulei 

scoteau fum pe gură şi pe nas!... De fapt, indi- 
enii țineau o sărbătoare religioasă, la care fumau 
o anume iarbă (frunza ei uscată și răsucită — rudă 
a țigării de astăzi — se numea la ei „tabaco“, de 
unde și actuala denumire) până ce își pierdeau 
cu totul judecata; în starea aceasta intrau în co- 
municare cu demonii și după aceea povesteau că 
le vorbeşte „Marele Spirit“. 

După ce marinarii noștri au ajuns în patrie, cei 
ce șopteau în urechile indienilor le-au şoptit și 
lor să facă cunoștință publicului european cu 
noua „plăcere“. 

Şi iată că în toată Europa și chiar în Asia a în- 
ceput, cu „binevoitoarea asistenţă“ și tainica insu- 
flare a dracilor, o adevărată febră a fumatului. Ni- 
mic din măsurile luate de cârmuire şi de cler 
pentru curmarea acestui rău n-a putut să ajute! 


Episcopul Varnava (Beliaev): 
despre daunele aduse de fumat sănătăţii 


Despre nocivitatea fumatului s-a vorbit și s-a 
scris mult. Ca medic, voi aminti doar că tutunul 
conţine în jurul a treizeci de substanțe vătămă- 
toare pentru sănătate. Cea mai periculoasă dintre 
acestea este considerată alcaloidul numit nicoti- 
nă. În rândul fumătorilor sunt deosebit de răs- 
pândite afecțiunile bronhopulmonare. Cea mai 
cumplită urmare a fumatului este, de altfel, can- 
cerul de plămâni. Fumul de tutun conţine sub- 

stanţe cancerigene, cum ar fi benzopirenul și de- 
rivaţii săi. = 

Fumători sunt mulţi. Printre ei găsim reprezen- 
tate toate categoriile de vârstă, de la copii până 


la bătrâni. Fumează băieţi şi fete, fumează femei, 


fumează chiar şi unele gravide... 

Potrivit unui studiu, în Moscova vârsta. începe- 
rii fumatului a coborât până la 10 ani la băieţi și 
12 ani la fete. Dureroasă realitate... 

Trebuie spus că asupra organismului copilului 
fumatul are o acţiune deosebit de nocivă. Pe lân- 
gă toate celelalte, la adolescentul fumător se for- 
mează un complex de devieri neuropsihice. Sunt 
afectate atenţia, memoria, somnul, dispoziția su- 
feră salturi bruște. 

La fumători se dezvoltă sindromul nicotinic. 
Este vorba de aceeași dependenţă ca la alcool și 
la narcotice, doar că mai puţin dăunătoare pen- 
tru sănătate. Deși, la drept vorbind, riscul can- 
cerului pulmonar nu prea justifică anumite păreri 
conform cărora această patimă este inofensivă. 

Trebuie amintit și faptul că, potrivit noii clasi- 
ficări a bolilor, intrate în vigoare în anul 1999, de- 
pendenţa de tutun a fost recunoscută oficial ca 
boală. Iar noi adăugăm — care ţine de păcat, fiind- 
că fumatul este un fel de satisfacere a poftelor, un 
fel de a dobândi plăcere bolnăvicioasă. Bine a zis 
cine a zis că a fuma înseamnă a tămâia pe draci. 

“a Cum se poate scăpa de fumat 


Este neapărată nevoie ca omul să vrea din răs- 
puteri să scape de acest nărav păcătos, ce duce 
la pierzare. Trebuie să se pocăiască de acest pă- 
cat şi să se spovedească cu frângere de inimă. 

Cereți și se va da vouă, căutați și veţi afla, 
bateți și se va deschide vouă, că tot cel ce cere 
primește (Mt. 7, 7), ne spune Domnul. 


„Dar pentru a cere cu atâta tărie și sinceritate 
izbăvirea de necazul sufletesc, de năravurile și 
împătimirile pierzătoare, este neapărată nevoie 
să le vedem în noi, să cugetăm și să ne dăm sea- 
ma de toată vătămarea pe care o aduc și de toată 
greutatea păcatului de a urma lor. Numai atunci 
vor fi sincere dorinţa şi rugăciunea; în plus, pro- 
pria silinţă este o condiţie indispensabilă a primi- 
rii ajutorului de la Dumnezeu. 

Domnul ajută doar pe cei ce caută din răspu- 
teri ajutorul Lui și nu se lasă de bunăvoie pradă 
patimilor. Rea este nădăjduirea în sine, nechib- 
zuită și nefolositoare; dar și a nădăjdui că Dum- 
nezeu te va ajuta dacă rămâi de bunăvoie în pă- 
cat și cedezi cu bună știință deprinderilor păcă- 
toase este un lucru jignitor pentru Domnul.“ 

(din cartea „Păcatul fumatului“) 


„Alexei Stepanovici Maiorov, locuitor al Sankt- 
Petersburgului, se împătimise foarte tare de fu- 
mat, și simţea că acesta îi vatămă sănătatea. Când 
sfaturile prietenilor lui petersburghezi au rămas 

lipsite de rezultat, s-a adresat în scris Bătrânului 
Ambrozie de la Optina, cerându-i sfatul în vede- 


rea renunțării la această patimă. Ca răspuns la ce- 


rere, Bătrânul i-a trimis lui Maiorov o scrisoare, 
datată 12 octombrie 1888, în care îi spunea urmă-. 
toarele: «Scrieți că nu puteţi să vă lăsaţi de fumat. 
Ceea ce este cu neputinţă la om, este cu putinţă. 
cu ajutorul lui Dumnezeu; trebuie doar să luați 
hotărârea neclintită de a vă lăsa, dându-vă seama 
de vătămarea pe care fumatul o aduce sufletului 
și trupului, întrucât slăbănogeşte sufletul, înmul- 
țește și întărește patimile, întunecă raţiunea şi 
distruge sănătatea, pricinuind o moarte înceată. 
Mânia și întristarea sunt urmările îmbolnăvirii su- 
fletului prin fumat. 

Vă sfătuiesc ca împotriva acestei patimi să folo- 
siți o doctorie duhovnicească: spovediţi-vă amă- 
nunțit toate păcatele pe care le-aţi săvârșit în toa- 
tă viața dumneavoastră, începând de la șapte ani, 
şi împărtășiţi-vă cu Sfintele Taine, și citiți zilnic, 
stând în picioare, câte un capitol sau mai multe 
din Evanghelie; iar când va năvăli mâhnirea, citiţi 
din nou, până ce va trece; iarăși va năvăli — ia- 
răşi citiți din Evanghelie. Sau, în loc de asta, fa- 
ceţi când sunteţi singur câte 33 de metanii mari, 
întru pomenirea vieţii pământești a Mântuitorului 
şi a Sfintei Treimi». 

Primind scrisoarea, Alexei Stepanovici a ci- 
tit-o, după care a vrut să fumeze o ţigară (după 
cum arăta chiar el într-o însemnare scrisă cu pro- 
pria mână) —, dar a simţit deodată o durere de 
cap puternică, precum și silă faţă de fumul de tu- 

tun, așa că noaptea aceea n-a mai fumat. În ziua 
următoare și-a aprins țigară de patru ori — mași- 
nal; din obișnuinţă —, dar nu putea să înghită fu- 
mul din pricina puternicei dureri de cap. Și astfel 
s-a lăsat de fumat cu ușurință — asta în timp ce 
doi ani încercase să se lase de fumat fără s-o 
poată face şi cu toate că, deși se îmbolnăvise, fu- 
ma câte 75 de ţigări pe zi. «lată că, tocmai când 
începusem să simt că sunt bolnav și să îmi recu- 
nosc neputința de a dezrădăcina această patimă, 
m-am adresat», scrie Maiorov, «la sfatul unor oa- 
meni buni, Bătrânului Ambrozie, cu pocăință sin- 
ceră, cerându-i să se roage pentru mine. După 
aceea, când am mers la el ca să îi mulțumesc mai 
bine, s-a atins cu toiagul de capul meu, și de 
atunci nu mai simt nici o durere în cap».“ 
(Din colecţia de scrisori a Bătrânului 
Ambrozie. Serghiev Posad, 1908) 


Troparul 
Cuviosului Ambrozie de la Optina, glas 5 


Ca la un izvor de tămăduiri alergăm la tine, 
Ambrozie, părintele nostru, că tu în calea mân- 
tuirii fără de rătâcire călăuzești, cu ale tale 
rugăciuni de nevoi și de necazuri ne păzesti, în 
bolile trupești și sufletești ne mângâi, iar mai vâr- 
tos la smerenie, răbdare şi dragoste ne înveți. 
Roagă pe lubitorul de oameni Hristos şi pe Apă- 
rătoarea cea osârdnică să se mântuiască suflete- 
le noastre. 

Condac, glas 2 - i i 


Legămâniul Mai-marelui păstorilor plinind, i 
harul stãreției ai moștenit, frângându-ți inima i 
pentru toți cei ce cu credință alergau la tine. 
Pentru aceasta, și noi, copiii tăi, cu dragoste stri- 
găm tie: Părinte sfinte Ambrozie, roagă pe Hris- 
tos Dumnezeu să se mântuiască sufletele noastre. 


d 


Ca recomandări psihologice, pot fi utile urmă- 
toarele: . 

1. Obiceiurile noastre nocive sunt legate în 
mare măsură de nervozitate, de anxietate, 
de suprasolicitarea psihoemoțională. Nu ui- 
taţi acest lucru. 

2. Străduiți-vă să fumaţi cât mai puţine ţigări, 
să ţineţi socoteala zilnică a tuturor țigărilor 
fumate, ca în fiecare zi să încercaţi să fu- 
maţi mai puţin decât în ziua precedentă. 

3. Stabiliţi care au fost cele mai „importante“ 
țigări ale zilei, analizați motivele psihologi- 
ce și situaţionale pentru care le-aţi fumat. 
Încercaţi să opuneţi stressurilor ceva mai i 
puţin nociv. i 

4. În fiecare dimineaţă sräduițivă să amânaţi i 
cât mai mult momentul fumării primei țigări. | 

5. Dacă vi s-a făcut poftă de fumat, nu scoateţi 

imediat ţigara din pachet, n-o atingeţi timp i 
| 

| 

| 

Li 

i 


de câteva minute. În acest: răstimp, ocu- 
paţi-vă mâinile, faceţi câteva exerciţii fizice, 
respiraţi mai adânc. 


pasa n 

6. Nu fumaţi pe stomacul gol. 
7. Din timp în timp faceţi întreruperi („Nu fu- 
mez până luni“, „Nu fumez până la sfârşitul 
lunii“). 
8. Dacă v-aţi lăsat de fumat cu totul, amin- 
tiți-vă că o vreme (două-trei săptămâni) 
poate apărea un disconfort de tipul sindro- 
mului de abstinenţă, întrucât organismul a 
fost lipsit de o substanţă care a penetrat în 
profunzimea proceselor metabolice. 
Trecerea peste „sindromul de abstinențţă“ din 
primele zile sau săptămâni de la încetarea fuma- 
tului este ușurată de tranchilizante uşoare, cum 
ar fi extractul de valeriană, ceaiurile sedative ș.a. 

Se poate recomanda clătirea gurii cu soluţie de 
bicarbonat de sodiu (o linguriţă de ceai la o jumă- 
tate de cană de apă), cu soluţie diluată de perman- 
ganat de potasiu sau cu ceai de mușeţel. În prime- 
le șapte-zece zile de la abandonarea fumatului, clă- 
tirea trebuie făcută la fiecare trei-patru ore. 


În biografia cunoscutului scriitor ortodox S. A. 
Nilus există o relatare despre vindecarea soției 
lui de o boală gravă și despre altă minune legată 
de acest fapt — izbăvirea lui de obiceiul păcătos, 
pe care îl avea de mulţi ani, al fumatului. 

„---7 iulie 1909. În noaptea asta am avut un ac- 
ces serios de tuse sufocantă. Așa-mi trebuie ! To- 
tul mi se trage de la fumat, de care nu pot să mă 
las. Fumez din clasa a treia de gimnaziu și acum 
sunt atât de îmbibat cu nicotină, încât aceasta 
mi-a intrat, probabil, în sânge. Este nevoie de o 

minune ca să mă smulgă din ghearele acestui 


viciu, fiindcă voința proprie nu ajunge. Am încer- 
cat să mă las de fumat, n-am fumat câte două 
zile, dar rezultatul a fost că m-a apucat o aseme- 
nea tristețe și înrăire, încât acest nou păcat a de- 
venit mai rău decât cel dintâi. Părintele Varsa- 
nufie” mi-a interzis chiar să mai fac asemenea 
tentative, limitându-mi porţia zilnică de fumat la 
cincisprezece țigări. Înainte vreme fumam fără să 
tin socoteala... 

Acest text face parte din primul volum al cărții 
„Pe malul râului lui Dumnezeu“, p. 230. Acum 
urmează rânduri de manuscris: „-O să vină și cea- 


sul, a zis părintele Varsanufie, «să terminați cu. 


fumatul». Și părintele Iosif? mi-a spus cu privire 
tot la fumat, de care nu mă puteam lăsa nicicum: 
«Nădăjduieşte, nu dispera; la vremea potrivită va 
da Dumnezeu și te vei lăsa». Și, după cuvântul 
celor doi Bătrâni, această minune s-a săvârșit 
asupra mea. Iată cum s-a întâmplat. 

Trăiam cu soţia mea dată de Dumnezeu ca un 
singur trup, în deplinul înțeles al cuvântului 
Scripturii. Mare este această milă a lui Dumne- 
zeu, dăruită nouă de Sus după adânca și neclin- 
tita noastră credinţă în taina cununiei, de care la 
vremea ei ne-am apropiat amândoi cu frică și cu 
cutremur. Şi iată că în iunie 1910 soția mea s-a 
îmbolnăvit de o boală ciudată, pe care nici fel- 
cerul de la Optina, nici doctorul pe care l-am 
chemat n-au putut să o definească: dimineaţa era 
practic sănătoasă, iar seara — până la 40 de grade 


* Sfântul Varsanufie de la Optina (n. tr). să 
» Sfântul Iosif de la Optina (n. tr.). 

temperatură. Și aşa o săptămână, două, trei la 
rând! Văd cum se topește sub ochii mei bucuria 
mea ca o lumânărică de ceară, văd cum de-abia 
mai pâlpâie și-i gata-gata să se stingă. Și de mare, 
nemăsurat de mare mâhnire și necaz s-a umplut 
atunci inima mea săracă, și am căzut la pământ 
înaintea icoanei Maicii Domnului Odighitria 
Smolenskaia din colțul cabinetului meu, și am 
plâns înaintea Ei cu groază și cu întristare, și i-am 
grăit: «Măicuţă, Împărăteasa mea, Preabinecuvân- 
tată Născătoare de Dumnezeu ! Cred că Tu mi-ai 
dat soție ca un înger, Tu să mi-o şi păzești, iar eu 
Îţi dau în schimb făgăduinţa să nu mai fumez 
"vreodată. Făgăduința o dau, dar ştiu că nu pot 
s-o împlinesc cu puterile mele, iar să n-o împli- 
nesc este păcat mare: Tu Însăţi ajută-mă ! Asta a 
fost pe la zece seara. După ce m-am rugat și 
m-am liniștit puţin, m-am apropiat de patul so- 
tiei. Dormea; respiraţia îi era lină, regulată. M-am 
atins de fruntea ei: fruntea îi era umedă, însă nu 
fierbinte. Dormea adânc porumbiţa mea gingașă. 
Slavă lui Dumnezeu, slavă Preacuratei ! Diminea- 
ţa — temperatura era de 36,5 grade, seara — de 
36,4, iar după o zi s-a ridicat ca și cum n-ar fi fost 
de curând bolnavă. Şi eu am uitat că fumam, ca 
şi cum n-aș fi fumat vreodată — deși fumasem 
treizeci și trei de ani în cap și întregul meu orga- 
nism era atât de îmbibat cu blestematul de tutun, 
că nu puteam trăi fără el nici măcar un minut. 
Oare aceasta nu este cu adevărat o minune a 
Odighitriei ? Amin“. 

NU FIŢI PĂRTAȘI LA 
LUCRĂRILE ÎNTUNERICULUI 


Tu, Doamne, acoperă-mă de oameni gâlcevi- 
tori, de draci și de patimile trupești şi de toate lu- 
crurile necuvioase. 

(Din rugăciunile Sfântului loan Gură de Aur) 


Anii de ateism și de prigoană împotriva Ortodo- 
xiei nu au trecut fără să lase urme. Aproape două 
generaţii au crescut fără să știe de Dumnezeu și de 
Sfânta Lui Biserică. Astăzi trăim vremuri foarte 
grele. Spre marea noastră durere, vidul duhov- 
nicesc al unei părți (deloc mici) dintre contempo- 
ranii noștri se umple cu învățături mincinoase, cu 
erezii, cu secte de tot felul, cu practici oculte. 

Cu ajutorul acestor surogate unii se străduiesc 
să dobândească mântuirea, alții vor vindecare de 
boli, alții sunt victime ale amăgirii, ale manipulării 
psihologice sau ale propriei ignoranţe religioase. - 

Oamenii care nu au credința cea adevărată 
sunt pândiţi de superstiții, de tot felul de pseudo- 
valori (magie, ocultism ș.a.m.d.). Se găsesc şi „în- 
drumători spirituali“ gata să „vindece“ cu câteva 
pase sufletele și trupurile celor în suferință. Re- 
clamele și anunţurile din presă ale acestora vor- 
besc despre „efecte“ stupefiante. De exemplu: 

„În numai două şedinţe vindec hipertensiunea, 
astmul, cancerul, diabetul...“ și în continuare sunt 
enumerate zeci de boli obligate să dispară după 
ce nu ştiu care bioenergetician sau mag dă de câ- 
teva ori din mâini. 

Pentru aceste personalități „extraordinare“ nu 
există diferenţe între ameliorarea neînsemnată și 
de scurtă vreme, care apare în virtutea unor anu- 
mite legi psihofiziologice, însănătoșire și înșelare 
duhovnicească. Oamenii sunt atrași într-un „joc“ 
sui generis, în care n-au nici o șansă de câștig. 

În cartea sa intitulată „Despre bine și rău“, 
scriitorul ortodox N. D. Guriev își pune sieși şi ne 
pune tuturor întrebări dificile: „Nu cumva aceștia 
sunt cei veniți «în numele lor», în care vor crede 
şi deja cred cei care pier? Nu cumva deosebirea 
dintre ei și Antihrist este doar aceea că Antihrist 
va încerca să-i înșele și pe cei aleşi, în vreme ce 
aceştia îi înșeală pe «cei de rând-?“ Grele între- 
bări. Răspunsuri la ele ne va da Domnul. 

Nu pot să nu vorbesc despre victimele secte- 
lor totalitare, în care oamenii își pierd sufletul. 
Numele „conducătorilor“ acestor secte sunt cu- 
noscute. Unii dintre ei se află sub urmărire pe- 
nală (liderii „Frăției albe“, ai sectei Aum Senrike); 
alții fondează în adâncul taigalei comunități izo- 
late și mutilează oamenii, aducându-i la epuizare 
sau nebunie (secta lui Vissarion). Sunt și unii 
care se ascund sub masca aparentei culturi și 
educaţii. Rezultatele activităţii sus-pomeniţilor 
sectanţi și a celorlalți de același fel sunt pentru 
majoritatea discipolilor lor aceleași: degradare 

duhovnicească, tulburări psihice, pagube mate- 
riale și subminarea sănătăţii. Din păcate, nu este 
deloc simplu de smuls din această beznă uri su- 
flet rătăcit. Câteodată, totul se sfârșește într-un 
mod cât se poate de tragic. 

În calitate de creştin şi de medic, declar fără 
ezitare că oamenii atrași în secte sau deveniți vic- 
time ale acţiunilor oculte suferă deseori crize psi- 
hologice, cunosc o stare de disconfort psihic foar- 
te accentuat, iar uneori se şi îmbolnăvesc psihic. 
Iar faptul că multora dintre ei (mai ales celor bo- 
tezaţi întru Ortodoxie) încep să li se întâmple lu- 
cruri necurate, aceasta poate fi pedeapsă sau învă- 
ţătură de minte de la Dumnezeu pentru apostazie. 

În cartea sa intitulată „Numărul fiarei“, preotul 
și profesorul neuropatolog p. Anatolii (Berestov) 
descrie amănunțit sindroamele așa-numitei „boli 
oculte“, în rândul cărora găsim: sindromul fobic, 
sindromul psihotic (de tipul sindromului pseudo- 
halucinator Kandinski-Clerambaud), sindroame 
psihosomatice, precum și tulburări imunologice, 
care fac ca organismul victimei influențelor oculte 
să fie vulnerabil față de multe boli (răceli dese, 
otite, pneumonii ș.a.). Deosebit de pronunţată este 
tendința spre apariţia și dezvoltarea maladiilor on- 
cologice. Ocultismul: e însoțit adeseori și de dro- 
guri, și de desfrâu, și de alte păcate foarte grele. 

Dacă cel afectat avea tulburări psihice, „trata- 
mentele“ ocultiste i le accentuează net. Şi câte ne- 
cazuri nu le aduc celor apropiați rătăciţii ! Se des- 
tramă familii, se duce pe apa sâmbetei averea ago- 

nisită cu multă trudă: iată roadele reale ale ocul- 
tismului și sectelor. Voi da doar câteva exemple. 

La consult s-a prezentat I., 32 de ani, militar. 
Soţia lui, care fusese botezată întru Ortodoxie, a 
trecut în secta „martorilor lui Iehova“. Tot timpul 
liber și-l dăruiește sectei. Evită comunicarea cu 
apropiații care nu îi împărtăşesc credința. Îl apos- 
trofează mereu pe 1, se enervează din orice. În 
ultimul timp s-a închis în sine, nu vorbeşte zile 
întregi cu cei din familie, tensionând atmosfera. 
Nu o dată a încercat să-și convingă soțul să trea- 
că la secta ei. Toate încercările lui de a-i dovedi 
nocivitatea „martorilor lui Iehova“ s-au izbit din 
partea ei de o rezistență îndârjită. Încearcă să-i 
„predice“ și copilului. 

Z., 19 ani. Suferea de o boală psihică, dar, fiind 
în remisie de multă vreme, bine adaptat social. 
Timp de două săptămâni a fost reținut prin în- 
şelăciune de un grup de oameni care „mărturiseau 
o religie orientală“. Acei oameni l-au obligat să-şi 
scoată crucea, să se roage și să mediteze în felul 
lor. Rezultatul? Decompensarea acută a stării psi- 
hice. Lui Z. i-a fost recomandată spitalizarea. 

M., 25 de ani, botezată. A fost în secta „Frăția 
albă“. Potrivit propriilor ei cuvinte, se purta ca o 
îndrăcită. Era agresivă, încăpăţânată, se enerva din 
orice. Și-a donat sectei toată averea. Mama ei a ce- 
rut ajutorul unei mănăstiri de femei, cerând să se 
roage acolo pentru fiica cea rătăcită. M. povestește 
Că, în timp ce călătorea spre Moscova la o aduna- 
re a sectei (pe atunci era deja unul dintre liderii 
regionali ai „Frăției albe“), a avut sentimentul că, 

i-a căzut un văl de pe ochi, și totul i s-a luminat 
în cap. S-a întors imediat acasă și a încetat activita- 
tea sectară. Este convinsă că s-a izbăvit cu rugă- 
ciunile maicii stareţe și ale surorilor mănăstirii. 

K., femeie de vârstă mijlocie care, din fericire, 
a făcut pocăință pentru activitățile ei oculte, po- 
vestea că de-a lungul anilor a studiat intens feno- 
menele oculte, extinzând preocupările sale și 
asupra membrilor familiei. A trecut prin „iniţierea 
de Shambala“ (înaltă magie), a absolvit cursuri 
de bioenergoterapie, a chemat spirite, a văzut 
OZN-uri, s-a tratat cu apă „energizată“, a ghicit la 
zoroastrieni și încă multe altele. Rezultatul: la 
soţul și la fiul ei se manifestă grave tulburări psi- 
hice. Poate că aceștia erau oricum predispuși la 
apariţia acestor tulburări, dar, după afirmaţiile lui 
K., legătura dintre ocultism și necazurile lor fami- 
liale a fost evidentă. 

Din scrisoarea lui V., 30 de ani: „...Apartenenţa 
la secta scientologică s-a reflectat extrem de nega- 
tiv asupra relaţiilor mele cu cei din jur, și în primul 
rând cu cei apropiați. Gândirea mea a început să 
dobândească o formă «corectă», ca la o mașină de 
calcul, să se americanizeze... Existența mea se 
transformase într-un autentic haos și coșmar. Cel 
mai dificil pentru mine a fost să văd că boala mea 
e molipsitoare. Tuturor celor care aveau de-a face 
cu mine le creștea tensiunea, începeau să le apară 
fenomene negative și tot felul de tulburări...“ 

T., 49 de ani, povestea următoarele: cu mai 
bine de 15 ani în urmă, un cunoscut i-a zis soțu- 
lui ei că este „deocheat“ și că trebuie să solicite 

ajutorul unui bioenergoterapeut, ceea ce el a și fä- 
cut. După anumite manipulaţii și șoapte, bioener- 
goterapeuta (era femeie) a spus că „deochiul“ a 
fost îndepărtat, apoi a dat niște „doctorii“ şi a spus 
să stropească cu ele prin toată casa. Femeia po- 
vestea că în vremea ce a urmat soțul ei era dezori- 
entat, nu se mai implica: în problemele familiale, 
tot timpul simţea nevoia să meargă iarăși la „trata- 
ment“. După scurt timp a mers iarăși la bioener- 
goterapeută. După spusele lui T., s-a întors schim- 
bat cu totul: privirea îi era absentă, iar comporta- 
mentul aducea mai mult cu al unui robot decât cu 
al unui om... N-a trecut mult și a dispărut, şi nu 
s-a mai știut nimic despre el vreme de câţiva ani 
(înainte era un bun familist și tată iubitor). După 
îndelungi căutări, soția l-a găsit. Lucra ca... asistent 
al aceleiași bioenergoterapeute. Potrivit afirmaţi- 
ilor lui T., se schimbase cu desăvârșire din punct 
de vedere psihic și era ca un robot comandat de 
la distanță. Din momentul „tratamentului“ și-a 
părăsit familia, munca, a rupt legăturile cu părinții. 

Tatăl unui tânăr bolnav psihic a venit să ceară 
ajutor și sfat. Fiul lui a nimerit la un bioenergote- 
rapeut, își cheltuiește toți banii pe întâlnirile cu 
el, neglijează tratamentul indispensabil, a devenit 
pe de-a-ntregul dependent de bioenergoterape- 
ut. Starea sănătăţii lui se înrăutățește. O femeie de 
50 de ani, botezată întru Ortodoxie, a trecut la o 
sectă. Fiul ei, care până atunci era un tânăr ascultă- 
tor, liniștit, devine brusc narcoman. 

Au avut loc teleședințele lui Kașpirovski, lui 
Ciumak și ale altor „vindecători“. Câţi oameni 

n-au suferit?! Câte suflete n-au fost atrase în acest 
„joc“ cumplit, în care nu există șanse de câștig ? 

Bioenergoterapeuţii şi alți „vindecători“ ocul- 
tiști folosesc în practica lor stări speciale de con- 
ştiinţă. Mai mult decât atât: ei consideră că stările 
acestea sunt o condiție indispensabilă a succesu- 
lui terapiei. Studiind activitatea cerebrală la oa- 
meni aflați în stare de meditație”? (hipnoză, auto- 
hipnoză), părintele Anatolie (Berestov) şi acade- 
micianul neurofiziolog S. V. Krapivin au ajuns la 
concluzia următoare: „Se presupune că starea de 
meditaţie are o influență benefică asupra orga- 
nismului uman, întrucât este însoțită de scăderea 
ritmului respirator și cardiac, -a nivelului de lactat 
din plasma sanguină, de miorelaxare. Se conside- 
ră, de asemenea, că starea aceasta neobișnuită 
este cea mai bună odihnă. Totuși, la un examen 
amănunţit al electroencefalogramelor se vede clar 
că nu este vorba de nici o odihnă, ci de o stare cu 
totul aparte şi stranie a creierului: o mobilizare pe- 
riculoasă a tuturor resurselor cerebrale, a tuturor 
puterilor fiziologice ale creierului“. 

Așadar, prin starea aceasta aparte de conștiință, 
când „porţile“ sufletului sunt deschise, hipnotiza- 
torul sau ocultistul devine un „canal“ al puterilor 
întunecate, slujind Satanei. Iată de ce Biserica Or- 
todoxă definește hipnoza ca pe o „slujire conști- 
entă a răului“, o numește fenomen „distructiv 
pentru om“, subliniind faptul că în hipnoză sunt 
folosite puterile întunecate ale lumii duhovniceşti 
(Jurnal Moskovskoi Patriarhii, 12, 1989). - 


'2 Vezi nota 3. 

Acest capitol este constituit din răspunsuri la 
întrebările care se aud cel mai des la consultaţie 
și care pot prezenta un interes larg. 


Întrebare: În familia noastră este un bol- 
nav psihic. Cum este mai bine să ne purtăm 
cu el? | 

Trebuie să vă purtaţi creștinește, cu dragoste. 
Omul bolnav psihic are nevoie de o deosebită 
răbdare și grijă. Pe cât este posibil, acasă trebuie 
creat un climat psihologic de cruțare. Nu trebuie 
să vă panicaţi, să creaţi tensiune ori să dramati- 
zaţi excesiv situaţia, fiindcă dispoziţia și anxieta- 
tea celor din casă se transmit și bolnavului. 

Pentru omul bolnav sufleteşte trebuie neapărat 
să vă rugaţi cu râvnă, întrucât puterile lui sufle- 
teşti și voinţa lui sunt și aşa dezorganizate din 
cauza bolii. Este bine ca familia să se afle sub în- 
drumarea duhovnicească a unui preot familiarizat 
cu bolnavul și cu caracterul patologiei acestuia. 

Dacă este bolnav copilul, părinţii trebuie să-și 
aducă aminte că felul în care se simte acesta şi 
starea lui psihică vor depinde în mare măsură de 
cucernicia lor. 

De asemenea, trebuie neapărat urmărit ca bol- 
navul să respecte recomandările psihiatrului. Mo- 
dificările de comportament sau agravarea stării 
psihice trebuie comunicate medicului curant. 

Amintiţi-vă că, slujind cu dragoste celui bol- 
nav, nu numai că îi vom ușura necazurile și su- 
ferințele, ci ne vom învrednici şi noi înşine de 
milă de la Domnul. Fericiți cei milostivi, că aceia 
vor fi miluiți (Mt. 5, 7). 


Întrebare: Ne putem trata la un medic psi- 
hiatru necredincios sau neortodox ? 

Bineînţeles că este mai bine să vă trataţi la un 
medic ortodox. Dar dacă această posibilitate nu 
există (din păcate, ortodocșii sunt în mod clar o 
minoritate în rândul medicilor), puteţi apela la un 
specialist care nu este ortodox. Totuși, este nece- 
sar să se aibă în vedere faptul că asistenţa pe 
care o acordă trebuie să fie de natură strict pro- 
fesională, bazată pe achiziţiile contemporane ale 
științei şi practicii medicale. Această asistenţă se 
concretizează în efectuarea obligatorie a investi- 
gaţiilor, în prescrierea de medicamente, evalua- 
rea capacităţii de muncă a bolnavului, eliberarea 
de adeverinţe oficiale etc. Voi menţiona şi faptul 
că intruziunea psihiatrului, cu scopul de a „face 
ordine“, în sfera convingerilor religioase ale bol- 
navului este inadmisibilă și, de altfel, interzisă 
prin lege. Dacă medicul este botezat, va fi foarte 
bine dacă vă veţi ruga pentru el, dacă îl veţi po- 
meni la slujbe. Nădăjduind în arta medicală, bol- 
navul şi rudele lui trebuie să nădăjduiască mai 

întâi în ajutorul Doctorului Ceresc, în mila și în 
iubirea Lui de oameni. În orice caz, nu vă reco- 
mand să cereţi ajutorul unui psihoterapeut neor- 
todox, întrucât la baza activităţii unui astfel de 
specialist se află tratamentul prin cuvânt, sprijinul 
sufletesc, mângâierea omului necăjit — în acest 
caz nefiind tratat atât trupul, cât sufletul. Un me- 
dic ateu (sau ocultist, cum sunt mulţi acum) va 
aduce mai multă vătămare, iar folos nu veţi avea 
de pe urma lui. 


Întrebare: Cu ce tipuri de medicamente 
sunt tratate bolile psihice ? 

Maladiile psihice sunt tratate cu diferite tipuri 
de preparate medicamentoase (neuroleptice, 
tranchilizante, antidepresive etc.), care trebuie 
luate doar la prescripția medicului. În farma- 
cii, ele se eliberează doar cu reţetă. 


Întrebare: Este permis pentru un ortodox 
să ia medicamente psihotrope? 

Preparatele psihotrope (care acţionează asu- 
pra psihicului) pot fi utilizate în tratamentul unor 
tulburări neuropsihice diverse doar la prescripția 
medicului. Părerea potrivit căreia credincioșilor 
nu le este îngăduit să folosească aceste medica- 
mente este greșită. Scopul administrării lor este 
normalizarea tulburărilor de somn, stabilizarea 
dispoziţiei sufletești, a proceselor de excitație și 
de inhibiţie din scoarța cerebrală, îndepărtarea 
simptomelor legate de anxietate ş.a.m.d. `- : 

Simptomele maladive descrise pot fi observate 
la om în diverse circumstanţe, atât izolate, cât și 
în combinaţie cu manifestări somatice. Un trata- 
ment selectat în mod profesional nu va aduce 
vătămare sănătăţii, ci, dimpotrivă, va îmbunătăţi 
felul în care se simte bolnavul. 

În cazul stărilor nevrotice, când simptomele 
bolii depind direct de cauze şi circumstanţe psi- 
hologice, medicamentele joacă un rol adjuvant, 
slăbind tensiunea lăuntrică şi diminuând intensi- 
tatea neplăcerilor bolnavului. Ele sunt prescrise 
de obicei pentru perioade limitate de timp. Con- 
diţia principală a însănătoșirii este căutarea solu- 
ţionării optime a conflictului, iar în papu duhov- 
nicesc — smerenia și pocăința. 

Când este vorba de o patologie psihică mai gra- 
vă, medicamentele sunt de regulă indispensabile — 
dar și în acest caz este nevoie de rugăciune. .:* 


Întrebare: Bolile psihice sunt curabile ? 

- Așa-numitele stări „de graniţă“, precum şi o 
serie de manifestări psihotice acute se tratează cu 
mai mult succes decât psihozele cu evoluţie croni- 
că (schizofrenia, psihoza maniaco-depresivă etc.). 
În aceste din urmă cazuri, scopul tratamentului. 
este obținerea unei remisiuni (absența manifestă- 
rilor clinice evidente) cât mai îndelungate şi adap- 
tarea maximă a bolnavului la viața de zi cu zi. 

Vreau să mai subliniez și următorul fapt: con- 
ceptul de „incurabil“ caracterizează mai degrabă 
durata bolii, el nu este întotdeauna relevant în ce 
privește gravitatea şi gradul ei de periculozitate. Pe 

acest pământ nu există oameni absolut normali. 
Cu toții suntem mai mult sau mai puţin bolnavi și 
toată viața purtăm greutăţi, necazuri, pierderi, ne- 
putinţe trupești. Aceasta este partea noastră aici. 
Prin multe necazuri se cade nouă a intra întru 
Împărăția Cerurilor (Fapte 14, 22). Cine va răbda 
până la sfârșit, acela se va mântui (Mt. 10, 22). 


Întrebare: Am auzit că în instituţiile de în- 
vățământ este introdus actualmente obiectul 
„valeologie“, care nu se dă în lături de la utili- 
zarea psihotehnicilor oculte. Este adevărat? . 

Da, așa este. Valeologii utilizează în mod activ 
hipnoza, influențarea subliminală (a subconştien- 
tului omenesc), diverse metode de sugestie. Toa- 
te aceste psihotehnologii sunt pierzătoare pentru 
suflet. Sub masca acestei „ştiinţe“ se ascunde un 
pericol enorm. . - 


Întrebare: Am auzit că păcatele se pot 
transforma în boli concrete. N-aţi putea să 
vorbiti mai explicit despre acest lucru ? 

Sfinţii Părinţi spun: cu ce păcătuiește omul, de 
aceea și pătimește. Ştim cum se „plătește“ pentru 
păcatul curviei: boli venerice, SIDA, infertilitate, 
afecţiuni ginecologice, prostatită, impotenţă. Ob- 
servaţiile arată că la cei lacomi de averi şi la cei 
invidioși se dezvoltă deseori boli neuropsihice. 
Pentru lăcomia de dulciuri suferim de boli ale 
dinţilor şi ale intestinelor, de diverse forme de 
alergie. Îîmbuibarea pântecelui duce la îngrășare, 
la boli de stomac și de pancreas. Trândăvirii îi ur- 

mează depresia. Trufia poate deveni esenţa du- 
hovnicească a schizofreniei. Mânia accelerează 
apariţia bolilor sistemului cardiovascular. Lista 
poate continua. Bineînţeles, aceste scheme tre- 
buie luate cu precauţie și aplicate doar la o pane 
din cazuri. Din voia Domnului, bolile pot fi date 
omului spre punerea la încercare a credinţei şi 
chiar ca temei de viitoare răsplătire a celor ce se 
bucură de greutăţile bolilor, pe care le rabdă 
pentru Dumnezeu și pentru viața veșnică. 

Uneori, Mântuitorul ne învaţă minte prin sufe- 
rinţe. În urma bolii, omul poate fi mişcat către 
pocăință și către îndreptarea vieţii sale. După cu- 
vântul Apostolului Petru, cel ce piuma cu tru- 
pul încetează a mai păcătui. 


edari Eram alcoolic, dar acum, cu aju- 
torul lui Dumnezeu, nu mai beau. Pot să mai 
beau din când în când câte puţin vin ? 

Mă bucur sincer pentru dumneavoastră. Slavă 
lui Dumnezeu ! Răspunsul la întrebare este urmă- 
torul: nu merită să beţi, nici măcar puțin. Înfrâ- 
narea de la alcool trebuie să fie de lungă durată, 
uneori pe viaţă. De ce? Pentru că riscul întoarce- 
rii la trecut este mare. Dacă pentru omul sănătos 
(care nu este şi nici nu a fost vreodată dependent 
de alcool) un păhărel de vin este cu totul inofen- 
siv, pentru dumneavoastră lucrurile stau altfel. 

Voi da un exemplu. Să presupunem că cineva 
a făcut alergie la un anumit aliment. Încercările 
de a mânca alimentul cu pricina pot duce chiar 
la moarte. Și dumneavoastră suferiţi, ca să zic 

așa, de o alergie — numai că este vorba de o aler- 
gie duhovnicească. Dacă veţi bea din nou, vă. pu- 
teţi vătăma foarte rău, și pentru cel viclean va fi 
mai simplu să vă prindă în cursă iarăși. 


Întrebare: Faceţi adeseori trimitere la lu- 
crările profesorului D. E. Melehov. Puteţi da 
amănunte despre dânsul? i 

Savant psihiatru de mare autoritate, fiu de pre- 
ot din eparhia Riazanului, doctor în științe medi- 
cale, profesorul Dmitri Evghenievici Melehov 
(1899-1979) este unul dintre fondatorii psihiatriei 
sociale contemporane, adică al acelui domeniu al 
psihiatriei care elaborează principiile reîntoarce- 
rii în viața socială a celor afectaţi de maladii psi- 
hice, savant de renume, autor a mai mult de 170 
de lucrări științifice referitoare la diverse proble- 
me ale psihiatriei clinice și sociale, ale recuperă- 
rii bolnavilor și organizării asistenţei psihiatrice, 
ale istoriei psihiatriei și problemelor de metodo- 
logie psihiatrică generală. 

Pedagog talentat și clinician de mare fineţe, 
Dmitri Evghenievici s-a bucurat de o imensă au- 
toritate în faţa colegilor săi, în fața a mii de sufe- 
rinzi și a apropiaților acestora. 

Profesorul D. E. Melehov a rămas în memoria 
celor care l-au cunoscut ca un medic minunat, 
care nu refuza niciodată să ajute pe cineva. Cei 
externați din spital se străduiau să-l întâlnească 
doar ca să audă o vorbă bună de la el. O mare 
însemnătate o avea aici nu numai înțelegerea 
exactă a manifestărilor morbide, ci și profundul 

respect arătat fiecărui om, oricât de schimonosit 
ar fi fost chipul sub care se înfățișa înaintea lui, 
pentru că în fiecare om vedea chipul lui Dumne- 
zeu. Ştia să vadă și să-i arate bolnavului părțile 
sănătoase ale personalităţii lui, pe care trebuie să 
se sprijine în lupta cu boala sufletească. În dis- 
cuţiile cu prietenii, Dmitri Evghenievici dădea de 
multe ori exemple în care omul, în pofida bolii 
psihice, datorită unui mod duhovniceşte corect de 
viață, își păstra personalitatea, frumuseţea aceste- 
ia, rămânând capabil de muncă. El cunoştea de 
asemenea cazuri când înșelarea duhovnicească a 
dus, dacă suferindul s-a încăpățânat să rămână în 
ea, la tulburări și la degradare psihică. 

lubea oamenii și o arăta prin fapte; întâlnirile 
și discuţiile cu el erau un prilej de bucurie întot- 
deauna. El vedea în creştinism plinătatea aducă- 
toare de bucurie a vieţii în Hristos. Rugăciunile 
lui îndrăgite erau rugăciunile de mulţumire. Pe 
data de 13 mai 1979, în vârstă de 80 de ani, a 
adormit în Domnul. Sfârșitul lui a fost creştinesc. 
Până în ultimele clipe ale vieţii sale și-a păstrat 
limpezimea intelectuală şi viziunea luminoasă 
asupra vieţii. - i 

Întrebare: Spuneti-mă, vă rog, este util tra- 
tamentul bolilor psihice prin post negru ? 

Eu aş recomanda să vă ţineţi de. posturile pe 
care le-a rânduit Biserica Ortodoxă, nu să recur- 
geţi la post negru. Păzind postul bisericesc (care 
este legat nu atât de restricţiile fizice, ci atinge în 
primul rând sufletul), bolnavul primește negreșit 

de la Domnul întărirea harică a puterilor sufle- 
teşti și trupeşti. 

Am spus deja că deviza „sănătate de dragul să- 
nătăţii“ este incorectă duhovniceşte. În atare caz, 
ne facem idol din propriul trup. Domnul ne-a 
poruncit să nu ne facem idoli. 

Iar postul negru are multe neajunsuri. Pe de o 
parte, el poate ajuta la dispariția anumitor sin- 
droame psihopatologice, dar pe de altă parte pot 
suferi organele interne și imunitatea. În plus, 
după tratamentul prin post negru bolnavul își re- 
cuperează de obicei în scurt timp greutatea dina- 
inte (chiar cu adaos), mănâncă mai mult — şi totul 
se întoarce la punctul de plecare. Deosebit de pe- 
riculos este acest tratament pentru bătrâni, pentru 
persoanele grav bolnave, pentru cei cu tulburări 
de metabolism, pentru copii și adolescenți. 


Întrebare: Fiul meu poate să se uite zile în- 
tregi la televizor și zice că așa se odihnește. 
Poate aceasta să-i dăuneze ? 

Îi dăunează, și încă cum ! În mai multe privin- 
te. În primul rând, să ne gândim la conţinutul 
programelor de televiziune. Emisiunile TV sunt 
pline de titluri monstruoase, legate de violenţă, 
desfrâu, ocultism. Trăgând în sine această otravă, 
sufletul nu poate rămâne sănătos. 

În continuare: la oamenii care petrec mult 
timp în faţa televizorului se dezvoltă starea de 
hipnonarcomanie, a cărei principală caracteristică 
este o creștere morbidă a receptivității la sugestie. 

Ca urmare, slăbește voinţa, scade capacitatea de 
analiză a situaţiilor de viaţă, suferă memoria. 

Pe lângă acestea, șederea prelungită cauzează 
stagnarea sângelui în organele pelviene, duce la 
disfuncţii intestinale. Nici iradierea de la cinescop 
nu rămâne fără urmări. Ea produce, mai ales la 
copii, diverse tulburări nevrozoide, care se mani- 
festă prin irascibilitate, prin somn neliniștit. Cel 
afectat se simte rău, slăbit. Vremea trece fără pu- 
tință de întoarcere, şi ea este atât de prețioasă... 

Aşadar, „odihna“ de care vorbește fiul dum- 
neavoastră este doar o iluzie. Încercaţi să-l lămu- 
riţi, să-i schimbaţi această părere. 


Întrebare: Este admisibil să cerem ajutorul 
unui medic sexopatolog ? Vreau să aflu părerea 
unui medic ortodox în această problemă. 

Totul se hotărăște de la caz la caz. Există boli 
în care ajutorul unui asemenea specialist își poa- 
te avea rostul. Totuși, ţin să vă atrag atenţia asu- 
pra următoarelor circumstanţe. Foarte des, pro- 
blemele de sănătate cu caracter intim se dezvoltă 
în urma neînfrânării, a abuzului de relaţii conju- 
gale sau.a supraestimării valorii lor. Pe deasupra, 
această sferă a relaţiilor interumane este cea mai 
vulnerabilă la conflicte, jigniri, neînţelegeri de tot 
felul. Uneori suprasolicitarea, stressul pot să-și 
pună amprenta în mod negativ. Ca atare, odihna, 
liniștea sufletească, aerul curat vor aduce un fo- 
los evident. Și amintiţi-vă: dragostea și fidelitatea 
reciprocă, rânduiala creştină a vieţii de familie, 

păzirea posturilor bisericești sunt chezășia bună- 
stării familiei, a sănătăţii sufletești și trupești. 


EE R Se observă la femei devani psi- 
hice după avorturi ? 

Avortul este ucidere a pruncului în pântecele 
mamei. Ce credeți, poate un om în care s-a päs- 
trat măcar o urmă de conștiință să nu cunoască 
remuşcări ? 

Ca medic, am deseori prilejul să constat tulbu- 
rări psihice apărute la femei în urma avorturilor. 
Iată acuzele tipice ale acestui tip de paciente: 
sentiment de pustietate lăuntrică, tristețe, coșma- 
ruri (adeseori femeia vede chinurile copilului 


- ucis în pântece), conflicte şi neorânduieli famili- 


ale. Îmi amintesc o pacientă la care, în urma 
avortului, se formase un complex fobic persis- 
tent, care a durat mai mult de zece ani. 

În calitate de creștin ortodox și de medic, nu 
cred că este posibil să se înceapă tratamentul 
acestor tulburări psihice fără să i se fi arătat femeii 
în cauză că a săvârșit un păcat greu, a cărui con- 
secinţă nemijlocită este boala sufletească. Aceasta 
nu este altceva decât chin al conștiinței: ca atare, 
principalul tratament trebuie să fie POCĂINȚA. 

Doar pocăința și hotărârea de a nu mai săvârși 
niciodată acest păcat greu poate să atragă harul 
lui Dumnezeu şi să vindece rana din suflet. 


APENDICE i DR 
H 
Un Båtrân duhovnicesc era adeseori bolnav. 
S-a întâmplat ca timp de un an să nu fie bolnav 
deloc. Bătrânul s-a întristat foarte şi a plâns, 
zicând: „M-a părăsit Domnul meu și nu m-a 
cercetat“. 
LU 
Nu există pe acest pământ vreun om lipsit de 
suferințe și de necazuri. Păcatul strămoşesc a 
schimbat starea înaltă pe care Domnul a dăruit-o 
la început oamenilor. Pierzând Edenul, omul a 
dobândit... stricăciunea și moartea. Dar mila lui 
Dumnezeu nu ne părăsește pe noi, păcătoșii și 
nevrednicii. Suferințele și necazurile, și greutăţile 
ne sunt spre învăţătură de minte și spre a ne face 
vrednici să primim darurile lui Dumnezeu. Răb- 
dându-le fără cârtire, ne curățim de păcate, creș- 
tem duhovnicește și ne pregătim pentru veșnicie. 
Smerenia și răbdarea, nădăjduirea în Domnul și 
în voia Lui cea bună — iată esența adevăratei vi- 
ziuni creștine. 


Dacă bolnavul se va purta în acest duh, asta îl. 


va întări duhovnicește, i se va socoti întru nevo- 
ință. În atare caz, în fața necazurilor și a bolilor 
omul va birui răul cu binele, va arăta că duhul 
său stăpâneşte cu âdevărat peste trup. Mântui- 

torul nostru ne-a dat exemplul celei mai mari 
răbdări, iubiri și blândeţi, suferind pătimirile de 
pe cruce și rugându-se pentru răstignitorii Săi. 
Vremea bolii este o vreme a cunoașterii de si- 
ne, vreme a cugetării duhovniceşti, vreme a po- 
căinței. Să ne amintim deci că totul este de la 
Dumnezeu: și boala, şi sănătatea. Iar tot ce este 
de la Dumnezeu este spre binele nostru. Ca ata- 
re, să nu ne descurajăm. Domnul Cel Milostiv nu 
va trimite nici unuia dintre noi ispite peste măsu- 
ră, căci, după spusele Apostolului, credincios 
este Dumnezeu, Care nu vă va lăsa să fiţi ispitiți 
mai mult decât puteţi, ci împreună cu ispita va 
Jace și sfârșitul, ca s-o puteți suferi (1 Cor. 10, 13). 
Să păstrăm în inimi și gândul că prin multe neca- 
zuri se cade nouă a intra întru Împărăția Ceru- 
rilor (Fapte 14, 22). 
Dimpotrivă, cârtirea, protestul, înrăirea faţă de 
toți și de toate strică pacea lăuntrică, sporesc 
suferinţa și, principalul, micșorează sau nimicesc 
rodul duhovnicesc pentru care Dumnezeu a îngă- 
duit să vină boala. Rodul e mântuirea noastră. 
Uneori, necredința, nepăsarea duhovnicească față 
de propriul suflet și altele asemenea ne împiedică 
să conştientizăm și să înțelegem lucrul acesta. 
Anii de ateism n-au rămas lipsiți de urmări. 
Aproape două generaţii au crescut fără să ştie de 
Dumnezeu şi de sfânta Lui Biserică. În activitatea 
mea practică de medic am avut de-a face adese- 
ori cu situaţii când omul bolnav sau necăjit nu 
înțelege sensul duhovnicesc al suferinței (îi am în 
vedere pe cei botezați ortodox), este foarte îm- 

povărat de felul în care se simte, e plin de descu- 
rajare și întristare. Uneori se întâmplă și mai rău: 
apar deznădejdea, dorinţa de a muri... 

Există şi altă problemă, care nu-l poate lăsa 
nepăsător pe nici un medic ortodox. Lipsa du- 
hovniciei, care a domnit în ultimii șaptezeci şi 
ceva de ani în societate, a afectat, fireşte, și medi- 
cina, cu toate consecinţele ce decurg de aici. 
Când te gândești la spitalele de dinainte de revo- 
luţia. bolșevică... Icoane, candele aprinse, surori 
de caritate, preot care spovedea, împărtășea, fă- 
cea masluri. Toate acestea au fost... Este îmbu- 
curător faptul că acum, din mila lui Dumnezeu, 
această tradiţie renaște puțin câte puţin. Deocam- 
dată nu peste tot, dar se rezidesc și se sfințesc 
biserici de spital, în clinici se fac slujbe. În ochii 
bolnavilor apar scântei de credinţă și de nădejde. 
În suflete se sălășluiesc bucuria și mângâierea. 
Vrem să credem că Domnul ne va da timp și pu- 
teri ca să ne pocăim și să ne îndreptăm. 


e moto mem 


Laa 


SFINŢII PĂRINŢI, 
DESPRE BOLI ȘI BOLNAVI 


„Trupul e slujitorul sufletului, iar sufletul este ` 
împăratul: drept aceea, adeseori se întâmplă, 
prin milostivirea lui Dumnezeu, şi ca trupul să fie 
ros de boli; ca urmare, patimile slăbesc, iar omul 
își vine întru sine; de altfel, însăși boala trupească 
se naște câteodată din patimi. 

Alungă păcatul, și boli nu vor mai fi, căci ele 
se întâmplă în noi de pe urma păcatului, cum 
zice Sfântul Vasile cel Mare. De unde este boa- 
la? De unde sunt vătămările trupești? Domnul a 
zidit trupul, nu boala; sufletul, nu păcatul». Care 
este lucrul cel mai folositor şi mai trebuincios? 
Unirea cu Dumnezeu și împărtășirea cu El prin 
mijlocirea dragostei. Pierzând această dragoste, 
cădem de la El; căzând, ne supunem multelor și 
feluritelor boli. 

Cine îndură boala cu răbdare şi cu recunoștin- 
tā, aceluia i se socotește întru nevoinţă sau chiar 
mai mult. 

Un Bătrân suferind de hidropică le spunea fra- 
ţilor care veneau la el cu dorinţa de a-l doftorici: 
«Părinților, rugaţi-vă să. nu fie supus unei boli ca 
aceasta omul meu cel lăuntric; iar cât privește 
pătimirea trupească, eu rog pe Dumnezeu să nu 

mă sloboadă dintr-o dată de ea — căci pe cât se 
strică omul nostru cel dinafară, pe atât cel din- 
lăuntru se înnoiește» (2 Cor. 4, 16)“. 


Din poveţele scrise 
ale Cuviosului Serafim din Sarov 


„În vremea bolii simţim că viața omenească 
este asemenea unei flori care se ofilește aproape 
îndată ce își desface petalele şi unui nor care se 
risipește fără să lase urme; că zilele noastre pier 
ca umbra; că trupul nostru se usucă aidoma florii 
câmpului, că viaţa celui mai tare om este numai 
o adiere, că ea se scurtează cu fiece răsuflare şi 
că bătaia pulsului îl apropie, ca bătăile unui or- 
nic, de ceasul cel din urmă, care aproape întot- 
deauna bate tocmai în clipa când omul crede că 
până la ea mai e multă vreme. 

O, boală, doctorie amară, dar aducătoare de 
sănătate! Cum ferește sarea peștele sau carnea 
de putrezire, aşa și orice boală păzeşte duhul 
nostru de putreziciunea și de stricăciunea păca- 
tului, neîngăduind patimilor — viermilor sufletești 
— să se zămislească în noi. se 

Prin nerăbdare nu scăpăm de suferința pe care 
ne-a rânduit-o Pronia lui Dumnezeu; dintr-însa nu 
urmează altceva, fără numai vătămare şi pierzare. 
Prin răbdare orice suferință se ușurează. Uită-te la 
cei aflați în boală de multă vreme sau care șed 
mult timp în temniță: așa s-au obișnuit cu nenoro- 
cirea lor prin răbdare, că parcă n-ar simţi-o. CĂ 

necazul răbdare lucrează (Rom. 5, 3). Dimpo- 
trivă, prin-nerăbdare durerea se înmulțește...“ 


Sfântul Tibon de Zadonsk 


„lemerea pentru trup este atât de puternică în 
oameni, că din pricina ei nu rareori ajung neîn- 
stare a săvârși vreun lucru vrednic de slavă și cin- 
ste. Dar când asupra temerii pentru trup vine 
temerea pentru suflet, temerea trupească se face 
neputincioasă în fața temerii pentru suflet, ca 
ceara de puterea focului care arde tot. 

Şi când te afli întru boală, zi: «Fericit cela ce s-a 
învredaicit a fi pus de Domnul la încercare întru 
cele pentru care moștenim viața veșnică». Căci 
Dumnezeu trimite bolile spre sănătatea sufletului“. 


. Sfântul Isaac Sirul 


„Rogu-te, fiule, rabdă și dă mulțumită pentru 
strâmtorările care ţi se întâmplă în boală, după 
cuvântul celui care a zis: Tot ce se va întâmpla 
ție, primește (Sir. 2, 4), ca planul Proniei să se îm- 
plinească asupra ta, fiul meu, aşa cum este plă- 
cut înaintea ei. Deci fii bărbat, întărește-te întru 
Domnul şi nădăjduieşte în purtarea Lui de grijă 
pentru tine. 

Dumnezeu să fie cu tine!“ 


Din scrisorile Avvei Dorothei 


234 


CÂND SUFLETUL ESTE BOLNAV 


„Boala este trimisă uneori spre curățirea de 
păcate, alteori pentru a smeri mândria“. 


Sfântul Ioan Scărarul 
[d ` ` - 


` 


„Totul e de la Dumnezeu: şi bolile, şi sănă- 
tatea, iar tot ce e de la Dumnezeu ni se dă spre 
a noastră mântuire. Deci primește și tu boala ta 
şi dă mulţumită Domnului că Se îngrijește de 
mântuirea ta. Cum anume slujește la mântuire 
ceea ce trimite Dumnezeu, poţi să nu cercetezi, 
căci poate nici nu vei afla. Dumnezeu trimite 
unele spre pedeapsă, ca pe o epitimie, altele 
spre învățătură de minte, ca omul să-și vină în 
fire, alele ca omul să scape de un necaz în care 
ar fi picat dacă ar fi fost sănătos, altele ca omul 
să dovedească răbdare și prin aceasta să merite 
mai mare plată, altele ca să îl curățească de toată 
patima, ca și din alte pricini... Iar tu, când îţi 
amintești de păcatele tale, zi: «Slavă Ţie, Doamne, 
că ai pus asupra mea epitimie spre pedepsire I 
Când îţi amintești că înainte nu-ți aduceai aminte 
întotdeauna de Dumnezeu, zi: «Slavă Ţie, Doam- 
ne, că mi-ai dat prilej și învăţătură să-mi amintesc 
mai des de Tine! Când îţi vine gândul că, dacă 
ai fi fost sănătoasă, ai fi făcut răutăţi, zi: «Slavă 
Ţie, Doamne, că nu îngădui să păcătuiesc !», și 
așa mai departe... Așadar, să fii cu inimă bună!... 

Pentru toate daţi mulțumită lui Dumnezeu; și 
pentru boală daţi mulțumită. Știu, mie îmi vine 
ușor să vorbesc așa, dar dumneavoastră poate că 
nu vă vine ușor să simțţiţi aşa. Oricum, vorbind 

despre răbdare eu mă rog ca Domnul să vă dea 
să răbdaţi cu inimă bună boala şi să trageţi din 
ea o învăţătură. Cine știe de ce v-a legat Dom- 
nul? Neîndoielnic e însă faptul că lucrul acesta 
s-a întâmplat în ajutorul vieţuirii pe care v-aţi 
ales-o şi în care vă străduiţi să rămâneţi măcar cât 
de cât. Din această latură, puteţi să nici nu mai 
iscodiţi rosturile bolii dumneavoastră. În clipele 
când suferința este mai grea, căutaţi bărbăţie spre 
răbdare cu inimă bună şi în amintirea pătimirilor 
cu care au pătimit toți sfinţii, mai ales mucenicii. 
Cât și cum au răbdat?! E greu și să ne închipuim. 
De altfel, tuturor prin multe necazuri se cade no- 
uă a intra întru Împărăţia Cerurilor (Fapte 14, 22). 

Şi ceea ce ne-a făgăduit Domnul se numește 
«cunună». De ce? Fiindcă acolo nu se poate intra 
fără pătimiri. Un singur drum duce într-acolo: 
crucea de voie sau fără voie”. 

Îngerul Păzitor să vă aducă mângâiere și inimă 
bună ! De faptul că zgomotul din cap nu vă lasă 
să vă adunaţi gândurile să nu vă plângeţi. Dum- 
nezeu judecă sufletul după ceea ce depinde de 
el, nu după cele asupra căruia n-are stăpânire. În 
inimă să păstraţi hotărârea de a nu vă depărta de 
Domnul, şi El va primi aceasta. 

Acum trebuie să lăsaţi rânduiala de postire de 
dinainte. O să recuperaţi pe urmă, dacă va plă- 
cea înaintea lui Dumnezeu să vă ridice din boală; 


» Este vorba de nevoinţele pe care omul le ia asupra sa 
din proprie iniţiativă, respectiv de încercările trimise de 
Dumnezeu. Precizăm aceasta pentru că și potrivnicii lui 
Dumnezeu suferă fără voia lor, dar asta nu le slujește spre 
mântuire (n. îr.). 

dar acum, cât sunteți bolnavă, puteţi mânca orice 
spre întremare, la sfatul medicului. 

Există boli asupra vindecării cărora Domnul 
pune opreliște când vede că boala e mai de tre- 
buinţă pentru mântuire ca sănătatea“. 

Din scrisorile 
Sfântului Ierarh Teofan Zăvorâtul 


„Boala este învăţătură de minte pentru noi de 
la Dumnezeu şi slujeşte spre sporirea noastră, 
dacă vom da mulțumită lui Dumnezeu. Oare n-a 
fost Iov prieten credincios al lui Dumnezeu ? Dar 
ce nu a răbdat, mulţumind lui Dumnezeu și sla- 
voslovindu-L ? Și răbdarea l-a dus în cele din ur- 
mă la negrăită slavă. Rabdă și tu puţin (în boală) 
şi vei vedea slava lui Dumnezeu (In. 11, 40). Iar 
cât priveşte faptul că nu poți posti (acum, când 
ești bolnav), nu te necăji. Dumnezeu nu cere de 
la nimeni osteneli peste putere. În plus, ce alta 
este postul decât smerire a trupului sănătos spre 
a-l face neputincios pentru patimi, după cuvân- 
tul Apostolului: Când sunt slab, atunci sunt tare 
(2 Cor. 12, 10). lar boala se socoate în loc de 
post, şi chiar mai mult decât acesta are preţ. Cine 
o îndură cu răbdare, dând mulțumită lui Dumne- 
zeu, acela va primi prin răbdare rodul mântuirii 
sale. În loc ca puterea trupului să slăbească prin 
postire, ea este de pe acum slăbită de boală. Așa- 
dar, dă mulțumită lui Dumnezeu că te-ai slobozit 
de osteneala postirii. Chiar dacă vei ajunge să 
mănânci de zece ori în zi, nu te întrista; nu vei fi 

osândit pentru că faci așa, dacă nu este spre a 
face pe plac poftelor. 

(Către un bolnav descurajat) îmbrățișează păti- 
mirile Mântuitorului nostru, ca şi cum dimpreună 
cu Dânsul ai răbda ocări, răni, defăimări, jignirea 
prin scuipare, porfira cea de batjocură, rușinea 
cununii de spini, oţetul amestecat cu fiere, dure- 
rea piroanelor, străpungerea cu lancea, revărsarea 
de apă și de sânge — și ia de aici bucurie pentru 
durerile tale. Domnul nu va lăsa să fie în deșert 
osteneala ta. El a îngăduit ca tu să suferi o mică 
boală ca să nu fii străin de sfinți când îi vei vedea 
în ceasul acela purtând roadele răbdării necazuri- 
lor și proslăviți, ci să fii părtaş al lor și al lui Iisus, 
având îndrăznire dinaintea Lui dimpreună cu sfinţii. 
Deci nu te întrista; Dumnezeu nu te-a uitat, ci se 
îngrijește de tine ca de un fiu al Său adevărat, nu 
ca de unul din curvie (Evr. 12, 8)“. 


Sfinţii Varsanufie şi loan 


„Totul e de la Dumnezeu — și cele bune, și ne- 
cazurile; dar unele necazuri sunt după bună voi- 
rea, altele — după iconomia, altele — după îngă- 
duinţa Lui. După bună voire sunt când ducem 
viaţă îmbunătățită: fiindcă este plăcut înaintea lui 
Dumnezeu ca cei ce viețuiesc întru fapta bună să 
se împodobească cu cununile răbdării. După ico- 
nomie sunt când, după ce cădem în păcate, sun- 
tem învăţaţi minte. lar după îngăduință sunt 
atunci când, nici învăţaţi minte, nu ne întoarcem. 
Și iarăşi: după iconomie ne pedepsește Dumne- 


Li 


238 


CÂND SUFLETUL ESTE BOLNAV 


zeu când păcătuim, ca să nu fim osândiţi împreu- 
nă cu lumea, după cuvântul apostolesc: Judecaţi 
fiind, de Domnul suntem certați, ca să nu fim 
osândiți împreună cu lumea (1 Cor. 11, 32). Cu 
înţelesul acesta nu va fi răutate în cetate pe care 
să n-o fi îngăduit Domnul (Amos 3, 6), ca, de 
exemplu: foamete, molime, boli, războaie — fiind- 
că acestea toate slujesc la curățirea de păcate. Și 
îngăduie Dumnezeu de îi părăseşte pe cei ce fie 
că nu vor să trăiască fără păcat, fie, primind învă- 
tare de minte, nu se întorc, ci stăruie în păcat. 
Atunci, Dumnezeu îi dă întru minte neiscusită, 
adică le îngăduie slobozenia de a săvârși cele ne- 
cuvioase (Rom. 1, 28)“. 3 


Sfântul Efrem Sirul 


„Când, de pildă, bolnavul rabdă cu inimă bu- 
nă boala sa, vrăjmaşul, ştiind că el se va întări 


astfel în virtutea răbdării, se apropie pe furiș ca 


să strice buna lui aşezare sufletească. În acest 
scop, începe să-i aducă în minte numeroase fap- 
te bune pe care ar fi putut să le săvârșească dacă 
s-ar fi aflat în altă stare, şi se stăruie să-l încredin- 
țeze că, dacă ar fi fost sănătos, ar fi slujit foarte 
bine lui Dumnezeu și ar fi adus foarte mult folos 
sieşi şi altora: ar fi mers la biserică, ar fi vorbit, ar 
fi citit şi ar fi scris spre zidirea aproapelui şi aşa 
mai departe. Dacă bagă de seamă că aceste gân- 
duri sunt primite, vrăjmașul le aduce și mai des 
în minte, le înmulțește şi le înfloreşte, le aduce la 
simţire, aţâţă pofte şi năzuinţe spre faptele 'ace- 
lea, arătându-i cât de bine i-ar fi mers cutare sau 

cutare lucruri și stârnindu-i părerea de rău că 
este legat de mâini și de picioare de către boală. 

Încetul cu încetul, venind adeseori în suflet 
atare gânduri şi mișcări, dorinţa trece în nemulţu- 
mire şi supărare. Răbdarea cu inimă bună de di- 
nainte este stricată într-acest chip, și boala nu mai 
apare ca doctorie de la Dumnezeu și ca prilej 
pentru a dovedi virtutea răbdării, ci ca ceva ne- 
potrivit pentru lucrarea mântuirii, iar dorința de a 
scăpa de ea devine cu neputinţă de înfrânat — pă- 
rându-i-se în continuare bolnavului că prin 
aceasta va căpăta lărgime pentru a face bine și a 
plăcea lui Dumnezeu în tot chipul. 

După ce l-a adus aici, vrăjmașul îi fură din 
minte şi din inimă acest scop bun al dorinţei de 
însănătoșire și, lăsându-i doar dorinţa sănătăţii ca 
atare, îl face să privească boala cu supărare, nu 
ca pe o piedică în calea către bine, ci ca. pe un 
lucru neplăcut în sine. Drept aceea, nerăbdarea, 
nefiind vindecată prin gânduri bune, capătă pu- 
tere şi trece în cârtire, lipsindu-l pe bolnav de tih- 
na de dinainte, care venea din răbdarea cu inimă 
bună. Iar vrăjmașul se bucură că a reușit să-i 
strice rânduiala lăuntrică. 

Întocmai la fel îl tulbură vrăjmașul pe săracul 
care îndură cu răbdare soarta sa, zugrăvindu-i cu 
ce fapte bune s-ar împodobi dacă ar avea bogăţie. 

De toate aceste ispite se izbăvește ușor cine 
are povăţuitor și sfătuitor încercat, urmând cu 
smerită supunere îndrumările lui. lar cine este 
lipsit din oarecare pricini de acest bun, acela să 
ia aminte la sine şi să se deprindă a deosebi fără 

greş binele de rău potrivit învăţăturii creștineşti, 
după care trebuie să se rânduiască viaţa fiecăruia 
dintre noi. Dacă împrejurările care ne împiedică, 
după părerea noastră, să întindem hotarele fa- 
cerii noastre de bine nu ţin de voia noastră, ci 
sunt trimise de Dumnezeu, primeşte-le cu supu- 
nere şi nu asculta de nici un fel de insuflări ce 
caută să te abată de la această supunere. Trimi- 
țţând asemenea împrejurări, Dumnezeu nu aş- 
teaptă de la tine decât să te ţii și să te porți așa 
cum cere şi cum te lasă aceste împrejurări. 

Dacă ești bolnav ori sărac, rabdă. Dumnezeu 
nu cere de la tine decât răbdare. Rabdă cu inimă 
bună: te vei afla necontenit în facerea. de bine. 
De câte ori va căuta spre tine Dumnezeu, va ve- 
dea că faci bine ori că rămâi în bine — dacă vei 
răbda cu inimă bună. În timp ce la omul sănătos 
faptele bune sunt când și când. Ca atare, de ce 
să dorești schimbarea stării tale, de vreme ce asta 
înseamnă o schimbare în mai rău?“ 


Sfântul Nicodim Aghioritul 


„Bolile și întâmplările neplăcute ne sunt trimi- 
se spre folosul nostru sufletesc şi, mai întâi de 
toate, spre smerirea noastră şi ca să ducem viață 
mai cu luare-aminte și mai cu dreaptă socotinţă. 


În a te trata la doctori și a lua medicamente nu 
e nici un păcat, fiindcă totul e de la Domnul 
Dumnezeu -— şi doctoriile, și medicii. Și păcat nu 
este în a folosi bolnavul medicamentele, ci în a-și 

pune toată nădejdea numai în medic şi în medi- 
camente, uitând că totul atârnă de Atotbunul și 
Atotputernicul Dumnezeu, Singurul Care dă viaţă 
cui vrea și omoară pe cine vrea“. 


Sfântul Ambrozie de la Optina 


„De la Atotbunul Dumnezeu vine doar binele, 
nu și răul. Și boala ta este un bine — iar tu câr- 
teşti, te împuţinezi cu sufletul, te trândăveşti; rab- 
dă, mulțumește; pentru plăcerile de voie din ti- 
nereţe vin bolile fără voie la bătrâneţe. 

Cel ce pătimește cu trupul încetează de la på- 
cat (1 Pt. 4, 1). Iată de ce este neapărată nevoie 
de suferinţe, de cruce pentru creștin: fără suferin- 
te, fără apăsare trupul nostru se prostește, se în- 
drăcește, păcătuiește, Îl mânie pe Dumnezeu, îşi 
face necazuri sieși și sufletului. O, trup nenoro- 
cit, multpătimaș, din pricina căruia vin toate ne- 
cazurile în omenire! O, inimă multpătimașă, 
spurcată ! Ceea ce iese din om, aceea spurcă pe 
om: că dinlăuntru, din inima oamenilor, ies 
gândurile cele rele, preacurviile, curviile, ucide- 
rile, furtișagurile, asupririle, vicleșugurile, înșelă- 
ciunile, înverșunările, ochiul viclean, bula, tru- 
fia, nebunia (Mc. 7, 20-23). lată unde este izvo- 
rul răului din om: în inimă!“ 


Sfântul Ioan din Kronstadt 


„Avva Pimen cel Mare a zis: -Deopotrivă sunt 
acestea trei: când cineva se linişteşte bine; când 

este cineva bolnav și dă mulțumită lui Dumne- 

zeu; când se află cineva întru ascultare nefățar- 
Nică. Aceștia trei de o lucrare sunt“. 

Din „Patericul“ Sfântului Ierarh 

Ignatie (Briancianinou) 


Despre suferințele pruncilor 


Despre aceasta l-a întrebat Cuviosul Grigorie 
pe Fericitul Nifon (episcopul Constantianei Ci- 
prului), zicând: 

„Iată, părinte, văd că paumese prunci în boli 
cumplite: ce păcat au făcut aceștia ? Cum să înțe- 
leg, de ce-i lovește Dumnezeu ?“ 

A răspuns Fericitul: 

„Când se înmulţesc păcatele omenești şi rău- 
tatea oamenilor nu se mai vindecă, Domnul ră- 
pește la Sine pruncii lor și trimite asupră-le boli 
multe și grele, ca prin aceasta să-i aducă la în- 
treaga înțelepciune pe părinţii lor. Văzând chi- 
nurile copiilor lor, care n-au săvârșit păcat, oare 
aceștia nu se vor înfricoșa și nu se vor întoarce 
spre pocăință? Oare nu vor striga: «Vai nouă, 
păcătoşilor, că pentru fărădelegile noastre se chi- 
nuie pruncii fără de răutate ! Ce va fi, dar, cu noi, 
ticăloșii, în Ziua cea Înfricoșată a celei de-a doua 
veniri a Domnului?» Și dacă, văzând aceasta, pä- 
rinţii nu se vor îndrepta, ci vor rămâne întru pă- 
gânătatea de mai înainte, vor fi supuși unui și 
mai groaznic chin, fiindcă au fost pedepsiţi şi nu 

s-au învăţat minte. Iar copiilor care aici au sufe- 
rit şi au fost chinuiți ca părinţii să se întoarcă la 
pocăință Domnul le va da în schimb cununile 
nestricăciunii şi cinstiri în veacul vieţii fără de 
sfârşit“. 

„Dar, părinte sfinte“, i-a răspuns Cuviosul Gri- 
gorie Fericitului Nifon, „doar în Scriptură scrie că 
fiecare după faptele sale va primi, dar nu s-a zis 
că și pentru păcatele altuia“. 

A grăit Fericitul Nifon: 

„Milostivul Domn vede împietrirea și nechib- 
zuința inimii omenești — căci mulţi, care trăiesc în 
lume luând asupră-și osteneli mari de dragul 
slavei deșarte, cârtesc împotriva lui Dumnezeu și 
în întristarea lor cheamă chiar moartea, dar de 
păcatele lor nu se pocăiesc şi pentru sufletele lor 
nu se îngrijesc. Tocmai din pricina aceasta Dom- 
nul îi pedepseşte atât pe copii, cât şi pe părinţi 
cu felurite necazuri, ca prin suferinţa copiilor să 
curețe fărădelegile părinţilor, să-i facă pe părinţi 
să aducă prinos de pocăință şi astfel să le găseas- 
că îndreptăţire la Înfricoșata Sa Judecată. Așadar, 
să ştii, fiule, că pruncii fără de păcat pătimesc ca 
pentru moartea lor cumplită să primească viaţa 
nestricăcioasă, iar părinţii lor să se învredniceas- 
că pentru pătimirile lor de întreaga înţelepciune 
a pocăinţei adevărate“. 


- Din cartea lui Serghei Nilus 
; „Sfințenia sub obroc“ 
a: 

Despre slujirea bolnavilor 


„Îngrijește pe cei bolnavi, în primul rând ca 
prin aceasta să te faci milostiv, precum am zis 
adesea; pe lângă asta, când te vei îmbolnăvi la 


rându-ţi, Dumnezeu va ridica om care îţi va sluji, . 


căci El a zis: Cu ce măsură veți măsura, cu aceea 
se va măsura vouă (Mt. 7, 2). 

Unii slujesc bolnavilor, dar slujesc ca să pri- 
mească plată; acesta este lucru lipsit de înțelep- 
ciune. Drept aceea, dacă va păți vreun necaz, 
lesne îl va abate de la această faptă bună și nu. 
va ajunge la sfârșitul ei, fiindcă o săvârşeşte fără 
înţelepciune. Iar cel care slujește cu înţelepciune 
o face ca să dobândească inimă milostivă, ca să 
câştige simțământul împreună-pătimirii — fiindcă. 
orice s-ar întâmpla celui ce are astfel de scop, fie 
că păţește necaz din afară, fie că se împuţinează 
cu sufletul asupra lui chiar bolnavul, el rabdă 
totul fără de tulburare, urmărind scopul său și 
știind că mai mult bine îi face lui bolnavul decât 
el bolnavului. Credeţi-mi: cine slujește cu înţe- 
lepciune bolnavilor, acela se slobozește și de pa- 
timi, și de lupte. Cunosc un frate care a răbdat 
luptă de la gândurile necurate și s-a slobozit de 
ele slujind cu înțelepciune unui bolnav care 
suferea de hidropică“. E 


Avva Dorothei 


„Odată, Avva Agaton a aflat pe o uliţă în cetate 
un bolnav străin. După ce și-a vândut lucrul său 

de mână, Bătrânul a închiriat o locuinţă pentru 

bolnav și a rămas pe lângă el patru luni până ce 
s-a făcut sănătos acela“. 

Din „Patericul“ Sfântului lerarb 

Ignatie (Briancianinouv) 


Din scrierile 
Sfântului Ierarh Teofan Zăvorâtul 


„E bine că aţi rânduit să se facă rugăciune pen- 
tru fiica dumneavoastră. Două molifte pe săptămâ- 
nă și pomenire la proscomidie. S-ar părea că este 
destul, Dar cine se roagă cu durere pentru bol- 
navă? Dumnezeu ia aminte la rugăciune atunci 
când pentru bolnav se roagă cineva cu sufletul. 
Dacă nimeni nu suspină din suflet, slujba va fi o 
poliloghie, iar rugăciune adevărată pentru bolnavă 
nu va fi. La fel cu proscomidia, la fel și cu liturghia. 
Dumneavoastră mergeţi la slujbele pe care le-aţi 
comandat? Dacă nu, credința dumneavoastră este 
fără putere... Slujbele le-aţi comandat — însă dând 
bani ca să se roage alţii, dumneavoastră v-aţi lepă- 
dat de pe umeri orice grijă... Nu este nimeni care 
să se îndurereze pentru bolnavă. Celor care săvâr- 
şesc slujba nici prin minte nu le trece să se îndure- 
reze cu sufletul înaintea Domnului pentru cei pe 
care îi pomenesc la slujbe... Și de unde să se îndu- 
rereze ei pentru toți? 

Altceva este când sunteți de faţă la slujbă atunci 
când este pomenită N... Atunci durerea dumnea- 
voastră este purtată de rugăciunea Bisericii și 

înălțată mai grabnic la Scaunul lui Dumnezeu... 
Şi face îndurerată însăși rugăciunea Bisericii chiar 
dacă cei care slujesc nu sunt îndureraţi. Vedeți 
deci unde stă puterea ! Mergeţi la slujbe dumnea- 
voastră înșivă și îndureraţi-vă cu sufletul pentru 
bolnavă... Și treaba va ieși bine. În biserică, la 
liturghie, frângeți-vă sufletul în vremea proscomi- 
diei și mai ales când după Pe Tine Te lăudăm se 
cântă cântarea Născătoarei de Dumnezeu Cuvi- 
ne-se cu adevărat. Atunci sunt pomeniţi din nou 
viii și morții... 

Pomenirea la liturghie este mai puternică de- 
cât numai cea de la proscomidie fiindcă ea arată 
o mai puternică împreună-pătimire a' dumneav- 
oastră cu bolnava și totodată credința şi nădejdea 
cât se poate de tare că Domnul nu vă va părăsi 
cu ajutorul Său. Unde să daţi liturghii? Unde vă 
trage sufletul, acolo să dați... 

Lucrul cel mai însemnat e însă durerea sufletu- 
lui dumneavoastră pentru bolnavă. Și ajutaţi mai 
mult săracilor. Nu numai celor care umblă pe stra- 
dă, ci dați ușurare unei familii apăsate de sărăcie. 
Rugăciunea ei vă va ușura povara de pe inimă... 

Să vă binecuvânteze Dumnezeu pe voi, pe toți“. 


" „Nu încape îndoială că a te trata nu este păcat 
— dar nu este lipsită de preţ nici jertfa multora, 
care din credinţă și din răbdare nu s-au folosit de 
acest mijloc. În atare caz trebuie să răbdați însă 
cu inimă bună, ca să nu cădeţi în cârtire. Cârtirea 
este deja păcat. Cine nu simte în sine bărbăţia cu- 
venită (păcătoşi suntem toţi), mai bine să ceară 

ajutorul medicilor, așteptând ajutor tot de la 
Dumnezeu, fiindcă El dă pricepere medicilor“. 


„Mila lui Dumnezeu fie cu dumneavoastră! 
Sunteţi tot bolnavă... Îmi pare foarte. rău. Să vă 
ajute Domnul fie să vă însănătoșiţi, fie să înduraţi 
cu seninătate boala. Să fie nu precum voim noi, 
ci precum Dumnezeu vrea. 

Împotrivirea dumneavoastră față de indicaţiile 
doctorilor nu prea e vrednică de laudă... Dum- 
nezeu a făcut și doctorii, şi doctoriile — nu pen- 
tru a exista degeaba, ci pentru ca de ei să se folo- 
sească bolnavii. Totul e de la EL; El îngăduie ca 
omul să. bolească şi tot El ne-a înconjurat cu 
mijloace de vindecare. Dacă a păzi darul dum- 
nezeiesc al vieţii este o datorie, tot datorie este și 
a te trata atunci când ești bolnav. Poţi să nu te 
tratezi, așteptând vindecare de la Dumnezeu, dar 
asta presupune o mare îndrăzneală. Poţi să nu te 
tratezi ca să-ţi călești răbdarea, încredințându-te 
voii lui Dumnezeu, dar acesta este un lucru 
foarte înalt, și atunci fiecare „of!“ i se socoate 
omului drept vină; aici are loc doar bucuria plină 
de recunoștință... Domnul să vă îndrepteze ca să 
aveţi cea mai bună așezare sufletească ! Oricum, 
dumneavoastră aveți ce să răbdaţi. De ce vreţi să 
luaţi singură toate cununile? 

Ouăle sunt bune pentru anemie. Puteţi lua și 
medicamente cu fier. Dacă doctorii vă prescriu 
asta, le puteţi lua. Puteţi bea ca doctorie și supă 
de carne: nu este spre desfătarea trupului, ci din 
nevoie; este o parte a datoriei de a vă trata“. 


248 


CÂND SUFLETUL ESTE BOLNAV 


„Mila lui Dumnezeu fie cu dumneavoastră ! 

Aveţi o bună așezare a duhului. Totul este 
cum se cuvine pentru situația în care vă aflaţi 
acum. Mă mângâi cu asta și rog pe Domnul să 
păzească în dumneavoastră lucrul ; acesta până la 
sfârșit. 

În toate fie voia lui Dumnezeu. Dacă va da 
Domnul să vă însănătoșiţi, fie voia Lui. Dacă vă 
va lăsa bolnavă, ținându-vă în viaţă, fie voia Lui. 
Totul va fi spre bine dacă vă veţi încredința î în 
mâinile lui Dumnezeu. 

Despre puterile tămăduitoare ale anafurei și 
ale aghiasmei mari am auzit și eu. Totuși, fie voia 
lui Dumnezeu. Dar doctorii nu luaţi ?! Trebuie să 
ne folosim și de unele, şi de celelalte — și de cele 
dumnezeiești, și de cele omenești... Și în mijloa- 
cele omenești este lucrare vindecătoare de la 
Dumnezeu. La cel ce are această credință, şi 
omenescul se preface în dumnezeiesc... sau vine 
dumnezeiescul prin omenesc“. 


ta 

Vindecarea lui N. A. Motovilov de către 
Cuviosul Serafim din Sarov 


„Cu un an înainte să-mi dea porunca de a sluji 
Maicii Domnului pe lângă mănăstirea Diveevo, 
marele Bătrân Serafim m-a tămăduit de suferințe 
grele şi necrezut de mari, reumatice şi de alte fe- 
luri, însoţite de slăbirea întregului trup, de «tăie- 
rea» picioarelor, care se chirciseră și la genunchi 

se umflaseră, şi de escare™ pe spate și pe coaste. 
De toate acestea am pătimit mai bine de trei ani. 

În 1831, pe 19 septembrie, batiușka Serafim 
m-a vindecat doar cu cuvântul de toate bolile 
mele. Şi vindecarea aceasta a fost în felul urmă- 
tor: am poruncit să fiu dus la batiuşka Serafim, 
așa greu bolnav cum eram, din sătucul Britvino 
— de pe moşia mea Lukoianovsk din gubernia 
Nijnii Novgorod. Pe 5 septembrie 1831 am fost 
adus în mănăstirea Sarov; pe 7 și pe 8 septem- 
brie, în ziua Naşterii Maicii Domnului, m-am 
învrednicit să am primele două convorbiri cu ba- 
tiușka Serafim — înainte de prânz și după prânz — 
în chilia lui mănăstirească, dar vindecare n-am 
căpătat atunci. În ziua următoare, 9 septembrie, 
am fost adus la el, la sihăstria lui din apropiere, 
lângă izvorul lui. Cei patru oameni care mă adu- 
seseră pe braţe, împreună cu un al cincilea care 
îmi ţinea capul, m-au dus la părintele, care stătea 
de vorbă cu mulțimea de popor venită la el. 
Atunci, lângă un pin mare şi foarte gros, aflat 
până acum (anii '60 ai secolului al XIX-lea) pe 
malul râuleţului Sarovka, m-au pus pe fânaţul 
părintelui. La rugămintea mea de a mă ajuta şi de 
a mă vindeca, a zis: 

— Păi eu nu-s doctor. La doctori trebuie să 
meargă cineva care vrea să se facă bine. 

I-am povestit cu de-amănuntul necazurile me- 
le şi că încercasem toate mijloacele de tratament, 
și anume: alopatic mă tratasem la vestiţii doctori 


" Ulceraţii ce pot apărea în urma rămânerii îndelungate 
a bolnavilor la orizontală, fără schimbarea poziției (n. tr.) 

din Kazan — Vasili Leontievici Telie și rectorul 
Universităţii Imperiale din Kazan, Karl Feodoro- 
vici Fuchs, medic chirurg care, prin cunoștințele 
şi prin reputaţia sa de practician, era destul de 
cunoscut nu numai în Kazan și în Rusia, ci și în 
străinătate; cu hidropatie — la apele minerale sul- 
furoase din gubernia Samarei, am făcut un curs 
complet de tratament homeopatic cu doctorul 
Piterson din Penza, discipol al însuși întemeieto- 
rului și inventatorului acestei metode, Hahne- 
mann. Nici un mijloc de acest fel nu mi-a adus 
însă vindecarea suferințelor mele, drept care nu 
mai am altă nădejde de a dobândi vindecare de 
boli decât prin harul lui Dumnezeu. Dar păcătos 
fiind şi neavând îndrăznire eu însumi către Dom- 
nul Dumnezeu, cer sfintele lui rugăciuni ca Dom- 
nul să mă vindece. Batiușka m-a întrebat: 

— Dar credeţi oare în Domnul lisus Hristos că 
este Dumnezeu-Om și în Preacurata Lui Maică, de 
Dumnezeu Născătoarea, că este Pururea Fecioară? 

Am răspuns: 

— Cred! 

— Dar credeți oare — a continuat să mă întrebe — 
că Domnul, precum în timpul vieţii Sale pămân- 
teşti vindeca într-o clipă, doar prin cuvântul Său 
sau prin atingerea Sa, toate bolile omenești, -și 
acum poate la fel de uşor și într-o clipită să vin- 
dece pe cei care cer ajutor doar prin cuvântul 
Său, și că mijlocirea către El a Maicii lui Dumne- 
zeu pentru noi este atotputernică, și că prin 
această mijlocire Domnul lisus Hristos poate și 
acum, tot într-o clipă, să vă vindece? 

Am răspuns că într-adevăr cred toate acestea 
cu tot sufletul meu și cu toată inima mea, şi că 
de nu aș fi crezut n-aș fi poruncit să fiu dus la el. 

— Dar dacă credeți — a încheiat el — Siinteţi 
de-acuma sănătos! 

— Cum sănătos? — am întrebat — de vreme ce 
sunt ţinut pe braţe de oamenii mei şi de dum- 
neavoastră ? 

- Nu! — mi-a zis el. În sfârșit, tot trupul dum- 
neavoastră este sănătos cu desăvârșire! 

Și le-a poruncit celor ce mă ţineau pe braţe să 
se depărteze de la mine, și luiându-mă chiar el de 
umeri, m-a ridicat de la pământ, m-a pus pe pi- 
cioare și mi-a grăit: 

— Stai mai cu nădejde, proptiți-vă mai tare pi- 
cioarele în pământ... uite așa! Nu vă fie frică! 
Acum sunteţi sănătos cu desăvârșire. 

Apoi a adăugat, privind la mine cu bucurie: 

— Iată, vedeţi ce bine staţi pe picioare acum? 

Eu am răspuns: 

— Stau bine de nevoie, fiindcă mă ţineţi strâns 
și tare! - 

La care el, luându-și mâinile de pe mine, a zis: 

— Poftim, uite că de acum nu vă mai ţin, iar 
dumneavoastră staţi tot atât de bine și fără mine; 
deci mergeţi cu îndrăznire, batiușka, Domnul v-a 
vindecat! Mergeţi, urniţi-vă din loc! 

Luându-mă de mână cu o mână, iar cu cealaltă 
împingându-mă puţin de umeri, a mers cu mine 
pe iarbă şi pe pământul vălurit din jurul pinului 
celui mare, zicând: 

— Iată, iubitorule de Dumnezeu, ce bine aţi 
mers! 

Eu am răspuns: i 

— Da, fiindcă ați binevoit să mă sprijiniți! 

— Nu! — mi-a zis el, luându-și mâna de pe mi- 
ne. Însuși Domnul a binevoit a vă vindeca cu 
desăvârșire, şi Însăși Maica lui Dumnezeu L-a 
rugat pentru acest lucru. Acum veţi merge și fără 
mine şi totdeauna veţi umbla bine; porniţi deci! 
— și a început să mă împingă ca s-o iau din loc. 

— Dar așa o să cad și o să mă lovesc! -am 
spus eu. 

— Nu! — mi-a tăiat-o el. Nu vă veţi lovi, ci veţi 
umbla fără clătinare... : 

Simţind în mine o putere care m-a adumbrit 
atunci de Sus, am prins puţin curaj și am pășit cu 
siguranță. Atunci el m-a oprit deodată şi a zis: 

— De-acum ajunge! . - 

Și a întrebat: “i! vo 

— Acum v-aţi încredințat că într-adevăr Dom- 
nul v-a vindecat cu desăvârșire de toate bolile ?.. 
Depărtat-a Domnul fărădelegile dumneavoastră, 
și păcatele dumneavoastră le-a curățit Domnul. 
Vedeţi ce minune a făcut Domnul acum cu dum- 
neavoastră ?! Deci să credeţi totdeauna fără de 
îndoire în El, Hristos Mântuitorul nostru, şi să 
nădăjduiți fără clintire în îndurarea Lui faţă de 
dumneavoastră; cu toată inima să-L iubiţi, și să vă 
lipiți de El cu tot sufletul dumneavoastră, și tot- 
deauna să nădăjduiţi fără clintire în El, şi să mul- 
țumiți Împărătesei Cerurilor pentru marile Ei mile 
față de dumneavoastră. Dar întrucât greaua sufe- 

rință de trei ani v-a istovit, acum să umblaţi nu 
mult dintr-o dată, ci treptat: puţin câte puţin să 
vă deprindeți cu umblatul și să vă păziţi sănăta- 
tea ca pe un dar de preţ al lui Dumnezeu !.. 

A mai vorbit destul de mult cu mine, apoi m-a 
trimis la arhondaric sănătos cu desăvârșire. 

Așadar, oamenii mei au mers singuri din pădure 
și de la sihăstrie până la mănăstire, dând mulțumită 
lui Dumnezeu pentru minunatele Lui mile faţă de 
mine, pe care le-a arătat chiar sub ochii lor, iar eu, 
împreună cu părintele Gurie, arhondarul, m-am 
așezat fără ajutor omenesc în trăsură, întorcân- 
du-mă la arhondaricul mănăstirii Sarov. Iar întrucât 
mulţi rugători erau cu mine când am fost vindecat, 
s-au întors înaintea mea la mănăstire, vestind tutu- 
ror despre această minune mare“. 


Rugăciune către 
Cuviosul Serafim din Sarov 


„» O, preaminunate părinte Serafime, mare fã- 
câtor de minuni din Sarov, grabnic ascultătorule 
al tuturor celor care la. tine aleargă! În zilele 
vieții tale pământeşti nimeni n-a plecat de la tine 
deșert și nemângâiat, ci tuturor întru desfătare 
le-a fost vederea feței tale și glasul cel lesne îndu- 
plecător al cuvintelor tale. Pe lângă acestea, da- 
rul tămăduirilor, darul străvederii, darul vinde- 
cării sufletelor neputincioase din belșug întru 
tine s-au arătat. Iar când te-a chemat Dumnezeu 
de la ostenelile pământeşti la odibna cerească, 
nicicând nu s-a depărtat dragostea ta de noi, şi 

cu neputinţă este a număra minunile tale, care 
s-au înmulțit ca stelele cerului; iată că în toate 
marginile țării noastre oamenilor lui Dumnezeu 
te arăţi şi vindecări le dăruiești. Pentru aceasta şi 
noi strigăm ţie: o, prealinule şi preablândule bi- 
neplăcut al lui Dumnezeu, rugătorule plin de în- 
drăznire către Dânsul, care nicicând nu lepezi 
pe cei ce se roagă tie ! Înaltă pentru noi rugăciu- 
nea ta cea cu bună tărie câtre Domnul puterilor, 
să ne dăruiască nouă toate cele de bună treabă 
întru această viață și toate cele de folos spre mân- 
tuirea sufletului, să ne ferească de căderile în 
păcat și la adevărata pocăință să ne învețe, ca 
fără de împiedicare să intrăm în vesnica Împă- 
răție a Cerurilor, unde acum întru slavă neapro- 
piată strălucești, şi acolo să lăudăm dimpreună 
cu sfinții toți pe Treimea Cea de viață Începă- 
toare în vecii vecilor. Amin. 


Poveţe ale 
Cuviosului Serafim din Sarov 


Despre Dumnezeu 


Dumnezeu este foc, care încălzește și înflăcă- 
rează inimile și rărunchii. Aşadar, dacă vom simţi 
în inimile noastre răceală, care e de la diavol, 
fiindcă diavolul este rece, să ÎI chemăm pe Dom- 
nul. Venind, El va încălzi inima noastră cu dra- 
goste desăvârșită nu numai către Dânsul, ci și că- 

tre aproapele. Și de la fața căldurii va fugi răcea-- 


la urâtorului de bine. 

Când au fost întrebaţi, Părinții au scris: Caută-L 
pe Domnul, dar nu întreba unde locuiește El. 
Unde este Dumnezeu, acolo nu se află rău. Tot 
ce vine de la Dumnezeu este pașnic și de folos 
şi duce pe om la osândirea de sine și la smere- 
nie. Dumnezeu ne arată iubirea Sa de oameni nu 
doar când facem binele, ci și atunci când îi jig- 
nim și Îl mâniem cu păcatele. 

Cu câtă îndelungă răbdare suferă El fărădele- 
gile noastre! Şi când ne pedepsește, cu câtă mi- 
lostivire ne pedepsește !... 

Cu privire la lucrurile lui Dumnezeu, nu jude- 
ca după saţul pântecelui tău: cu pântecele plin, 
despre ce cunoaștere a tainelor Dumnezeiești 
poate fi vorba? 


:$ , 
Despre credinţă 


Credinţa cea adevărată nu poate rămâne lip- 
sită de fapte; cine crede cu adevărat, acela face 
negreșit și fapte bune. 


Despre luarea-aminte la sine 


După învăţătura Sfinţilor Părinţi, pe lângă fie- 
care om se află doi îngeri: unul bun, altul rău. În- 
gerul bun este lin, blând şi liniștit. Când intră în 
inima omului, vorbește cu el despre dreptate, cu- 
răţie, cinste, liniște, despre tot lucrul bun și de- 
spre toată fapta bună. Când simţi în inima ta 
aceasta, e limpede că în ea se află îngerul dreptă- 

ţii. Iar duhul cel viclean este amarnic, împietrit și 
nebun. Când intră el în inima ta, cunoaște-l după 
faptele lui... 

Pune semn și intră necontenit în inima ta, și 
vezi ce patimi au ajuns neputincioase înaintea ta, 
care au fost nimicite, care au început să amuţeas- 
că în urma însănătoșirii sufletului tău — și nu 
numai a depărtării lucrului care le-a stârnit — și 
pe care te-ai deprins să le birui cu înţelegerea ta 
— iar nu numai prin lipsirea de pricinile patimii. 


Despre pacea sufletului i dd 


Semnul vieţii duhovniceşti este cufundarea 
omului înlăuntrul său şi lucrarea cea ascunsă în 
inima sa... Când omul vine întru așezarea cea 
pașnică, atunci el poate de la sine și asupra alto- 
ra să reverse strălucirea luminării înțelegerii. 


Despre păzirea păcii sufletești 


Trebuie să ne străduim, luând toate măsurile, 
spre păzirea păcii sufletești şi să nu ne tulburăm 
de jignirile de la alţii; pentru aceasta, trebuie să ne 
înfrânăm în tot chipul de la mânie și să ne păzim 
mintea și inima prin mijlocirea luării-aminte de 
clătinările cele necuviincioase. Jignirile de la alţii 
trebuie răbdate fără de tulburare, deprinzându-ne 
să le primim ca și cum n-ar fi vorba despre noi. 
Această deprindere poate să aducă inimii noastre 
liniștea și să o facă locaș al lui Dumnezeu Însuşi... 

Despre nevoinţe 


Nu trebuie să întreprindem nevoinţe peste 
măsură... Trebuie să mergem pe calea cea de mij- 
loc, fără să ne abatem nici la dreapta, nici la stân- 
ga (cf. Pilde 4, 27): duhului să-i dăm cele duhov- 
nicești, iar trupului cele trupești, ce sunt de tre- 
buinţă pentru păstrarea vieţii vremelnice. 

Nu trebuie nici să tăgăduim vieții obștești ceea 
ce ea în chip legiuit cere de la noi, ci să împli- 
nim cuvintele Scripturii: Daţi cezarului ce este al 
cezarului, și lui Dumnezeu ce este al lui Dumne- 
zeu (Mt. 22, 21). i 


Despre lumina lui Hristos 


Când omul vede lăuntric lumina veşnică, min- 
tea lui este curată şi nu are în sine nici un fel de 
chipuri simţite, ci fiind cu totul cufundată în ve- 
derea frumuseţii nezidite uită de toate cele simți- 
te, nu vrea să se vadă nici pe sine însuși... 


Despre post 


Postul stă nu numai în a mânca rar, ci și în a 
mânca puţin; şi nu numai în a mânca o singură 
dată, ci și în a nu mânca mult... De mâncat trebu- 
ie să mâncăm în fiecare zi atât cât trupul, întă- 
rindu-se, să fie prieten şi ajutător sufletului în să- 
vârșirea faptei bune: altminteri, slăbănogindu-se 
trupul, și sufletul poate să cadă în neputinţă. În 
zilele de vineri şi de miercuri, și mai ales în cele 

patru posturi, trebuie să mâncăm o dată în zi, 
după pilda Părinților — şi îngerul Domnului se va 
lipi de noi. 


Despre gândurile şi mișcările trupesti 


Nu este unire între putoare și buna mireasmă. 
Câtă vreme fiii Babilonului, adică mișcările și 
gândurile rele, sunt încă prunci, trebuie să-i 
zdrobim de piatră, care este Hristos; iar mai ales 
trebuie să zdrobim următoarele trei patimi: lăco- 
mia pântecelui, iubirea de argint și slava deșartă, 
cu care s-a încumetat viclenia diavolului să-L is- 
pitească chiar şi pe Însuși Domnul nostru Iisus 
Hristos la sfârșitul nevoinţelor Lui din pustie. 


Despre răbdare și smerenie 


Trebuie să răbdăm totdeauna şi toate, orice 
s-ar întâmpla, pentru Dumnezeu, cu recunoștin- 
tă. Viaţa noastră e doar o clipă faţă de veșnicie... 


Despre întristare 


Întristarea este vierme al inimii, care roade 
maica ce i-a dat naştere. 

Cine a biruit patimile, acela a biruit și întrista- 
rea. Cine iubește lumea, aceluia cu neputinţă îi 
este să nu se întristeze. 

Despre viaţa făptuitoare (activă) și cea 
văzătoare (contemplativă) 


Omul este alcătuit din suflet și trup, și ca atare 
calea vieţii lui trebuie să fie alcătuită din lucrări 
trupești și lucrări sufletești, din făptuire și vedere 
duhovnicească. 

Calea vieţii făptuitoare este alcătuită din: post, 
înfrânare, priveghere, plecarea genunchilor, ru- 
găciune şi celelalte nevoinţe trupești, care alcătu- 
iesc calea cea strâmtă... 

Calea vieţii văzătoare stă în ridicarea minţii că- 
tre Domnul Dumnezeu, în luarea-aminte a inimii, 
în rugăciunea minţii și în vederea lucrurilor du- 
hovniceşti, care se face prin lucrările acestea. 

Dumnezeu ne-a poruncit doar vrăjmăşia asu- 

pra șarpelui. Ne-a poruncit și să Susman du- 
hurile răutăţii. 
„De ce îi osândim pe frații noștri? Pentru că nu 
ne străduim să ne cunoaștem pe noi înșine. 
Osândește-te pe tine însuți, și vei înceta să-i mai 
osândești pe alţii. Osândește fapta rea, dar pe 
făptuitor nu îl osândi. 


Din convorbirea Cuviosului 
Serafim din Sarov cu un monah 


„„„„M-am îndulcit de cuvântul Domnului meu 
lisus Hristos, unde grăiește: În casa Tatălui Meu 
multe locașuri sunt (pentru cei care slujesc Lui și 
proslăvesc Numele Lui cel sfânt). Asupra acestor 
cuvinte ale lui Hristos Mântuitorul eu, sărmanul, 

am stăruit, și am poftit să văd locașurile acelea 
cerești, şi am rugat pe Domnul meu lisus Hristos 
să-mi arate locașurile acelea; și Domnul nu m-a 
lipsit pe mine, sărmanul, de mila Sa; El a plinit 
dorirea şi cererea mea: iată că am și fost răpit în 
aceste locașuri cereşti — atâta doar că nu. știu 
dacă în trup sau afară de trup, Dumnezeu ştie; 
lucrul acesta este de nepătruns cu mintea. Iar de- 
spre bucuria și dulceaţa cerească pe care am gus- 
tat-o acolo nu este cu putință să-ți povestesc“. 
Zicând acestea, părintele Serafim a tăcut... Și-a 
plecat capul, netezind lin cu mâna în dreptul 
inimii; faţa a început treptat să i se schimbe, și în 
cele din urmă s-a luminat atât de tare, încât era 
cu neputinţă să îl privești. În vremea tainicei lui 
tăceri părea că privește plin de umilință ceva. 
După aceea, părintele Serafim a grăit din nou: 
„Ah, dacă ai ști ce bucurie, ce desfătare aşteaptă 
sufletul dreptului în ceruri, te-ai hotărî să înduri 
cu recunoștință în viața aceasta pământească 
toate necazurile, prigoanele și clevetirile. Dacă 
această chilie pe care o vezi (şi arătă chilia sa) ar 
fi plină de viermi şi dacă acești viermi ar roade 
trupul nostru în toată viața cea vremelnică, cu 
toată dorirea te-ai învoi la asta, doar să nu te 
lipsești de bucuria cea cerească pe care a gătit-o 
Dumnezeu celor ce Îl iubesc pe Dânsul. Dar dacă 
nici Sfântul Apostol Pavel n-a putut povesti acea 
slavă și bucurie cerească, ce altă limbă omenească 
poate să povestească frumuseţea locașurilor de 
sus, în care se vor sălășlui sufletele drepţilor! ?“ 


Sfârşit şi lui Dumnezeu slavă! 

În antropologia creştină, integritatea personalității este 
văzută în unitatea manifestărilor duhovnicești, sufletești și 
trupeşti — și la această unitate se ajunge doar cu condiţia 
înrâuririi precumpănitoare a sferei duhului. 


Orice boală are în primul rând o natură duhovnicească 
și de-abia apoi psihofiziologică. 


Abordarea duhovnicească a bolnavului nu subminează 
perspectiva medico-biologică, ci îmbogățește, com- 
pletează și desăvârşește concepția despre personalitate. 


Biserica priveşte bolile psihice ca pe una dintre mani- 
festările vătămării generale de către păcat a naturii 
omenești. Distingând în structura personalităţii nivelul 
duhovnicesc, cel sufletesc și cel trupesc, Sfinţii Părinţi 
deosebeau bolile dezvoltate «din fire» de cele provocate 
de lucrarea demonică sau de patimile care îl înrobesc pe 
om. Potrivit acestei distincţii, sunt la fel de nejustificate 
atât considerarea tuturor bolilor psihice drept manifestări 
ale îndrăcirii, ceea ce atrage după sine săvârșirea fără 
temei a rânduielii exorcismului, cât și tentativa de tratare a 
oricăror tulburări spirituale exclusiv prin metode clinice... 

